
VERTĖJO ŽODIS 


Atvykęs į Drezdeną, be kitų lankytinų vietų, pabuvau 
garsiųjų žmonių kapinėse. Dėmesį patraukė labiau už ki- 
tus gėlėmis papuoštas kapas. 

— Tai feldmaršalo Pauliaus amžinojo poilsio vieta, — 
paaiškino mano palydovas drezdenietis ir pusiau juokais 
pridūrė: 

— Kas žino, gal jūsų giminaitis... 

— Tačiau aš — lietuvis. 

— Jis niekada neprieštaraudavo girdėdamas, kad ne- 
panašus į vokietį. Šiaip ar taip, bet juo didžiavosi vokie- 
čių tauta ir kariuomenė, jis buvo žymiausias XX amžiaus 
strategas ir kilnus žmogus. Gal tiktai per daug švelnus 
žiauriam karui. Ir sunku suprasti, kodėl suartėjo su socia- 
listais... 

„„Stalingradą užklojo nuo Volgos atplaukęs rūkas. 
Lėktuvų laukimo salės pakraščiuose snūduriavo keleiviai. 

— Paulius! Paulius! Kur tu? — per visą salę nuskar- 
dėjo jaunas balsas. Aš išėjau į šviesą. Taip mes su draugu 
pradėjome iš nuobodumo jo sumanytą „eksperimentą“ — 
ar stalingradiečiai dar prisimena čia mirtinai kovojusios 
Hitlerio gvardijos vadą, su kurio vardu sieja miesto sunai- 
kinimą. 


— Tai gal tu jo giminaitis? — priėjęs paklausė žilas 
vienarankis vyras. — Aš pats dalyvavau tame Stalingrado 
mūšyje ir daug apie jį girdėjau, — pasakė, kai susipaži- 


nome (jis pasivadino atsargos majoru Zaicevu). 

— Buvo talentingas, geras žmogus. Tiktai gaila, kad 
tarnavo fašistams... 

Tai — tiktai du iš tūkstančių įvairiausių atsiliepimų, 
vertinimų. 

Pasaulio visuomenė jau seniai užmiršo daugelį buvu- 
sio karo vadų. Tačiau feldmaršalas Paulius dešimtmečius 
gyvas milijonų planetos gyventojų atmintyje. 

Net savo išvaizda jis labai skyrėsi nuo kitų generolų. 
Štai ką, pirmą kartą pamatęs pagarsėjusios „Hitlerio gvar- 
dijos“ vadą, rašė vokiečių karo korespondentas. 

„Iš automobilio išlipo lieknas vyras. Jis labai aukštas. 
Maždaug 1,95 m. Įdegęs veidas. Griežti veido bruožai. 
Nepaprastai elegantiškas munduras išsiskyrė iš dulkinos 
karininkų aprangos. Karininkai sparčiai spiečiasi aplink jį. 
Visą laiką trūkčiojanti kairioji veido pusė derėjo prie 
energingo žvilgsnio. Iš figūros nebuvo matyti nė ma- 
žiausių nuovargio žymių. Aš pasakyčiau, kad jo veidas 
dvelkia kažkokiu artistišku įkvėpimu...“ 

Apie Frydrichą Paulių parašyta ne viena knyga, ta- 
čiau Jūsų, mielasis skaitytojau, rankose — unikalus kūri- 
nys, kuriame apie save, savo šeimą, Vokietiją ir Rusiją bei 
karą pasakoja pats jo herojus. 

Nė vienas anksčiau apie feldmaršalą išleistų knygų 
autorius negalėjo pasinaudoti saugumo tarnybos archy- 
vuose po septyniais užraktais laikomais dokumentais. Šio- 
je knygoje — dešimtys dabar išslaptintų įsakymų, tarny- 
binių raštų, raportų, atsišaukimų, feldmaršalą sekusio 
kontržvalgybos karininko dienoraštis, Frydricho Pauliaus 
laiškai iš belaisvių stovyklos, rašyti žmonai, vaikams, liki- 
mo draugams, Kremliaus vadovams... Be abejo, svarbiau- 
sias ir įdomiausias iš visų išslaptintų dokumentų — feld- 
maršalo dienoraštis, kuriam skiriama didelė šio leidinio 
dalis. Kartu su jo autoriumi pabūsime fiurerio būstinėje, 
kariuomenės štabuose ir didžiausio Antrojo pasaulinio ka- 
ro Mūšio pragare. 

Atsidūręs už dygliuotos vielos užtvarų, feldmaršalas 
iš pradžių skundėsi, kad ten viešpatauja pilka nuobody- 
bė, kurią bandė paįvairinti savo pomėgiais: griežė smui- 
ku, tapė paveikslus. Tuo tarpu belaisvių stovykloje dieną 
naktį vyko jam nežinomas, nesuprantamas karas be ug- 
nies ir kraujo, tačiau sunkus ir negailestingas. Karas — 
žaidimas. Nežinomo karo ginklai visiškai kitokie, negu at- 
virajame fronte. Tarp jų — pataikavimai ir grasinimai, pa- 
žadai ir apgaulė, spekuliavimas jausmais ir nuotaika... 

Specialiosios tarnybos turėjo psichoanalitikų ir kitų 
aukštos kvalifikacijos specialistų kruopščiai parengtą 
feldmaršalo Pauliaus „auklėjimo“ planą. Tą „Satrapo“ pla- 

ną vykdė didelės, vienam tikslui sutelktos pajėgos — nuo 
eilinių raudonarmiečių ir kontržvalgybininkų, iki ministrų 
ir generolų. 

Ar lengva vienam atlaikyti tokį spaudimą? Atsaky- 
mas — šioje knygoje. O gal Jūs rasite ir kitą atsakymą? 

„Feldmaršalas Paulius“ — ne tiktai karinės tematikos 
mėgėjams skirta knyga. Daug įdomaus ir naudingo joje 
suras bet kurios profesijos, bet kokio amžiaus skaitytojas. 

Yra knygų, kurias pradėjęs skaityti nebegali atsitrauk- 
ti. Manau, kad „Feldmaršalas Paulius“ — viena tokių. 


Adolfas Paulius 


I SKYRIUS 


KARJERA 


Badeno laimei 
Raštatas buvo tvirtovė. 


Iš karinio maršo 


Daug kas studijavo ir aprašė seniai prasidėjusią šio 
žmogaus karjerą, todėl mūsų skaitytojui pateikiame pa- 
ties feldmaršalo pasakojimą. 

Taigi Frydrichas Ernstas Paulius gimė 1890 metų rug- 
sėjo 23 dieną Vokietijoje, Kaselio valsčiuje, Breitenau 
Melzungeno miestelyje, kuklaus tarnautojo šeimoje. Jo 
tėvas dirbo Heseno apskrities žemės ūkio valdybos ins- 
pektoriumi. Šeima gyveno iš senelio paveldėtame name. 
Tai buvo vienintelis jos nekilnojamasis turtas. 

Frydrichas 1909 metais Kaselyje baigė klasikinę kai- 
zerio Vilhelmo gimnaziją ir pradėjo studijuoti Marburgo 
universiteto teisės fakultete. Tačiau jurisprudencija nebu- 
vo jo pašaukimas ir po dviejų semestrų jis išėjo iš univer- 
siteto. Negalėdamas kitaip realizuoti savo potraukį kari- 
nei tarnybai, eiliniu savanoriu įstojo į 111-ąjį (arba 3-iąjį 
Badeno) pėstininkų pulką. Nuo 1910 metų rudens iki 
1911 metų vasaros mokėsi Engerso prie Reino karo mo- 
kykloje, kurią baigęs gavo leitenanto laipsnį. 

Pirmoji jauno karininko Frydricho Pauliaus tarnybos 
vieta buvo Raštato miestas tvirtovė. 

Frydricho ir Leopoldo tvirtovės, įgulos ligoninė, 1-oji 
ir 2-oji kareivinės, Karlsruės ir Kelero vartai, ant Redero 
kalno pastatytas bastionas — visi tie galingi įtvirtinimai, 
bet kuriai stipriai valstybei būtini atributai — jaunam 161- 
tenantui padarė neišdildomą įspūdį. Daugelį metų jis ne- 
nutraukė ryšių su tolimos jaunystės tarnybos draugais. 
Net 1953 metais, prieš išvykdamas į Vokietijos Demokra- 
tinę Respubliką, jis reguliariai gaudavo laiškus nuo seno 
kovos draugo Karlo Zaico. 

Taigi 1911 — 1940 metais Paulius — pėstininkų leite- 
nantas, būrio vadas, po to pėstininkų pulko bataliono ad- 
jutantas. Vėliau, Pirmojo pasaulinio karo laikotarpiu — 
1914— 1918 metais, — vyresnybės leitenantas, kuopos va- 
das, Vakarų ir Balkanų frontuose (Prancūzijoje, Serbijoje, 
Rumunijoje, Šiaurės Italijoje) kovojusio pulko adjutantas. 
Baigiantis karui Paulių pasiuntė į Generalinį štabą. Jam 
buvo suteiktas kapitono laipsnis. Jį, kaip ir visus kitus ke- 
turis tūkstančius karininkų, kurie vadovavo iki 100 tūks- 
tančių žmonių sumažintai Vokietijos kariuomenei, sunkiai 
slėgė tėvynės pralaimėjimas, jos kapituliavimas stipres- 
nėms Antantės valstybėms. Buvo ir kitų svetimų sąlygų pri- 
ėmimo pasekmių — milžiniška kontribucija, hiperinfliacija, 
masinis nedarbas, dalyvavimas oficialiose ir slaptose kari- 
ninkų sąjungose, kuriose buvo prijaučiama ir galvą kelian- 
čiam nacizmui. Ekonominių, politinių ir kitų problemų ali- 
nama Vokietija nepaprastai troško revanšo. Ilgainiui šis 
troškimas užvaldė visą naciją. 

Toliau tarnaudamas smarkiai sumažintame Reichsve- 
re, Paulius iki 1920 metų buvo kuopos vadu, po to pulko 
adjutantu. 

Nuo 1922 meių iki 1927 metų jis vėl tarnavo Genera- 
liniame štabe, buvo to štabo pėstininkų ir artilerijos jun- 
ginių vadovybės atstovas. Tuo pačiu laikotarpiu — 1923 — 
1925 metais ėjo ir Reichsvero ministerijos artilerijos ope- 
ratyvinio skyriaus referento pareigas. 

1927 — 1930 metais Paulius vadovavo pėstininkų kuo- 
pai. Sėkmingai kilti karjeros laiptais galėjo tiktai tas 
Reichsvero karininkas, kuris sugebėjo visą laiką derinti 
štabo karininko, teoretiko ir rikiuotės padalinio vado pa- 
reigas. Todėl vėliau, 1930 — 1934 metais, Paulius vėl dirbo 
Generaliniame štabe, Berlyne. Ten, Generalinio štabo 
akademijoje, dėstė karo istoriją ir taktiką. 

Dėstytojaudamas tapo majoru, o po to — pulkininku 
leitenantu. Vykdydamas Vokietijos ir TSRS karinio-tech- 
ninio bendradarbiavimo programą, jis skaitė taktikos pa- 
skaitas tarybiniams generolams, tarp jų — Jegorovui, Be- 
lovui, Jakovenkai ir kitiems. (Grįžusius iš Berlyno Raudo- 
nosios armijos Generalinio štabo viršininką TSRS maršalą 

Jegorovą ir I-ojo rango armijos vadą Belovą po kelerių 
metų sušaudė, — vert. past.). 

Jakovenka tuo metu buvo karo atašė Berlyne ir ne 
kartą lankėsi pas būsimąjį feldmaršalą, jie kartu pietau- 
davo. Be to, Paulių kelis kartus pakvietė į banketus TSRS 
ambasadoje, jis buvo asmeniškai pažįstamas su ambasa- 
doriumi Suricu ir jo šeima. 

1934 — 1935 metais Paulius vėl tarnavo koviniame pa- 
dalinyje, vadovavo 3-iosios pėstininkų divizijos motožval- 
gybos batalionui. Jam buvo suteiktas pulkininko laipsnis. 

Labai gerai teoriškai ir praktiškai pasirengęs Paulius 
nuo 1935 metų rudens iki 1939 metų vasaros vadovavo 
16-ojo tankų korpuso štabui. Būdamas korpuso štabo vir- 
šininku kartu su Vokietijos karine delegacija 1936 metais 
Italijoje dalyvavo karinėse pratybose. 1939 metais tapo ge- 
nerolu majoru. Tais metais jį paskyrė 10-osios armijos štabo 
viršininku. Armijos vadas buvo Pauliui artimas žmogus — 
feldmaršalas Reichenau. Vėliau, kad suklaidintų — galimą 
priešą, tą armiją pavadino 6-ąja, ir Paulius tapo 6-osios ar- 
mijos štabo vadovu. 

Eidamas šias pareigas dalyvavo žygiuose į Lenkiją ir 
Prancūziją. Per antrąjį žygį, pačioje karo su Prancūzija 
pradžioje, apie jį sužinojo plačioji Vokietijos visuomenė. 
Praėjus tiktai keletui valandų po karo Prancūzijai paskel- 
bimo, vokiečiai užėmė garsųjį fortą ir įtvirtinimų rajoną 
prie Alberto kanalo, Vokietijos ir Belgijos pasienyje, tarp 
Acheno ir Mastrichto. 

Dar iki karo pradžios tas fortas nedavė ramybės grobi- 
kiškus planus rengiančiam Vokietijos Generaliniam šta- 
bui. Buvo žinoma, kad jo statybai panaudoti naujausi karo 
technikos pasiekimai. Fotografijos ir agentūros pranešimai 
patvirtino, kad staigiu puolimu neįmanoma jį užimti. Likus 
6 mėnesiams iki karo su Lenkija pradžios Paulius pasiūlė 
savąjį, originalų forto užėmimo planą. Pasiūlymą priėmė. 
Prieš kelis mėnesius iki Prancūzijos užpuolimo vienoje iš 
mokymo stovyklų prasidėjo specialios pratybos. Būsimos 
operacijos dalyvių mokymui buvo pastatytas mažesnių mat- 
menų forto ir Alberto kanalo dalies modelis. Svarbiausias 
vaidmuo teko specialiems sklandytuvams, kurie turėjo nusi- 
leisti tiksliai numatytoje vietoje ir tiktai vienai minutei. 

Vokiečiai užėmė fortą po kelių valandų nuo karo su 
prancūzais pradžios. Viskas įvyko taip, kaip numatė Pau- 
lius. Pirmoje operacijoje dalyvavo tiktai 80 žmonių — 
sklandytuvais atskridusių specialistų su sprogmenimis. 

1939 metų lapkričio mėnesį Paulius, jau kaip herojus, 
dalyvavo Hitlerio Reicho kanceliarijoje įvykusiame pasi- 
tarime. Susirinko visų armijų ir korpusų vadai. Šeštosios 
armijos štabo viršininkas Paulius tarp atvykusių generolų 
buvo vienas jauniausių. Vėliau jis prisiminė: „Kariuome- 
nėje tada įvairiai buvo vertinama karo Vakaruose per- 
spektyva. Sklido maždaug tokia gana laisva nuomonė: iš 
prancūzų pusės mums, matyt, niekas negresia. Kodėl tu- 
rime juos užpulti? Karą su Lenkija baigėme. Taigi likime 
prie vakarinės sienos, ten, kur dabar esame. 

Hitleris savo kalboje išbarė Vokietijos generalitetą. 
Generolams kėlė priešpriešiais savo „nacionalsocialistinę“ 
aviacijos ir laivyno vadovybę ir baigdamas pasakė: „Aš 
nepakęsiu, kad susitaikėliškos vadų pažiūros atimtų iš 
narsaus vokiečių kareivio jo laimėjimų vaisius“. Nė vie- 
nas generolas neprieštaravo.“ 

Nors dauguma generolų pasipiktino Hitlerio kalba, 
tačiau po jos pasitarimų salėje buvo taip tylu, kad galėjai 
girdėti praskrendančią musę. Vienoje iš pirmųjų eilių sė- 
dėjęs generolas Reinekė (Vyriausiosios ginkluotųjų pajė- 
gų vadovybės vyriausiosios karinės valdybos viršininkas, 
— vert. past.) po Hitlerio pranešimo garsiai pareiškė: „Vi- 
sa tai turėjo būti pasakyta“. Pats Paulius to negirdėjo, nes 
sėdėjo toliau. Jam papasakojo kiti. 

1940 metų rugsėjo 3 dieną Paulius buvo paskirtas 
sausumos kariuomenės Generalinio štabo vyriausiuoju 
kvartirmeisteriu-1, kitaip tariant, Generalinio štabo virši- 
ninko generolo Galderio pavaduotoju, atsakingu už to 
štabo organizacinio ir parengimo skyrių veiklą. Netrukus 
po to jis tapo generolu leitenantu. 

Pauliui, paskirtam Generalinio štabo viršininko pava- 
duotoju, (tas pareigas jis pradėjo eiti 1940 metų rugsėjo 
pradžioje), Galderis įteikė dokumentų aplanką ir pasakė: 
„Šį aplanką pradėjo jūsų pirmtakas. Apdoroti šią medžia- 
gą jūsų artimiausia užduotis“. 

Vadinamame „žaliajame“ aplanke buvo Vyriausiojo 
ginkluotųjų pajėgų štabo direktyva parengti operatyvinį 
karo su Tarybų Sąjunga planą. Vokiečiai Tarybų Sąjungą 
po senovei vadino Rusija. Paulius kartu su dviem opera- 
tyvinio skyriaus karininkais kibo į darbą ir maždaug spa- 
lio mėnesį baigė kurti operatyvinio plano projektą. 

Po to pagal projektą buvo rengiami kariniai žaidimai, 
kuriuose dalyvavo Galderis, pats Paulius, pulkininkas 
Hoizingeris (Vyriausiojo OKV štabo operatyvinio skyriaus 
viršininkas, — vert. past.) ir dar keli to štabo karininkai. 
Per karinius žaidimus įgytas patyrimas papildė ir patobu- 
lino projektą, 0 po to buvo perduotas į operatyvinį skyrių 
galutinai parengti operatyvinį planą. 

Pirmąją ir antrąją projekto kopijas įteikė vyriausiajam 
kariuomenės (OKH) vadui generolui feldmaršalui fon 
Brauchičui. Pirmąją kopiją vizavo Paulius, o pasirašė Gal- 
deris, antrąją vizavo Paulius ir Hoizingeris, pasirašė taip 
pat Galderis. 

Sausumos kariuomenės Generalinis štabas kūrė tiktai 
karo veiksmų planą. Štabo karininkai, tarp jų ir generolas 
Galderis, teigė, kad politinė atsakomybė už karinę kam- 
paniją tenka Vyriausiajai Vokietijos ginkluotųjų pajėgų 
vadovybei (OKV). Generalinio štabo viršininkas galėjo tik 
patarinėti Vyriausiajam ginkluotųjų pajėgų vadui ir vyk- 
dyti jo įsakymus. 

Dėl kai kurių karinio pobūdžio klausimų, pirmiausia 
apie TSRS ginkluotąsias pajėgas, Generalinio štabo nuo- 
monė nesutapo su atskirų armijų vadovybės teiginiais. 
Galderis vengė kalbėti apie tai su Pauliumi, o Paulius — 
su kitais, aiškindami, kad tai ne jų kompetencija. Galde- 
ris šią temą svarstė su Vyriausiąja ginkluotųjų pajėgų va- 
dovybe (OKV). 

1941 metų pavasarį Paulius kartu su Brauchiču, Gal- 
deriu ir Hoizingeriu dalyvavo dar viename pasitarime Hit- 
lerio būstinėje. Pasitarimo dalyviai svarstė operatyvinį 
planą. Paulius nepareiškė savo nuomonės. 

Paulių pakvietė į pasitarimą pas Hitlerį ir 1941 metų 
birželio pradžioje. Pasitarimui vadovavo Hitleris, dalyvavo 
Brauchičas, Galderis ir Paulius, armijų grupių ir armijų 
vadai. Pastarieji pranešė apie numatomas jų armijų Ope- 


racijas. Po to kalbėjo Hitleris. Jis paskelbė savo galutinį 
sprendimą — pradėti karą su Rusija. 

„Rusija yra amžina Vokietijos grėsmė" — sakė Hitle- 
ris. — „Dabar patogi padėtis. Vokiečių tauta besąlygiškai 
eis paskui mane. Vokietija stipri. Tik aš vienas galiu nu- 
vesti Vokietiją į pergalę. 

Aš būčiau nusikaltėlis, jeigu nepasinaudočiau tokia 
proga ir nepradėčiau karo tokiomis palankiomis sąlygo- 
mis. Aš žinau iš patikimų šaltinių, kad Anglija suartėja su 
Rusija, kad vyksta jų derybos. Kai nugalėsime Rusiją, ta- 
da ir Anglija pasirašys su mumis taikos sutartį. Aš neno- 
riu nušalinti Anglijos nuo viešpatavimo pasaulyje.“ 

1951 m. liepos 21 d. Paulius, komentuodamas vokie- 
čių karinės vadovybės poziciją, rašė: „Aš pasistengsiu šia- 
me rašinyje (kiek leis mano atmintis ir situacijos iki 1943 
metų žinojimas) išanalizuoti hitlerinio generaliteto elgesį. 

Norėdami suprasti generaliteto elgseną turime pa- 
žvelgti į visos Vokietijos visuomenės elgesį. O visuome- 
nės elgesį galima paaiškinti į nacizmą atvedusia jos rai- 
dos istorija. 

Tradiciniu vokiečių supratimu, tautos likimą spren- 
džia jėga. Naujoji Vokietija iškilo po 1866— 1870 m. vy- 
kusių karų (F. Paulius kalba apie Prūsijos pradėtus vokie- 
čių valstybių sujungimo karus, po kurių buvo įkurta Vo- 
kietijos imperija — vert. past.). Taigi Vokietijos likimą 
nulėmė plienas ir kraujas. Imperiją sukūrė „iš viršaus“, o 
ne piliečių kovos ir sąjunga prieš kunigaikščius. 

Dešimtmečiais vokiečiams buvo kalama, kad Vokie- 
tija turi turėti tai, ką kitos tautos išsikovojo daug anks- 
čiau, — nuo septynioliktojo iki devynioliktojo amžiaus. 
Pirmiausia — žaliavos išteklių ir produkcijos pardavimo 
rinkų („vieta po saule“). 

Hitlerinėje Vokietijoje tokią idėją įkūnijo „gyvybinės 
erdvės“ teorija. 

Ši teorija parodė, kad visiškai nebuvo paisoma to, 
kad XX a. svarbiausias tautų egzistavimo veiksnys yra tik 
demokratija ir nacionalinė nepriklausomybė, o XVII -—- 
XIX a. metodai tapo atgyvena. 

Požiūrį į didžiąsias tautos bėdas vokiečių generolams 
padiktavo jų tarnyba. Subjektyviai žvelgdami iš „apolitiš- 


kumo“ pozicijų, generolai aiškino, kad jų pareiga — „tar- 
nauti valstybės vadovui, o tuo pačiu metu — ir vokiečių 
tautai“, Taip suprasdami savo vaidmenį, jie sekė paskui 
Hitlerį, tapo visų Hitlerio ir jo karinės vadovybės politi- 
kos padarinių bendrininkais. 

Dar prieš Antrąjį pasaulinį karą aukščiausiasis gene- 
ralitetas nepasipriešino tokiems rimčiausiems Hitlerio 
veiksmams kaip jo įsikišimas į kariuomenės reikalus, ge- 
nerolų Šleicherio ir fon Bredovo žudikų — esesininkų pa- 
teisinimas (reichskanclerį ir Reichsvero generolą jie nu- 
žudė 1934 metų birželio mėn. „Ilgųjų peilių naktį“, kai 
areštavo ir nužudė daug „nepatikimų asmenų“, — Vert 
past.), daugelio senų generolų atstatydinimas vien dėl to, 
kad jais nepasitikėjo nacionalsocialistai, piktinantis gene- 
rolo pulkininko, vyriausiojo sausumos kariuomenės vado 
fon Eričo atleidimas, kai teismas įrodė, kad jis nekaltas. 
Generalitetas neprotestavo ir tada, kai partija vis labiau 
kišdamasi į kariuomenės reikalus nusižengė principui 


„Ginklai — tiktai kariuomenei, ir vis aktyviau formavo 
bei ginklavo SS dalinius (SS — (Schutztafeln) — nacio- 
nalsocialistų partijos apsaugos būriai, — vert. past.). 


Viena vertus, generaliteto paklusnumas Hitleriui ug- 
dė kariuomenės ir visuomenės pasitikėjimą juo, kaip ka- 
riniu ir politiniu valstybės vadu. Antra vertus, aukščiau- 
siosios karinės vadovybės veiksmai vis labiau priklausė 
nuo didžiausios kariuomenės ir visuomenės dalies aklo ti- 
kėjimo, kad jis nepaprastas žmogus. Iki 1938 m. pab. pa- 
siekti Hitlerio užsienio politikos laimėjimai dar labiau su- 
stiprino tą tikėjimą. 

Todėl generolai pritarė Hitlerio planams dėl Lenkijos 
ir Čekoslovakijos. (1938 m. rugsėjį Vokietija užėmė ketvir- 
tį Čekoslovakijos teritorijos, o 1939 m. rugsėjo 2 d. užpuo- 
lė Lenkiją, — vert. past.). Reikia pasakyti, kad aptariant 
šiuos planus su Hitleriu be kita ko, buvo sprendžiama, ku- 
rie aukščiausio rango vadovai ar jų padėjėjai atsakingi už 
tai, kad būtų įvykdyta viena ar kita operacija. 

Tarptautiniame Niurnbergo tribunole (1945-11-20 — 
1946-10-01) Niurnberge teisė svarbiausius hitlerinės Vo- 
kietijos karinius nusikaltėlius, — vert. past.) yra išsamūs 
dokumentai ir mano parodymai, kaip buvo rengiamas 


TSRS užpuolimo planas „Barbarosa“. Apie puolamąjį, gro- 
bikišką būsimo karo pobūdį vyriausioji vadovybė sužino- 
jo iš Hitlerio per 1941 m. kovo mėn. vykusį pasitarimą. 
Prasidėjus karui, apie grobikišką jo tikslą pagal gauna- 
mus įsakymus patyrė vis daugiau žmonių. Ir niekas nesi- 
ryžo pasipriešinti. 

Hitlerio spaudžiami generolai pamažu nustojo reikšti 
savo nuomonę, pratinosi sutikti su jų pačių sąžinei prieš- 
taraujančiomis priemonėmis, t. y. duodavo ir vykdė nusi- 
kalstamus įsakymus, pvz., dėl komisarų (sušaudymo), ir 
pan., nurodymus nebausti kariškių už jų nusikaltimus, pa- 
darytus civiliams gyventojams ir t. t. 

Neatsakingumas tapo įprastu reiškiniu, todėl ypač 
pablogėjo vadovavimas kariuomenės daliniams. To pada- 
riniai buvo skaudūs. 

1941 m. gruodį Hitleris, nepaisydamas kariuomenės 
vadų prieštaravimo, užpuolė Maskvą. Žiemos puolimui 
žlugus, jis išleido du įsakymus. Pirmuoju pranešė visiems 
vadams, kad jie turės atsakyti už įsakymų padarinius (tai 
prilygsta dezertyravimui), o antruoju uždraudė be jo, tai 
yra be OKV, leidimo pasitraukti iš gyvenvietės ar gyny- 
bos pozicijų (OKV (Oberkomando der Wehrmacht) — Vy- 
riausioji ginkluotųjų pajėgų vadovybė, — vert. past.). Šiuo 
įsakymu visų rangų vadus jis.pažemino iki paprastų įsa- 
kymo vykdytojų. Generalitetas ir dabar neprieštaravo. 

Ypač skaudžių padarinių tai turėjo Stalingrado mūšy- 
je. Per jį paaiškėjo, kad Vyriausiosios ginkluotųjų pajėgų 
vadovybės rankos siekia gan toli. Ji kišosi į vadovavimą 
atskiriems armijos daliniams, ir tai buvo labai pavojinga. 

Berlyne, OKV būstinėje, kariuomenės Generalinio 
štabo funkcijas vykdė kariuomenės vadovavimo valdyba. 
Generolas pulkininkas Jodlis buvo tos valdybos viršinin- 
kas. Per tą organą su jo žinia Hitleris skelbė operatyvinio 
darbo įsakymus. Todėl galima pagrįstai teigti, kad hitleri- 
nės strategijos žlugimas Stalingrado mūšyje buvo ir triuš- 
kinamas Vyriausiosios ginkluotųjų pajėgų vadovybės, ku- 
ri siekė vadovauti tradiciniais metodais, pralaimėjimas. 

Jau pačioje karo su TSRS pradžioje išryškėjo Hitlerio 
(OKV) ir kariuomenės Generalinio štabo strategijos prieš- 
taravimai. Hitlerio strategija pirmiausia rėmėsi ekonomi- 


niais tikslais. Tiesa, operatyviniuose įsakymuose buvo 
prisidengiama karinėmis operacijomis. Kariuomenės Ge- 
neralinis štabas (OKH) ir armijų vadai turėjo vienintelį 
tikslą — sutriuškinti priešo ginkluotąsias pajėgas. Hitle- 
ris, turėdamas omeny tokius nuomonių skirtumus, pats 
davė nurodymus kariuomenės vadovybei. Artimiausi jo 
patarėjai ir bendradarbiai buvo tiktai nuolankūs, viskam 
pasirengę Hitlerio valios vykdytojai. Aukščiausiasis gene- 
ralitetas, kur kas geriau už Hitlerį žinodamas padėtį, ne- 
kėlė balso ir tada, kai padėtis tapo beviltiška, kai dėl be- 
prasmiško karo neišvengiamai kentėjo ir Vokietija, ir kitos 
tautos. Generalitetas, susipainiojęs Hitlerio politikos, ypač 
jo kariavimo metodų pinklėse, nebesugebėjo rasti išeities. 

Sistema išsigimė. 

Tačiau neteisinga manyti, kad Vokietija pralaimėjo 
karą tiktai todėl, kad klydo Hitleris. Jį laimėti buvo maža 
vilčių, nes XX a. tautos nebenorėjo kentėti nacionalinio 
jungo. Neteisinga bandyti įrodinėti ir tai, kad kitokia ar- 
mijų vadovybės strategija būtų kaip nors paveikusi karo 
baigtį. Nei Hitleris, nei Generalinis štabas (OKH), neįver- 
tino to, kas buvo svarbiausia: Tarybų Sąjungos gyventojų 
skaičiaus, ekonomikos pajėgumo, moralinės jėgos. Apie 
tai verta pagalvoti tiems, kurie vykdydami anglų ir ameri- 
kiečių įsakymą, remilitarizuoja Vakarų Vokietiją, ir tuo 
pačiu metu vėl pradeda žaidimą su ugnimi. 

Aš pats priklausiau aukščiausiajai vadovybei Ir man 
tenka dalis visos atsakomybės. Pateikiu aukščiau minėtus 
faktus tam, kad, blaiviai vertindamas praeities įvykius, iš- 
vengčiau pražūtingų legendų ir naujų klaidų“. 

1942 m. sausio 20 d. tankų kariuomenės generolą 
Paulių paskyrė 6-osios armijos vadu. 

Jam, vienam realiausių kandidatų į Vokietijos sausu- 
mos kariuomenės vyriausiojo vado postą, Hitleris patikė- 
jo ypatingą užduotį — pietiniame Rytų fronto sparne, na- 
cistų nekenčiamo generalinio sekretoriaus (Stalino) vardu 
pavadintame mieste, atkeršyti už vokiečių pralaimėjimą 
prie Maskvos. 

6-oji armija, kurios vadu paskyrė Frydrichą Paulių, 
nebuvo paprasta armija. Kitas jos pavadinimas buvo „Fiu- 
rerio gvardija“. Būtent į šią armiją stengdavosi patekti 


Vokietijos politinio elito artimieji. Į 6-osios armijos pir- 
mąsias gretas buvo siunčiami nusižengę valdininkai-funk- 
cionieriai, SD (saugumo tarnybos) ir SS karininkai. 

Buvęs 6-osios armijos vadas, generolas feldmaršalas 
Reichenau, Pauliaus mokytojas, globėjas ir draugas, daug 
negalvodamas vykdė jam artimus ir aiškius fašizmo tiks- 
lus. Tai patvirtina ir štai toks feldmaršalo Reichenau įsa- 


kymas: 


„Kopijos kopija 
6-osios armijos vadovybė 
1a2 — Az.7 skyrius Armijos štabas 
1941 m. spalio 10 d. 
Apie kariuomenės elgesį Rytuose 


Dažnai dar daugeliui neaišku, kaip kariuomenė turi 
vertinti bolševikinę sistemą. 

Svarbiausias žygio prieš žydiškąją-bolševikinę sistemą 
tikslas yra visiškai sutriuškinti valstybę ir azijatų įtaką Eu- 
ropos kultūrai. 

Todėl kariuomenė turi ne tik kovoti. Rytuose vokie- 
čių kareivis ne tiktai kaunasi, kaip to reikalauja karo me- 
no taisyklės, bet ir yra negailestingos tautinės idėjos skel- 
bėjas, keršytojas už visą vokiečių ir jiems giminingų tau- 
tų patirtą žiaurumą. 

Todėl kareivis turi susigyventi su žiauria, tačiau tei- 
singo atpildo žydiškajai — žemesniajai rasei — neišven- 
giamybe. Tolesnis jo tikslas — užkirsti kelią bet kokiems 
bandymams organizuoti sukilimus vokiečių kariuomenės 
užnugaryje, kurių, kaip rodo praktika, iniciatoriai papras- 
tai būna žydai. 

Kovai su priešu už fronto linijos skiriama per mažai 
dėmesio. Vis dar imami į nelaisvę klastingi, žiaurūs parti- 
zanai ir išsigimėlės moterys. Pasalose pasislėpę pusiau ka- 
riškais arba civiliais drabužiais apsirengę šauliai ir valka- 
tos vis dar vertinami kaip tikri kariai bei siunčiami į karo 
belaisvių stovyklas. Paimti į nelaisvę rusų karininkai su 
pikta pašaipa pasakoja, kad tarybiniai agentai laisvai 
vaikščioja gatvėse ir dažnai maitinami iš vokiečių lauko 
virtuvių. Tik visišku lengvabūdiškumu galima paaiškinti 


tokį kariuomenės elgesį. Vadovybė turi pati išaiškinti šios 
kovos prasmę. 

Vietinių gyventojų ir belaisvių, kurie netalkina vokie- 
čių armijai, maitinimas kariškose virtuvėse, dalijimas 
jiems cigarečių ar duonos, yra niekam nereikalingas hu- 
maniškumas. 

Tuo, ką tėvynė duoda, o vadovybė su dideliais sun- 
kumais pristato į frontą, kareivis neturi dalytis su priešu. 
Tai pasakytina ir apie trofėjus, nes jie yra būtina mūsų 
gerovės dalis. Priešai atsitraukdami dažnai padega namus. 
Mums verta gesinti tiktai tuos pastatus, kuriuose galima 
apgyvendinti kariuomenės dalinius. Visus kitus pastatus 
ir visa kita sunaikinti kaip buvusio bolševikų viešpatavi- 
mo simbolius. 

Visos istorinės ir meno vertybės Rytuose yra bereikšmės. 

Kariniu ir ūkiniu požiūriu svarbius pramonės objek- 
tus ir žaliavas saugoti taip, kaip įsakyta specialiuose va- 
dovybės nurodymuose. 

Kovojančių dalinių užnugaryje būtina nuginkluoti 
visus gyventojus. Atkreipti dėmesį į transporto kelių, 
kuriais gali būti gabenami ir slepiami bei saugomi tro- 
fėjiniai ginklai ir šaudmenys, tįsumą ir pažeidžiamumą. 
Jeigu mūšio sąlygomis negalima to padaryti, ginklus ir 
šaudmenis reikia sugadinti. Ryžtingas ir griežtas priemo- 
nes taikyti atskiriems armijos užnugaryje ginklą naudo- 
jantiems partizanams. Jas taikyti ir tiems vyriškosios ly- 
ties gyventojams, kurie ateityje gali būti pavojingi. Aiš- 
kinamuoju darbu skatinti antitarybinius elementus, jų 
užimamą laukimo poziciją. Jie turi aktyviai bendradar- 
biauti kovojant su bolševizmu. Jeigu jie nenori to daryti, 
tegul nesiskundžia, kad su jais elgiamasi kaip su tarybi- 
nės santvarkos šalininkais. Vokiečių taikomų priemonių 
baimė turi būti didesnė už klaidžiojančią bolševizmo 
šmėklą. 

Nesileisdamas į politinius ateities apmąstymus, karei- 
„vis turi vykdyti dvigubą užduotį: 

1. Visiškai sunaikinti bolševikinės erezijas, tarybų 
valstybę ir jos ginkluotąsias pajėgas. 

2. Negailestingai išsiaiškinti priešo klastą ir žiaurumą 
bei taip užtikrinti saugų Vokietijos ginkluaimiu pajėgų 
gyvenimą Rusijoje. 


Tik taip mes galėsime įvykdyti savo istorinę užduotį — 
visiems laikams panaikinti vokiečių tautai azijatų ir žydų 
keliamą grėsmę. 

Vyriausiasis vadas fon Reichenau, 
generolas feldmaršalas 


Būtent šį žmogų Pauliui teko pakeisti vyriausiojo va- 
do poste. Taigi nuo 1942 m. sausio 20 d. Paulius vadova- 
vo 6-ajai armijai, kuri iki tų pačių metų lapkričio 23 d. 
buvo pavaldi Veichso (nuo 1943 m. feldmaršalas, armijų 
grupės „B“ vyriausiasis vadas, paskui vyriausiasis kariuo- 
menės vadas Balkanuose, — vert. past.) armijų grupei, vė- 
liau — Manšteino armijų grupei. (Manšteinas-Levinskis, 
generolas feldmaršalas, 1941 —1942 m. vadovavo 11-ajai 
armijai, paskui armijų grupei „Donas“ ir Pietų armijų gru- 
pei „A“, — vert. past.). Beveik visi Hitlerio įsakymai per 
Vyriausiąją sausumos kariuomenės vadovybę patekdavo į 
armijų grupę, o iš ten, kai kada nepakeisti, O kartais su 
pakeitimais — į 6-ąją armiją. Armijos vadas rimtai vertino 
įsakymuose nurodytus Hitlerio pažadus padėti ir tvirtini- 
mus, kad nuo jo, Pauliaus, ištvermės priklauso karo re- 
zultatai, nes tie dokumentai pabuvojo autoritetingų sausu- 
mos kariuomenės Generalinio štabo ir armijų grupės, ku- 
riai Paulius buvo tiesiogiai pavaldus, specialistų rankose. 

Kai dvi vokiečių armijas apsupo Stalingrado rajone, 
transportiniais karinių oro pajėgų, kurioms vadovavo 
reichsmaršalas Geringas, lėktuvais „Junkers“ ten siuntė 
patikimus SS kareivius ir karininkus, kad likę gyvi „sta- 
lingradiečiai" jaustų fiurerio rūpinimąsi, nenuleistų ran- 
kų. Kai kuriuose pėstininkų padaliniuose pusė kovotojų bu- 
vo esesininkai. Ant svarstyklių metė viską, kas įmanoma. 

Hitleris, norėdamas pabrėžti ypatingą 6-osios armijos 
reikšmę, 1942 m. lapkričio 30 d. Pauliui suteikė generolo 
pulkininko laipsnį. Gavęs šį laipsnį Paulius pasirašė įsa- 
kymą ir pareikalavo jį paskelbti visiems armijos padali- 
niams. 

„Telegrama Nr. 3178, 12 mėn. 23 d., 17 val. 30 min, 
16-ajai tankų divizijai. 

Mano armijos kareiviai! Jūsų narsumas sužlugdė vi- 
sas iki šiol mūsų tvirtovę puolusių priešų atakas. Rusai 


žinodami, kad ginklu nieko nepasieks, dabar į jus krei- 
piasi proklamacijomis, tuo norėdami palaužti jūsų pasi- 
priešinimą. Jie skelbia įžūlius pareiškimus, prasimanytus 
ir melagingus, kaip ir jų tvirtinimai, kad su belaisviais ge- 
rai elgiasi. 

Mes visi žinome, kaip rusai kankina ir žvėriškai žudo 
belaisvius. Vienoje iš pastaruoju metu išmėtytų proklama- 
cijų, kuri yra meistriška telegrafu perduoto įsakymo klas- 
totė, jie įžūliai tvirtina, kad štabai yra evakuojami, o tuo 
metu kariuomenė, vykdydama fiurerio įsakymą, turi lai- 
kytis iki paskutinio kareivio. Toks šlykštus melas net ne- 
vertas dėmesio. Jokios rusų proklamacijos nepalauš mūsų 
tvirto ryžto gintis. 

Mes visi, nuo paties vyriausiojo generolo iki paties 
jauniausio kareivio, stovime vienas už kitą, esame tvirtai 
sutelkta sandrauga, į kurią suduš visos priešo atakos. Mes 
tol ginsime Stalingrado tvirtovę, kol fiurerio pažadėtoji 
pagalba išvaduos mus iš apsupties žiedo. 

Tegyvuoja fiureris! 
Generolas pulkininkas Paulius, 
6-osios armijos vadas 

Divizijos štabas, 1942 m. gruodžio 23 d.“ 


Fiureriui ištikimas Paulius 1943 m. sausio mėn. atme- 
tė tarybinės vadovybės pasiūlymą kapituliuoti 6-ajai ar- 
mijai. Paulius pasirašė 6-osios armijos štabo viršininko ge- 
nerolo leitenanto Šmidto parengtą įsakymą armijai: „Vi- 
siems daliniams draudžiama priiminėti parlamentarus ir 
su jais tartis, pasirodžiusius parlamentarus sutikti ugnimi 


ir išvyti“. 
Likus vienai parai iki visiško sutriuškinimo — 1943 m. 
sausio 30 d. — Paulius gavo generolo feldmaršalo laipsnį. 


Armija galutinai sutriuškinta 1943 m sausio 31 d. Tą pačią 
dieną Paulius, nesuspėjęs pasikeisti antpečių ir gauti pri- 
klausančią feldmaršalo lazdą, Stalingrado universalinės 
parduotuvės rūsyje buvo paimtas į nelaisvę. Jo karinė kar- 
jera baigėsi. 

Už nuopelnus Vokietijai Paulius buvo apdovanotas: 
Geležiniu 2-0s klasės kryžiumi per 1914 — 1918 metų karą 
ir sagtimi prie to Geležinio kryžiaus 1939 metais; Geleži- 


niu 1-ojo laipsnio kryžiumi su sagtimi 1939 metais; Gele- 
žinio kryžiaus ordino Riterio kryžiumi su ąžuolo lapais. 
Ordinas buvo įteiktas 1942 m. gegužės 29 d., o Ažuolo 
lapai Nr. 178 — 1943 m. sausio 15 d. 

Baigiamasis žodis: 

1953 m. lapkričio 1 d. 

„Londonas. Roiterio agentūros korespondentas prane- 
ša iš Berlyno: Kaip šiandien teigia Vakarų Berlyno politi- 
kai, buvusio vokiečių feldmaršalo fon Pauliaus atsisveiki- 
nimo laiškas Rusijai patvirtino nuomonę, jog jam numa- 
tytas aukštas postas Rytų Vokietijos „Ginkluotose 
pajėgose“. (Oficiali TSRS telegramų agentūra TASS vakar 
paskelbė buvusio feldmaršalo laišką, kuriame jis rašo, kad 
TSRS politika orientuota į Vokietijos vienybę ir „laimingą 
ateitį.) 

Paulius, 6-osios vokiečių armijos vadas, 1943 m. pra- 
laimėjo prie Stalingrado ir neseniai sugrįžo iš Rusijos į 
Rytų Vokietiją. 

Vakarų Vokietijos laikraštyje „Welt am Sontag“ šian- 
dien rašoma, kad Paulius gyvena Rytų Berlyne arba vieš- 
butyje, arba TSRS vyriausiosios komisijos rezidencijoje. 
Laikraštis praneša, kad Rytų Vokietijos vyriausybiniuose 
sluoksniuose tariamasi dėl Pauliaus paskyrimo į policijos 
vadovo postą kareivinėse. Policija, kaip manoma Vakarų 
Vokietijoje, yra būsimos kariuomenės branduolys. Tos po- 
licijos vadas — buvęs Vokietijos kariuomenės generolas 
Vincencas Miuleris kartu yra ir vidaus reikalų ministro 
pavaduotojas. Policijos tarnautojai (patikimi šaltiniai tei- 
gia, kad jų yra apie 120 tūkst.), aprengti rusiško pavyz- 
džio uniforma ir ginkluoti lengvaisiais ginklais. Manoma, 
kad jie politiškai patikimesni už liaudies policiją. 

„Welt am Sontag“ tvirtina, kad Paulius, neva tarėsi 
su Rytų Vokietijos vidaus reikalų ministru Viliu Štofu 
(V. Štofas — 1950— 1953 m. buvo Vokietijos vieningo- 
sios socialistų partijos Centro komiteto sekretorius, nuo 
1953 m. — tos partijos CK Politinio biuro narys, — Vert. 
past.). Paulius pasiūlė sustiprinti kareivinių policiją“. 


II SKYRIUS 


ŠEIMA 


Jūs esate tartum saulėtoji džiaugsmo diena, 
Kur grįžti norėčiau. Ten buvo smagu. 
Tik beldžiasi skausmas, gyvenimo skundas, 
Kad kelias jo buvo vingiuotas, painus. 


F. Paulius, 1953 m. 


1943 m. vasario 24 d. TSRS VRLK (Vidaus reikalų 
liaudies komisariato, arba, kaip dažnai sakoma, NKVD, — 
vert. past.) belaisvių stovykloje Nr. 27 (Krasnogorske) už- 
pildytoje anketoje Paulius nurodė tokią savo šeimos su- 
dėtį: žmona Elena Konstancija Paulius, duktė Olga-Kon- 
stancija, sūnūs Frydrichas ir Ernstas. 

Žmona Elena-Konstancija (mergautinė pavardė Roze- 
ti-Solesku) gimė Bukarešte 1889 m. balandžio 25 d., kilu- 
si iš kilmingos rumunų šeimos. Paulių su ja supažindino 
jos brolis, su kuriuo kartu tarnavo kariuomenėje. Ji visa- 
da šeimininkavo namuose. 

Dukra — Olga fon Kutcšenbach gimė 1914 m. sausio 
5 d. Po Antrojo pasaulinio karo dirbo Raudonojo Kryžiaus 
Baden Badeno skyriaus sekretore. 1941 m. pavasarį ji iš- 
tekėjo už Achimo fon Kutcšenbacho, gimusio 1905 me- 
tais netoli Tbiliso. Trečiąjį dešimtmetį jis kaip Vokietijos 
pilietis persikėlė į Vokietiją. Iki Antrojo pasaulinio karo 
Reino srityje jis dirbo prekybos tarnautoju, o vėliau — tos 
pačios firmos muilo fabriko skyriaus vedėju Vienoje. 

Karo metais jis tarnavo kariuomenėje, Stalingrade ir 
kitose vietose buvo vyriausiojo kvartirmeisterio štabo ver- 
tėjas. Žuvo Rytų fronte, Rumunijoje, 1944 m. rugsėjo 18 
dieną. 

Pauliaus sūnus Ernstas Aleksanderis gimė 1918 m. 
balandžio 11 d. Kariavo tankų daliniuose. Nuo 1942 m. 
rugsėjo mėn. kapitoną E. A. Paulių sunkiai sužeidė. Po 
sunkaus sužeidimo buvo demobilizuotas ir apsigyveno 
Berlyne. 1943 m. kovo mėn. susituokė su Berlyno optikos 


prietaisų fabriko savininko dukterimi Lora Dinzingen. 
Nuo 1945 metų dirbo uošviui priklausančiame šildymo 
prietaisų fabrike. 

Antrasis sūnus dvynys Frydrichas Etremas buvo tan- 
kistas. 1944 m. vasario 29 d. kapitonas F. E. Paulius Žuvo 
Italijos fronte. 

Feldmaršalo brolis Ernstas gimė 1897 m. sausio 2 d. 
Dalyvavo Pirmajame pasauliniame kare, leitenantas. Po 
karo dvidešimt metų dirbo kūno kultūros mokytoju Gize- 
ne, Vetclare, Hanoverio Kavalerijos mokykloje. 1933 — 
1935 metais buvo „Hitler Jugend“ („Hitlerio jaunimo“) or- 
ganizacijos sporto mokytojas Berlyne. Nacionalsocialistų 
partijos narys. Prasidėjus Antrajam pasauliniam karui jį 
mobilizavo į kariuomenę. Tarnavo užnugario automobilių 
daliniuose Diuseldorfe, Prahoje ir Klegeniurte. Turėjo ka- 
pitono laipsnį. 

Feldmaršalo sesuo Kornelija Paulius gimė 1899 metų 
balandžio 26 dieną. 1926 — 1936 metais tarnavo Štutgarte, 
5-osios karinės apygardos valdyboje. Nuo 1936 metų 
dirbo Berlyne, administracijos ir ūkio valdybos inžineri- 
jos-technikos inspekcijoje. 

Feldmaršalo pusbroliai: 

— Arnoldas Paulius, 63—65 metų architektas Kaselyje; 

— Karlas Paulius, 60 metų, inžinierius Laichinhene; 

— Ernstas Paulius, 60 metų, dvasininkas Hesiš Lichte- 
nau mieste, netoli Kaselio. Dar vienas pusbrolis, apie kurį 
nėra tikslių žinių, Miulhauzene (Tiuringija) dirbo gydytoju. 

Frydricho Pauliaus giminės iš žmonos pusės: 

— jos brolis Konstantinas Rozetis, 54 metų, per Pir- 
mąjį pasaulinį karą — armijos karininkas. Išeidamas į at- 
sargą turėjo vyresniojo leitenanto laipsnį; vėliau Konstan- 


coje ir Bodeze (Rumunija) dirbo draudimo agentu; 


— jos sesuo Aleksandra Bazer, mergautinė pavardė 
Rozeti, 56 metų, namų šeimininkė; 

— Aleksandros vyras Eduardas Bazeras, gyvena Ba- 
den Badene, dirba ekspeditoriumi; 

— žmonos sesuo Marija Špis (Rozeti), 52 metų; 

— Marijos vyras, pulkininkas Oto Špisas. Po kojos 
amputavimo nuo 1940 metų vasaros dimisijoje. Su žmona 
gyveno Štutgarte. 


1943 m. kovo mėn. pradžioje tarp vokiečių karo be- 
laisvių pasklido kalbos, neva Pauliaus duktė už bandymą 
pasikėsinti prieš Hitlerį uždaryta į koncentracijos stovyk- 
lą ar net sušaudyta. Gandai nepasitvirtino. 

Tais pačiais metais feldmaršalo žmona, duktė ir du 
vaikaičiai apsigyveno Baden Badene, nedideliame nuosa- 
vame name. 

Belaisvis feldmaršalas apie savo žmoną ir kitus šei- 
mos narius kai ką sužinodavo tik iš patekusių į nelaisvę 
generolų. 

Po Stalingrado grupuotės kapituliavimo Pauliaus gi- 
minėms iš Hitlerio būstinės pranešė, kad feldmaršalas nu- 
sišovė. Iki 1944 metų jo šeimos nepersekiojo, tačiau karas 
negailestingai mažino artimųjų skaičių. Fronte žuvo jo sū- 
nus ir žentas. 1944 m. pavasarį Baden Badene mirė mažo- 
ji feldmaršalo anūkėlė Aleksandra fon Kutcšenbach. 

Feldmaršalas Paulius, atsiliepdamas į hitlerinės pro- 
pagandos išpuolius prieš „Vokiečių karininkų sąjungą“ ir 
jos prezidentą fon Zeidlicą (artilerijos generolas, korpuso va- 
das, vienas iš nelaisvėje esančių „Karininkų sąjungos“ orga- 
nizatorių, — vert. past.), į jų kaltinimą išdavyste, 1944 m. 
spalio 28 d. vėl kalbėjo per radiją. Neilgą, visiems vokie- 
čiams skirtą jo kalbą kartojo įvairiomis radijo bangomis. 
Feldmaršalas pareiškė, kad išdavikai yra Hitleris ir Him- 
leris, nes jie išdavė vokiečių tautos interesus. Tai, matyt, 
perpildė jų airiškos kantrybės taurę. 

Išvados buvo greitos ir vokiškai skrupulingos. Jau 
lapkričio pradžioje Hitleris įsakė areštuoti jo žmoną, sū- 
naus žmoną Lorą su 3 mėnesių kūdikiu, dukrą baronienę 
fon Kutcšenbach su 3 metų sūnumi. Lapkričio 15 d. ges- 
tapo kalėjime Berlyne buvo įkalintas Pauliaus sūnus Ern- 
stas Aleksanderis. Jis buvo laikomas kalėjimo požeminėje 
kameroje. Gruodžio 25 d. jį tardė gestapo (Gecheime Sta- 
ats polizei — slaptosios valstybinės policijos, — vert. 
past.) viršininkas Henrikas Miuleris. Jis pareiškė Ernstui, 
kad jo tėvas dirba nusikalstamą, antihitlerinį, antivokišką 
darbą, vadovauja iš vokiečių belaisvių surinktai armijai. 
Todėl jis įsakęs areštuoti visą Pauliaus šeimą ir per vokie- 
čių agentūrą pranešti apie tai pačiam feldmaršalui ir taip 
jį paveikti. Miuleris įspėjo: kol feldmaršalas nenutrauks 


savo antihitlerinės veiklos, visa jo šeima sėdės kalėjime. 
Po šio tardymo feldmaršalo sūnų perkėlė į Kiustrino ka- 
lėjimą, kuriame jį laikė kartu su 1944 m. liepos 20 d. 
įvykdyto pasikėsinimo prieš Hitlerį dalyviais. 

1945 m. pradžioje visus kalinius perkėlė į Imenštadtą 
(Bavarijoje). Balandžio mėnesį visiems pranešė, kad Hit- 
leris įsakė juos sušaudyti. Hitlerininkai nesuspėjo to pa- 
daryti, nes Imenštadtą netrukus užėmė prancūzų kariuo- 
menė. 

Truputį kitaip susiklostė kitų į Hitlerio nemalonę pa- 
tekusio feldmaršalo šeimos narių likimas. Tuo metu vo- 
kiečių „teisėtvarkoje“ atsirado naujas terminas — „areš- 
tuota giminė“ — savotiškas įkaitų institutas (panašus į 
Tarybų Sąjungoje buvusį juridinį terminą „Tėvynės išda- 
viko šeimos narys“). Norėta prispausti „vokiečių tautos 
interesų išdavikus“, užkirsti kelią prieš Hitlerį nusiteiku- 
sių žmonių veiksmams. 

Pirmieji tremtiniai — „areštuoti giminės“ — kurorti- 
niame Širlichmiulės miestelyje pasirodė 1944 m. lapkričio 
pradžioje. Ten juos atveždavo po vieną arba mažomis gru- 
pelėmis, tik retkarčiais daugiau kaip po 2—3 asmenis. 
Daugiausia tremtinių veždavo per Breslavlį, kai kuriuos — 
per Herlicą. Širlichmiulė — mažas Sudetų srities Tropau 
rajono miestelis, už 120 — 130 kilometrų nuo Breslavlio, 
netoli Griunvaldo žiemos sporto stoties. Tame Sudetų 
krašto miestelyje buvo tiktai keletas gyvenamųjų namų ir 
viešbutis restoranas, kuriame apsigyvendavo slidinėti at- 
vykę turistai. Dabar Vyriausioji imperijos saugumo valdy- 
ba RSHA ten apgyvendino represuotus gimines ir viešbu- 
čio savininkui apmokėdavo visas jų gyvenimo išlaidas. 

Vežami iš Berlyno tremtiniai sustodavo Breslavlio ge- 
ležinkelio stotyje. Ten juos persodindavo į traukinį, va- 
žiuojantį į Glatcą, paskui — į Reinercą ir į Širlichmiulę. 

1944 metų gruodžio mėnesio viduryje, sargybinių ir 
valdininkų lydimi, tuo maršrutu „ypatingai patogiai — 
prekiniame vagone iš Berlyno į Širlichmiulę atvyko ir rep- 
resuotieji feldmaršalo Pauliaus šeimos nariai — žmona 
Elena-Konstancija, duktė Olga fon Kutcšenbach su dvejų 
metų sūnumi Akseliu ir marti Lora Paulius su žindomu 
kūdikiu. 


Konstancija Paulius dėl blogos sveikatos negalėjo gy- 
venti 800 metrų aukštyje esančioje Širlichmiulėje. Berly- 
nas leido šeimai 10— 14 dienų adaptuotis — apsigyventi 
slėnyje, netoli nuo Širlichmiulės, Altchoide — Bado kai- 
me. Vėliau Konstancija buvo prižiūrima medikų. 

1945 metų sausio 7 dieną šiek tiek nusiraminusius 
šeimos narius pradėjo perkelti į miestelį. Pirmiausia per- 
kėlė Olgą fon Kutcšenbach, po to — Lorą Paulius su vai- 
kais. Paskutinę rogėmis į Širlichmiulę atvežė feldmaršalo 
žmoną Konstanciją. Šeimą apgyvendino trijų kambarių 
bute. 

SS oberšturmbanfiureris Šarpvinkelis, Breslavlio ges- 
tapo viršininkas, kuris „globojo“ nelaisvėje esančio feld- 
maršalo šeimą, vėliau tardytojams papasakojo: „...Aš kal- 
bėjausi su Olga... fon Kutcšenbach. Atrodo, ji man sakė, 
kad gyveno pas savo motiną Baden Badene. Ar ten ją su- 
ėmė, to nežinau. Viena aišku — juos visus kalino Berlyne. 

Feldmaršalo sūnus, kapitonas Paulius, taip pat buvo 
suimtas, kalėjo Kiustrino tvirtovėje. Apie kapitono suėmi- 
mą man pranešė jo žmona. Tai, kad jį laikė tvirtovės ka- 
lėjime, paaiškėjo iš jo žmonos laiškų, kuriuos, persiųsda- 
mas į Berlyną, aš, kaip buvo įprasta, perskaitydavau. 

Su jaunosiomis damomis svarstydavome jų likimą. 
Olga kalbėdavo apie prislėgtą nuotaiką dėl vyro ir vaiko 
netekties, sakė, kad gyvena tik dėl savo sūnaus Akselio. 
Lora Paulius pasakojo, jog jos nesirengė įkalinti, nes tu- 
rėjo kūdikį, tačiau ji pati, solidarizuodamasi su vyru ir to- 
dėl, kad jis to norėjo, „sukvailiojo, — pasiprašė ištremti 
kartu su visa šeima. Abi moterys prašė joms padėti. Aš 
prižadėjau ir įvykdžiau savo pažadą. 

Aš joms patariau parašyti prašymą, kad jas, kaip ma- 
žų vaikų motinas, išleistų į laisvę, ir kad tą prašymą per- 
duotų man. Nors aš pats neturėjau jokios galimybės jas 
išlaisvinti, tačiau prižadėjau tą dokumentą su mano tarpi- 
ninkavimo prierašu išsiųsti į Berlyną. Jos padėkojo už to- 
kį pasiūlymą. 1945 metų sausio pabaigoje ar vasario pra- 
džioje, kai aš jau buvau kariuomenėje, jos man atsiuntė 
savo prašymus, apie kuriuos su jomis kalbėjausi, ir man 
adresuotus padėkos laiškus. Tuos prašymus su mano tar- 
pininkavimo prierašu aš tuoj pat išsiunčiau į Berlyną, į 


RSHA, SS grupenfiureriui Miuleriui, kad kuo greičiau nu- 
spręstų. 

Aš nežinau Berlyno reakcijos, nes vasario 13 dieną 
Breslavlį apsupo rusų kariuomenė. Sprendžiant iš radijo 
pranešimų, Širlichmiulės miesteliui pavojus negrėsė. Atsi- 
žvelgiant į kritišką visuose frontuose po balandžio 30 die- 
nos susiklosčiusią padėtį, evakuacija buvo beprasmė. Aš 
taip aiškiai pagrindžiau savo tarpininkavimą, todėl ma- 
nau, jog Moteris netrukus paleido. 

Padėti damoms mane paskatino žmoniškumo jaus- 
mas. Apie Paulių Vokietijoje nieko nerašė. Miglota švei- 
carų laikraščių informacija aš netikėjau. 

Su feldmaršalo žmona trumpai pasikalbėjau tik Bres- 
lavlyje. Ji gyveno atsiskyrėliškai. Niekas iš feldmaršalo 
šeimos narių apie jo elgesį man nekalbėjo. Jaunosios mo- 
terys tik duodavo suprasti, kad negali įsivaizduoti kokių 
nors prieš Vokietiją ar prieš Hitlerį nukreiptų Pauliaus 
veiksmų. 

Šiek tiek anksčiau aš susipažinau su buvusia į nelais- 
vę paimto generolo fon Zeidlico žmona, kuri kartu su 
dviem dukromis taip pat gyveno Širlichmiulės miestelyje. 
Apie jos likimą aš kalbėjau ne kaip valdininkas, o kaip 
paprastas žmogus. Nors ir nebuvau įpareigotas, gestapo 
valdybai pasiūliau jas paleisti, nes ta moteris negalėjo ži- 
noti, ką jos vyras veikia Rusijoje. 

Kai Pauliaus šeimą atvežiau į Širlichmiulę, ponia fon 
Zeidlic buvo jau paleista. (Tačiau yra žinių, kad ją išlais- 
vino ne Breslavlio gestapo viršininkas Šarpvinkelis ir jo 
šeimininkai, 0 sąjungininkai, ir ne iš to tremtinių mieste- 
lio, o iš Verdeno kalėjimo, 1945 m. balandžio mėn., — 
vert. past.). Nežinau, ar tai buvo mano tarpininkavimo re- 
zultatas. 

Dar prisimenu, kad į Širlichmiulę pateko buvusios 
generolų fon Lenskio ir Damermano žmonos. Su tomis 
damomis aš kalbėjausi mandagiai ir korektiškai. Joms siū- 
liau savo paslaugas, tačiau, kai perėjau į kariuomenę, į 
Breslavlio tvirtovę, nieko nebegalėjau padaryti, nes Bres- 
lavlį apsupo ir jų laiškai nebeateidavo“. 

Tačiau pagirtinos SS oberšturmbanifiurerio pastangos 
nedavė lauktų rezultatų. Feldmaršalo dukterį Olgą fon 


Kutcšenbach su sūnumi Achimu išsiuntė į koncentracijos 
stovyklą, 0 žmoną Konstanciją — iš pradžių į Buchenval- 
do, o vėliau į Dachau mirties stovyklas. Iš ten ją ir kitus 
šeimos narius išvadavo tiktai 1945 m. balandžio mėn. 

Tų pačių metų spalio mėnesį Konstancija Paulius, OL 
ga ir Achimas Kutcšenbach sugrįžo į Baden Badeną, į sa- 
vo namus Cepelino gatvėje, kuriuose jau gyveno svetimi 
žmonės. 

Tik prancūzų okupacinė valdžia feldmaršalo šeimai 
grąžino namą ir pripažino šeimos narius nacizmo auko- 
mis. Tai labai padėjo išgyventi sunkiu suirutės laiku, kai 
nebuvo nei pinigų, nei darbo. Be to, po kurio laiko pran- 
cūzų karininkams ir neturintiems kur gyventi vokiečiams 
jie išnuomavo dalį savo namo. Feldmaršalo šeima nebe- 
skurdo, tačiau Konstancija Paulius sakydavo, jog po kalė- 
jime praleistų metų blogai jaučiasi, kad tame name jai ne- 
malonu gyventi. „Tačiau nieko nebepakeisi.“ 

Ernstas Paulius su žmona Lora ir mažamečiu sūnumi 
Frydrichu Aleksandru apsigyveno Firzene, Bismarko g. 
67, pas Loros tėvus. Ernstas 1945 metų rudenį pradėjo 
dirbti uošvio, pono Dinzingo, šildymo prietaisų fabrike. 

Tiktai 1946 m. vasario mėn. feldmaršalui pavyko dau- 
giau sužinoti apie savo šeimą. Jis gavo sūnaus laišką su 
naujais žmonos ir jo paties adresais. Tai įvyko Niurnber- 
ge, kai feldmaršalas dalyvavo karo nusikaltėlių teisme. 
Tada bandyta organizuoti jo susitikimą su sūnumi, tačiau 
nesėkmingai, nes vasario 12 dieną feldmaršalą išvežė at- 
gal į Tarybų Sąjungą. Jis nesusitiko ir su savo seserimi 
Kornelija, kuri specialiai atvažiavo į Niurnbergą. 

Iki to laiko laiškus kai kada jis gaudavo per Tarptau- 
tinį Raudonąjį Kryžių arba per Rumunijoje gyvenantį pus- 
brolį M. Sturcą-Bochotiną. Rašydavo ir jis pats, tačiau 
daugelis jo laiškų tikriausiai dingdavo karo sūkuryje, ar- 
ba juos sulaikydavo Vokietijos specialiosios tarnybos. 

Pažymėtina, kad tarybinė cenzūra per visą Pauliaus 
nelaisvės laiką sulaikė tiktai keletą jo laiškų, 0 po garsių- 
jų 1944 metų įvykių jo laiškus, jeigu to reikėjo, koreguo- 
davo arba perrašydavo. 

1946— 1947 metais pradėjo veikti dar vienas susiraši- 
nėjimo kanalas — per Berlyne gyvenantį feldmaršalo pa- 


žįstamą kraštietį daktarą Hadermaną. Jis sugebėdavo per- 
adresuoti į TSRS ir atgal ne tik Pauliaus ir jo šeimos, bet 
ir daugelio kitų tarybinėje nelaisvėje buvusių vokiečių ge- 
nerolų laiškų. Tarp jų — generolai Latmanas, Koriesas, 
Vainknechtas, Henricis ir daugelis kitų. Tik generolo 
Henricio šeimai pavyko išvengti liūdno „areštuotos gimi- 
nės“ likimo, nes į nelaisvę jis pateko 1945 m. gegužės 
9 d. (Vokietijai jau pasirašius kapituliacijos aktą, — vert. 
past.). 

Dar neišaiškinta, kodėl daktaras Hadermanas padėjo 
susirašinėti belaisviams generolams ir jų šeimų nariams. 
Jokių pinigų už tai jis negalėjo gauti, nes, beveik niekas 
iš belaisvių generolų arba išėjusių iš kalėjimų ir koncen- 
tracijos stovyklų jų giminaičių neturėjo jokių lėšų. Galbūt 
jam buvo įdomu bendrauti su visai neseniai Vokietijoje 
pagarbiai minėtų žmonių artimaisiais. Be to, vokiečių tau- 
ta nežinojo, kas jos laukia. Tie, kuriuos vakar vadino iš- 
davikais, rytoj vėl galėjo iškilti ant gyvenimo bangos vir- 
šūnės. Netrukus susirašinėti niekas nebetrukdė, ir dakta- 
ro paslaugų nebereikėjo. 


„1 


Galima manyti, kad pats šeimos galva, tapęs Reicho 
priešu, prisidėjo prie artimųjų represavimo ir taip atstūmė 
juos nuo savęs. Tačiau taip neatsitiko. Kaip jau minėta, 
Frydrichas Paulius iš visų jėgų siekė karinės karjeros (tai 
būdinga ne vienam gabiam žemos kilmės vyrui), todėl 
šeimai negalėjo skirti pakankamai dėmesio. Tačiau jis 
stengėsi padėti žmonai auklėti vaikus. 

Daug metų būdamas nelaisvėje (1943 — 1953 m. sau- 
sio — spalio mėn.) savo laiškuose jau suaugusiems vaikams 
ir keturiems jo nelaisvės metais gimusiems vaikaičiams jis 
patarinėjo, kaip elgtis, lavintis, spręsti įvairius gyvenimo 
keliamus uždavinius. Niekada gyvenime senelio nematę 
vaikaičiai, vos pramokę rašyti, džiugino jį savo rašinėliais. 

„Brangus seneli! 

Jau greitai Kalėdos. Gaila, kad tu ne su mumis, todėl 
tau rašau laišką. Tu tikriausiai apsidžiaugsi, kai šventės 
išvakarėse atidarysi mūsų siuntinį. Mes daug apie tave 


galvosime. Šventėms galbūt mes nuvažiuosime į Algojį. 
Jei bus sniego, aš paslidinėsiu. Mokytis man sekasi Ir 
ruošiuosi prieš Velykas stoti į amatų mokyklą. 

Brangus seneli, tavo berniukas Kalėdų proga iš visos 
širdies tau linki viso gero.“ 

Taip savo jausmus niekada jo nemačiusiam seneliui 

išreiškė vyresnysis vaikaitis Buršis. Štai kokios neakivaiz- 
dinio auklėjimo paslaptys. 
Šeimoje vienas kitą vadindavo sutrumpintais švelniais 
vardais, kuriuos žinojo tik patys tos šeimos nariai ir arti- 
miausi giminės. Konstanciją Paulius (feldmaršalo žmoną) 
vadino Koka, jų dukterį Olgą— Puse, sūnų Ernstą - Zusiu, 
sūnų Fricą— Pufiu, vaikaičius: Achimą-— Buršiu, Silviją — 
Berka, Frydrichą Aleksandrą — Akseliu, seserį Korneliją — 
Nele, svainę Aleksandrą — Ponjone, jos vyrą Eduardą — 
Tedžiu. 

Kaip įmanydami jie stengėsi remti feldmaršalą įvairiais 
siuntiniais, nors dėl to tekdavo išleisti nemažai pinigų. 

Pauliaus šeimos narius nuolat slėgė per spaudą ir ra- 
diją platinami įvairiausi prasimanymai, gandai ir šmeižtai. 
Pavyzdžiui, 1947 metų rudenį JAV ir daugelio kitų pasau- 
lio šalių laikraščiai paskelbė, kad netrukus į Vokietiją įsi- 
verš šimtatūkstantinė iš vokiečių belaisvių suformuota ar- 
mija, vadovaujama Pauliaus ir Zeidlico. 

Pauliaus šeimoje niekas tuo netikėjo. Priešingai, feld- 
maršalo sūnus Ernstas, siekdamas, kad ir kiti Vokietijoje 

etikėtų prasimanymais apie jo tėvą, anglų zonos spau- 
doo pasistengė išspausdinti laiškus, kuriuose nesąmonė 
vadinami visi melagingi pranešimai apie jo veiklą TSRS. 
Deja, Ernstui nepavyko sustabdyti didelio trijų šalių nu- 
galėtojų ir TSRS skleidžiamo melo srauto. Bet jis nenulei- 
do rankų. 1948 m. vasario 3 d. kalbėdamas per Kelno ra- 
diją feldmaršalo sūnus patvirtino, kad gandai apie Tarybų 
Sąjungoje esančią „Pauliaus armiją“ — grynas prasima- 
nymas. Savo teiginį Ernstas parėmė neseniai iš tarybinės 
nelaisvės grįžusio pulkininko leitenanto Frico Kaizerio 
parodymais. 1948 m. liepos 11 d. Ernstas Paulius dar kar- 
tą paskelbė tiesą apie savo tėvo gyvenimą nelaisvėje. Jo 
straipsnį išspausdino „Berliner Zeitung . Feldmaršalas la- 
bai pagyrė sūnaus rašinį, tačiau patarė daugiau neberašy- 


ti, nes, artėjant Vokietijos padalijimui, tai būtų bergždžios 
pastangos. Jis neklydo, nes 1949 metų viduryje apie feld- 
maršalą Paulių jau rašė kaip apie Kinijos kariuomenės vadą. 

Tuo metu Pauliaus šeimą ištiko dar vienas skaudus 
smūgis. Naktį į 1949 m. lapkričio 10 d. Baden Badene po 
sunkaus geltligės atkryčio mirė Konstancija Paulius, feld- 
maršalo žmona. Jis žinojo apie sunkią žmonos ligą ir iki 
paskutinių dienų tikėjosi, kad išleis jos aplankyti. Neišleido. 

Konstanciją Paulius palaidojo Baden Badeno kapinė- 
se, kuriose jau buvo supilti jos anūkės Aleksandros ir ke- 
leto kitų artimųjų kapai. Ten buvo ir keturbriaunis akmuo 
su iškaltais toli nuo Vokietijos palaidotų Frico Pauliaus ir 
Achimo fon Kutcšenbacho vardais. 

Feldmaršalo paleidimo iš nelaisvės klausimą svarstė 
aukščiausioji vadovybė. Tuo metu ji atsakė neigiamai. 

Gruodžio 9 dieną jam atidavė sulaikytus giminaičių 
laiškus. Iš jų sužinojo apie žmonos mirtį. Jis labai sunkiai 
sutiko tą žinią. Išklausęs užuojautą, nuėjo į savo kambarį 
ir ten ilgai verkė. 

Žmonos mirtis paveikė pragaištingai; tik gruodžio 31 
dieną jis išsiuntė vaikams dvi telegramas, kuriose prane- 
šė, kad greitai sugrįš namo. Tačiau ir ta viltis netrukus 
išnyko kaip miražas. 

Netekę motinos, feldmaršalo vaikai ir artimiausieji gi- 
mines dabar jam skyrė didžiausią dėmesį. Negalėdami ki- 
taip juo rūpintis, vis dažniau siuntė laiškus, atvirukus, 
siuntinius. Paulius sukūrė savotišką jų apskaitos sistemą, 
kurią naudodamas nustatydavo, kurie laiškai nepasiekė 
adresato. Juose buvusią informaciją pakartodavo kituose 
laiškuose. Naudotis tokia registravimo ir apskaitos siste- 
ma jis išmokė ir savo artimiausius giminaičius. 

Turėdamas labai daug laisvo laiko, Paulius. artimie- 
siems rašė laiškus, kartais net po penkis per dieną, labai 
daug piešė, siuntinėjo jiems savo akvareles, aliejiniais da- 
žais nutapytus paveikslus, piešinėlius su šmaikščiais lin- 
kėjimais gimtadienių ir švenčių progomis. Visa tai feld- 
maršalui gerai sekėsi. 

Jo kūrybos įkvėpimo objektais buvo žinomų rusų ta- 
pytojų kūriniai, tarp jų Ivano Šiškino „Rytas pušyne“ ir 

kiti. Dažnai jį įvėpdavo ir sesers Kornelijos atsiųsti atviru- 
kai. Gerai žinodama brolio skonį, ji siųsdavo atvirukus, 
kuriuose tiksliai atsispindėjo kintantis gamtovaizdis, daž- 
niausiai perėjimas iš vieno metų laiko į kitą; natiurmortus 
su nepakartojamais žiedų ir jų atspalvių siautėjimo dari- 
niais; pagaliau, vokiečių dailininkų, karo invalidų, pa- 
veikslų reprodukcijas. Paveikslai buvo nutapyti normalaus 
žmogaus nepakartojama forma ir technika — dantimis ar- 
ba kairiąja ranka. 

Pastarieji kūriniai jį labiausiai jaudino. Jis negalėjo 
įsivaizduoti, kaip tie kare žiauriai nukentėję žmonės su- 
kūrė tokius šedevrus. Paulius visą laiką lygino savo ir in- 
validų padėtį ir jam atrodė, kad jis gyvena nepalyginamai 
geriau. Tai jam padėdavo atlaikyti gyvenimo smūgius, nu- 
galėti kartais užvaldančią neviltį. 

Ernstas Paulius, 1951 m. lapkričio mėn. grįždamas iš 
atostogų Alpių kalnuose, Bavarijoje aplankė gerą tėvo pa- 
žįstamą, Haincą Guderianą, (buvusį sausumos kariuome- 
nės Generalinio štabo viršininką, — vert. past.), kuris ki- 
tados būsimam feldmaršalui padėjo gilinti profesines Ži- 
nias. Guderianas paprašė Ernstą perduoti feldmaršalui 
nuoširdžius linkėjimus. 

Feldmaršalo žmona Konstancija prieš mirtį rašytame 
testamente nurodė, kad jos vyras Frydrichas Paulius yra 
vienintelis jų bendro turto paveldėtojas. Paulių šeima ne- 
buvo turtinga. Per karą, kai šeimos galva buvo fronte, ji 
įsigijo tik seną nedidelį namą Baden Badene, į kurį 1943 
metais persikėlė iš Berlyno. Kapitonas Ernstas Paulius, at- 
vykęs iš fronto atostogų, pervežė buvusius šeimos daiktus 
iš valdiško tėvo buto sostinėje. Vėliau, po karo, pardavi- 
nėdami tuos daiktus bedarbiai šeimos nariai gynėsi nuo 
bado ir skurdo. Tuo laikotarpiu buvo labai sunku įsidar- 
binti. Išnuomavus kambarius užsieniečiams ir vokiečiams, 
Konstancijai pavyko sutaupyti šiek tiek pinigų. Ji taupė 
norėdama prideramai sutikti iš nelaisvės grįžusį savo Vy- 
rą. Deja, santaupos po pinigų reformos tapo bevertės. 

Dabar Frydrichas Paulius kaip galėdamas rūpinosi 
savo turtu. Vaikams nepagailėjo drabužių ir baldų. Di- 
desnę dalį pinigų, kuriuos, užstatęs namą, pasiskolino iš 
Baden Badeno miesto valdžios, perdavė dukrai Olgai, 


kuri 1951 m. lapkričio mėn. Lichtenfelde pirktame skly- 
pe norėjo statyti naują namą. Senasis, pirktas 1943 me- 
tais, visiškai sukrypo, jį reikėjo nugriauti. Belaisvis Pau- 
lius stengėsi padėti vienišai seseriai. Be to, iš savo są- 
skaitos stengėsi atsilyginti šeimos nariams už siuntinius. 
Jis įgaliojo žmonos sesers vyrą Eduardą Bazerą iš jo ban- 
ko sąskaitos imti pinigus. Bazeras savo sandėlyje saugo- 
jo ir visus išlikusius Frydricho Pauliaus šeimos daiktus. 

Ernstas Paulius tuo metu jau turėjo šeimą, augino tris 
vaikus. Jauniausioji duktė Klaudija gimė 1950 m. gegu- 
žės mėn. Susidomėjęs verslu jis karštai kibo į darbą. Jam 
neblogai sekėsi. Palaipsniui mažėjo po karo ekonomikoje 
buvusi betvarkė. Norėdamas sustiprinti karo metais pa- 
kirstą sveikatą (buvo peršaldyti plaučiai, peršauta kairė 
ranka), Ernstas, tėvo patartas, pradėjo aktyviai grūdintis, 
plaukioti, domėtis kitomis sporto šakomis. Tuo pačiu lai- 
ku mokėsi įvairiuose ekonomikos kursuose, lankė pran- 
cūzų kalbos kursus, dalyvavo Vakarų Vokietijos ir užsie- 
nio ekonomistų susitikimuose. Jo šeima gyveno vis ge- 
riau. Netrukus jis nusipirko automobilį. Užteko lėšų ir 
kelis kartus per metus ilsėtis Šveicarijoje, Prancūzijoje, 
Italijoje, Austrijoje. Tik viena nepatiko feldmaršalui, kad 
Ernstas nepadėdavo savo seseriai, kad pablogėjo sūnaus 
ir dukters santykiai. Jį visada labai jaudino šeimos darnu- 
mas, vaikų santykiai. Pastangos nebuvo bergždžios. 1953 
metų vasarą brolis ir sesuo susitaikė. 

Feldmaršalas ir po to nenutraukė „neakivaizdinio“ 
šeimos narių auklėjimo pamokų. Kai Ernstui reikėjo nu- 
spręsti, į kurią mokyklą leisti sūnų, jis, suprantama, pa- 
prašė tėvo patarimo, paklausė, kokiais principais vadova- 
vosi jis pats, išrinkdamas savo sūnums dvyniams (t. y. 
jam, Ernstui, ir jo broliui, — vert. past.) mokslo įstaigą. 
Štai ką feldmaršalas atsakydamas parašė savo sūnui. 

„Be abejo, mokyklos išrinkimas Akseliui — svarbi ir 
rimta tema, ir aš, kiek tai mano sąlygomis įmanoma, pa- 
sakysiu savo nuomonę. 

Pirmiausia noriu nušviesti atskirų mokslo įstaigų tiks- 
lus ir prioritetus. 

Gimnazija padeda harmoningai lavinti visus protinius 
moksleivių gabumus, nes joje giliai studijuojama didingo- 


ji graikų-romėnų epocha ir žmonijos istorija. Ten moko 
lotynų ir graikų kalbų. Lotynų kalba, jos logiška sandara 
drausmina mąstymą. Graikų kalbos mokymąsi, priartina 
prie graikų literatūros, kuri yra Europos mokslo (filosofi- 
jos, mokslo apie valstybę) ir meno šaltinis. Išvada: gimna- 
zija padeda tvirtus visapusiško lavinimo pagrindus. 

Tačiau gimnazijos nepakankamai parengia daugeliui 
šiuolaikinių profesijų. Pavyzdžiui, profesijoms, susijusioms 
su visomis inžinerijos sritimis arba profesijoms, kur svar- 
biausia ne praeitis, o dabartis, šiuolaikinių kalbų mokėji- 
mas. To galima išmokti realinėse mokyklose. Ten dėsto- 
mos naujosios kalbos, matematika ir gamtos mokslai. 

Realinė gimnazija nuo humanitarinės skiriasi tuo, 
kad joje nėra graikų kalbos, o nuo aukštesniosios reali- 
nės mokyklos — tuo, kad dėstoma lotynų kalba. Ji tar- 
tum suvienija gimnazijos ir realinės mokyklos tikslus bei 
priemones. 

Tačiau čia slypi pavojus, kad aukštesniojoje realinėje 
mokykloje pateikiama per daug mokymo medžiagos, o tai 
gali nualinti jaunas jėgas. Jeigu mokymo planas išmintin- 
gas, tai Akseliui, sprendžiant iš to, ką tu apie jį rašai, ge- 
riausiai, mano nuomone, tiktų realinė gimnazija. Iš vienos 
pusės, jam nereikės mokytis graikų kalbos ir taip jis iš- 
vengs susidūrimo su povandeniniu akmeniu, o iš kitos, — 
mokėdamas lotynų kalbą jis lengviau mokysis šiuolaiki- 
nių Vakarų Europos kalbų ir geriau įsisąmonins techni- 
nius terminus bei dažnai pasitaikančius kitų kalbų žo- 
džius, turinčius lotyniškos kilmės šaknis. 

Tik aš nežinau, ar ten pas jus yra realinė gimnazija. Tik- 
riausiai turėtų būti kaimyniniame Gladbache-Reidte, į kurį, 
manyčiau, galima nuvažiuoti tramvajumi arba autobusu. 

Noriu tau patarti kuo greičiau susipažinti su realinės 
gimnazijos mokymo planu. Daugiausia dėmesio skirk ma- 
tematikos ir gamtos mokslų programoms. Palygink, iš vie- 
nos pusės, su gimnazijos programomis, 0 iš kitos — su 
aukštesniosios realinės mokyklos programomis. 

Jeigu neklystu, yra du realinių gimnazijų tipai. Vie- 
nose, kaip ir humanitarinėse, pagrindas yra lotynų kalba, 
(t. y. kaip ir gimnazijose), o kitose — naujosios kalbos. 
Lotynų kalbos ten mokoma vėliau (reformuota realinė 


gimnazija?). Kai tu daugiau sužinosi apie mokyklas, mes 
galėsime dar apie tai pasikalbėti. 

Tu klausi, ar dabar leisčiau savo sūnus į gimnaziją? At- 
sakysiu iš savo patirties. Gimnazijoje gavau gerą humanita- 
rinį išsilavinimą, tačiau aš nepakankamai moku naująsias 
kalbas (nors ir gaudavau gerus pažymius, kalbų mokymo ly- 
gis buvo per žemas). Manau, kad ir jūs tai jaučiate. 

Prisimenu 1936 metų Olimpiadą. Todėl, kad palygi- 
nus gerai mokėjau prancūziškai ir angliškai, galėjau atsi- 
sakyti graikų kalbos, tik ne lotynų. Todėl dabar pirmeny- 
bę teikiu realinei gimnazijai, tik su sąlyga, kad matemati- 
kos reikalavimai nebūtų per daug aukšti. Gimnazijoje 
juos sėkmingai įveikdavau, tačiau tai buvo mano sugebė- 
jimų viršūnė. 

Priežastys, dėl kurių nusprendėme, kad jums reikia 
mokytis gimnazijoje: mokykloje jūs įrodėte, kad atitinka- 
te gimnazijos reikalavimus. Iš kitos pusės, nematėme ypa- 
tingo jūsų polinkio į matematiką ir technines specialybes. 
Todėl aukštesnioji realinė mokykla buvo nepriimtina. Rei- 
kėjo išsirinkti: gimnazija arba realinė gimnazija. Teko at- 
sižvelgti ne tik į dėstomus dalykus. Mano amžius jau bu- 
vo toks, kai reikėjo laukti dažnų perkėlimų iš vienos tar- 
nybos vietos į kitą. Taip ir buvo. Nors visuose miestuose, 
kur teko tarnauti, buvo gimnazijos, tačiau daugelyje mies- 
tų nebuvo realinių gimnazijų. Todėl mudu su mama po 
ilgų svarstymų, nusprendėme jus leisti į gimnaziją. Tačiau 
Akseliui tokios išvados netaikytinos, nes jis, reikia many- 
ti, visą laiką mokysis vienoje mokykloje. Man atrodo, kad 
ateityje jis eis tėvo keliu, išsirinks tokią pat specialybę. 

Tai turbūt svarbiausia, ką čia būdamas galiu pasaky- 
ti. Galbūt yra ir kitokių nuomonių, kurias reikėtų aptarti, 
bet aš to nežinau.“ 

Štai tokia paskaita. Ir taip apie visas kitas feldmaršalo 
vaikams iškilusias problemas. 

Kai Olga nusprendė statytis namą, tėvas jai patarė, 
kaip projektuoti kambarius, organizuoti statybą. Tai buvo 
vertingi patarimai. Olga taip pat nesėdėjo sudėjusi rankų. 
Senojo sklypo sode ji įrengė gėlynus, pastatė ir nudažė 
suolus. 1953 metų vasarą atšventė įkurtuves. 


B mangas 

Be statybų, namų ūkio, ji dažnai susidurdavo su sū- 
naus auklėjimo problemomis. Sūnus, nepatirdamas vyriš- 
ko auklėjimo, buvo nepaklusnus vaikas. Olga dažnai rašė 
tėvui, kad labai laukia, kada jis sugrįš ir padės perauklėti 
berniuką. Kaip ir sūnus, Olga mokėsi. Tiesa, vairuoti au- 
tomobilį. Norėdama išvengti teorijos pamokų, pati studi- 
javo Bazerų šeimos automobilį. Tačiau pirmą kartą sėdusi 
prie vairo atsitrenkė į garažo duris. Po to mokėsi nebe 
viena, o su instruktoriumi. Buršis buvo vidutinis mokinys, 
bet Olga nusprendė iš liaudies mokyklos jį perkelti į kla- 
sikinę gimnaziją. Išlaikęs egzaminus, Achimas „susirėmė“ 
su graikų ir lotynų kalbomis. Deja, jau pirmą dieną ei- 
nant į naują mokyklą, jį lengvai kliudė motociklas. Moks- 
las nelabai sekėsi. Graikų kalbos rezultatai buvo beveik 
patenkinami, o su lotynų nesusidorodavo. Bandė padėti 
pati Olga, samdė repetitorius — viskas veltui. Sporto re- 
zultatai buvo geresni. Berniukas neblogai slidinėjo kalnų 
slidėmis, plaukiojo. Ypač domėjosi žirgų ir automobilių 
lenktynėmis. 

Olga, paklausiusi tėvo patarimo, berniuką pervedė į 
aukštesniąją realinę mokyklą, kurioje nedėstė senųjų kal- 
bų. Svarbiausia disciplina buvo matematika, kurią jis mė- 
go. Kur nors išvažiuodama Olga savo sūnų palikdavo be- 
vaikiams Bazerams. Šeimininkai ne tik mielai padėdavo 
jam atlikti namų užduotis, bet ir plaudavo jo rankas bei 
kojas, nes iš anglių sandėlio ar lentpjūvės, kur dažnai lan- 
kydavosi kartu su draugais, visada grįždavo purvinas. 

Ilgi laukimo metai buvo kupini rūpesčių ir darbų. Iš 
Baden Badeno feldmaršalo adresu ėjo laiškai ir siuntiniai, 
kol jo likimas pagaliau buvo išspręstas. 

1953 m. spalio 24 d. Frydrichas Paulius paliko Mask- 
vą ir po dviejų dienų atvyko į vieną iš Berlyno geležinke- 
lio stočių. Jį sutiko seni draugai, su kuriais buvo nelais- 
vėje, kartu dirbo „Vokiečių karininkų sąjungoje“ ir Na- 
cionaliniame komitete „Laisvoji Vokietija“. Dabar jie 
turėjo atsakingas pareigas Vokietijos Demokratinės Res- 
publikos vyriausybėje, didelių Rytų Vokietijos miestų val- 
dymo organuose. Vyriausybė Frydrichui Pauliui davė vilą 
Drezdeno apylinkėse. Jam skyrė atsakingas pareigas liau- 


dies policijoje, kuriai tada vadovavo artimas feldmaršalo 
draugas ir bendražygis Vincencas Miuleris. 

Pagaliau jis susitiko ir su netoliese gyvenusiais savo 
vaikais, kitais artimaisiais. Tačiau nei jo sūnus, nei duktė 
nesiryžo nuolat gyventi Vokietijos Demokratinėje Res- 
publikoje, likti su tėvu. Aplankyti tėvo jie atvykdavo iš 
Vokietijos Federatyvinės Respublikos. Neilgai trukus su- 
sitikimai pasibaigė. 1957 m. vasario 1 d. praėjus pusket- 
virtų metų po sugrįžimo iš TSRS, buvusio Vermarchto bu- 
vęs feldmaršalas Frydrichas Ernstas Paulius mirė. 


III SKYRIUS 


NELAISVĖ 


Karo dievas nusigręžė nuo mūsų. 
Adolfas Hitleris, 1943 m. 


Tikriausiai jis nenorėjo būti pirmuoju į nelaisvę pate- 
kusiu vokiečių feldmaršalu. Tačiau jo nebuvo tarp tų 
aukštųjų karininkų, kurie iš dviejų galimybių pasirinko 
savižudybę, kaip savigarbos, sąžiningumo, ištikimybės pa- 
reigai, fiureriui ir t. t. įrodymą. Tik viduramžiais japonų 
samurajai vietoj gėdos pasirinkdavo mirtį, tuo labiau, kad 
tai nebuvo labai sunku — visiškas įsitikinimas, kad tiktai 
taip reikia pasielgti ir tiktai vienas mažojo samurajų kala- 
vijo dūris. 

Dvidešimtas amžius — ne rūstūs viduramžiai, tai vi- 
siškai kiti principai, kitos religijos: visos krikščionių kon- 
fesijos griežtai smerkia savižudybę. 

Nutolęs nuo viduramžių, kai gyvybė nebuvo verta 
skatiko, daug pasiekęs švietimo, technikos, kultūros ir ki- 
tose srityse, Homo sapiens nesiliovė žudyti į save pana- 
šius. Žmogaus gyvybė dar labiau nuvertinta — turbūt iki 
šimtosios viduramžių skatiko dalies. Niekas ir nebetrokš- 
ta skaičiuoti, kiek nutraukta gyvybių, nes priešingu atve- 
ju jau seniai būtų suskaičiuota. 

Taigi feldmaršalas Paulius, Hitlerio įsakymu atmetęs 
visus TSRS vadovybės pasiūlymus „garbingai pasiduoti“, 
vis dėlto pasirinko nelaisvę. Kita vertus, nelaisvė, į kurią 
pateko feldmaršalas, šiaip ar taip, buvo garbinga. Tik jo 
tėvynainiai dalį užgrobtų teritorijų užstatė mirties konve- 
jeriais. Bendrais arba atskirais — karininkams, žydams, 
kareiviams, taikiems gyventojams, politiniams oponen- 
tams ir kitoms žmonių — pusiaužmogių (Untermenschen) 
kategorijoms. 

Daugelis šiuolaikinių istorikų teigia, jog tarp Tarybų 
Sąjungos ir Adolfo Hitlerio laikų Vokietijos buvo daug 
bendro, — savo šalių gyventojų represavimas, agresyvi 


užsienio politika, orientuota į naujų teritorijų užgrobimą, 
militarizmas ir siekimas valdyti pasaulį, meilė savo va- 
dams. Galbūt kai ką ir galima sugretinti, surasti panašu- 
mų, pastebėti bendrų tendencijų. Tai suprantama. Po 
1922 metais Italijoje, Rapalo mieste, pasirašytos sutarties 
(numačiusios diplomatinių santykių tarp Tarybų Rusijos 
ir Vokietijos atkūrimą, prekybinių bei ekonominių santy- 
kių tarp dviejų šalių plėtojimą, — vert. past.), šios valsty- 
bės privalėjo dalytis įvairių sričių patirtimi. 

Tarybų Rusijos ir TSRS vadovai, siekdami pasaulinės 
revoliucijos, tai įvykdyti bandė rodydami pavyzdį, o Vo- 
kietijos nacionalsocializmas nuėjo kitu keliu: nemanyda- 
mi nieko agituoti, valstybes ir tautas prijungdavo panau- 
dodami jėgą ir klastą. Buvo pasirengta sutriuškinti kiek- 
vieną, kurį nurodys fiureris. Čia jau aiškus skirtumas. 

Be to, niekas nesusimąsto apie pasekmes, jeigu 1940 m. 
Tarybų Sąjunga ir Vokietija būtų maksimaliai suartėju- 
sios. Šiandien jau ne paslaptis, jog tada vyko derybos dėl 
Tarybų Sąjungos prisijungimo prie strateginės bloko „Ro- 
ma— Berlynas — Tokijas“ šalių sąjungos. Koks būtų liki- 
mas „senosios demokratijos“ šalių ir viso pasaulio, suda- 
rius „Romos - Berlyno — Maskvos — Tokijo“ bloką? Tačiau 
TSRS vyriausybė tokio politinio žingsnio nežengė. Pirmiau- 
sia todėl, kad jai buvo svetimi tokio susivienijimo tikslai ir 
uždaviniai, o TSRS „teritorinės pretenzijos“ tada apsiribojo 
buvusios Rusijos imperijos sienomis, ir ne daugiau. 

Labai skyrėsi ir požiūris į karo belaisvius. Nors TSRS 
nepasirašė Ženevos konvencijos dėl elgesio su karo be- 
laisviais, tačiau šalies viduje buvo priimti ir galiojo elgse- 
ną su kitų šalių karo belaisviais griežtai reglamentuojan- 
tys įstatymai. Jie buvo humaniškesni, negu elgesys su Ta- 
rybų Sąjungos piliečiais, kurie grįždavo iš nelaisvės. 
Pridursime, kad griežtą grįžusių iš nelaisvės TSRS pilie- 
čių filtraciją (valstybinį patikrinimą) kai kada buvo gali- 
ma pateisinti, nes grįžtančiais iš belaisvių stovyklų Vokie- 
tijoje tarybinės armijos kariškiais dažnai pasivadindavo 
perbėgėliai į Rusijos išvadavimo armiją, į pagalbinius vo- 
kiečių kariuomenės ir SS dalinius, kitus su TSRS kovoju- 
sius kolaborantų padalinius. Sakoma, kad tokių perbėgė- 
lių buvę tik 140 000, tačiau tai nėra patikimas skaičius. 


Buvo dar ir stropūs seniūnai, vokiečių okupacinių struk- 
tūrų „Specialistai“, žvalgybos, gestapo, kitų specialiųjų 
Vokietijos tarnybų agentai, kurie per karą prekiavo savo 
šalimi ir bendrataučių gyvybėmis. 

Karo belaisviai nuo seniausių laikų domino kiekvieną 
kovojančią šalį. Būtent iš jų buvo galima sužinoti apie 
priešo kariuomenės būklę, apsiginklavimą, armijos dydį. 
Kartais vieno belaisvio pranešimas nulemdavo būsimų 
kautynių rezultatą. Taigi nelabai suprantama, kodėl Pau- 
lius stebėjosi sužinojęs, kad Vidaus reikalų liaudies komi- 
sariato karininkai apklausinėja vokiečių kareivius bei ka- 
rininkus ir gauna iš jų reikalingos informacijos. Dar VI-—- 
V šimtmečiais pr. m. e. gyvenęs Kinijos karo teoretikas ir 
karvedys, traktato „Karo menas“ autorius Sun-Czy rašė: 
„To, ką vadiname „įžvalgumu“ neduos nei dvasios, nei 
dievai, nei palyginimai su praeityje buvusiais įvykiais, nei 
skaičiavimai. Tai reikia išpešti iš priešo padėtį žinančių 
žmonių“. Komentarai nereikalingi. 

Kad ir kaip ten būtų, tačiau feldmaršalas Frydrichas 
Paulius pasidavė. Tai savo noru padarė ir visi jo štabo na- 
riai, tarp jų — buvusio gestapo vado Heidricho, labai bi- 
jojusio žiauraus bolševikų susidorojimo, iškeltinis, gene- 
rolas leitenantas Valteris Šmidtas. 

Apie pirmąsias feldmaršalo dienas tarybinėje nelais- 
vėje geriausiai galėjo papasakoti jaunesnysis leitenantas 
Jevgenijus Tarabrinas. Neseniai buvo paskelbtas jo gar- 
susis dienoraštis (J. Tarabrinas — valstybės saugumo or- 
ganų karininkas, kontržvalgybininkas, poliglotas, — vert. 
past.). Būtent nuo jo prasidėjo ilgas, labai kruopštus feld- 
maršalo „perauklėjimo“ procesas. Jo užduotis — išaiškin- 
ti Pauliaus ir dviejų karininkų, artimiausių jo kovos drau- 
gų, — štabo viršininko ir adjutanto (karininko II a.) nuo- 
taikas. 

Kol įvairiose šalies vietose rengė belaisvių stovyklas, 
belaisviai — vokiečių, italų ir rumunų kareiviai, karinin- 
kai bei generolai — tris savaites buvo laikomi Stalingra- 
de. Sužeistuosius gydė: neretai tose pačiose ligoninėse at- 
sidurdavo dar vakar nesutaikomi priešai. Pirmiausia iš 
Stalingrado traukiniais išvežė kareivius, po to — karinin- 
kus iki pulkininko laipsnio. Paskutiniai neseniai vykusių 


kautynių vietą paliko pulkininkai ir generolai. Pervežti 
aukščiausiuosius 6-osios ir 4-osios armijų vadus buvo sufor- 
muotas specialus ešelonas. Iš Stalingrado išvykęs 1943 m. 
vasario 21 d., vasario 24-ąją traukinys sustojo Maskvoje. 
Tikrove tapo karščiausias Vermachto generolų troški- 
mas, — jie pasiekė Tarybų Sąjungos sostinę. Tiesa, ne 
taip, kaip svajojo. O po kelių mėnesių daugiatūkstantinės 
Vermachto kareivių ir karininkų kolonos praeis Maskvos 
gatvėmis. Tai bus ne paprastas, 0 karo belaisvių paradas. 
Ir nors kažinkoks užsienietis suskaičiavo net kelis karei- 
vius, avinčius ne batais, o apsivyturiavusius kojas skudu- 
rais, kaltinti tarybinę vyriausybę žiauriu elgesiu su belais- 
viais būtų perdėta. 

Nepaprasta tris dienas trukusi kelionė iš Stalingrado 
į Maskvą buvo rami ir taiki. Kiekviename vagone tvarką 
saugojo lydintieji VRLK darbuotojai ir iš belaisvių išrinkti 
tvarkdariai. 

Vienoje stotyje belaisviai bandė perskaityti rusiškus 
lozungus ir paprašė kartu su jais važiavusį vertėją jiems 
padėti. Paaiškėjo, kad vienas rusiškai kalbantis belaisvis 
karininkas pradėjo su vertėju tobulinti savo rusų kalbą. 

Staiga prie vertėjo priėjo generolas su rusišku „Prav- 
dos“ laikraščiu rankoje. Jis paprašė perskaityti tą laikraš- 
tį. Generolo feldmaršalo Pauliaus kupė susirinko keli ge- 
nerolai. Tarp jų buvo 6-osios armijos štabo viršininkas ge- 
nerolas leitenantas Šmidtas, 14-ojo korpuso vadas 
generolas leitenantas Šlemeris, pirmasis feldmaršalo ad- 
jutantas Adamas ir dar vienas generolas. Jie paprašė vo- 
kiškai perskaityti „Pravdos“ straipsnį „Gedulas Vokietijo- 
je“. Į vertėjo pastabą, kad skaityti neverta, nes straipsnyje 
gali būti išpuolių prieš jų šalį ir vyriausybę, jie atsakė, 
kad visa tai — „žurnalistų plepalai“, kurių netrūko ir Vo- 
kietijoje, ir kad į jų šiurkštumą nekreipia jokio dėmesio. 
Kai vertėjas baigė skaityti, generolas leitenantas Šmidtas 
pareiškė, jog nekenčia žurnalistų, nes jų rašiniuose daž- 
nai neįmanoma atpažinti net savo žodžių. 

Po to belaisviai prašė perkaityti ir antrą straipsnį apie 
visuotinę mobilizaciją Vokietijoje. Keturi iš jų sakė, kad 
apie tai nieko nežino. Jų balsuose skambėjo abejojimas, 
kurį tuoj pat išsklaidė generolas leitenantas Šlemeris, pra- 


nešdamas, kad jis pats tai girdėjo per radiją. Jie visi pati- 
kėjo. Perskaitęs straipsnius, vertėjas išėjo iš kupė, tačiau 
po penkių minučių jį vėl pakvietė užeiti. Dabar kupė bu- 
vo tiktai generolas feldmaršalas Paulius ir generolas lei- 
tenantas Šmidtas. Generolas feldmaršalas su paslaptinga 
veido išraiška ištraukė iš krepšio laikraštį ir pasakė gavęs 
jį iš maršalo Voronovo. Maršalas pataręs feldmaršalui iš- 
mokti rusų kalbą ir perskaityti Michailo Bragino straipsnį 
„Didysis Stalingrado mūšis“. 

Tačiau dabar feldmaršalą domino kitas straipsnis — 
„Kaip į nelaisvę pateko Paulius“. Jis paprašė tą straipsnį 
išversti. Vertėjas skaitydamas stengėsi bent iš dalies su- 
švelninti straipsnio toną, praleisdavo įžeidinėjančius epi- 
tetus, prieš pavardę nurodė laipsnį (straipsnyje buvo pa- 
rašyta tik „Paulius“). Po žodžių apie tai, jog rumunų ka- 
valerijos generolas Bratesku pareiškęs, kad vokiečių 
generolai surijo jo arklius, generolas feldmaršalas Paulius 
nusijuokė ir šūktelėjo žvaliu balsu: „Tai tiesa, tai tiesa! 
Aš pats valgiau arklieną... bet ir jie valgė!" 

Po to generolas feldmaršalas pasidomėjo, ar tiesa, 
kad Vokietijoje oficialiai pranešė, jog jis mirė. Vertėjas 
atsakė, kad oficialaus pranešimo apie tai neskaitęs, tačiau 
prisimena, jog viename straipsnyje buvo parašyta: Vokie- 
tijoje Manoma, kad jis mirė, nes prieš patekdamas į Oe 
laisvę buvo sužeistas. Paulius sakė, kad jaudinasi dėl šei- 
mos, kurią sukrėstų žinia apie jo mirtį. Jis papasakojo, 
kad turi žmoną, 28 metų dukterį — dvynių motiną, du 
sūnus, taip pat dvynius. Vienas yra Prancūzijoje, o kitas 
gydosi Vokietijoje: Rytų fronte jį sunkiai sužeidė į abi 
rankas, abi kojas ir plaučius. Dabar jis jau sveiksta. Per 
visą Stalingrado mūšio laikotarpį jis gaudavo iš namų 
laiškus, net kalbėjosi su namiškiais telefonu. 

Feldmaršalas tvirtino, kad į vokiečių nelaisvę pateku- 
siems tarybiniams kareiviams sunku tiktai tuo metu, kol 
jie lieka priešakinėse vokiečių kariuomenės pozicijose, 
nes ten nėra kuo jų maitinti, tačiau patekę į užnugarį gy- 
vena geriau. Juos siunčia dirbti žemės ūkio darbų. Pas- 
kui, kai feldmaršalas prisiminė apsuptyje praėjusias die- 
nas, ėmė trūkčioti jo akių blakstienos. Jis pasakojo apie 
to laikotarpio sunkumus ir išgyvenimus, ir kaip dabar 


sunku po energingos veiklos dykinėti, nieko neveikti. 
Tuo momentu vertėją pakvietė ešelono viršininko pava- 
duotojas, nes nusprendė, kad vertėjas per daug kalbasi 
su feldmaršalu. 

Kitą dieną feldmaršalas ir vertėjas, stovėdami prie va- 
gono lango, kalbėjosi apie Rusijos landšaftą, Vokietijos 
gamtą; Paulius pasakojo, kokią Rusiją pamatė per Sibirą į 
Japoniją keliavęs jo draugas. 

Baigiantis kelionei ešelono viršininkas atnešė Pauliui 
vokišką knygelę. Kitą dieną belaisvis ją grąžino. Su vertėju 
jis kalbėjosi apie didįjį Getę, apie senąją vokiečių rašybą. 

Pažymėtina, kad kelionė buvo sėkminga. Artėjant 
prie Maskvos, vagonų vyresniaisiais paskirti belaisviai ka- 
rininkai padėkojo ešelono viršininkui už gerą priežiūrą ir 
maistą. 

Paskutinis ešelonas su Stalingrade paimtais belais- 
viais per Maskvą atvyko į Pamaskvėje esantį Krasnogors- 
ką. Ten jie gyveno du mėnesius. Krasnogorske jie paga- 
liau suvokė juos ištikusios tragedijos mastą. Jie gyvens 
vienoje teritorijoje su kitais vokiečių belaisviais — antifa- 
šistų mokyklos kursantais. Daugelis kursantų jau suspėjo 
dalyvauti kovoje prieš vokiečių kariuomenę, tačiau ne vi- 
sada su ginklu rankose. Kai kurių kovos priemonė buvo 
žodis. Per garsiakalbius jie kreipdavosi į savo tautiečius, 
vokiečių kareivius, kviesdami baigti kariauti, pasiduoti į 
nelaisvę. Nesunku suprasti, kokia buvo feldmaršalo savi- 
jauta po to, kai vieną kartą prie pirties jis akis į akį susi- 
dūrė su antifašistų mokyklos kursantais. Kažkuris jį pa- 
matęs piktai šūktelėjo: „Klausyk, Pauliau! Jie gerai davė 
tau į kailį!“ 

Neigiamai į feldmaršalą žiūrėjo ir kai kurie į nelaisvę 
patekę karininkai. Jų nuomone, Paulius visiškai nesuge- 
bėjo vadovauti mūšiui. Ant jo labiausiai pyko karininkai 
radistai. Jie tvirtino, jog tuo metu, kai kareiviai nebeturė- 
jo nei šaudmenų, nei duonos kąsnio, feldmaršalas su savo 
štabo karininkais sėdėjo slėptuvėje ir gėrė karštą arbatą. 

Paulių įskaudino ir vieno eilinio kareivio poelgis. Tas 
belaisvis prie feldmaršalui išskirto namo skaldė malkas. 
Pamatęs pro šalį einantį buvusį armijos vadą, jis, neatida- 

vęs pagarbos, toliau dirbo savo darbą. Paklaustas, kodėl 
neatidavė pagarbos generolui, kareivis atsakė: „Tegu ei- 
na... (necenzūrinis išsireiškimas), dabar jis toks pat belais- 
vis kaip ir aš“. Vargu ar ką nudžiugintų toks poelgis. 

1943 metų kovo 2 diena Pauliui buvo ypatinga. Sto- 
rame sąsiuvinyje su rudais viršeliais jis pradėjo rašyti die- 
noraštį. Sąsiuvinį jam padovanojo vienas pažįstamas ge- 
nerolas. (Feldmaršalo dienoraštis — IV šios knygos sky- 
riuje, — vert. past.). 

Po dviejų savaičių nuo atvykimo į Krasnogorsko be- 
laisvių stovyklą feldmaršalas pateikė stovyklos viršininkui 
klausimų ir prašymų sąrašą: | 

1. Ar galima padidinti jo algą“ 

2. Dėl uniformos taisymo. 

3. Kokia laiškų rašymo tvarka“ 

4. Leisti lankytis kitose belaisvių stovyklose, 0 pas E“ 

lankytis kitų stovyklų belaisviams. 

5. Pakeisti jam patarnaujančius belaisvius. 

6. Kambarių ir korpusų vyresniaisiais skirti ten gyve- 

nančius aukščiausio laipsnio karininkus. 

7. Leisti rusų kalbą mokantį pulkininką Šilknechtą at- 

eiti į jo kambarį, kad mokytų tos kalbos. 

Pauliui paaiškino, kad jis gali kreiptis tiktai asme- 
niškais klausimais. Kiti belaisviai patys gali nustatyta 
tvarka kreiptis į stovyklos vadovybę ir pateikti savo klau- 
simus. 

Atsakyme į pirmą klausimą nurodyta, kad išmokamą 
sumą nustatė aukštesnė vadovybė ir stovyklos viršininkas 
negali jos pakeisti. 

Į antrą klausimą atsakyta teigiamai. 

Į trečią klausimą atsakyta, kad instrukcija leidžia ra- 
šyti laiškus, todėl jis gali gauti bibliotekoje Raudonojo 
Kryžiaus atvirukų ir ant jų rašyti laiškus, kurie nustatyta 
tvarka bus išsiunčiami toliau. : 

Dėl ketvirtojo klausimo paaiškinta, kad instrukcija 
draudžia lankyti kitus belaisvius. 

Į prašymą dėl vyresniųjų paskyrimo atsakyta, kad be- 
laisvių karininkų bendrabučiuose kambarių ir korpusų Vy- 
resniuosius savo nuožiūra skiria stovyklos vadovybė. Va- 


dovybės nuomone skiriami geriausiai toms pareigoms tin- 
kantys karininkai. 

Dėl leidimo pulkininkui Šilknechtui lankyti feldmar- 
šalą. Instrukcija draudžia vaikščioti į kitų kambarius. Apie 
jo prašymą praneš aukštesnėms instancijoms. Jeigu bus 
padaryta išimtis, jam apie tai pasakys. 

Paulius, norėdamas kuo greičiau atkurti ryšius su sa- 
vo šeima, jau kitą dieną iš nelaisvės parašė žmonai į Ber- 
lyną pirmą laišką. Jai pranešė, kad yra nelaisvėje ir susi- 
rašinėti gali tiktai per Tarptautinį Raudonąjį Kryžių. 

Kiti adresatai, į kuriuos jis kreipėsi pagalbos, buvo 
Reicho ambasadorius Turkijoje Francas fon Papenas ir 
Vokietijos ambasados Japonijoje karo atašė generolas ma- 
joras Alfredas Krečmeris. Aišku, kad tie laiškai nepasiekė 
adresatų. 

Nepaisydami kai kurių karininkų neigiamos pažiūros 
į feldmaršalą, dauguma belaisvių jį gerbė, vykdė visus jo, 
turinčio aukščiausią laipsnį, nurodymus. Pats Paulius ven- 
gė daryti įtaką kitiems belaisviams per politiką ar kari- 
nius dalykus, nes nenorėjo, kad jį apkaltintų pasipriešini- 
mo rėmimu. 

Politinėmis temomis visiškai nekalbėjo. Manė, kad jo 
pokalbių slaptai klauso. Padėties fronte beveik nekomen- 
tuodavo. Aiškindavo, kad iš tos informacijos, kurią jam 
duoda, neįmanoma spręsti, kaip yra iš tikrųjų. Jis nema- 
nė, kad Vokietiją jau ištiko karinė katastrofa, kad nebe- 
galima išlaikyti dabartinės padėties ar jos pagerinti. Pau- 
lius kategoriškai neigiamai vertino „Vokiečių karininkų 
sąjungą“, nesiliovė tikėti, kad Vokietija nugalės. Neneigė 
ir kompromisinės taikos galimybės. Nepritarė vokiečių 
orientacijai į Vakarus. Domėjosi visomis Tarybų Sąjungos 
gyvenimo sritimis (istorija, literatūra ir t. t.). 

Atsisako bet kokia forma asmeniškai bendradarbiau- 
ti, nes tai, jo nuomone, būtų antivyriausybinis poelgis. 

Sąmoningai ar nesąmoningai feldmaršalui įtaką daro 
nepasiduodančių jokiam poveikiui ir netinkamų sąžinin- 
gam bendradarbiavimui su Rusija generolų grupė. Ta gru- 
pė jam vadovauja. Tačiau jis sąžiningai įsitikinęs, jog bū- 
tinai reikės bendradarbiauti su TSRS, jeigu Vokietija taps 
laisva ir nepriklausoma. 


Feldmaršalas Paulius tvirtai nusiteikęs ateityje ben- 
dradarbiauti su TSRS, tačiau dabar atsisako liesti bet ko- 
kią politinę temą. Lengvai pasiduoda jį supančių žmonių 
įtakai. Belaisviams retai pareiškia savo nuomonę. Vis dar 
tikisi, kad karas baigsis Vokietijos naudai. (Taip savo va- 
dovybei rašė belaisvį Paulių stebėjęs kontržvalgybos kari- 
ninkas Jevgenijus Tarabrinas, — vert. past.). Feldmarša- 
las savo autoritetu naudojasi tiktai siekdamas tvarkos ir 
etiketo taisyklių paisymo. Stengiasi niekam nedaryti poli- 
tinės įtakos, svetimas nuomones toleruoja, besiginčijan- 
čius nori sutaikyti. Perorientuoti Paulių nesiseka jau vien 
dėl to, kad jis, feldmaršalas, kol dar vyksta karas, nenori 
rodyti tokio pavyzdžio kitiems generolams. Be to, jo psi- 
chologija neleis prieštarauti vyriausybei. 

Maitinimu, gyvenimo sąlygomis, stovyklos vadovybės 
elgesiu patenkintas. Naudodamasis vyriausiojo karininko 
teise, prašė kitų generolų laikytis tvarkos ir drausmės. 
Prašymas neliko be atgarsio, nes orumas ir gera išvaizda — 
būdingos vokiečių karininko savybės. 

1943 m. birželio mėn. antroje pusėje Paulių ir jo tar- 
nybos draugus perkėlė į seną Rusijos miestą Suzdalę. Ru- 
munų, vengrų, ispanų, italų ir vokiečių junginių aukščiau- 
sio laipsnio karininkus apgyvendino garsaus vienuolyno 
teritorijoje, VRLK belaisvių reikalų valdybos specialioje 
stovykloje Nr. 48. Feldmaršalui pasisekė — Čia atsitikti- 
nai sutiko daug daugiau draugų, negu tarp „atskalūnų“ 
Krasnogorsko stovykloje. 

Gerėja pirmosiomis nelaisvės dienomis buvusi tragiš- 
kai bloga nuotaika. Kyla deginantis noras veikti. Paulius, 
kaip ir anksčiau, nusiteikęs profašistiškai. Fašistiškai svei- 
kinasi su pažįstamais. Feldmaršalas labai tiki, kad jį iš- 
keis į kurį nors vokiečių nelaisvėje esantį rusų generolą, 
ir jis sugrįš į Vokietiją. Belaisviai generolai jį gerbia taip 
pat, kaip gerbdavo kariuomenėje. Jis turi didelį autorite- 
tą. Daugiausia draugauja su pulkininku Adamu, generolu 
leitenantu Šmidtu, rumunų kariuomenės divizijos genero- 
lu Mazariniu. 

Netrukus specialiojoje belaisvių stovykloje pradėjo 
veikti labai slaptas profašistinis pasipriešinimo centras. 
Svarbiausias centro tikslas — slopinti kylantį antifašistinį 


vokiečių ir kitų šalių karo belaisvių sąjūdį. Nereikia ste- 
bėtis, kad tarp centro vadovų buvo generolas leitenantas 
Šmidtas. Tai buvo nepaprastai sudėtingas žmogus. Fryd- 
richas Paulius jau nuo pirmųjų vadovavimo armijai dienų 
pateko į jo įtaką. 

Besikeičiantys belaisvių stovyklos gyventojai palaips- 
niui susiskirstė į tris nelygias dalis — į vis dar aklai tikin- 
čiuosius fiurerio genijumi ir jo politika, į visiškai juo nu- 
sivylusiuosius ir į dar svyruojančiuosius. Tai buvo savotiš- 
kas susiskaldymas. Kiekvienas reiškė savo mintis, dėstė 
faktus, argumentus, tačiau buvo pakantūs kitiems, kitų 
nuomonėms, nerodė jiems nei pagiežos, nei priešiškumo. 
Turbūt aišku, kurioje grupėje buvo generolas feldmarša- 
las Paulius. 

Pasipriešinimo centro dalyviai įdomiai pažymėdavo 
svarbias Reicho ir jo vadovų gyvenimo datas. Pavyzdžiui, 
1943 m. rugsėjo 1 d. ketvirtąsias Lenkijos užpuolimo ir 
Antrojo pasaulinio karo pradžios metines jie nusprendė 
pažymėti kolektyviniu protestu prieš „Vokiečių karininkų 
sąjungos“ veiklą. Protesto dokumentą pasirašė vienas 
feldmaršalas, 16 generolų ir vienas pulkininkas. Tokiu bū- 
du jie bandė paveikti jau įstojusius į „Vokiečių karininkų 
sąjungą“ generolus ir, svarbiausia, dar galvojančius įstoti. 
Štai jums, ponai, Reicho patriotų nuomonė! 

Generolas Šmidtas, pulkininkai Arturas Boė, Eduar- 
das fon Zasas, Hansas fon Arnsdorfas ir kiti protesto or- 
ganizatoriai bei „pasipriešinimo sąjūdžio“ vadovai doku- 
mento nepasirašė. 

Pauliaus bendražygiai neapsiribojo demaršų ir provo- 
kacijų organizavimu. Jie nuolatos gąsdino nepritariančius 
jų generalinei linijai vokiečių belaisvius. Grasino, jog po 
karo jų pačių ir jų šeimų laukia žiauriausios bausmės. Jų 
pavardes įrašinėjo į juoduosius sąrašus. Užrašinėjo ne- 
reikšmingiausius neigiamus jų atsiliepimus apie nacional- 
socialistinę Vokietijos darbo partiją (NSDAP), - Hitlerį, 
Vokietiją. Nors ir juokinga, tačiau tie ponai ir stovykloje 
dirbusiems VRLK karininkams, kurie su jais gerai elgėsi, 
išrašinėjo ir bandė išdalyti „nuodėmių atleidimo“ pažymė- 
jimus. Tiesa, stovyklos darbuotojai komunistai, komisarai 


ir žydų tautybės kariškiai negavo indulgencijos. Mat Rei- 
cho vykdomos politikos požiūriu jie buvo „to neverti'. Jie 
neabejojo, jog karą laimės Vokietija. Šmidtas ir K“? apie 
kitokią baigtį nenorėjo net galvoti. 

Paulius vis dar buvo įvykių centre. Štai ką apie 1943 m. 
rugsėjo mėn. įvykius papasakojo pulkininkas G.: „Mes 
kalbėjomės įvairiomis temomis, bet daugiausia apie „Vo- 
kiečių karininkų sąjungą“ ir jos įtakos perspektyvas. Man 
pasirodė, kad ir mes, ir jis vienodai vertiname padėtį. 
Feldmaršalas, beje, labai apgailestavo, kad negali klausy- 
tis radijo, pavyzdžiui, rugsėjo 10 dienos fiurerio kalbos. 
Aš jam papasakojau viską, ką žinojau. Daug kas jam bu- 
vo nauja, daug jo žinių buvo netikslios. Mes skirtingai su- 
pratome padėtį, svarbiausia, kad nevienodai vertinome 
karininkų sąjungos veiklą. Feldmaršalas sakė, kad Vokie- 
tijoje daug protingų žmonių, kurie nesėdi sudėję rankų. 
Mūsų žingsnis gali jiems sutrukdyti ir paskatinti nepri- 
brendusius įvykius. 

Mūsų veiksmus jis palygino su granatos metimu per 
aukštą tvorą, už kurios nematyti taikinio. 

Mano nuomone, feldmaršalas labai rimtai ir sunkiai 
sprendžia šią problemą. Tai galima suprasti, žinant jo pa- 
dėtį ir jo asmenybės reikšmę. Jis giliai apmąsto visas prob- 
lemas, atvirai reiškia mano argumentams prieštaringą 
nuomonę, o tai teikia vilties, kad feldmaršalas dar galuti- 
nai nenusprendė neigiamai vertinti karininkų sąjungos 
veiklos, kad tą veiklą jis dar gali pripažinti teisinga ir rei- 
kalinga'. 

Su feldmaršalu tuo laikotarpiu ne kartą kalbėjosi ge- 
nerolas D. Jo nuomonė: „Paulius laukia įvykių raidos ir 
tikisi, kad anglai, pasiekę Italijos ir Vokietijos sieną, pra- 
dės derėtis su Hitleriu. Vėliau į derybas įsijungs ir Tary- 
bų Sąjunga. 

Aš su juo kalbėjausi dvi dienas. Dabar prieš mus jis 
nebepateikia jokių argumentų. Su viskuo sutinka, tačiau 
nurodo, kad Rytų fronte kovoja du jo sūnūs. Paulius bai- 
minasi, kad Hitleris, sužinojęs apie jo dalyvavimą mūsų 
sąjūdyje, įsakys išvesti sūnus prieš rikiuotę ir sušaudyti. 

Be to, Paulius nori žinoti, ką darys Tarybų Sąjunga, 
jeigu Vokietija savo kariuomenę iš Rytų fronto grąžins 


prie savo sienos, o sąjungininkai Vakaruose atidarys ant- 
rąjį frontą“. 

Keletą kartų su Pauliumi kalbėjosi ir generolas L. Vė- 
liau jis prisiminė: „Paulius dar kartą pripažino, kad kari- 
ninkų sąjungoje dirbantys generolai vadovaujasi dorais 
tikslais ir motyvais. Jis negalėjo pateikti nė vieno argu- 
mento prieš „Vokiečių karininkų sąjungos" tikslus bei už- 
davinius ir sakė, kad iš esmės jiems pritaria. 

Tačiau jis dar negali apsispręsti. Motyvuoja tuo, jog 
nepakankamai žino apie tikrąją padėtį Vokietijoje, apie 
vokiečių kariuomenės ir gyventojų nuotaikas, nežino Hit- 
lerio vyriausybės ketinimų, negauna objektyvių duomenų 
apie padėtį frontuose. Paulius vis tiek pas mus ateis, tai 
tik laiko klausimas. Jis dar tikisi, kad Vokietija ne viską 
prarado, todėl bijo ištarti lemiamą žodį. 

Išvados: 

I. Feldmaršalas Paulius esant tokiai situacijai neprisi- 

jungs prie „Vokiečių karininkų sąjungos 

Priežastys: 

1) Gaudamas tiktai rusų pateikiamą informaciją, ma- 
no, kad objektyviai nežino apie karinę ir ekonominę pa- 
dėtį Vokietijoje, apie nuotaikas kariuomenėje ir visuomenė- 
je, nors ir neabejoja, kad rusai teisingai nušviečia padėtį. 

2) Mano, kad Vokietijoje yra pakankamai žymių vei- 
kėjų geriau už jį žinančių padėtį (kariuomenės vadovybė, 
politikai, tarp jų — buvęs užsienio reikalų ministras fon 
Neiratas). Jis mano, kad tie žmonės turi patys veikti, to- 
dėl baiminasi, kad kokios nors priemonės už Vokietijos 
ribų, tarp jų ir belaisvių generolų veiksmai, gali labiau 
trukdyti, negu padėti tiems, kurie pačioje Vokietijoje ne- 
sėdi nuleidę rankų. Propaganda iš priešo šalies Vokieti- 
jai, kurioje kovojama ne už Hitlerį, o už savo egzistavimą, 
bus suprasta kaip smūgis į nugarą, nesvarbu, ar ta propa- 
ganda teisinga, ar melaginga. 

3) Paulius tikisi, kad ir Hitleris teisingai supranta pa- 
dėtį ir nori taikos. Tačiau dabar, kol nepasirašyta taikos 
sutartis, jis ragina tautą kovoti. Pripažindamas, jog Hitle- 
ris dažnai klydo, Paulius teigia, kad jis stengėsi padaryti 
daug gero Vokietijai, o tuo pačiu ir jos darbo žmonėms. 
Skubotas ginklavimasis ir karas sutrukdė toms pastan- 


goms. Paulius netiki, kad Hitleris karštligiškai siekė už- 
kariauti Europą ir sunaikinti kitas tautas. Aišku ir supran- 
tama, kad Vokietija Pauliui svarbiau už Hitlerio likimą. 
Turbūt taip mano ir kiti žymūs Vokietijos veikėjai. Tačiau 
jis labai neigiamai vertina tuos, kurie sako, jog Hitlerio 
režimas visapusiškai blogas. Girdėdamas tokius pareiški- 
mus, jis pasirengęs ginti net ir, jo paties nuomone, nei- 
giamus režimo reiškinius. 

(Drįstu pareikšti, jog ir aš pats ne visada sutinku su 
Hitlerio režimo kritikais. Užsienyje Vokietiją įsivaizduoja 
taip pat klaidingai, kaip mes anksčiau įsivaizduodavome 
Rusiją. Tikrovę labiausiai iškraipo emigrantai). 

4) Paulius giliai įsitikinęs, kad po karo Vokietijai ir 
Rusijai reikės sąžiningai bendradarbiauti. Vokietijos gin- 
kluotosios pajėgos, jo nuomone, — ne „Hitlerio armija", 
o Vokietijos kariuomenė, kuri už savo šalies ribų gina ją 
nuo priešų. Tačiau šios koncepcijos jis nesieja su noru 
baigti karą. 

5) Nacionalinio komiteto ir karininkų sąjungos meto- 
dus, kuriais siekiama paveikti vokiečių kariuomenę, ver- 
tina neigiamai, nes jie demoralizuoja ginkluotąsias pajė- 
gas, ir neaišku, ar padės pasiekti priimtiną taiką. 

6) Feldmaršalas tiki generolo Melnikovo (VRLK vy- 
riausiosios belaisvių reikalų valdybos atstovo, — vert. 
past.) aiškinimais, jog TSRS nenori, kad Vokietija visiškai 
nusilptų. Tačiau, Pauliaus nuomone, padėtis gali kompli- 
kuotis. Jeigu fronto linija priartės prie Vokietijos sienos, 
jai gali tekti priimti labai sunkias kapituliacijos sąlygas. 

7) Į pokarinį laikotarpį žiūri optimistiškai, tik baimi- 
nasi, ar nebus kišamasi į vidaus reikalus, nes tada Vokie- 
tijai grėstų sovietizacija. Paulius už laipsnišką, atitinkan- 
čią Vokietijos sąlygas, socialistinių problemų ir pertvar- 
kymų raidą. 

8) Kalbėdamas su manimi Paulius savo apmąstymus 
glaudžiai sieja su tuo faktu, kad priešakinėse fronto lini- 
jose kovoja du tėvynei ištikimi jo sūnūs, 

Išvada: 

Manau, kad karininkų sąjungai ir nacionaliniam ko- 
mitetui nepavyks jo paveikti. Liko tik vienas kelias: visiš- 
kai atviras, tarpusavio pasitikėjimu pagrįstas autoritetin- 


gų rusų pokalbis su feldmaršalu. Jam reikia „atskleisti vi- 
sas kortas“. Aš, suprantama, negaliu žinoti, ar tokiu atve- 
ju jis remsis savo padėtimi — karo belaisvio padėtimi, ar 
būdamas ištikimas pareigai, priesaikai, laikysis savo nusi- 
statymo. 

Ypatinga pastaba: 

Jo ir kitų generolų pasirašyto dokumento jis neverti- 
na kaip aktyvios karo belaisvių pasipriešinimo (veiklos). 
Pareiškimą greičiausiai reikėtų vertinti kaip atsakymą į 
rusų pasiūlymą. Tame dokumente, jo nuomone, nėra ko- 
kių nors naujų generolų įsipareigojimų jam ir vokiečių 
kariuomenei. 

II. „Vokiečių karininkų sąjungos“ veikla. 

Sąjungos įkūrimo išvakarėse rusai žadėjo suteikti jos 
vadovybei visišką veiksmų laisvę ir visa, ko reikia, kad ji 
galėtų žinoti padėtį. Taip pat buvo pažadėta, kad Sąjunga 
savarankiškai galės siekti savo tikslų. Buvo susitarta ir dėl 
apribojimo, susijusio su užsienio politikos pokyčiais bei 
Rusijos ir jos sąjungininkų tarpusavio santykiais. Įkurtoji 
Sąjunga buvo pavaldi politinei Nacionalinio komiteto va- 
dovybei. Generolams ir karininkams įstojus į Nacionalinį 
komitetą, prasidėjo bendras darbas su Sąjungos nariais. 
Tačiau nė vienas Karininkų sąjungos komiteto narys ir nė 
vienas Nacionalinio komiteto atstovas nežino, su kokio- 
mis oficialiomis instancijomis bendradarbiauja Nacionali- 
nio komiteto vadovai. Todėl Nacionalinio komiteto darbe 
dalyvaujantieji generolai ir karininkai (rašo atsišaukimus, 
proklamacijas ir t. t.) negali giliau išanalizuoti savo veik- 
los prielaidų, ir atrodo, jog karininkų sąjunga yra ne sa- 
varankiška, o kitiems tikslams panaudojama organizacija. 
Rusų instancijos turėtų pripažinti karininkų sąjungos pre- 
zidentą ir jos atstovus Nacionaliniame komitete lygiatei- 
siais partneriais. Mums nepriimtina, kad Nacionalinio 
komiteto pareiškimuose tvirtinama, jog jis vienija visų po- 
litinių pažiūrų vokiečius, nors iš tikrųjų dabar nepriklau- 
somai ir vienašališkai veikia tiktai komunistų partija. O 
tai reiškia, kad karininkų sąjungos įkūrimo ir bendradar- 
biavimo su Nacionaliniu komitetu prielaida yra apgaulin- 
ga. Jeigu generolai ir karininkai neįsitikins, jog niekas 


nepiktnaudžiauja jų dorais siekiais, jie negalės dirbti, ir 
kiekvienas spręs, kaip toliau elgtis“. 

Feldmaršalas, stovyklos administracijos ir prieš Hitle- 
rį nusiteikusių draugų stipriai spaudžiamas, tų metų spa- 
lio mėnesio pradžioje parašė laišką, kuriame konkrečiai 
nurodė: 

„Dėl karo belaisvių stovykloje Nr. 48 esančių genero- 
lų 1943 m. rugsėjo 1 d. pareiškimo konstatuoju: kiekvie- 
nas generolas, jį pasirašydamas, pareiškė savo laisvą nuo- 
monę. 

Parašas nereiškia jokio man duoto ypatingo įsiparei- 
gojimo. Jeigu kuris nors iš pasirašiusiųjų mano kitaip, 
šiuo savo laišku aš jį atleidžiu nuo įsivaizduojamo įsiparei- 
gojimo. Generolas feldmaršalas Paulius, 1943 m. spalio 6 d.“ 

Neatlaikę įtampos, siekdami pranešti apie savo buvi- 
mo vietą ir apie ištikimybę Hitleriui, „pasipriešinimo cen- 
tro“ dalyviai ryžtasi negirdėtam, iš esmės neprotingam 
žingsniui — 1943 m. spalio mėn. jie pradeda rengti vieno 
„patikimo“ karininko pabėgimą į Vokietiją. Vienas iš tų, 
kuriems patikėjo tą kruopščiai saugomą paslaptį, buvo 
feldmaršalas Paulius. Sunku įsivaizduoti pabėgimą iš ypa- 
tingai griežtai saugomo VRLK objekto, ir lengva įsivaiz- 
duoti, kaip smarkiai klydo Paulius, Šmidtas ir K“. 

Tarp Suzdalės stovykloje laikomų įžymių generolų 
nebuvo artimų Hitlerio draugų, ir kažin ar ten būtų pavy- 
kęs dučės Musolinio variantas. To negalėtų padaryti net 
ir Oto Skorcenio vadovaujami nutrūktgalviai. (Hitlerio 
draugą Italijos diktatorių dučę iš sąjungininkų nelaisvės 
1943 m. rugsėjo 12 d. išvadavo SS štandartenfiurerio Oto 
Skorcenio vadovaujami desantininkai, — vert. past.) 

Niekam nepavyko pabėgti. Beje, niekas ir nebėgo. 
Belaisvių stovyklos režimą dar labiau sugriežtino. Stovyk- 
los viršininko įsakymu belaisvius tikrino po du kartus per 
dieną. Tarp kitų sugriežtintų priemonių buvo ir asmeni- 
nės kratos. 

Sugriežtinus režimą daugelis belaisvių suprato, kad 
priešintis neįmanoma. Vis labiau didėjo plyšys nacistų 
monolite, kurį sudarė keturi generolai, vyresnieji ir jau- 
nesnieji karininkai. „Vokiečių karininkų sąjungos“ nariai 


dažnai ragino feldmaršalą „susiprotėti“. Štai vienas šia te- 
ma jam parašytas laiškas: 

„Karo belaisvių stovykla 84/1 

1944 m. vasario 10 d. 

Didžiai gerbiamas pone generole feldmaršale! 

1943 m. liepos 9 d. Jums, pone generole feldmaršale, 
aš parašiau laišką, kuriame prašiau prisijungti prie mūsų 
antifašistinio judėjimo, per Maskvos radiją pasakyti mūsų 
tautai tiesą apie Stalingradą. Per tą laiko tarpą mes išgy- 
venome daug įvykių ir dabar gyvename dar didesnių įvy- 
kių išvakarėse. Nesulaukęs Jūsų atsakymo į mano laišką, 
ir nematydamas Jūsų, pone generole feldmaršale, pavar- 
dės nei tarp Nacionalinio komiteto kovotojų už tėvynės 
tikslus, nei tarp „Vokiečių karininkų sąjungos“ narių, aš, 
buvęs Jūsų pažįstamas, Jūsų štabo 16-o0jo artilerijos kor- 
puso gydytojo adjutantas, šiandien, praėjus metams po 
Stalingrado katastrofos, rašau Jums šias eilutes. 

"Tas pražūtingas, neteisingas, grobikiškas karas vyks- 
ta dėl asmeniškų, liguistai garbės ir išskirtinumo siekian- 
čio žmogaus, tikslų. Jis dar ir šiandien vadinasi mūsų tau- 
tos vadu. Karas vyksta ir dėl už Hitlerio nugaros stovin- 
čių imperialistų tikslų. Šis karas sugriovė senąją karininko 
garbės, pareigos bei atsakomybės sampratą ir pagimdė 
naują, geresnę. Prieš mus naujas karininkas, vokiečių tau- 
tos karininkas, jautrios širdies žmogus. Ne iš baimės, o 
savo valia jį gerbia ir jo klauso kareiviai. Jis nežiūri į savo 
kareivius, kaip į bejausmius jo asmeniškų interesų ir už- 
gaidų vykdytojus. Mums svetimas aklas pavaldumas, prie- 
vartinė prūsiška drausmė, prūsiškas reakcingumas, kuris 
ypač plačiai pasklido kariuomenėje po to, kai feldmarša- 
las Hindenburgas 1933 metais Potsdame, prie Frydricho 
II kapo, ištiesė ranką Hitleriui. (Hindenburgas — nuo 
1925 m. Vokietijos prezidentas. Jis leido hitlerininkams 
paimti valdžią, — vert. past.). 

Vietoj buvusios išpuikusios karininkijos į areną išėjo 
iš liaudies kilusi ir liaudžiai priklausanti „Vokiečių kari- 
ninkų sąjunga“. Sąjungos nariai, kritiški ir pasitikintys, 
paklūsta labiausiai patyrusiems, protingiausiems, stipriau- 
sios valios karininkams. 


Pone feldmaršale, kodėl Jūs dar nedalyvaujate mūsų 
antifašistiniame tautiškame sąjūdyje? Kodėl Jūs iki šiol 
esate ištikimas tam jefreiteriui Hitleriui, tam fanatiškam 
kažkokiu aiškiaregiškumu apdovanotam strategui? Nejau 
jums nieko nereiškia karininko garbės sąvoką naujoviškai 
suprantančių artilerijos generolo fon Zeidlico, kitų gene- 
rolų ir karininkų pavyzdys? 

Kaip galima raginti, kad fronte kovojantys kareiviai, 
karininkai ir generolai sudėtų ginklus, nutrauktų bepras- 
mį pasipriešinimą ir pereitų į Nacionalinio komiteto pu- 
sę, kai aukščiausio laipsnio generolas, kurio, patekusio į 
nelaisvę, nebegali paveikti Gebelso propaganda (Gebel- 
sas — Trečiojo Reicho propagandos ministras, — vert. 
past.) ir kuris pajėgus įvertinti abi puses kariniu bei poli- 
tiniu požiūriu, pats nedalyvauja kovoje už vokiečių tautos 
išgelbėjimą? Čia, pone generole feldmaršale, Jūsų lauks 
naujos geresnės užduotys ir atsakomybė. Jūsų vardas ir 
Jūsų balsas gali daug ką nulemti kviečiant tebekariaujan- 
čius kareivius, karininkus ir generolus padėti įgyvendinti 
Nacionalinio komiteto tikslus. Aš, pavyzdžiui, įsivaizduo- 
ju, kad Jūs, pone generole feldmaršale, galėtumėte kreip- 
tis į apsuptą kariuomenę ir papasakoti iš savo patyrimo, 
kaip „fiureris“ nualino Jus ir Jūsų armiją prie Stalingra- 
do. Aš galiu įsivaizduoti, kad Jums pavyktų suagituoti vi- 
są diviziją ar net kelias divizijas pereiti į Nacionalinio ko- 
miteto pusę. Ar Jūsų nedžiugintų toks rezultatas? 

Pone generole feldmaršale, ar dabar, girdėdamas apie 
vis naujus stalingradus, Jūs nejaučiate kasdien sunkesnės 
kaltės dėl 240 000 geriausių Vokietijos žmonių sunaikini- 
mo? Tą didžiulę, gyvą tautos jėgą Jūs galėjote išsaugoti. 
Reikėjo tada, prieš tris savaites, nepaisyti Hitlerio įsaky- 
mo, priimti garbingos kapituliacijos sąlygas. Vėliau vis 
tuek teko kapituliuoti neįvykdžius Hitlerio įsakymo. Ta- 
čiau tik po to, kai iš 330 000 kareivių liko jau 90 000. 
Kareiviai ir karininkai žuvo vykdydami savo pareigą, ta- 
čiau buvo beprotiška to reikalauti Stalingrade. Ar Jūs, po- 
ne generole feldmaršale, norite, kad ir toliau taip masiš- 
kai būtų žudoma vokiečių tauta? Ar Jūsų neprašo, nemal- 
dauja Stalingrado mūšio aukos: „Sustabdyk!“ ir „Pabusk 
ir veik!“ Ar Jūs nesijaučiate šeimos tėvu, privalančiu atsi- 


kratyti to, kas buvo praeityje ir, pasinaudodamas savo, 
generolo feldmaršalo, valdžia, kovoti prieš Hitlerį ir taip 
išgelbėti dar nežuvusią vokiečių šeimos dalį. Ar galima 
palyginti tai, ką dar įmanoma laimėti, su tuo, ką jau pra- 
radome? 

Pone generole feldmaršale, Jūsų pareiga tėvynei rei- 
kalauja nekęsti Hitlerio ir jo bendrininkų, kovoti su jais. 
Žuvusieji Stalingrade reikalauja iš Jūsų, kad jų mirtis bū- 
tų bent jau tuo prasminga, kad atvertų vokiečių tautai 
akis ir prikeltų ją kovai su savo žudikais. 

Pakilkite, pone generole feldmaršale, ir pasakykite 
aklai Hitlerio įsakymus vykdančiai Vokietijos kariuome- 
nei paskutinį Stalingrado armijos norą! Mes, kurie laimin- 
gai išvengėme sunaikinimo, mes, jaunieji karininkai ir ka- 
reiviai, — mes laukiame Jūsų. 

Štabo gydytojas Vilhelmas Hadenhorstas, 18-osios 
tankų divizijos sanitarinės kuopos 1/88 vadas“. 

Tačiau feldmaršalas Paulius — iš išorės vis dar pasi- 
priešinimo atrama, o faktiškai, sąmoningai ar nesąmonin- 
gai pritaria tų generolų įtakai, kurie nepasiduoda jokiam 
poveikiui ir nemano sąžiningai bendradarbiauti su Rusija. 

Ta grupė, kaip ir anksčiau, jam vadovauja. Tačiau jis 
mano, kad būtina dorai bendradarbiauti su TSRS, bent jau 
laisvos ir nepriklausomos Vokietijos egzistavimo sąlygomis. 

Paulius turi autoritetą. Jis neneigia kitokių nuomo- 
nių, sutaiko besiginčijančius. Nieko nesako apie savo po- 
žiūrį į nacionalsocializmą, vengia politinių pokalbių. Ap- 
skritai jis — palaužtas žmogus, gyvena pralaimėjimo prie 
Stalingrado nuotaika. Mintys apie Stalingradą nustelbia 
viską, kas nesusiję su jo armijos tragedija. 

Pauliui nemalonu, kad buvęs jo adjutantas pulkinin- 
kas Adamas 1944 m. liepos 25 d. įstojo į „Vokiečių kari- 
ninkų sąjungą“. Adamas tą pačią dieną, girdint fon Zeid- 
licui, apie savo poelgį pranešė Pauliui. Feldmaršalas ra- 
miai atsakė: „Aš jus suprantu, pulkininke. Jeigu kalbėtume 
apie mane, tai aš norėčiau gerai žinoti padėtį“. 

Tą pačią dieną Pauliui įteikė 16 belaisvių generolų 
pareiškimą. Tas dokumentas jį labai sujaudino. Jį perskai- 
tes feldmaršalas paprašė leisti pasikalbėti su tais genero- 

lais, nurodė, kad pažįsta pareiškimą pasirašiusį generolą 
Miulerį. 

Liepos 31 dieną, kalbėdamasis su Vincencu Miuleriu, 
Paulius laikėsi ankstesnės nuomonės. Jis teigė, kad hitle- 
rinė vadovybė sėkmingai susidoros su sukilusiais genero- 
lais ir sugebės toliau kariauti, kad Hitleriui pavyks page- 
rinti padėtį Rytų fronte ir pasiekti Vokietijai priimtinas 
taikos sąlygas. 

Šešiolikos vokiečių generolų pareiškimą vertino kaip 
vokiečių kariuomenei į nugarą smogtą smūgį. Aiškino, 
kad tokį generolų poelgį sukėlė pralaimėjimo nuotaika. 
Jis pats nežengs tokio jo įsitikinimams prieštaraujančio 
žingsnio. 

Į konkretų darbuotojų (turbūt VRLK karininkų, — 
vert. past.) klausimą, ar mano keisti savo pažiūras ir veik- 
ti prieš Hitlerį, Paulius priminė, jog jis yra karo belaisvis 
ir atsisakė tokios veiklos. 

1944 m. rugpjūčio pradžioje su feldmaršalu ne kartą 
kalbėjosi VRLK belaisvių ir internuotųjų asmenų reikalų 
valdybos darbuotojai. Vėliau jie pasakojo: „Paulius pareiš- 
kė, kad apsvarstė mūsų pokalbius, pasikeitusią padėtį ir 
susitikimus su Miuleriu, todėl nusprendė rimtai pergalvo- 
ti ankstesnį savo sprendimą dėl viešo pasisakymo prieš 
hitlerizmą, tačiau ieško tokios pareiškimo formos, kuri 
Vokietijoje neatrodytų kaip „išdavikiškas jo smūgis vo- 
kiečių kariuomenei '. 

Paulių labai sukrėtė žinia, kad Turkija nutraukė dip- 
lomatinius santykius su Vokietija. Jis stengėsi neparodyti 
iš akių trykštančių ašarų. Apsiraminęs pareiškė, jog po šio 
įvykio reikia laukti sąjungininkų desanto Balkanuose, ir 
kad vienas iš santykių nutraukimo tikslų — pašalinti iš 
Turkijos oficialius Vokietijos atstovus bei agentūrą, kurie 
galėtų pastebėti desanto rengimą. 

Mums besikalbant, Paulius manęs paklausė: „Kaip 
pasikeistų jau numatytas Vokietijos likimas, jeigu aš pri- 
sijungčiau prie sąjūdžio?" 

Atsakymas: Jūsų kreipimasis į kariuomenę išgelbėtų 
daugelio tūkstančių vokiečių gyvybes, nes tai būtų žino- 
mo ir gerbiamo kariuomenėje žmogaus nurodymas, kaip 
išeiti iš katastrofiškos padėties. 


Jums prisijungus prie sąjūdžio, naujos demokratinės 
Vokietijos atstovybė taptų rimtu faktoriumi, į kurį turės 
atsižvelgti, kai bus sprendžiamas būsimos Vokietijos liki- 
mas. 

Paulius (ironiškai): O nusipelnę ponai iš Nacionalinio 
komiteto? 

Atsakymas: Nusipelnę ponai iš Nacionalinio komite- 
to nusipelnė visiškos teisės reikalauti, kad jūs prisijung- 
tumėte prie jų ir taptumėte sąjūdžio vadovu. 

Paulius: Tačiau man sako, kad aš neturiu sąžinės... 

Atsakymas: Jūs turite suprasti, kad su jumis kalbėjęs 
žmogus atstovauja valstybei, kuri tvirtai nori baigti tą be- 
prasmišką kraujo liejimą. Jau metai, kai apie tai su jumis 
diskutuojama, o jūs, norėdamas apginti savo neigiamą po- 
ziciją, pateikiate naivius ir juokingus argumentus. 

Štai kokia padėtis: 27 Vokietijos kariuomenės gene- 
rolai sako ir rašo: „Būtina pašalinti Hitlerį — jis mus ve- 
dė ir veda į pražūtį“, — o jūs — maršalas — tylite. Jūsų 
tylėjimas šiuo specifiniu momentu lygus garsiam kvieti- 
mui toliau lieti kraują. To netoleruos generolai, netole- 
ruosime ir mes. Jūs privalote tarti ryžtingą žodį. 

Paulius: Jūs turite suprasti, kad taip ultimatyviai 
spaudžiamas aš negaliu keisti savo pozicijos. Aš turiu pa- 
galvoti. Tiesa, pokalbis su generolu Miuleriu į mano kon- 
cepciją įterpė naujų orientavimosi elementų, tačiau man 
reikia juos apmąstyti. Visu tuo aš turiu pasidalyti su savo 
draugais Voikove; paskui aš galėsiu nuspręsti. Sakykite, 
kaip sprendžiama vokiečių armijos formavimo iš karo be- 
laisvių problema? 

Atsakymas: Apie tai negaliu tiksliai pasakyti, tačiau 
tam tikrais sumetimais ji dar nesuformuota, nors daugelis 
vokiečių karo belaisvių reikalauja, kad mes sukurtume to- 
kią armiją, nes jie nori kautis prieš Hitlerį. Raudonoji ar- 
mija turėdama egoistinių interesų vertina tokios kariuo- 
menės organizavimą. Jai nereikia, kad vokiečiai šaudytų į 
vokiečius. Tačiau nėra abejonės, kad okupavus Vokietiją 
šalies vidaus reikalams bus naudojami vokiečių daliniai. 

Pauliui labai patiko toks atsakymas. Jis pareiškė: 
„Būsima mūsų šalių draugystė atsidurtų pavojuje, jeigu 


Raudonoji armija leistų vokiečiams kariauti vieniems 
prieš kitus, o ne siekti pagrindinio tikslo — nuversti Hit- 
lerį“. 

Paulius skundėsi, jog nežino, kas vyksta Vokietijoje. 
Rusų spauda beveik nerašo apie „pučą“. 

Vokiečių ir italų kariuomenių pralaimėjimas Afrikoje, 
totalinė mobilizacija Vokietijoje, antrojo fronto atidary- 
mas, visų sąjungininkų, išskyrus Japoniją, laipsniškas pra- 
radimas, dar šešiolikos generolų prisijungimas prie Na- 
cionalinio komiteto, ir pagaliau 1944 m. liepos 20 d. įvyk- 
dytas pasikėsinimas prieš Hitlerį, kuriame dalyvavo ir 
Pauliaus pažįstami Vermachto generolai — tai tik dalis tų 
įvykių ir faktų, kurie padėjo jam apsispręsti. 

1944 m. rugpjūčio 8 d. jis kreipėsi „Į vokiečių tautą. Į 
Tarybų Sąjungoje nelaisvėje esančius vokiečių karininkus 
ir kareivius“. Būtent šiuo garsiuoju pareiškimu 1944 m. 
rugpjūčio 8 d. Paulius pagaliau išsilaisvino iš fašistinės 
nelaisvės. (Su kreipimosi turiniu susipažinsite IV-ame šios 
knygos priede, — vert. past.). 

1944 m. rugpjūčio 14 d. feldmaršalas Paulius įstojo į 
„Vokiečių karininkų sąjungą“. Vėliau dar ne kartą kalbė- 
jo per radiją. Tarybiniai lėktuvai virš hitlerinės kariuome- 
nės pozicijų išmėtė tūkstančius Pauliaus ir jo bendražy- 
gių pasirašytų proklamacijų. Ar tai buvo efektyvi veikla? 
Be abejo. Nuo to laiko feldmaršalas pasinėrė į politiką. 
Tapęs toli gražu ne paskutiniu politiniu veikėju tarp tų 
vokiečių karo belaisvių ir emigrantų, kurie jau ne viene- 
rius metus stengėsi suardyti Hitlerio režimą, Paulius, kaip 
asmenybė, vis dar jautėsi esąs kaltas prieš vokiečių tautą. 
Pirmiausia dėl savo neryžtingumo Stalingrado mūšyje. 
Neryžtingai jis elgėsi ir 1943 metų rudenį, kai buvo nu- 
matytas vadovauti „Vokiečių karininkų sąjungai“. Feld- 
maršalas sprendė moralinę problemą — ar jį supras vaka- 
rykščiai pavaldiniai, jeigu jis pareikš, kad visiškai remia 
Karininkų sąjungą. 

Generolo feldmaršalo Pauliaus pareiškimas nustebino 
visus belaisvius generolus. Kas galėjo atsitikti, kad taip 
ilgai antihitlerinio sąjūdžio nuošalėje stovėjęs generolas, 
kuris atvirai buvo smerkiamas už Stalingrado armijų gru- 
pės žuvimą ir apie kurį buvo manoma kaip apie užkietė- 


jusį reakcionierių ir Hitlerio šalininką, staiga žengė tokį 
drąsų žingsnį prieš hitlerinį režimą? 

Tokiu Pauliaus poelgiu nepaprastai pasipiktino ir vie- 
na, ir kita karo belaisvių dalis. „Pagaliau jis susiprato, kad 
gina aiškiai pralaimėjusią karą, žlungančią sistemą. Jis 
per vėlai susiprotėjo. Tokį pareiškimą turėjo paskelbti ne 
dabar, kai jis nieko nebereiškia, o tuojau pat po Staling- 
rado katastrofos“, — komentavo vokiečių kareiviai. 

Tačiau, daugelio nuomone, būtų klaidinga manyti, 
kad tas pareiškimas menkavertis. Jeigu net Paulius, vie- 
nas iš reakcingiausių karininkų, vienas iš tų, kurie labiau- 
siai susiję su hitleriniu režimu, įsitikino, jog būtina baigti 
karą, vadinasi, Vokietijos padėtis yra tikrai beviltiška. Ji 
pralaimėjo šį karą“. 

Pauliaus pareiškimas nepaprastai paveikė visus vokie- 
čius, nes feldmaršalą jie vertino kaip Stalingrado grupuo- 
tės herojiškos kovos simbolį. 

Daugelis jo ir nekentė. Pirmiausia dėl to, kad jis Sta- 
lingrade pražudė šimtus tūkstančių kareivių. Belaisviai 
pasakojo apie vieną įvykį stovykloje Nr. 27, kurioje laiki- 
nai gyveno feldmaršalas Paulius. Kareiviai bandė ji su- 
mušti. Kita belaisvių dalis tikėjosi, kad feldmaršalui teks 
atsakyti už savo nusikaltimus. 

Roiterio agentūra išplatino tokį Pauliaus pareiškimo 
komentarą: 

„Londonas, rugpjūčio 15 diena. Stalingrado didvyris 
Paulius — antrasis atvirai sukilęs feldmaršalas. Pirmasis 
buvo feldmaršalas Vitclebenas, kurį pakorė. 

Nors Pauliaus kreipimąsi į vokiečių tautą ir kariuo- 
menę — nuversti Hitlerį, sudaryti naują vyriausybę ir at- 
siriboti nuo nacistų — iš Maskvos perdavė tik naktį į rug- 
pjūčio 14-ąją, tačiau jis pažymėtas rugpjūčio 8-osios data. 
Taigi 18 mėnesių trukusį tylėjimą belaisvis feldmaršalas 
nutraukė tą pačią dieną, kai iš Berlyno pranešė apie ten 
įvykdytas mirties bausmes. Beje, tai buvo 26-osios „juo- 
dosios dienos“ metinės, kai Liudendorfą privertė prašyti 
kuo greičiau nutraukti karo veiksmus. (1918 m. rugpjūčio 
8 d. anglų ir prancūzų kariuomenės pralaužė Vakarų fron- 
tą, suardė vokiečių gynybą, ir Vokietijos ginkluotųjų pa- 


jėgų vadas Erichas Liudendorfas suprato, kad karas pra- 
laimėtas, — vert. past.). 

Pauliaus karjera buvo daug „nacistiškesnė“, negu bet 
kurio kito belaisvio generolo, kurie per Maskvos radiją 
kreipėsi į Vokietijos kariuomenę. Jis ne dvarininkas ir ne 
prūsų karinės kastos atstovas, O senos biurgerių šeimos 
sūnus iš Reino žemupio. Karyboje pasižymėjo kaip Gu- 
deriano („tankų karo dievu“ vadinamo Vermachto genero- 
lo, — vert. past.) mokyklos tankų karo žinovas; jo pirmas 
karinis postas (jame anksčiau buvo velionis fon Reiche- 
nau) buvo armijos štabo viršininkas. Reichenau buvo įžy- 
mus karininkas, viešai pripažinęs nacistines pažiūras. 

Per Stalingrado mūšį Hitleris apdovanojo Paulių Ge- 
ležinio kryžiaus „Ąžuolo lapo“ pasižymėjimo ženklu ir pa- 
čiu paskutiniu momentu jam suteikė feldmaršalo karinį 
laipsnį. Iš pradžių Vokietijos radijas netikėjo, kad jis pa- 
teko į nelaisvę. Radijas tvirtino, jog Paulius turi du revol- 
verius ir nuodų, kad patekęs į ypatingą situaciją galėtų 
nusižudyti. Be to, buvo pranešinėjama, kad jis sunkiai su- 
žeistas. 

Praėjus trims dienoms po to, kai Paulius pateko į ne- 
laisvę, paskutiniame pranešime apie Stalingradą buvo ža- 
vimasi jo „pavyzdingu vadovavimu“ ir nepaminėta, jog jis 
gyvas. „Tie karininkai ir kareiviai žuvo, kad Vokietija ga- 
lėtų gyventi", — skelbė Berlyno radijas. Po dviejų savai- 
čių Tarybinis informacijos biuras paneigė pranešimą, kad 
Paulių teis kaip karinį nusikaltėlį". 

Belaisviai generolai, kurie gerai pažino Paulių, vėliau 
rašė: 

„Paulius — įžymus, talentingas organizatorius, jo ne- 
galima kaltinti už Stalingradą, nes jis vadovavo ne sava- 
rankiškai, o vykdė Hitlerio įsakymą. Tai, kad iki šiol Pau- 
lius stovėjo „Laisvosios Vokietijos“ sąjūdžio nuošalėje, ga- 
lima paaiškinti. Jis, kaip sutriuškintos armijos vadas, 
nenorėjo būti pranašesnis už savo karininkus. Savo tylėji- 
mu, pats to nenorėdamas, Paulius pasitarnavo fašistams, 
nes jie feldmaršalo išsisukinėjimą pateikė kaip kario el- 
gesio pavyzdį. Visiškai priešingai apie Paulių jie prabilo 
po to, kai buvęs 6-osios armijos vadas įstojo į „Laisvosios 


Vokietijos“ sąjūdį ir parašė kreipimąsi į tautą ir kariuo- 
menę. Profašistiškai nusiteikusių karo belaisvių akyse jis 
tapo išdaviku. 

Generolą feldmaršalą Paulių už Stalingradą labai ger- 
bė vokiečių tauta. Jis buvo aukštai vertinamas kaip pasi- 
aukojusio ir paaukoto kariuomenės vado pavyzdys. 

Frontas ir tėvynė juo tiki, todėl pirmas jo kreipimasis 
buvo nepaprastai reikšmingas. Jį sutiko kaip pirmąjį Ru- 
sijoje esančių karo belaisvių atsiliepimą ir kaip tikrą žinią 
apie Nacionalinio fronto egzistavimą. Šiuo poelgiu Pau- 
lius nusipelnė didesnio autoriteto, negu galėjo pasiekti 
kitomis aplinkybėmis. 

Generolas feldmaršalas yra vienas iš pasenusių pažiū- 
rų šalininkų, kurie įsitikinę, kad karininkui svarbiausia 
gera išvaizda ir pasaulietiškos manieros. 

Be to, Paulius yra ištikimas pareigai, kilnių minčių, 
labai protingas, į meną linkęs žmogus. Būdas neryžtingas. 
Ilgai eidamas kariuomenės Generalinio štabo viršininko 
pavaduotojo pareigas, dirbdamas artimiausioje Hitlerio 
aplinkoje, jis iš dalies užsikrėtė hitlerizmo liga, kurios 
simptomai — beatodairiškas pasitikėjimas, proto aptemi- 
mas, atsakomybės jausmo praradimas, tikėjimas, kad fiu- 
reris niekada neklysta. 

Dabar jį drasko atsakomybės jausmas. Jam sunku ga- 
lutinai apsispręsti. Tačiau sąžiningai gina, jo manymu, tei- 
singą nuomonę. Pasitelkus jį kaip asmenybę, pradžioje 
galima pasiekti teigiamų politinių rezultatų, tačiau tam 
reikalinga stipri aplinkos parama". 

Sunku nesutikti su tokia nefašistuojančių generolų 
nuomone. 

Vėlesniais metais Paulius labai noriai imdavosi įvai- 
riausių naujų darbų. Turbūt niekas kitas, net ir jauni ge- 
nerolai, „Vokiečių karininkų sąjungos“ ar „Laisvosios Vo- 
kietijos“ komiteto nariai, nebūtų išlaikę tokio pašėlusio 
tempo. Tačiau feldmaršalas buvo ir nuotaikos žmogus. Jį 
draskė vidiniai prieštaravimai, alino nežinojimas apie arti- 
mųjų likimą, ir kartais jis visiškai nuleisdavo rankas. Dep- 
resija atsispindėjo jo dienoraštyje, tačiau niekada — po- 
kalbiuose su Vyriausiosios karo belaisvių ir internuotų 


asmenų reikalų valdybos atstovais. Tuo jis teigiamai sky- 
rėsi nuo kitų generolų. 

Dirbdamas „Vokiečių karininkų sąjungoje“ ir „Lais- 
vosios Vokietijos“ sąjūdyje, padėjo tobulinti daugelį veik- 
los sričių ir net neįtarė, kad po karo tos dvi struktūros 
bus nebereikalingos. Maskva atmetė ir pasiūlymą vietoj 
jų sukurti naują demokratinę Tarybų Sąjungoje esančių 
vokiečių karo belaisvių organizaciją. TSRS vadovybė nu- 
sprendė, jog tai būtų nereikalinga besiformuojančios Vo- 
kietijos vieningosios socialistų partijos atauga. 

1945 m. lapkričio mėn. Maskva paskelbė apie sava- 
norišką Tarybų Sąjungoje sukurtų vokiečių organizacijų 
likvidavimą. 

Paulius tuo metu buvo geros nuotaikos. Jo politinės 
pažiūros smarkiai pasikeitė. Jis mažiau negu kiti genero- 
lai rūpinosi savimi, buvo už juos protingesnis, taktiškes- 
nis. Pauliaus psichologinis tipas — konservatyvus inteli- 
gentas, svyruojantis skeptikas. Su malonumu pasakoja, 
kad, žmonos tėvų ir daugelio kitų nuomone, „jis mažai 
kuo panašus į vokietį“. Paulius jau tada gerai suprato 
TSRS reikšmę pasaulinėje politikoje. Tesėjo savo pažadus. 
Dabar stengiasi įrodyti, kad savo prigimtimi yra pacifistas. 
Savo vaidmenį Antrajame pasauliniame kare jis apibūdino 
kaip piktybiškai susiklosčiusių aplinkybių pasekmę. 

Artėjant 1946 metams feldmaršalui teko spręsti du 
svarbiausius uždavinius: 

a) apmąstyti praėjusio karo patyrimą. Pirmiausia tuo 
susidomėjo amerikiečiai, o vėliau — ir TSRS gynybos mi- 
nisterijos Generalinis štabas. 

b) pasirengti būsimam Niurnbergo procesui. 

Pareikšti nuomonę apie praėjusio karo pamokas jį 
kviesdavo ir vėlesniais metais, 0 pasirengti teismo procesui 
liko labai mažai laiko. Daugelį kartų dėl vienų ar kitų klau- 
simų jis konsultavosi su kitais belaisviais generolais. Užra- 
šinėjami jo parodymai, kaip Hitleris rengėsi pradėti pasau- 
linį karą, kokį vaidmenį vaidino atskiri Vyriausiosios gin- 
kluotųjų pajėgų vadovybės, kariuomenės Generalinio štabo 
generolai. Negana to, feldmaršalas „treniravosi“ atsakinėti 
į klastingus karo nusikaltėlių gynėjų klausimus. 


1946 m. sausio mėn. Maskva nusprendė Paulių ir Bu- 
šenhageną (buvusios 20-osios karinės apygardos Lenkijo- 
je intendantūros viršininką, generolą majorą, — vert. 
past.) lėktuvu nuskraidinti į Berlyną, o iš ten automobiliu 
nuvežti į tarybinėje okupacinėje zonoje esantį Plaueną, 
130 kilometrų nuo Niurnbergo. Jeigu pareikalaus vyriau- 
siasis tarybinis kaltintojas Rudenka, abu generolus pristatys 
į teismo salę, o po apklausos tuoj pat grąžins į Plaueną. 

1946 m. vasario 2 d. lėktuvas S-47 su vokiečių gene- 
rolais ir juos lydinčiaisiais asmenimis išskrido iš Mask- 
vos į Berlyną. Lėktuvas nusileido vėlų vakarą, todėl 
„svečius“ apnakvydino Potsdame. Vasario 4 dieną jie at- 
vyko į Plaueną. 

Laukdami iškvietimo į teismą, abu generolai be per- 
stojo konsultuojasi, kaip elgtis Niurnberge. Jų konsultan- 
tai buvo labiausiai patyrę teisininkai. 

Vasario 11 —12 dienomis Paulius ir Bušenhagenas liu- 
dijo karo nusikaltėlių teismo procese. Šis liudijimas susi- 
laukė didžiulio tarptautinio atgarsio. Štai ką pranešė Roi- 
terio agentūra: „Londonas, vasario 12 diena. ...Buvęs vo- 
kiečių feldmaršalas Frydrichas fon Paulius, dvi dienas 
pasireiškęs kaip Niurnbergo teismo salės įžymybė, vis dar 
yra „tarybinis karo belaisvis“. 

Tačiau aišku, kad yra atsižvelgiama į jo aukštą rangą, 
į tai, kad su jo vardu siejamas didžiausias Raudonosios 
armijos triumfas ir kad jis daro įtaką kitiems generolams, 
todėl Paulius naudojasi nors ir ribota, tačiau didesne ne- 
gu kiti karo belaisviai asmenine laisve. 

Tarybiniai oficialūs asmenys ir žurnalistai fon Pauliui, 
kaip labai reikšmingam politikui ir kariškiui, rodo didelę 
pagarbą. 

„Tai, ką Paulius pareiškė teisme, nepaprastai reikš- 
minga vokiečių tautai“, — kalbėjo po to, kai jis baigė liudyti. 

„Aš stebėjau Paulių tuo metu, — rašo koresponden- 
tas, — kai jis konvulsiškai trukčiojančiu veidu, lydimas ta- 
rybinės delegacijos karininkų, išėjo iš teismo salės. Vie- 
nas karininkas pasiūlė papirosą. Po to visa dviejų ameri- 
kiečių policininkų lydima grupė juokaudama ir laisvai 
kalbėdamasi su fon Pauliumi, koridoriumi nuėjo link pa- 
talpos, kurioje buvo tarybinis kaltintojas.“ 


„Tarybiniai atstovai nenurodo, kur gyvena prieš kelias 
dienas iš Maskvos atvykęs Paulius. Tačiau aš manau, — 
rašo korespondentas, — kad jo gyvenimo sąlygos maž- 
daug prilygsta „namų areštui“. Rusijoje jis gyvena vieno- 
je iš specialiai karininkams skirtų stovyklų. Ten jam su- 
darytos visos jo aukštą rangą atitinkančios sąlygos. Pau- 
lius griežia smuiku ir tapo paveikslus. 

Paulius buvo nacistų partijos narys, tačiau neužėmė 
partinio posto. Neaišku, ar 1943 m. sausio mėn. patekęs į 
nelaisvę, liko nacistų partijos nariu. Penkiolika mėnesių 
jis atsisakinėjo svarstyti politines Stalingrado pamokas ir 
artėjančio Vokietijos sutriuškinimo priežastis. Po to jis pa- 
reiškė, kad yra pasirengęs prisijungti prie kitų karo be- 
laisvių organizuotos „Vokiečių karininkų sąjungos“ atsi- 
šaukimų į buvusius savo kolegas. Nors jo pavardė nebu- 
vo pirma proklamacijoje, kurioje 1944 metų rugpjūčio 
mėn. Karininkų sąjunga kvietė generolus išsižadėti Hitle- 
rio, tačiau tai — viena iš reikšmingiausių pavardžių.“ 

Atleisime Roiterio korespondentui už visus apmau- 
džius netikslumus, pradedant priedėliu „fon“ prie feld- 
maršalo pavardės. 

Vieši liudytojo Pauliaus, buvusio Vokietijos kariuo- 
menės feldmaršalo, parodymai Niurnbergo procese, su 
kuriais supažindino belaisvių stovyklų, tarp jų ir stovyk- 
los Nr. 27 gyventojus, sukėlė karštas, ilgai trukusias dis- 
kusijas. Nuomonių analizė parodė, kad belaisvius, ypač ge- 
nerolus ir karininkus, parodymai nepaprastai nustebino. 

Didžiosios daugumos nuomone, Paulius, kaip buvęs 
generolas feldmaršalas, pasielgė negarbingai, nes ne tik 
vadovavo karo veiksmams, bet ir juos rengė. Tos belais- 
vių daugumos vertinimu, Paulius kaltas ne mažiau už Ge- 
ringą, Keitelį, Jodlį ir kitus vyriausiuosius karo vadus, to- 
dėl jis neturėjo moralinės teisės prieš juos liudyti, nes 
anksčiau veikė kartu su jais. 

Kiti belaisviai gyrė feldmaršalą, kad jis, nors ir daly- 
vavo parengiant karo veiksmus bei jiems vadovavo, teis- 
me demaskavo karinius nusikaltėlius. 

Dar kiti Pauliaus pakvietimą į procesą ir jo parody- 
mus vertino kaip gudrų taktinį rusų manevrą dar labiau 
demaskuoti karinius nusikaltėlius. 


Štai kai kurios nuomonės: 

Kapitonas Cindleris: „Pauliaus pasirodymas Niurn- 
bergo procese buvo sensacija. Gaila, tenka konstatuoti, 
jog dabar kaltinamųjų suole sėdintys Vokietijos vadovai 
Geringas, Funkas, Rozenbergas ir kiti (Valteris Funkas — 
Trečiojo Reicho ekonomikos ministras, Alfredas Rozen- 
bergas — okupuotų Rytų teritorijų ministras, — Vert. 
past.) neišdrįsta pareikšti, jog Vokietijai reikėjo gyvybi- 
nės erdvės, ir kad, jų nuomone, rasinė teorija ir viskas, 
ką propagavo nacizmas, yra teisinga. Nėta abejonės, kad 
anksčiau ar vėliau jį teis Tarybų Sąjunga, ir jeigu ten jo 
nepakars, tą kada nors padarys vokiečių tauta“. 

Grosadmirolas Fišelis (buvęs Trečiojo Reicho karinio 
jūrų laivyno admirolas, — vert. past.): „Nesunku suprasti, 
kad rusams Paulius labai reikalingas kaip įrankis, kuriuo 
jie pagrįs teismui pateiktus karo prieš Rusiją parengimo 
dokumentus. Man visiškai aiškus rusų sumanymas: per 
įvairias apklausas Paulius prasitars ir taip pats save įrašys 
į karo prieš Rusiją rengėjų sąrašą“. 

Generolas Ziuidovas: „Aš labai gerai suprantu, kaip 
Pauliui pikta dėl pralaimėjimo prie Stalingrado. Tačiau 
tegu niekas man neaiškina, neva savo noru jis kalba 
Niurnbergo teisme“. 

Kontradmirolas Knoblochas: „Norėčiau žinoti, ką ru- 
sai jam pažadėjo už liudijimą. Greičiausiai prižadėjo iš- 
gelbėti nuo kartuvių. Jo parodymai teisme gimė kažkurio 
komisaro galvoje. 1940 metų rudenį dar niekas negalvojo 
kariauti su Rusija, tačiau tada mes patekome į tokią pa- 
dėtį. Pauliaus parodymai — tai žodžiai, kuriais Rusija ker- 
šija Vokietijai“. 

Generolas leitenantas Rabė fon Papenheimas: „Aš 
Paulių labai gerai pažįstu. Tai ne jo sakinių struktūra. Jis 
visada buvo kalbos genijus. Tą pasisakymą Niurnbergo 
teisme jis išmoko atmintinai ir pakartojo kaip koks papū- 
ga. Jis tikisi tokiu išdavikišku poelgiu išnešti sveiką kailį, 
tik abejoju, ar tai pavyks“. 

Generolas leitenantas Voitašas: Iiaų kada nors man 
bus lemta sugrįžti į Vokietiją ir susitikti su Pauliumi, aš, 
nors ir sulaukęs senatvės, tapsiu žmogžudžiu. Jo liudiji- 
mai įžeidžia ir žemina visą karininkų korpusą. Nedovano- 


tina, kai vokiečių karininkas, norėdamas išgelbėti savo 
gyvybę, skandina buvusius draugus. Tai tipiškas rusų tea- 
tras: du pešasi, o tas trečiasis, kuris juos supriešino, juo- 
kiasi“. 

Generolas leitenantas Štioveris: „Labai gaila, tačiau 
visada buvo žmonių, kurie, gelbėdami savo kailį, aukojo 
kitus. Tačiau gerai, kad Niurnberge tarp kaltintojų yra ne 
tik rusų, bet ir toliau matančių žmonių. Man atrodo, kad 
per tą Pauliaus sugalvotą žaidimą ietis atsisuks į jį patį Ir 
jis pateks į teisiamųjų suolą“. 

Generolas leitenantas Berneris: „Aš manau, kad Pau- 
lius norėjo užsitikrinti postą Vokietijoje. Jis to pasieks, ta- 
čiau neilgam laikui, nes mes žinome, ką daryti su tokiais 
žmonėmis, jeigu padėtis kada nors pasikeis mūsų naudai. 
Daugelis jo teiginių paaiškina, kuo jį įskiepijo. Gaila, kad 
vis dar atsiranda rusams tarnaujančių žmonių. Karo metu 
jie iškilo į aukštus postus, tačiau blogai dirbo“. 

Tankų kariuomenės generolas Henricis: „Nešvarios 
sąžinės žmonės dažnai apsimeta, kad visada buvo prieš 
Hitlerį. Kodėl Paulius neapsisprendė tada, kai nesisekė 
prie Stalingrado? Todėl, kad jis buvo per daug bailus ir 
nenorėjo rizikuoti savo gyvybe, nes žinojo, kaip greitai 
susidorojama su tais, kurie per anksti pasiduoda . 

Aviacijos generolas Canderis: „Aš laukiau, kad Pau- 
lius atsisakytų tų gėdingų liudijimų ir nesuterštų karinin- 
ko ir vokiečio garbės". 

Generolas majoras Moritcas: „Labai liūdna, kad Pau- 
lius taip elgėsi Niurnberge. Negaliu jo nepasmerkti. Pau- 
lius kaltas, kaip ir bet kuris kitas vyriausiosios vadovybės 
įsakymus sąžiningai vykdęs generolas. Dabar jis nevertas 
jokios pagarbos, nes neprieštarauja, kad juo pasinaudotų 
kitų generolų apkaltinimui. Niekas negalėjo jo priversti 
kalbėti Niurnberge. Jeigu jis būtų doras žmogus, bent jau 
atsisakytų liudyti“. 

Kapitonas Izerentantas: „Paulius — pati didžiausia 
kiaulė iš visų, kurias iki šiol teko matyti. Taip elgiasi tik 
visiškai silpnavaliai žmonės. Savo kalba jis įrodė, kad yra 
toks pat kaltas kaip ir tie, kurie sėdi kaltinamųjų suole. 
Kiti buvo bent vyriškesni už jį. Kai girdi tokias kalbas 
kaip Pauliaus, gėda, jog tu esi vokietis. Net kaltintojai 


anglai pasišlykštės tokiu silpnavališkumu. Vien už tą kal- 
bą Paulius vertas kartuvių“. 

Rotmistras fon Cedlicas: „Dabar paaiškėja, jog visa 
agresija buvo iš anksto suplanuota. Įdomu, kad kariuo- 
menė, štabai ir pasieniečiai, kurie turėjo pulti, apie tai iš 
anksto nieko nežinojo. Nuo plačiųjų masių viską griežtai 
slėpė. 

Zonderfiureris Cindleris: „Apie Pauliaus poelgį gali 
būti įvairių nuomonių. Tačiau jeigu jis savo parodymais 
padės atskleisti visas Generalinio štabo niekšybes, tuo rei- 
kia tik pasidžiaugti“. 

Generolas Vanderslebenas: „Aš manau, kad Pauliaus 
parodymai buvo objektyvūs, o jo, kaip žmogaus, poelgis — 
suprantamas“. 

Generolas Lašas (1945 m. — Karaliaučiaus tvirtovės 
komendantas, pėstininkų generolas. Į nelaisvę kartu su 
tvirtovės įgula pateko tų metų balandžio mėn., — vert. 
past.): „Mano nuomone, Paulius kalbėjo gerai ir visiškai 
teisingai. Jis turėjo tai padaryti vokiečių tautos labui.“ 

Karinis teisėjas, majoras Zebotas: „Kalbėdami apie 
Paulių ir norėdami gerai suprasti jo asmenybę, turime at- 
sižvelgti į tris dalykus. Kaip teisininkas aš vertinu kitaip, 
negu profanas. Dėl ko stovykloje esantys belaisviai jam 
priekaištauja: 

1. Priesaikos sulaužymas. 

Paulius nebeprivalėjo tesėti priesaiką, nes tam nebe- 
buvo prielaidos, — jis jau suprato, kad Hitleris yra nusi- 
kaltėlis. 

2. Nedraugiškas poelgis. 

Tai gal „karininkiškai“ elgėsi Keitelis, kai, drebėda- 
mas prieš Hitlerį, organizavo Vokietijos ginkluotųjų pajė- 
gų generolų teismo procesus ir juos korė, Nors turėjo Ži- 
noti, jog jie nekalti. Pauliaus negalima kaltinti nedraugiš- 
ku poelgiu, nes jis pats atsiskyrė nuo draugijos . 

Be to, po Niurnberge pasakytos kalbos Pauliui atėjo 
59 laiškai iš įvairių Vokietijos vietų. Didesnę jų dalį per- 
davė adresatui. 

Eilutės iš buvusio Saksonijos burmistro laiško: 

„Didžiai gerbiamas pone feldmaršale! Niurnbergo 
procesas iš dalies nušvietė pasauliui ir vokiečių tautai ką 


tik pasibaigusio agresyvaus hitlerininkų karo motyvus ir 
tikslus, tų piktadarių nusikaltimus. Visas pasaulis klausė- 
si per radiją Jūsų parodymų tame procese“. 

Medicinos asistentas iš Detmoldo Miuleris rašė: 

„Jūsų ekcelencija! Aš labai domiuosi Niurnbergo pro- 
cesu ir ką tik išgirdau per radiją, kad Jus pakvietė liudyti 
teisme. Tą vaidmenį, kurį Jūs suvaidinote Stalingrado 
dramoje, stengdamasis įtikinti Hitlerį atsisakyti sveikam 
protui prieštaraujančių Stalingrado užėmimo ir išlaikymo 
planų, ir draugai, ir priešai vertina kaip nepaprastą . 

Kartą feldmaršalas gavo ir tokį anoniminį grasinantį 
laišką: „Pauliau! Gėdykis net kvėpuoti Vokietijos oru. Tu — 
tėvynės išdavikas!!! Tu, net šunims sušerti netinkantis 
niekše, išnyk iš krauju pasruvusios mūsų Vokietijos. Ji — 
mūsų tėvynė. Mes ir šiandien, nieko nepaisydami, tikime 
mūsų Vokietija! Už išdavystę tu dar skaudžiai atgailausi. 
Tebūnie kas bus, tačiau Vokietija vis tiek gyvuos!" 

O štai dar keletas įdomesnių TSRS vidaus reikalų mi- 
nisterijos stovyklose buvusių belaisvių komentarų: 

Generolas Golvitceris: „Pauliaus kalboje atspindėjo 
istorinė tiesa, kurią reikia įamžinti. Pauliaus parodymai 
procese — sėkmingas rusų žingsnis. Vokiečių propagan- 
da anksčiau atkakliai įtikinėjo, kad Paulius nebegyvas. 
Rusijai atstovaujantis kaltintojas teismui pateikė anksčiau 
Pauliaus rašytus parodymus. Karinių nusikaltėlių gynėjai 
turbūt paklausė: „O kur yra Paulius?“ — Rusai atsakė: 
„Prašome, Paulius pats gali patvirtinti savo parodymus. 
Tai labai sėkmingas rusų ėjimas“. 

Generolas fon Dreberis: „Pauliaus, kaip liudytojo, 
kalba dėl Tarybų Sąjungos pateikto kaltinimo Niurnber- 
go procese — didelė ir labai maloni sensacija. Ji ypač 
maloni Stalingrade į nelaisvę paimtiems generolams. Pau- 
lius — išmintingas žmogus, jis supranta, kad fašizmas nu- 
vedė Vokietiją į katastrofą. Todėl reikia ne ginti, o kal- 
tinti fašistinę vadovybę ir tuo pačiu padėti vokiečių tautai 
surasti naują savo raidos kelią. 

Generolas Zeidlicas: „Visa tai atrodo sensacija! Už- 
valdo keistas jausmas. Prieš porą metų mes jam siūlėme, 
kad jis pats, kaip buvęs Generalinio štabo karininkas, pra- 
neštų rusams, ką žino apie tikruosius karo kaltininkus. 


Paulius, remdamasis įvairiausiomis priežastimis, atsikalbi- 
nėjo, atsisakinėjo tai padaryti. Jis — svyruojantis žmogus“. 

Generolas Hiteris: „Paulius pasisakė kaip TSRS pa- 
teikto kaltinimo liudytojas. Na, tegu ir kalba, jei nori už- 
sitarnauti visų vokiečių panieką“. 

Kaip matome, ir vėl apie Paulių buvo reiškiamos įvai- 
rios nuomonės. Tai neišvengiama. Grįžęs į Tarybų Sąjun- 
gą, per karinę vadovybę jis gavo savo šeimos narių laiš- 
kus, o tai jam buvo labai svarbu. Dabar po ilgos pertrau- 
kos, iki pat grįžimo į Vokietijos Demokratinę Respubliką, 
į jo rankas pateks šimtai laiškų ir atvirukų. 

Profesoriai V. Einys ir N. Grinčaras 1947 m. balan- 
džio 2 d. klinikoje tikrindami feldmaršalo sveikatą, jo 
plaučiuose pastebėjo tuberkuliozės židinių. Medikai reko- 
mendavo gydyti jį sanatorijoje. Tai turėjo sudaryti palan- 
kias klinikinio ligos gydymo prielaidas. 

Tuo metu Paulius, negailėdamas jėgų, rašė funda- 
mentalų veikalą „Vokietijos kariuomenės puolimas 1942 
metų vasarą ir Stalingrado mūšis (trumpa apžvalga ir at- 
skiri epizodai)“. 

Vasarą jo sveikata dar labiau pašlijo. TSRS vadovybė 
nusprendė Paulių kartu su jam artimais generolais Vin- 
cencu Miuleriu ir Valteriu Šreiberiu mėnesį ar pusantro 
gydyti Kryme, Aukštutinės Orleanos rajone. 

Ukrainos TSR vidaus reikalų ministerijos objektas, 
kuriame apgyvendino tris generolus, buvo šalia vokiečių 
belaisvių stovyklos. Tokia tų laikų tikrovė. 

Apsigydęs Paulius vėl kibo į darbą. Daug skaitė, ra- 
šė, mokėsi rusų kalbos. Jau 1948 metais šia kalba neblo- 
gai rašė. 

Tų metų gale Pauliui pranešė, kad jis nepateko į pir- 
mųjų artimiausiu metu į Vokietiją paleidžiamų generolų 
sąrašą. Maža to, jį dar ir įspėjo: jeigu kada nors ateityje ir 
galės ten išvykti, tai tik į tarybinę okupacinę zoną, nes 
Vokietijoje esanti sudėtinga politinė padėtis. Nurodė ir 
kitą neišleidimo iš nelaisvės priežastį — Vakarų spaudoje 
sukeltą triukšmą, kad feldmaršalas Paulius yra Tarybų Są- 
jungoje iš karo belaisvių suformuotos armijos vadas. Įvai- 
riais vertinimais „Pauliaus armijoje“ sutelkta nuo 100 


tūkstančių iki pusės milijono kareivių ir karininkų. Vaka- 
rų spauda periodiškai gąsdino gyventojus, neva Tarybų 
Sąjunga galinti panaudoti „Pauliaus armiją“ kare prieš 
buvusios antihitlerinės koalicijos šalis. O vėliau kažkas 
„Pauliaus armiją“ „pastebėjo“ Kinijoje, kovojančią tos ša- 
lies komunistų pusėje, ir t. t. ir pan. Įdomi feldmaršalo 
anūkės Berkės reakcija. Visa tai girdėdama, kartą ji pa- 
klausė: „Jeigu mano senelis dabar Kinijoje, ar jis turėjo 
užsiauginti ilgą kasą?“ 

Paulius stebėjosi, kodėl jam neleidžia grįžti į Vokieti- 
ją. Dėl kaltinimų, kad vadovauja „Pauliaus armijai“, nesu- 
pratęs tų išpuolių reikšmės, sakė: „Pats mano sugrįžimo 
faktas paneigtų tokį prasimanymą.“ Feldmaršalas Paulius 
jau seniai tapo didžiosios politikos įkaitu. 

Naujas ir netikėtas Pauliui buvo vyriausiojo JAV kal- 
tintojo Teiloro pasisakymas ir kaltinimas, kurį jis siejo su 
vokiečių gynėjo grasinimais, kai šis kalbėjo svarbiausių 
karinių nusikaltėlių procese Niurnberge. Paulius neprieš- 
taravo, jog tenka atsižvelgti į politinę padėtį ir politinius 
reikalavimus, tačiau norėjo kai ką patikslinti. Būtent: 

a) Ar gali kas nors pasakyti, kada pasikeis politinė 
padėtis? Kiek dar laiko jis turės būti nelaisvėje? 

b) Ar gali tarybinė vyriausybė bet kuriomis aplinky- 
bėmis atmesti JAV atstovo Niurnbergo procese pareikštą 
reikalavimą išduoti jį ten vykstančiam generolų teismui, 
bent kaip ekspertą ar liudytoją? Ar Tarybų Sąjunga ne- 
privers jo tardyti, jeigu JAV grasins, pavyzdžiui, nutraukti 
Niurnbergo procesą? 

Jį labai vargino asmeniniai ir šeimyniniai rūpesčiai. 
Kartais atrodydavo pakrikęs, bejėgiškas, svyruojantis. Be 
kitų, jį slėgė tokios problemos: 

a) Ką turi daryti jo šeima, kai jis puolamas ir pjudo- 
mas ir kai neaišku, kada jį paleis į laisvę? 

b) Ar TSRS vadovybė nepareikalaus, kad jo šeima 
persikeltų į tarybinę zoną anksčiau, negu jis pats sugrįš į 
tėvynę? To bus siekiama, kad nebūtų kalbama, jog jį lai- 
ko savo zonoje todėl, kad ten sumanė įvilioti ir jo šeimos 
narius. Tačiau Paulius abejojo, ar jo paleidimą iš nelais- 
vės sieja su šeimos perkėlimu. 


Norėdamas išsklaidyti savo abejones, feldmaršalas 
dažnai kalbėdavo apie tai, ar jo žmona tikrai persikels į 
Berlyną, ar našlė dukra su vaiku nepasiliks Baden Bade- 
ne, ar Firzene (Reino srityje, anglų zonoje) gyvenančiam 
sūnui su šeima taip pat reikės persikelti į tarybinę zoną, ar 
jo Baden Badene esantis namas liks jo nuosavybė ir t. t. 

c) Kaip pranešti šeimai, kad reikia apsigyventi tary- 
binėje zonoje ir kad jis pats to nori? 

Svarstydamas šią problemą keletą kartų priminė apie 
ypatingus jo šeimos narių santykius. Jo nuomone, šeimą 
reikia informuoti įtikinamai, per tarybinį įgaliotinį arba 
per tarybų valdžios tuo tikslu nusiųstą vokietį. 

d) Kaip aprūpins į rytinę zoną persikėlusią jo šeimą, 
kol jis pats dar liks nelaisvėje. 

Jį kamavo ir daugybė kitų kompleksų. Svarbiausia, 
kaip ir anksčiau, Stalingradas. Iš visų pusių jis laukė iš- 
puolių. Manė, kad vokiečiai pradės jo apkaltos procesą, 
ir tai jį nepaprastai jaudino. Jis bijojo buvusių kovos drau- 
gų išpuolių. Nelaisvėje, Tarybų Sąjungoje, esantys Zeidli- 
cas, Latmanas, Čimatis ir kiti jį jau apkaltino. Iš kitos pu- 
sės, jis bijojo reakcingųjų generolų, tokių kaip Šmidtas, 
išpuolių. Jis neneigė, kad anksčiau nesugebėjo Šmidtui 
tvirtai pasipriešinti. 

Paulių jaudino, jo manymu, propagandos priemonė- 
mis neteisingai nušviečiami ir aiškinami netolimos praei- 
ties įvykiai. Sakoma, jog Stalingrado likimą pirmiausia 
nusprendė Hitleris ir jis (Paulius). O kur kiti karo vadai? 
Teigiama, kad Stalingradas buvęs svarbiausias viso karo iki 
pat 1945 m. gegužės mėn. įvykis, 0 visi kiti — antraeiliai. 

Feldmaršalas Paulius nebuvo abejingas ir daugeliui 
kitų faktų: 

— 1947 metų pabaigoje vokiečių profsąjungų dele- 
gacijos atvykimo į TSRS proga, belaisviams skirtame laik- 
raštyje „Nachrichten“ ir Vokietijos spaudoje pasirodė 
straipsniai, kuriuose už netolimos praeities įvykius jį, NOrs 
ir netiesiogiai, kaltina labiau, negu jis kaltas; 

— Vakarų Vokietijoje nacistai ir galbūt antitarybinin- 
kai per daug dėmesio skiria jam ir Stalingradui. Tai atsi- 
spindi knygoje apie Stalingrado mūšį, kurią parašė ten 
pabėgęs „Vokiečių karininkų sąjungos“ narys Plivė; 


— jo veikla plačiai analizuojama Luneve (belaisvių 
generolų — „Vokiečių karininkų sąjungos“ narių — sto- 
vykloje, — vert. past.) generolo Gerlacho parašytoje ir nuo 
Pauliaus bei jo „draugų“ slepiamoje knygoje (kol kas juod- 
raštyje) Stalingrado tema ir generolo Latmano brošiūroje. 

— Niurnbergo procese jį apkaltino ir pavadino kari- 
niu nusikaltėliu, o jis pats savo pareiškime „kariniais nu- 
sikaltėliais“ jau pavadino Keitelį ir Jodlį; 

— apie tai, kad TSRS „gina karinius nusikaltėlius 
savo straipsnyje parašė žinomas Prancūzijos valstybės vei- 
kėjas Erijas. Panašiai Niurnbergo procese kalbėjo ir Jung- 
tinėms Amerikos Valstijoms atstovaujantis Teiloras, todėl 
Paulius baiminasi, ar tarybinė vadovybė sugebės neišduo- 
ti jo Niurnbergo teismui, ar neteis, nors dėl akių, čia, Ru- 
sijoje; 

Ar dėl viso to, kas pasakyta, jis netaps denacifikavi- 
mo objektu? 

— Paulius taip pat baiminosi, kad skleidžiami antita- 
rybiniai šmeižtai apie buvusį Nacionalinį komitetą ir 
„Pauliaus armiją“ dar labiau padidins jo „kaltę“ Vakarams 
ir pavojų jo šeimai. 

Apie visa tai jis dažnai kalbėjosi su artimais draugais 
ir Vidaus reikalų ministerijos darbuotojais. Laikui bėgant, 
atsižvelgdamas į savo padėtį, jis pats įsitikino, jog po ne- 
laisvės galės gyventi tiktai tarybinėje zonoje, nes ten bus 
ramiau ir saugiau. Tai buvo nelengvas sprendimas, nes 
abu su žmona nepaprastai brangino Baden Badeną. 

Be to, jis norėjo žinoti, kada gali pasikeisti trukdan- 
tieji išeiti į laisvę politiniai motyvai? Nors ir labai sun- 
kiai, tačiau sutiko, jog tai daroma ir atsižvelgiant į jo pa- 
ties interesus. Kartą jis pasakė: „Rusai man nieko blogo 
nedarys, nes nenori kenkti patys sau. Galbūt jie niekada 
manęs nebeišleis ir čia suteiks geriausias sąlygas“. Jis ge- 
rai suprato, kad TSRS vadovybė su juo elgėsi kilniadva- 
siškai ir buvo jam palanki, tačiau su nerimu sutikdavo 
kiekvieną iš Maskvos atvykusį valdžios atstovą. Jam atro- 
dė, kad jį vis dar egzaminuoja. Maskviečiams išvykus, 
kiauras dienas galvodavo, koks buvo jų vizito tikslas, ar 
teisingai su jais elgėsi. 


Grįžęs iš Niurbergo buvo labai neramus, nepasitikin- 
tis savimi. Palaipsniuiu ryškėjo politinės feldmaršalo pa- 
žiūros. Jis tikrai tapo TSRS, jos politikos Vokietijos klau- 
simu šalininkas. Tuo pačiu pritarė Vokietijos vieningosios 
socialistų partijos politikai. Šiuo atžvilgiu labiausiai jį pa- 
veikė tokie momentai: 

a) Jis suprato TSRS vaidmenį to laikotarpio tarptauti- 
nėje politikoje, jos politikos reikšmę taikai ir Vokietijos 
ateičiai. 

b) Suvokė savo atsakomybę ir skolą Tarybų Sąjungai 
už gerą elgseną su juo per visą nelaisvės laiką. 

c) Suprato, kad „rusų globojama“ jo ateitis bus pati- 
kimiausia, nes Vakarų zonose jį laiko priešu. 

Dar konkrečiau: jis pripažįsta naująją rytinę sieną, ta- 
čiau nereikia pamiršti, kad jam, gimusiam vakarinėje Vo- 
kietijos dalyje, rytinė jos dalis visada buvo šiek tiek sveti- 
ma. Jį labai jaudina persikėlusiųjų žmonių apgyvendini- 
mas ir kaip tai atsilieps nuolatiniams gyventojams. 

Jis besąlygiškai pritaria tarybinėje okupacinėje zono- 
je vykdomoms demokratinėms reformoms, pasisako už re- 
ferendumą. Mato, kokia pavojinga Vokietijos atžvilgiu 
Vakarų vykdoma politika (Maršalo planas, federalizacija) ir 
išdavikiška vokiškųjų reakcininkų bei skaldytojų politika. 

Jis sutinka, kad Vokietija turi mokėti reparacijas (at- 
lyginti šalims nugalėtojoms Vokietijos sukelto karo nuos- 
tolius, — vert. past.). Tačiau jo nuotaika vis dar prišlėgta, 
jis linkęs į pesimizmą. Kartais pats prisipažįsta, jog nepa- 
jėgia prisiversti aktyviai domėtis gyvybiškai svarbiais 
tarptautiniais ir Vokietijos politikos klausimais. Tačiau 
apie tai galvoja ir net susikuria įvairių sunkumų. Nepa- 
prastai domisi tarybine ir vokiečių spauda, įvairių pasau- 
lio šalių radijo laidomis. Nuodugniai analizuoja prancši- 
mus iš Vokietijos, iš jų sprendžia apie savo šeimos padė- 
tį. Dažnai nepastebi svarbiausių įvykių ir jų priežasčių. Tai 
pranešimai apie aprūpinimą maisto produktais, apie gyve- 
namojo ploto poreikius, sveikatos apsaugą, moralinį pakri- 
kimą, fašistų pasikėsinimus į pažangiai nusiteikusius asme- 
nis (pavyzdžiui, sužinojęs apie Borcherso ir kitų panašių 
asmenų; buvusių karininkų, bylas, galvojo apie save). 


as BE 


Paulius — pažangių pažiūrų žmogus. Nežiūrint to, 
kartais ima abejoti, nusimena. Tokiais momentais prašo 
paaiškinimų, kurie galėtų paremti jo nuomonę ir grąžintų 
pasitikėjimą savimi. 

1948 m. birželio 22 d. Paulius kreipėsi į tarybinę vy- 
riausybę su prašymu duoti darbo rytinėje Vokietijos oku- 
puotoje zonoje. 

Savo pareiškimu pabrėžė esąs vieningos demokrati- 
nės Vokietijos šalininkas ir pasisakė už Vokietijos proble- 
mos sprendimą Potsdamo konferencijos nutarimų pagrin- 
du. Apie rytinę Vokietijos sieną pareiškime parašyta: 
„Nors kiekvienam vokiečiui sunki ir skaudi naujoji Rytų 
siena, ji niekada neturi tapti šovinistinio kiršinimo įran- 
kiu. Priešingai — reikia sulaukti patogaus momento, kai 
Vokietija bus taiki, demokratiška, valstybė, gerai sutars 
su kaimynais. Tada ir ateis laikas protingai, nepažeidžiant 
vokiečių interesų, spręsti šią problemą“. 

Tačiau Pauliui ir vėl nepavyko sugrįžti į namus. 

1948 metų liepos mėnesį „Berliner Zeitung“ išspaus- 
dino korespondenciją apie Frydricho Pauliaus gyvenimą. 
Korespondencija buvo pagrįsta feldmaršalo laiškais, ku- 
riuos jo sūnus Ernstas Paulius perdavė laikraščio žurna- 
listui. 

„Paulius kartu su keletu kitų buvusių vokiečių kari- 
ninkų gyvena Pamaskvėje, griežtai saugomame vasarna- 
myje. Su juo elgiasi kaip su karo belaisviu, tačiau jis turi 
visus patogumus, kuriais naudojasi ir jo draugai. Jis skai- 
to istorines ir filosofines knygas, tarptautinę literatūrą, 
„Pravdą“ ir „Izvestijas“, visus Berlyno laikraščius. Tarybi- 
nė karo belaisvių stovyklų vadovybė jam leido naudotis 
radijo imtuvu, kuris priima visų šalių laidas. Jis mokosi 
rusų kalbos ir tobulina prancūzų. Nors rugsėjo mėnesį 
jam sukaks 58 metai, jis daug sportuoja. Dalį laiko skiria 
piešimui ir tapybai. Apie tai liudija kartu su laiškais na- 
miškiams atsiunčiami piešiniai ir eskizai. 

Apie jį skleidžiamas paskalas Paulius vertina kaip vi- 
siškus prasimanymus, liguistos fantazijos vaisius arba pik- 
tavališkumą. Viename laiške sūnui Paulius rašė: „Apie 
Niurnbergo procesą skaityk laikraščiuose ir tau bus aiš- 
ku. Šiaip tau patariu visapusiškai spręsti apie įvykius L a 


kietijoje ir visame pasaulyje. Aš pats taip darau“. Dar ne- 
žinia, kada Paulius grįš į tėvynę. Apie tai jis rašo: „Mano 
sugrįžimas į tėvynę, kurio taip nekantriai laukiu, susijęs 
su daugybės belaisvių grąžinimo procesu. Aišku, kad ge- 
nerolai išvyks į tėvynę tik po to, kai ten sugrįš didžioji 
buvusių belaisvių dalis“. 

Į žurnalisto klausimą, ar feldmaršalas rašo memuarus, 
sūnus atsakė, kad jis, nors ir draugų raginamas, to neda- 
ro. Reikia manyti, kad rašys sugrįžęs į tėvynę.“ 

1948 m. rugsėjo 23 d. buvo pažymėtas Pauliaus gim- 
tadienis. Buvo pakviesti Zeidlicas ir kiti belaisviai gene- 
rolai, iš viso 8 žmonės. Savo kalboje už pietų stalo Pau- 
lius kvietė svečius rengtis aktyviai veikti demokratijos 
Vokietijoje labui. Jis pažymėjo antihitlerinę Zeidlico veiklą 
karo metais, pabrėžė, jog ta veikla istoriškai pasiteisino. 

Feldmaršalas, kaip ir anksčiau, analizavo situaciją. Ir 
vėl pablogėjo jo sveikata. 1949 m. liepos 5 d. pradėjo 
skaudėti kairioji ranka ir nugaros raumenys. Diagnozė: 
persišaldymas ir neurastenija. Teko gultis į lovą. Skau- 
dančias vietas šildė lempa. 

Liepos — rugpjūčio mėnesiais dvi savaites gulėjo 
Centrinėje TSRS vidaus reikalų ministerijos ligoninėje. 
Diagnozė: kaklo ir krūtinės radikulitas. Iš ligoninės išėjo 
rugpjūčio 8 dieną. Jautėsi geriau. 

Vyriausioji karo belaisvių ir internuotųjų asmenų rei- 
kalų valdyba (VKBIIARV), atsižvelgdama į Pauliaus būk- 
lę, nusprendė dažniau jį išleisti į kultūrinius renginius. 
Pavyzdžiui, rugsėjo, spalio ir lapkričio mėnesiais numatė 
jį du kartus išleisti į TSRS Didžiojo teatro spektaklius, du 
kartus buvo Čaikovskio ir Didžiojoje konservatorijos salė- 
se, aplankė Revoliucijos, Politechnikos ir Amatų muzie- 
jus, Maskvos kultūros ir poilsio parką, tris kartus žiūrėjo 
filmus Maskvos kino teatruose. Į visas išvykas belaisvį ly- 
dėdavo vidaus reikalų ministerijos darbuotojai. Į Maskvą 
išleisdavo tik darbo dienomis, apsirengusį civiliniu kos- 
tiumu. 

Feldmaršalas ir toliau stropiai mokėsi rusų kalbos. 
1949 m. spalio 19 d. rusiškai parašė tokį dokumentą: 

„Frydrichas Paulius. 

Paaiškinimas. 


Šiandien man perdavė pašto siuntinį (ryšulėlį). 

Siuntėjas: mano žmona, Baden Badenas. Siuntinys 
(kepiniai) pilnas ir tvarkingas. Fr. Paulius“. 

VKBIIARV vadovai, rengdamiesi feldmaršalo repatri- 
javimui, kreipėsi į armijos generolą Čiuikovą (Okupaci- 
nės TSRS kariuomenės Vokietijoje vyriausiąjį vadą, — 
vert. past.) ir prašė pareikšti nuomonę dėl Pauliaus pa- 
naudojimo rytinėje Vokietijos zonoje. Čiuikovas atsakė, 
kad jis ir VVSP vadovybė (VVSP — Vokietijos vieningoji 
socialistų partija, — vert. past.) neprieštarauja jo atvyki- 
mui į rytinę zoną. Ten jį įdarbins. Be to, VVSP vadovybė 
mano, kad Pauliaus šeimą iš prancūzų zonos — Baden 
Badeno — reikia perkelti į rytinę zoną. 

1949 m. lapkričio 10 d. armijos generolas Čiuikovas 
iš Berlyno pranešė: mirė Pauliaus žmona Konstancija. Jis 
informavo, jog tai atsitiko vakarinėje okupacinėje ZOonoje, 
ir kad ją palaidos Baden Badene. | 

Paulius žinojo apie pablogėjusią žmonos sveikatą. Ar- 
timieji laiškuose rašė, kad ją kamuoja geliligė, kad gydy- 
mas pareikalaus daug laiko. Paulius prašė vadovybę pa- 
greitinti jo repatriacijos procesą, O žmoną, kol sustiprės, 
palikti vakarinėje okupacijos zonoje. 

Belaisvių stovyklų vadovybė, motyvuodama nepakan- 
kamai gera feldmaršalo savijauta, keturias savaites jam 
nieko nesakė apie žmonos mirtį. Tik gruodžio 9 dieną jam 
atidavė giminių laiškus, o dar po dienos — pareiškė 
užuojautą, pasidomėjo jo planais. Paulius atsakė, kad po 
repatrijavimo norėtų nuvykti į Baden Badeną, susitikti su 
vaikais, aplankyti žmonos kapą, sutvarkyti asmeninius rėi- 
kalus. Jo nuomone, prancūzų okupacinė valdžia neturėtų 
jam trukdyti sugrįžti į rytinę okupacinę zoną, nes prancū- 
zų administracija liberalesnė negu anglų ir amerikiečių, 
be to, jo šeima asmeniškai bendrauja su vyriausiuoju 
prancūzų okupacinės kariuomenės vadu. Belaisviui feld- 
maršalui dar kartą priminė, jog visose vakarinėse okupa- 
cijos zonose vykdoma vienoda politika, todėl išvyka gali 
labai liūdnai pasibaigti. 

Po to jis jau tvirtai nusprendė: grįžęs apsigyventi Vo- 
kietijos Demokratinėje Respublikoje, VVSP vadovybei 
padedant gauti darbą ir „su draugo Ulbrichto pagalba“ 


(Valteris Ulbrichtas — tada buvęs VVSP generalinis sek- 
retorius, — vert. past.) iškviesti į pasimatymą sūnų arba 
dukrą. 

Į Pauliaus klausimą, kada jį išleis į laisvę, atsakė, jog 
tai nuspręs aukščiausios instancijos. Paulius pastebimai 
apsiramino. 

Vienodai ir nuobodžiai slinko specialiojo TSRS vidaus 
reikalų ministerijos objekto gyventojų dienos. Tačiau bū- 
ta ir nepakantumo, nepasitenkinimo reiškinių. Kartą „su- 
kilo“ feldmaršalui patarnaujantieji belaisviai. Jie pareiškė, 
jog nebenori daugiau patarnauti, „pareikalavo“ išleisti į tė- 
vynę, nes jau „daugelis buvusių nelaisvėje vokiečių karei- 
vių ir karininkų grįžo namo, gyvena savo šeimose, dirba, 
gauna atlyginimą. Kodėl mes to negalime?“ Belaisvių sto- 
vyklų vadovybė reagavo labai griežtai ir netrukus, 1950 m. 
balandžio 22 d., patarnautojai įteikė vienodus pareiškimus: 
„Daug metų nelaisvėje buvęs su ponu feldmaršalu Pauliu- 
mi, aš pasirengęs likti su juo, kol išvyksiu į tėvynę . 

Į karo belaisvių likimą vėl įsiterpė politika. Vakarų 
valstybių spaudžiama Tarybų Sąjunga turėjo paskelbti, 
jog baigė repatrijuoti visus šalyje buvusius vokiečių karo 
belaisvius. Visus likusius paskelbė teismų ir neteisminių 
organų nuteistais ir atliekančiais bausmę kariniais nusi- 
kaltėliais. Dėl to keblioje padėtyje atsidūrė Tomiline, 
TSRS VRM specialiame objekte, gyvenantys trys vokie- 
čiai. Kas jie? Tarybiniai teisingumo organai jų neapkalti- 
no; nė vienam iš jų neatsitiko ir taip, kaip artilerijos ge- 
nerolui fon Zeidlicui. (Buvusį 6-osios armijos 51 korpuso 
vadą, vėliau, nelaisvėje, — vieną iš „Vokiečių karininkų 
sąjungos“ organizatorių, 1950 metais nuteisė 25 metams 
kalėti. Repatrijavo 1955 metais, — vert. past.). 

Remiantis VRLK vyriausiosios karo belaisvių ir inter- 
nuotų asmenų reikalų valdybos viršininko pavaduotojo 
Kobulovo įsakymu 1950 m. gegužės 5 d., 8 val. 30 min. 
karo belaisvį feldmaršalą Paulių įspėjo, jog nepriklauso- 
mai nuo tą dieną paskelbto TASS'o pranešimo apie vo- 
kiečių karo belaisvių repatrijavimo pabaigą, artimiausiu 
metu bus išspręstas jo repatrijavimo klausimas. Jam pa- 
siūlė parašyti pareiškimą apie politines pažiūras į VDR, 


Paulius sutiko tai padaryti ir pridūrė, kad pareiškime 
norėtų paliesti savo vaidmenį Stalingrado mūšyje, ir tokiu 
būdu reaguoti į Vokietijos nacionaldemokratų partijos 
laikraštyje „Nacional Zeitung“ išspausdintą filmo „Sta- 
lingrado mūšis“ recenziją. Filme jį vertina palyginus tei- 
giamai, o recenzijoje kritikuoja, kad „nekreipdamas dė- 
mesio į gerą valią, jis nekapituliavo ir pasmerkė savo ka- 
reivius bereikalingoms kančioms.“ 

Feldmaršalas seniai jaudinosi, kaip jis pasiteisins Vo- 
kietijos visuomenei dėl Stalingrado katastrofos. Tuo at- 
žvilgiu jis buvo patenkintas, kad vėliau už kitus išvyks 
iš belaisvių stovyklos. Kreipdamasis į visuomenę galės 
pasakyti, jog nepaliko savo kareivių, palaukė, kol kitus 
paleis, ir tik po to pats išėjo į laisvę.Todėl paklausė, ar 
visi buvę jam pavaldūs 6-osios armijos generolai jau re- 
patrijuoti. Be to, sakė, jog sugrįžęs norėtų gyventi Sak- 
sonijoje. 

1950 m. gegužės 21 d. vėl parašė laišką generolui lei- 
tenantui Kobulovui: 

„Didžiai gerbiamas generole! 

Leiskite štai ką jums pareikšti: gegužės 5 dieną TSRS 
telegramų agentūra pranešė apie visų karo belaisvių re- 
patrijavimą. Atsiliepdamas į tai, o taip pat ir į pažadą iš- 
leisti mane į tėvynę, gegužės 12 dieną aš Jums perdaviau 
savo pareiškimą ir prašiau jį paskelbti. 

Leiskite pastebėti, kad tas pareiškimas, kaip mano at- 
sakymas į Vakaruose skleidžiamus prasimanymus apie ka- 
ro belaisvių padėtį Tarybų Sąjungoje, kiekvieną po TASS'o 
pranešimo (gegužės 5 d.) praėjusią dieną vis labiau nuver- 
tinamas. Tokia mano, kaip karo belaisvio, išvada“. 

Tačiau ir tas pareiškimas iš esmės nepakeitė Pauliaus 
likimo. Kaip ir anksčiau jį paliko Tarybų Sąjungoje. Tie- 
sa, savo artimiesiems rašė, kad „jis jau nebe belaisvis“. 

Vis labiau blogėjo feldmaršalo sveikata. 1950 m. rug- 
pjūčio 3 d. jį apžiūrėjo Medicinos mokslų akademijos 
akademikas profesorius Mejeris Vovsis. Jis konstatavo 
prasidedančios arteriosklerozės požymius. Rekomendavo 
laikytis dietos, dažnus pasivaikščiojimus, pantokriną ir 
mažiau rūkyti. 


Vermachto atsitraukimas ties Maskva. 1941 m. gruodis. 
Nepergalingos pabaigos pradžia 


Viskas baigta, bet jie tikisi. Smolenskas, 1941 m. 

Nepraeis ir metai — viską sulygins su žeme 


Žmonių neapkentėjai... 
Sušaldyto raudonarmiečio lavonas 


Gydytojų vizitacija. Tai visai nepanašu į karo belaisvių stovyklą. 
Beje, tarybinė vyriausybė labai 
mylėjo nugalėtus priešus 


Šachmatų turnyras. Beveik gražus gyvenimas. Jiems negresia 
Osvencimo krosnys 


Gydomoji kūno kultūra 


Politinė informacija 


Skaito „Izvestijų“ laikraštį 


Biblioteka-skaitykla 


Italų choras 


Styginių orkestras 


Koncertas 


Kūrybos vertinimas belaisvių stovykloje 


Avalynės taisykloje 


Darbas daržuose 


Po patikrinimo 


Generolas leitenantas Šmidtas, 6-osios armijos 
štabo viršininkas. 1943 m. vasaris 


Jie visai neblogai gyveno. 
Jiems buvo geriau, negu belaisviams rusams. 
Pauliaus adjutantas — pulkininkas Adamas su 
savo šefu ir... VRLK globotiniu? 

Jį palaužė VRLK? Ne taip paprasta... 
Krasnogorsko belaisvių stovykla, 1943 m. 


Vokietijos kapituliacija. Dešinėje feldmaršalas Keitelis. 
Jį ir kitus netrukus pakars... 


Jie vienas kitam šypsosi. Dar nežino, kad jie — priešai. 
G. Žukovas ir B. Montgomeris, 1945 m. 


Paskutinė nuotrauka TSRS, su virėju (Levu Georgu) ir 
patarnautoju (Ervinu Šulte). 1953 m. spalio 24 d. 


Po daugelio nesėkmingų bandymų gauti leidimą grįž- 
ti į tėvynę, Paulius nesiliovė „bombarduoti“ įvairias įstai- 
gas naujais pareiškimais. Tik nepakankamai informuoti 
tyrinėtojai tokius pareiškimus gali pavadinti „padlaižiavi- 
mo“ aktais. Pauliui greičiausiai tai buvo priemonė primin- 
ti apie savo egzistavimą. Reikia pagirti Vyriausiosios karo 
belaisvių ir internuotų asmenų reikalų valdybos vadovus, 
kad apie šią problemą jie visą laiką informuodavo TSRS 
vidaus reikalų ministrą generolą pulkininką Kruglovą. 

Štai ir 1950 m. gegužės 21 d. valdybos viršininkas ge- 
nerolas leitenantas Petrovas ministrui pranešė: „Pauliaus 
nuotaika patenkinama. 

Tačiau kiekviena proga jis stengiasi sužinoti savo re- 
patrijavimo datą. Kadangi kol kas to negalime jam pasa- 
kyti, o politinius motyvus, dėl kurių jis negali išvykti, iš- 
aiškinome, todėl patarėme dar pakentėti. 

Manau, kad Pauliaus gyvenimą objekte būtina šiek 
tiek paįvairinti. Todėl reikėtų jam parodyti kai kurias 
Maskvos ir Pamaskvės įžymybes, keletą kartų, darbo die- 
nomis, nuvežti jį į teatrą ir kiną. Laukiu nurodymų . 

Taigi vėl stengiamasi jį nukreipti nuo įkyrios minties 
apie grįžimą į namus. Jo kultūrinei programai galėjo pa- 
vydėti bet kuris Maskvoje aukščiausiu lygiu aptarnauja- 
mas asmuo. Paulius mielai lankė parodas, muziejus, kiną 
ir teatrus, žiūrėjo baletus, klausėsi operų ir klasikinės mu- 
zikos koncertų, žiūrėjo trofėjinius vokiečių kino filmus. 
Tačiau po to grįždavo į nuolatinę savo gyvenamąją vietą. 
Čia, specialaus objekto tylumoje, už spygliuotos vielos 
užtvarų, jis vėl pasijusdavo belaisviu. Ir vėl rašydavo nau- 
jus pareiškimus, pokalbiuose stengdavosi pareikšti savo 
nuomonę apie repatrijavimą; valstybinių ir asmeninių 
švenčių proga siųsdavo sveikinimus Kobulovui ir Stalinui, 
taip siekdamas priminti apie visiškai nešventišką savo gy- 
venimą. 

Dar kartą susilaukė VRM dėmesio. 1951 m. sausio 6 d. 
ministerija raštu kreipėsi į TSRS ministrų tarybos pirmi- 
ninko pavaduotoją Beriją: 

„Ryšium su TSRS Ministrų tarybos 1950 m. kovo 17 d. 
sprendimu dėl buvusios Vokietijos kariuomenės karo be- 
laisvių paskutinės grupės repatrijavimo, TSRS VRM 

pateikė vyriausybei pasiūlymą repatrijuoti buvusį feldmar- 
šalą Paulių. 

Rengdamiesi jį repatrijuoti, paprašėme draugą Čiui- 
kovą pranešti, ką jis mano apie tai ir apie feldmaršalo pa- 
naudojimą VDR. Draugas Čiuikovas, suderinęs su VVSP 
vadovybe, atsakė teigiamai. 

1950 metų gegužės mėnesį TSRS VRM gavo nurody- 
mą parengti Paulių išvykti į Vokietiją. Tai sužinojęs Pau- 
lius laišku kreipėsi į TSRS Vyriausybę. Jis rašė, kad nori 
gyventi ir dirbti VDR. Po to ministerijai buvo įsakyta Pau- 
liaus repatrijavimą atidėti iki ypatingojo sprendimo. 

Pastaruoju metu Paulius, pabrėždamas, kad nelaisvė- 
je jį laiko jau 8 metus, dažnai klausinėja apie repatrijavi- 
mo datą. Neaiški padėtis neigiamai veikia Pauliaus nuo- 
taiką“. 

Laišką pasirašė vidaus reikalų ministras S. Kruglovas. Ir 
vėl Pauliaus repatrijavimą atidėjo iki ypatingojo sprendimo. 

Kodėl gi gana lojalus tarybinei santvarkai buvęs ge-- 
nerolas feldmaršalas negalėjo grįžti į tėvynę? 

Buvo kelios priežastys: 

1. Pasitaikydavo, kad tarybiniam režimui „lojalūs“ 
aukšto rango karininkai, iš nelaisvės grįžę į rytinę okupa- 
cinę zoną, po kurio laiko perbėgo į vakarinę zoną, pas 
buvusius sąjungininkus. Ten jie dalyvavo „šaltojo karo“ 
laikotarpiui būdingose propagandinėse kampanijose. 

Pasirodydavo sensacingi straipsniai apie Tarybų Są- 
jungoje slepiamus karinius nusikaltėlius, legendinę „Pau- 
liaus armiją“, milijonus vokiečių karo belaisvių, kurie ir 
po oficialaus TASS'o pareiškimo apie repatriacijos pabai- 
gą liko TSRS ir ten rengiami karui prieš Vakarus. 

Buvo ir daugiau panašių „sensacijų“. 

Vakarų šalyse nenorėjo suprasti, kad per žiaurų karą 
žmonės žūdavo ne tiktai fronte, bet ir nelaisvėje, kur siau- 
tėjo epidemijos, trūko maisto, medicininio aptarnavimo, 0 
taip pat ir dėl kitų priežasčių. — nelaimingų atsitikimų 
statybose, avarijų ir t. t. 

Nors tikrai sunku įsivaizduoti, kad grįžęs į Vokietiją 
Paulius perbėgs į Vakarus ir ten, spaudoje ar per radiją, 
ims pasakoti apie „nežmoniškas vokiečių belaisvių gyve- 
nimo sąlygas Tarybų Sąjungoje“, vis dėlto TSRS specia- 


liosios tarnybos vengė dar kartą patekti į nemalonią pa- 
dėtį, tapti naujos tarptautinės sensacijos ir su ja susijusio 
tarptautinio skandalo iniciatoriais. Buvo aišku, kas po to 
lauktų bet kokio rango specialiųjų tarnybų darbuotojo. 
Tarybų Sąjungoje vis dar šeimininkavo generalisimas Sta- 
linas. 

2. TSRS vyriausybė ne kartą skelbė, jog dauguma ša- 
lyje likusių karo belaisvių yra pagal tarybinius ir Sąjungi- 
ninkų kontrolės tarybos parengtus ir sąjunginio konsulta- 
cinio komiteto patvirtintus įstatymus tikrai teistini kari- 
niai nusikaltėliai. Tačiau Vakaruose niekas į tai nekreipė 
dėmesio. Tuo tarpu kontrolės tarybos parengtuose įstaty- 
muose buvo apibrėžta, kokių kategorijų Vokietijos pilie- 
čius reikia teisti šalyse arba okupacinėse zonose, kuriose 
jie nusikalto. (Sąjungininkų kontrolės taryba — aukščiau- 
sias okupuotos Vokietijos valdžios organas — sudaryta 
1945 m. vasarą Potsdamo konferencijos nutarimu. Tary- 
bos parengtų įstatymų pagrindu Vokietijoje buvo vykdo- 
mos denacifikavimo, demilitarizavimo, demokratizavimo ir 
kitos priemonės, — vert. past.). 

Tai galbūt Vokietijoje nebuvo ir karinių nusikaltėlių 2 
Skaitydamas ką apie „vidaus reikalų liaudies komisariato 
ir valstybės saugumo ministerijos darbuotojų niekšybes, 
nekaltų vokiečių persekiojimus“ šiandien rašo mūsiškiai 
analitikai, pagalvoji, jog šių „atradėjų“ visiškai nepalietė 
Antrasis pasaulinis karas. Jeigu būtų palietęs — jie kitaip 
apie tai galvotų. | 

3. Feldmaršalo Pauliaus repatrijavimą atidėliojo ir dėl 
kitų pakankamai rimtų priežasčių. Baigiantis penktajam 
XX amžiaus dešimtmečiui, vienos Vakarų šalies žvalgyba 
specialiosioms TSRS tarnyboms pranešė, kad feldmarša- 
las jau kelinti metai per vokiečių agentūrą TSRS palaiko 
slaptus ryšius su tam tikrais sluoksniais Vokietijoje. Pa- 
tikrinti tą informaciją nebuvo lengva, teko sugaišti daug 
laiko. Pagaliau pavyko nustatyti, kad Vakarų žvalgyba 
perdavė gerai parengtą klastotę, gryną melą. Be to, buvo 
ir kitų priežasčių. Sprendimą vilkino dėl blogėjančios 
feldmaršalo sveikatos, dėl politinės padėties Rytų ir Va- 
karų Vokietijoje ir t. t. Tačiau Paulių globojusi valdyba 
apie jį vėl priminė vyriausybei. 1951 m. sausio 6 d. TSRS 

užsienio reikalų ministrui Višinskiui išsiųstame laiške pra- 
nešė, jog „Pauliaus repatrijavimo atidėliojimas ir to fakto 
komentarai jo giminių laiškuose neigiamai veikia jo nuo- 
taiką“. Reikėjo draugų paramos. Kartu nelaisvėje buvę 
generolai jo nepamiršo. Vincencas Miuleris, tada jau VDR 
liaudies rūmų vicepirmininkas ir Nacionalinės demokrati- 
nės partijos vicepirmininkas, Arnas fon Lenskis, VDR žė- 
mių rūmų deputatas, VDR ir TSRS draugystės draugijos 
prezidiumo narys, savo laiškuose stengėsi įtikinti Paulių, 
kad tarybinė vadovybė nėra prieš jį nusiteikusi. Tačiau 
Paulius ir po to skundėsi savo likimu. Pavyzdžiui, pus- 
broliui jis rašė: „Visi tavo artimieji — kartu su tavimi, 0 
man — viskas kitaip. Iš šešių artimiausių šeimos narių, 
su kuriais išsiskyriau karo pradžioje, gyvus rasiu, jeigu 
kada nors grįšiu į namus, tiktai du. Ir, svarbiausia, tarp jų 
nebebus mano žmonos. Tai — nepraeinantis sielvartas. 
Reikės priprasti gyventi su savo skausmu . 

1951 m. gegužės 3 d., Pauliui paprašius, su juo susiti- 
ko vienas atsakingas Vyriausiosios karo belaisvių ir inter- 
nuotųjų asmenų reikalų valdybos darbuotojas. Vėl kalbė- 
josi apie feldmaršalo repatrijavimo laiką. Paulius pareiš- 
kė, kad jis nori likti objektyvus, tačiau nežinodamas, kiek 
dar visa tai užtruks — mėnesius ar metus — jis jaučiasi 
patekęs į padėtį be išeities, todėl dabar jam sunku. 

Pasibaigus pokalbiui su feldmaršalu, į valdybos atsto- 
vą kreipėsi vienas jo patarnautojų, virėjas Levas. Jis pa- 
reiškė, jog turi teisę grįžti į Vokietiją, kad Tarybų Sąjun- 
gai nenusikalto, nori gyventi žmoniškai, savo darbu tėvy- 
nėje aprūpinti šeimą ir pats apsirūpinti. 

Feldmaršalo pasiuntinys Šultė nieko nekalbėjo apie 
sugrįžimą į tėvynę, tačiau jis, pasak Pauliaus, labai neri- 
mauja dėl to, kad jau daugiau kaip metus nuo Žmonos 
negauna laiškų. Tiesa, žmonos tėvai su juo susirašinėja, 
tačiau apie ją neparašo nė vieno žodžio. Pauliaus vertinimu, 
ir Levas, ir Šultė prarado pusiausvyrą, nervinasi. Tai — pa- 
girtinas feldmaršalo dėmesys buvusiems jo kareiviams. 
Tačiau praėjus porai mėnesių Paulius prasitarė, kad virė- 
jas elgiasi netaktiškai, su juo kalbasi kaip kareivis su ka- 
reiviu, o ne kaip su feldmaršalu. Levui paaiškino, kad jis 
eilinis, o Paulius — feldmaršalas, ir įspėjo: jeigu jis ir to- 


liau taip elgsis, jis bus atitinkamai auklėjamas. Po to pokal- 
bio virėjo ir feldmaršalo santykiai grįžo į normalias vėžes. 

Artėjo 61-asis feldmaršalo gimtadienis. 1951 metų 
rugsėjo 14 dieną TSRS vidaus reikalų ministras Kruglovas 
nusprendė ta proga padovanoti jam laikrodį, tačiau tinka- 
mo vis negalėjo surasti, todėl dovaną įteikė tiktai lapkri- 
čio 17 dieną. O rugsėjo 23-iąją, gimimo dieną, valdybos 
viršininkas jam perdavė krepšį gėlių ir tortą. Toks dėme- 
sys feldmaršalą labai sujaudino. Jis paprašė nuoširdžiai 
padėkoti generolui leitenantui Kobulovui. 

Kartą, kalbėdamas įvairiomis temomis, jis pareiškė, 
kad „viskas būtų gerai, tačiau ta dygliuotos vielos tvora 
primena, kad aš nelaisvas“. Jis sielojosi ir dėl to, kad į 
laisvę nepaleidžia dviejų jam patarnaujančių vokiečių ka- 
reivių, kurie jau seniai galėjo būti namuose, tarp saviškių. 

Paulių vėl patikino, kad generolas Kobulovas jo ne- 
pamiršo, iš visų jėgų stengiasi padėti jam grįžti į tėvynę. 
Deja, Vakaruose susiklostė jo grįžimui nedėkinga situaci- 
ja, todėl teks dar palaukti. Paulius paaiškino, jog visa tai 
supranta, bet vis dėlto prašė nepamiršti, kad jis nori iš- 
vykti į savo tėvynę. 

Baigėsi dar vieneri nelaisvėje praleisti metai. 1951 
m. gruodžio 29 d. Paulius vėl parašė laišką (tą kartą — 
rusiškai): 

„Ponui generolui leitenantui Kobulovui, 

Maskva. 

Didžiai gerbiamas pone generole! 

Leiskite nuoširdžiai pasveikinti Jus su Naujaisiais me- 
tais. Linkiu Jums sveikatos ir viso geriausio. Ta pačia pro- 
ga širdingai dėkoju už visas praėjusiais metais man su- 
teiktas paslaugas. Su gilia pagarba Fr. Paulius". 

Vis dar nesibaigė jo nelaisvės dienos. Iš visų prieina- 
mų užsiėmimų išsirinko pasivaikščiojimus, piešimą ir laiš- 
kų rašymą. Giminės nepaprastai rūpinosi, kad jam netrūk- 
tų geriausių cigarų, kavos, kakavos, keksų, šokolado. Sa- 
vo akvareles ir drobes tapė geriausiais dažais. Kiekvieną 
mėnesį nuo giminių gaudavo daugybę laiškų. 

Negalėdamas nieko kito daryti, ištisas valandas pra- 
leisdavo prie molberto, daug skaitė, rašė laiškus. Niekuo 
kitu neužsiiminėjo — nerašė memuarų nei analitinių vei- 


kalų. Ir vėl netikėtai pablogėjo sveikata. Naktį į 1952 me- 
tų vasario 26-ąją trečią valandą nusilpo širdies veikla ir 
Paulius apalpo. Objektą aptarnaujantis gydytojas suteikė 
būtiną medicininę pagalbą. Jis pareiškė, jog nepastebėjo 
rimtesnių organizmo veiklos sutrikimų. 

Kitą dieną feldmaršalą tikrino patyrę specialistai. Jų 
įrašas ligos istorijoje: „Ligonio Pauliaus, 62 metų, sveika- 
ta patikrinta vasarnamyje, 1952 m. vasario 27 d. 14 val. 30 
min. Ligonis papasakojo, kad 3-ią valandą nakties jis atsi- 
kėlė iš lovos eiti į tualetą. Apsvaigo galva, jis nugriuvo 
ant grindų ir akimirkai prarado sąmonę. Netrukus grįžo į 
lovą. Buvo silpna, veidą išmušė prakaitas. Iki tol ligonis 
jautė kairės kojos traukulius, kurie po masažo praeidavo. 
Retkarčiais tą patį jausdavo ir plaštakose. Tuo pačiu me- 
tu atšaldavo galūnės, skaudėdavo pakaušis ir blogai mie- 
godavo. Sutrenkimų, kraujoplūdžio ir paralyžiaus pėdsa- 
kų nepastebėta. Pakankamai apkūnus, aktyvus, tiksliai 
aiškina, kuo skundžiasi... 

Arterioskleroze ir nuslopinta plaučių tuberkulioze 
sergantį ligonį ištiko galvos kraujagyslių spazmas. Trum- 
pam neteko sąmonės. Organų funkcijos nepažeistos. 

Rekomenduojama 5—7 dienas neišeiti iš kambario, 
mesti rūkyti. Sureguliuoti miegą. 

Vaikystėje persirgo tymais, skarlatina, kiaulyte, geltli- 
ge, 1917 metais — dizenterija, 1936 m. pašalintas apendik- 
sas, 1949 m. ligoninėje gydė meningoradikulitą. Paveldi- 
momis ligomis neserga. Rūko saikingai, vidutiniškai 10 — 
15 cigarečių per dieną. Alkoholį vartoja tik retkarčiais“. 

Po savaitę trukusio gydymo jautėsi šiek tiek geriau. 

Tarybinėje nelaisvėje iki to laiko dėl ligų numirė jau 
keli Vermachto generolai, todėl būtų labai nemalonu, jei- 
gu numirtų ir feldmaršalas, jau apsisprendęs marksistas, 
Vakarų priešas. Tai sukeltų daug didesnį triukšmą negu 
„Pauliaus armija Tarybų Sąjungoje“. Tuo įvykiu maksima- 
liai pasinaudotų „šaltojo karo“ šalininkai. "TSRS Vidaus 
reikalų ministerijos vadovybę vėl apėmė nerimas. Mat, 
VRM buvo atsakinga už visas šio aukščiausio rango karo 
belaisvio gyvenimo ir veiklos puses. VRM Vyriausiosios 
karo belaisvių ir internuotųjų asmenų reikalų valdybos 
viršininkas apie Pauliaus sveikatą raportavo ministrui 


Kruglovui ir TSRS ministrų tarybos pirmininko pavaduo- 
tojui Berijai. Ministras Kruglovas 1952 m. vasario 29 d. 
raštu kreipėsi į aukščiausius Kremliaus vadovus: 

„Draugui J. Stalinui, V. Molotovui, 

G. Malenkovui, L. Berijai 

„„Paulius gyvena kaip belaisvis žandas Maitina- 
mas patenkinamai. Kartu su Pauliumi gyvena jam patar- 
naujantis belaisvis kareivis Šultė ir jo asmeninis virėjas, 
belaisvis Levas, 

Iki šio laiko Pauliaus sveikata buvo patenkinama, ta- 
čiau ilga nelaisvė ir nežinojimas, kada bus išspręstas re- 
patrijavimo klausimas, pastaruoju metu pradėjo neigiamai 
veikti jo nervus. Aš manau, kad tikslinga apsvarstyti Pau- 
liaus repatrijavimo į Vokietijos Demokratinę Respubliką 
klausimą“. 

Kremliaus viršūnės ir į šį raštą neatkreipė dėmesio. 

1952 m. liepos mėn. feldmaršalą vėl užsipuolė. Vaka- 
rų Vokietijos laikraščiai išplatino informaciją, neva, ne- 
laisvėje Paulius vaikščioja apsirengęs tarybine kariška 
uniforma. Artimiausi giminės į tai niekaip nereagavo. Į 
panašius išpuolius jie nebekreipė dėmesio. 

Savijauta buvo bloga. Rugpjūčio 15 dieną pasiskundė 
visą laiką objekte budinčiam gydytojui, kad ant kaklo iš- 
kilo riešuto didumo auglys. Po gydytojų konsultacijos 
1952 m. rugpjūčio 30 d. chirurgai išoperavo auglį. Rugsė- 
jo 8 dieną tvarstį nuėmė. Žaizda užgijo. 

1952 m. rugsėjo 23 d. Pauliui sukako 62 metai. Per jo 
garbei organizuotus pietus feldmaršalas pasakė: „Nelais- 
vėje pažymiu jau dešimtą savo gimtadienį". Šiaip ar taip, 
tą dieną jis buvo gerai nusiteikęs, dėkojo už vaišes. Ta- 
čiau spalio mėnesio viduryje Paulius pradėjo labiau ner- 
vintis, gydytojui skundėsi nemiga, blogu apetitu. Valgė 
prisiversdamas. Visa tai — uždaro gyvenimo pasekmės. 
Jau 6—7 savaites jo nebevežė pasivaikščioti ir į kultūri- 
nius renginius. Jis sakė, jog „nemato nieko daugiau, tik 
tvorą ir alėją, kuria vaikšto ištisas dienas“. 

Vėliau vadovybė į tai atkreipė dėmesį. Pauliui vėl lei- 
do lankytis kultūros įstaigose. 1953 m. spalio 10 d., likus 
dviem savaitėms iki išvykimo į VDR, jis apsilankė Didžia- 
jame teatre. 

O iki 1952 metų pabaigos — nieko įsidėmėtino. Vėl 
tie patys sveikinimo laiškai generolui leitenantui Kobulo- 
vui — su Didžiosios spalio socialistinės revoliucijos 35- 
osiomis metinėmis ir su Naujaisiais metais. Tiesa, prie 
naujametinio sveikinimo laiško pridėjo paties nutapytą 
akvarelę. 

1953 m. liepos 6 d. Vidaus reikalų ministerijos centri- 
nėje poliklinikoje Nr. 1 dar kartą patikrino feldmaršalo 
sveikatą. Nusprendė jį gydyti bendrojo tipo sanatorijoje, 
fiziniais metodais be helioterapijos. 

Tačiau Paulius vėl neišvyko į sanatoriją. 

Visi Tomiline laikomi belaisviai vokiečiai 1953 metų 
rugsėjo mėnesį nepaprastai domėjosi artėjančių rinkimų 
Vakarų Vokietijoje įvykiais. Net virėjas Levas pareiškė: 
„Jie visi nekantriai laukia bundestago rinkimų rezultatų 
ir pažangiųjų jėgų pergalės. Jų nuomone, nuo to priklau- 
sys mūsų tolesnis likimas“. 

Kitą dieną po rinkimų Paulius susijaudinęs pranešė, 
kad Anglijos radijas vokiečių kalba perdavė informaciją 
apie rinkimų rezultatus: nugalėjo Adenaueris (VFR kanc- 
leris, krikščionių demokratų sąjungos pirmininkas, — 
vert. past.). Bundestage krikdemai turės du trečdalius 
mandatų, kitaip tariant, Adenaueris tapo šeimininku. Čer- 
čilis (Didžiosios Britanijos premjeras, — vert. past.) jam 
atsiuntė sveikinimo telegramą. 

Vis dar buvo rengiamasi feldmaršalo repatrijavimui. 
1953 m. rugsėjo 27 d. jis susitiko su Valteriu Ulbrichtu. 
Tai buvo istorinis Pauliaus gyvenime įvykis. Štai ką rašė 
TSRS VRM specialaus objekto Nr. 5 viršininkas papulki- 
ninkis Čistiakovas: „Rugsėjo 27 d. 8 val. 40 min., pasi- 
naudodamas tuo, kad kambaryje nieko kito nebuvo, aš 
užėjau pas Paulių ir pranešiau, kad 9 val. 30 min. mes 
turime išvykti susitikti su vienu vadovaujančiu darbuoto- 
ju. Aš nepasakiau, nei kas tas darbuotojas, nei koks susi- 
tikimo tikslas. Paulių įspėjau, kad patarnautojams sakytų, 
jog išvyksta į kinų meno parodą. Tai jis ir padarė pusry- 
čiaudamas. 

Į Jūsų nurodytą vietą kartu su Pauliumi išvažiavome 
automobiliu „Pobeda“ 10 val. 40 min., o atvykome 11 val. 
15 min. Maždaug po 15— 20 minučių ten atvyko Jums ži- 
nomas draugas Poliakovas. Jo lydimi išvykome į vilą. 

Apie Pauliaus elgesį po mano pokalbio jo kambaryje 
iki susitikimo su Ulbrichtu pranešu: 

Paulius nustebo dėl mano ankstyvo vizito. Jo veide 
atsispindėjo jaudulys. Jaudinosi ir važiuodamas. Artėjant 
prie susitikimo su Poliakovu vietos, kelis kartus nukėlė 
skrybėlę, žvilgčiojo į kišeninį veidrodėlį, tvarkė šukuose- 
ną. Toks susijaudinęs buvo iki pat susitikimo su Ulbrichtu. 

Viloje Poliakovas mus pakvietė į svetainę, o pats už- 
lipo į antrą aukštą pranešti, kad jau atvykome. Tačiau 
Ulbrichtas su žmona netrukus užėjo į svetainę iš kiemo, 
kuriame jie vaikštinėjo. Jis greitai nusirengė, priėjo prie 
mūsų, pasisveikino. Su Pauliumi sveikinosi labai šiltai, 
draugiškai (ilgai kratė vienas kito rankas). Po to jis pa- 
kvietė Paulių į savo kambarius. (Jie susitiko 11 val. 45 
min.). 

Aš, drg. Poliakovas ir Ulbrichtą lydintis asmuo liko- 
me svetainėje. 

Ulbrichtas ir Paulius kalbėjosi pusantros valandos. Po 
to jie grįžo žemyn prie padengto pietų stalo. Prieš sėsda- 
mas už stalo, Paulius nuėjo nusiplauti rankų, o Ulbrichtas 
liko su mumis. Jis man pasakė: „Viskas aišku“. Ir tuoj pat 
kreipėsi į savo palydovą: „Prašau pranešti draugui Smir- 
novui, kad rytoj, rugsėjo :28 dieną, prieš išskrisdamas no- 
riu susitikti su juo oro uoste“. (Vėliau Paulius sakė, kad 
Ulbrichtas su žmona išskrenda poilsiauti prie Juodosios 
jūros). 

Mane taip pat pakvietė prie pietų stalo. Pietavome 
nuo 13 val. 35 min. iki 14 val. 45 min. Ten buvome: Ulb- 
richtas su žmona, Paulius ir aš. Paulius pasakojo apie sa- 
vo gyvenimą, apie išvykas į teatrus, parodas, kitas kultū- 
ros įstaigas, apie daugelį teatruose ir per jo kambaryje 
esantį televizorių matytus rusų baletus, operas. Jis domė- 
josi ir gyvenimu Berlyne bei kituose VDR miestuose, pa- 
minėdamas Leipcigą, Potsdamą, Brandenburgą“. 

Grįždamas Paulius pranešė, kad jo klausimas išspręs- 
tas, tačiau teks palaukti patogaus momento, kai jo atvy- 
kimas į VDR nebeturės įtakos politiniams santykiams. Jis 
džiaugėsi susitikęs su Ulbrichtu ir buvo daug linksmesnis. 

Kitą dieną, papusryčiavęs, paprašė rašomojo popie- 
riaus. Sakė, kad kai ką rašys. Nuėjęs į savo kambarį 

viršuje, sėdo rašyti dar vieną pareiškimą tarybinei vyriau- 
sybėi. 

1953 m. spalio 19 d. iš Berlyno atėjo tarybinės ka- 
riuomenės grupės Vokietijoje vyriausiojo vado maršalo 
Čuikovo pranešimas, jog Vokietijos Demokratinės Res- 
publikos vyriausybė sutinka, kad Paulius atvyktų 1953 
metų spalio 26 arba spalio 27 dieną. Jį apgyvendins neto- 
li Drezdeno, viloje. Jeigu norės, galės skaityti paskaitas 
karine tematika Drezdeno aukštojoje kareivinių policijos 
mokykloje. Numatyta, kad feldmaršalą sutiks jo pažįstami 
kareivinių policijos karininkai ir generolai, 0 taip pat vi 
daus reikalų ministras Štofas. Ministras galutinai susitars 
su Pauliumi dėl jo įdarbinimo VDR. Į Berlyną atvykusį 
Paulių savo bute priims Grotevolis (Otas Grotevolis — 
Vokietijos Demokratinės Respublikos premjeras, vienas iš 
dviejų VVSP pirmininkų, — vert. past.). 

Tarybų Sąjungos komunistų partijos CK 1953 m. spa- 
lio 21 d. priėmė nutarimą: „Karo belaisvį, buvusios Vo- 
kietijos kariuomenės feldmaršalą Paulių repatrijuoti į 
VDR. TSRS vyriausiasis komisaras VDR pranešė, kad VDR 
vyriausybė pasirengusi jį priimti šių metų spalio 26— 27 
dienomis". 

1953 m. spalio 24 d. feldmaršalas Paulius, jo patar- 
nautojas Ervinas Šultė, virėjas Georgas Levas ir du juos 
lydintys TSRS vidaus reikalų ministerijos darbuotojai 
greituoju traukiniu iš Maskvos išvyko į Berlyną. 

Išvykstančiam iš TSRS į Vokietiją Pauliui įteikė Vi- 
daus reikalų ministerijos vadovybės dovaną — radijo im- 
tuvą „Voronež“ su baterijomis. Asmeniškas Pauliaus san- 
taupas — 450 rublių — iškeitė į 250 Rytų Vokietijos mar- 
kių. Išmokėjo ir vienkartinę pašalpą — 1000 Rytų 
Vokietijos markių. 

Patarnautojui Šultei jo sutaupytus 200 rublių iškeitė į 
100 Vakarų Vokietijos markių ir 11 Rytų Vokietijos mar- 
kių, be to, jis gavo 300 Vakarų Vokietijos markių pašal- 
pą. Virėjas Levas gavo 300 Vakarų Vokietijos markių pa- 
šalpą. 

Taip pasibaigė Frydricho Ernsto Pauliaus gyvenimas 
ir evoliucija tarybinėje nelaisvėje. 

IV SKYRIUS 


DIENORAŠTIS 


Paulius, 
generolas feldmaršalas 


1943 


1943 metų kovo 2 diena. Šiandien man reikšminga 
diena — pradedu rašyti dienoraštį, Nežinau, ar jis pra- 
vers ateityje. Tačiau, pasinaudodamas Mazarinio dovana, 
vis dėlto bandysiu tai daryti. 

Taigi man atrodo, kad rusai nori kartu su Vokietija 
kariauti prieš Angliją ir Ameriką. 

Tik mažuma karo belaisvių yra antifašistai. Kai man kal- 
bėjo, kad jų daug, aš nepaprastai pasipiktinau. Jie niekada 
nebepamatys Vokietijos: vargas jiems karui pasibaigus. 

Aš pats skaičiau keletą antifašistinių knygų. Melas, 
kad Rusiją valdo liaudis. Liaudis nebūtų laimingesnė, jei- 
gu pati valdytų šalį. Čia taip pat vyrauja nuomonė, kad 
Vokietijoje yra kapitalizmas. Tokiu pavyzdžiu esančios 
„Hermano Geringo įmonės“. Taip, tokios įmonės egzis- 
tuoja, tačiau jos tik taip vadinamos. Rusijoje yra Staling- 
radas, tačiau tai nereiškia, kad tas miestas — Stalino nuo- 
savybė. 


1943 metų kovo 4 diena. Rusai nebeinformuoja karo 
belaisvių apie padėtį fronte. Tai verčia susimąstyti. Labai 
tikėtina, kad šiemet vokiečiai nebepuls. Vokiečių kariuo- 
menė ginsis, o kitais metais vėl puls. 

Stebiuosi, kad rusai savo laikraščiuose pripažįsta vo- 
kiečių laimėjimus Afrikoje kare su anglais. Manau, kad 
jie tai daro norėdami labiau išryškinti savo laimėjimus 
Pietų fronte. 

Piktina, kad vokiečių kareiviai belaisvių stovykloje 
„nedorai“ elgiasi su manimi. Rusai iki šiol elgėsi kultū- 
ringai ir mandagiai, tačiau netikiu, jog visada taip bus. 

Pietaudami kalbėjomės apie komunizmą. Rusai čia 
nenori tikėti, kad aš ne dvarininkų kilmės. Jų nuomone, 
feldmaršalu gali būti tiktai aristokrato sūnus. Jie netiki, 
kai sakau, jog neturiu nuosavo namo. Tai dar vienas įro- 
dymas, kad rusai visiškai neteisingai įsivaizduoja mūsų 
gyvenimą. 

Hitleris mano, jog tik Stalinas yra didelio dėmesio 
vertas priešas, bet aš įsitikinau, kad Rusijoje daug talen- 
tingų žmonių. Pavyzdžiui, Voronovas labai talentingas, ir 
ne tiktai karybos srityje. 


1943 metų kovo 5 diena. Šiandien aš paklausiau, kur 
išvežė iš belaisvių stovyklos 30 karininkų. Man paaiškino, 
kad juos turbūt perkėlė į kitą stovyklą. Tačiau aš žinau, 
kur jie. Greičiausiai juos paėmė į Lubianką (Valstybės 
saugumo ministerijos kalėjimas Maskvos centre, — vert. 
past.). 

Iš manęs rusai nesistengė sužinoti nieko tokio, kas 
galėtų pakenkti Vokietijai. Tačiau tai nereiškia, kad ma- 
no kambaryje jie nepaslėpė „megafono“, kuris fiksuoja 
kiekvieną mano tariamą žodį. Tai dar viena galimybė su- 
žinoti mano pažiūras. 

Iki šio laiko man nepavyko surasti esminių Vokietijos 
valstybės ir Tarybų Sąjungos struktūros skirtumų. Priešin- 
gai, aš matau daug panašaus. Komunizmo Rusijoje neįma- 
noma nugalėti net ir tada, jeigu ji pralaimėtų karą. Rusi- 
jos liaudis ir Raudonoji armija, kaip ir vokiečių liaudis, 
nusiteikusi labai patriotiškai. Raudonosios armijos karei- 
vis ir karininkas, kaip ir vokiečių karys, besąlygiškai vyk- 
do įsakymus negalvodamas, ar tie įsakymai teisingi. 

Rusija negali nugalėti Vokietijos; jeigu Rusija nu- 
stums frontą toliau į vakarus, labai pagerės Vokietijos ka- 
riuomenės aprūpinimo sąlygos. Be to, sutrumpės fronto 
linija. 

Vokietijai nebaisu, jeigu Italija taps antruoju frontu, 
nes per mūsų įtvirtinimus Alpėse niekas nepraeis. Tačiau 
ir Vokietija negali nugalėti Rusijos net ir tuo atveju, jeigu 
stovės prie Volgos, nes rusai turi Uralą, o dar toliau — 
Sibirą. 

Šiandien mes daug kalbėjomės apie belaisvių stovyk- 
los organizavimą ir jos administraciją. Mūsų nuomone, čia 
daug betvarkės. Aš pareiškiau: jeigu administracijoje dirb- 
tų bent vienas vokiečių intendantas, jis, panaudodamas 
čia esančias galimybes, viską sutvarkytų ir viskas būtų 
gerai. Aš tikiu, jog už stovyklos zonos viskas kitaip, ta- 
čiau čia, kur bepažvelgtum, visur painiava — vienas siun- 
čia pas kitą. Rusai apsikrauna darbais, stengiasi, tačiau 
jie yra bejėgiai. 

Ir vėl negavau laikraščių. Laikraščiai — geriausia 
propaganda. Mes rusų belaisviams kasdien duodame laik- 
raščius. Tai pati paprasčiausia, bet gera propaganda. 


1943 metų kovo 6 diena. Nesuprantu žmonių, kurie 
Vokietiją įsivaizduoja kitokią, negu ji yra. Viskas, ką rašo 
knygelėse — propaganda. Visi jose pateikti argumentai, 
panaudojus kitus žodžius, įgytų priešingą prasmę. Krupas, 
Fegleris visiškai nenorėjo karo. (Abu — stambūs tuometi- 
nės Vokietijos pramonininkai, — vert. past.). Krupas — 
mano geras pažįstamas, paprastas, kuklus žmogus. Jis tik 
vadovauja jo vardu pavadintoms įmonėms. 

Tas pat ir žemės ūkyje. Žemės naudojimas Vokietijo- 
je — kolektyvizacija, tik kita forma. Dideli dvarai Vokie- 
tijoje, kaip ir tarybiniai ūkiai Tarybų Sąjungoje, priklauso 
valstybei. 

Negaliu įsivaizduoti antro tokio kaip 1918 metų Vo- 
kietijos pralaimėjimo. To negali būti, tai reikštų Vokieti- 
jos žūtį. Veimaro konstitucija nebegalioja, tačiau galioja 
partijos programa. Čia kalba, jog viskas, kas įvyko Vokie- 
tijoje, yra blogai. Aš dar suprasčiau, jeigu kalbėtų apie 
Vokietijos ir Anglijos arba Amerikos skirtumus, tačiau aš 
nematau, kuo Vokietija skiriasi nuo Rusijos. Abi valsty- 
bės siekia panaikinti privatinį ir stambų finansinį kapita- 
lą. Abiejose — planinis ūkis. Apskritai norėčiau sužinoti 
šių dviejų valstybių skirtumus, tačiau tikrus, O ne propa- 
gandos prasimanytus. 

Propaganda — blogiausia, kas tik gali būti. Rusai 
propagandą sureikšmina labiau negu bet kuri kita šalis. 
Karo belaisvius stengiasi savo propaganda taip paveikti, 
kad galėtų panaudoti prieš jų valstybę. Belaisvis negali 


— 106 — 


įvertinti įvykių. 1918 metais taip pat agituodavo: „Nuvers- 
kite savo vadus — tuo jūs pasitarnausite liaudžiai“. Tai 
jau pasenęs metodas. 


1943 metų kovo 8 diena. Šiandien vėl svarstėme karo 
perspektyvas. Aš netikiu, kad Vokietija gali susitaikyti su 
TSRS; mano nuomone, labiau tikėtinas Vokietijos kom- 
promisas su Amerika ir Anglija. 

Jeigu reikės, aš galėsiu atsakingai pareikšti, kad vo- 
kiečių valdžia rūpinasi tarybiniais karo belaisviais. Pavyz- 
džiui, man pasakojo, kad rusai mėgsta rūkyti blogą taba- 
ką. Ir štai, specialiai tarybiniams belaisviams iš Ukrainos 
vežame jų mėgstamą blogą tabaką — machorką. Taip mes 
rūpinamės karo belaisviais. 


1943 metų kovo 11 diena. Šiandien svarstėme prane- 
šimą, kaip rusai užėmė Viazmą. Dar prieš metus mes ren- 
gėmės atitraukti kariuomenę iš to miesto. Rajoną, kuria- 
me patyrėme daug nuostolių, palikome todėl, kad prie 
Rževo fronto linija buvo pavojingai išlenkta į rusų pusę. 
Dabar, ištiesę tą lanką, išlaisvinome 36 divizijas, iš kurių 
7 jau ilsisi. 

Rusai jau greitai išsikvėps ir nebepuls. Mes neleido- 
me veltui laiko ir įrengėme Rytuose tokią gynybos liniją, 
prie kurios Raudonoji armija nusisuks sprandą. Tie rusai 
kaip maži vaikai: jie rimtai galvoja, kad gali mus nugalė- 
ti. Tiesa, pastaruoju laiku jie pritilo, garsiai apie tai nebe- 
kalba. Manau, kad Raudonoji armija daugiau nebejuda į 
priekį. 


1943 metų kovo 15 diena. Sekmadienį, kovo 14 die- 
ną, į belaisvių stovyklos pirtį atėjo antifašistų mokyklos 
kursantai. Kai kurie iš tų šlykštynių, pamatę mane, pra- 
dėjo šūkalioti: „Kraugerys šuva!“ Tai skandalas. Jiems 
reikėtų žinoti, kaip rusai elgiasi su savo išdavikais, susi- 
pažinti su rusų konstitucijos X skyriaus 133“ straipsniu 
(straipsnis apie tėvynės gynimą ir išdavimą, — vert. past.). 
Velniai žino, ką tie antifašistai galvoja? Gal mano, kad 
fiurerį ir jo vyriausybę gali nušalinti? Ar jie nemato, kad 
90 proc. vokiečių — fiurerio šalininkai. 

Tas bjaurybė Hadermanas savo knygelėje svaičioja, 
neva nacionalsocializmas vokiečių ūkininkus padarė be- 
laisviais. Tegu pažiūri, kokia padėtis čia, Rusijoje. Kolū- 
kietis neturi jokios laisvės. 


1943 metų kovo 17 diena. Šiandien Šmidtas vėl prisi- 
minė Stalingradą, tokio fiurerio įsakymo priežastis. Aš 
nuolatos ir tiksliai informuodavau fiurerį apie padėtį. Aš 
galėjau išsiveržti iš apsupties. Iki šiol negaliu suprasti to 
beprasmiško fiurerio įsakymo — likti vietoje. 


1943 metų kovo 18 diena. Labai norėčiau žinoti, ką iš 
tikrųjų galvoja rusų liaudis, kaip vertina tarybinę vyriau- 
sybę. Aš tuo domėjausi būdamas okupuotoje teritorijoje. 
Ten gyventojai mums pataikavo, ir, suprantama, nei man, 
nei apskritai vokiečiams nesakė tiesos, keikė Tarybų val- 
džią. Tačiau aš ne toks naivus, kad iš to daryčiau išvadas. 

Norėčiau objektyviai žinoti, kaip jie iš tikrųjų galvo- 
ja. Čia, belaisvių stovykloje, kareiviai man pasakojo, kad 
geležinkelio stotyse, kai juos vežė, jie stebėjo įdomų reiš- 
kinį: rusės moterys juos sutikdavo su neapykanta ir keik- 
davo, o rusai vyrai jiems mėtydavo duoną ir papirosus. 
Rusus sunku suprasti. Rusas nieko daugiau nenori, tik 
prisisotinti, o čia aš skaitau apie masinį stachanoviečių ju- 
dėjimą. (Donbaso šachtininkas Stachanovas 1935 metais 
per pamainą iškasė rekordinį anglies kiekį. Buvo vadina- 
mas judėjimo už aukštus darbo rodiklius pradininkų, — 
vert. past... Mes per mažai žinome, kas yra rusas. 


1943 metų kovo 19 diena. Šiandien Adamas pradėjo 
pokalbį apie buitinių prekių trūkumą Tarybų Sąjungoje. 
Vokietijoje šiuo atžvilgiu padėtis ne geresnė. Rusija ir Vo- 
kietija nepaprastai nualintos. Dabar mobilizuojami pasku- 
tiniai rezervai. Karas galbūt dar ilgai nesibaigs. Abiejose 
šalyse dar stiprus ryžtas priešintis. 


1943 metų kovo 20 diena. Šiandien kalbėjomės su 
Šmidtu apie antifašistus, kurie mane apšaukė „kraugeriu 
šuva“. Tikriausiai taip juos moko mokykloje. Tie nacijos 
atmatos pasidavė rusų propagandai. Kokios jų perspekty- 
vos? Kvailiai! 

Įdomu, kas girdėti apie Baumhercelį: Kalbama, kad 
jis tapo antitašistu. Kodėl tas subjektas anksčiau nesakė, 
ką galvoja, — būtume pasistengę, kad nepatektų į rusų 
nelaisvę. Čia jis drąsus. Juokinga, tačiau tokie žmonės 
mano, jog kažką reiškia. 

Šmidtas pranešė, kad tų šlykštynių pykčiui nuspren- 
dė sveikintis: „Heil Hitler!“ Aš atsakiau, jog teko girdėti, 
kad belaisviai negali vienas su kitu sveikintis: „Heil Hit- 
ler!"“ Tačiau, kai rusai negirdi — kodėl taip nepasisvei- 
kinti? 


1943 metų kovo 22 diena. Čia mes esame tartum 
bandomieji triušiai. Stovykloje daugybė ligonių, tačiau 
mūsų medikams draudžia juos gydyti. Turbūt tik tėvynės 
išdavikams leidžia dirbti. Jeigu vokiečiui chirurgui būtų 
leidę operuoti veterinarijos gydytoją Kolmecą, jis dar ir 
šiandien gyventų. Aštuonis sunkiai sergančius karininkus 
stovyklos vadovybė išsiuntė į Maskvą. Paguldė į atvirą 
sunkvežimį ir išvežė sunkius ligonius. Atvirame sunkveži- 
myje! Galima išprotėti! Tai vadinasi Rusų Kultūra. 

Aš esu ir būsiu tikras fašistas. Tegu niekas nesitiki, 
jog pakeisiu savo įsitikinimus net ir tuo atveju, jeigu iš- 
kils pavojus nelaisvėje praleisti visą gyvenimą. 

Jūs klausiate, kas bus, jeigu Vokietija pralaimės ka- 
rą? Galiu atsakyti tik viena: kad ir kaip baigsis karas, nie- 
kas ir niekada nenuvers Hitlerio ir vyriausybės. Mes lai- 
ku pasirūpinsime, kad nepasikartotų Pirmojo pasaulinio 
karo pabaiga. Apskritai juokinga galvoti apie vyriausybės 
nuvertimą... 


1943 metų kovo 24 diena. Teoriškai dar ilgai gali ne- 
sibaigti šis karas. Jei dėl žmonių rezervų, tai ir Rusijoje, ir 
Vokietijoje padėtis vienodai bloga. Reikia nepamiršti, kad 
okupuotoje teritorijoje Vokietija kontroliuoja apie 80 mi- 
lijonų žmonių. Rusija neteko tų 80 milijonų, o Vokietija 
gali juos panaudoti stiprindama savo karinį potencialą. 
Nežiūrint to, nė viena iš tų dviejų šalių nepajėgs nugalėti 
kitos, tačiau, veikdamos išvien, jos galėtų užkariauti visą 
pasaulį. 

Aš nelinkęs tikėti kompromisu. Vokietijai vadovauja 
tvirtas žmogus. Jis sako: „Su komunistais — jokio kom- 
promiso“. Rusijoje Stalinas kalba tą patį: „Su Hitleriu — 
jokio kompromiso“. Todėl nematyti karo pabaigos. 

Kaip Rusijoje, taip ir Vokietijoje negalima tikėtis nei 
politinio perversmo, nei pakrikimo, — nėra jokių požy- 
mių. Rusų nuomone, jiems labai naudinga okupuotųjų 
Europos šalių liaudies kova už laisvę, tačiau kol kas tai 
neturi didesnės reikšmės, nes yra labai stiprus ir gerai Or- 
ganizuotas tokiam judėjimui slopinti sukurtas aparatas. 

Sako, kad mūsiškiai užėmė Charkovą, Rostovą, Mai- 
kopą. Tais gandais patikėsiu, kai juos patvirtins iš fronto 
čia patekę belaisviai ar patys rusai. Tačiau nepriklauso- 
mai nuo to, ar tai tiesa, ar ne, čia nėra nieko ypatingo. 
Tai vokiečiai užima miestą, tai rusai atima — tokie laimė- 
jimai nesprendžia karo baigties. Net ir tada, jeigu mūsiš- 
kiai užims Maskvą — galutinai neišspręs problemos. 

Labiausiai tikėtina, kad anglai ir amerikiečiai bandys 
1943 metų vasarą įsiveržti į Europos kontinentą. To pada- 
ryti jiems nepavyks, nes mūsų kariuomenė juos greitai iš- 
varys. Suprantama, jų bandymas darys įtaką Rytų fronte. 
Fronto linija judės tai į vieną, tai į kitą pusę. Labai gali 
būti, kad Rytuose teks pereiti į pozicinį karą. 

Aš jau ir anksčiau sakiau, kad 1943 metais karas ne- 
sibaigs. Labai gaila, kad nuo jo labai kenčia Europos civi- 
lizacija, tai yra jos kultūra ir ekonomika. 

Tik utopistai gali svajoti, jog agitacija ir kitomis dirb- 
tinėmis priemonėmis Vokietijoje įmanoma sukelti per- 
versmą. Tai gali atsitikti tik po ilgo proceso demokratijos 
sąlygomis. Gyvenimas stipresnis už politiką. 

Tarybų Sąjunga gali nugalėti, jeigu to norės Anglija 
ir Amerika. O dabar — apie Vokietijos pralaimėjimą. Pir- 
miausia to nebus, o antra — Hitlerio nušalinimas nereikš- 
tų Nacionalsocialistinės darbo partijos žlugimo, nes liks 
daug mažųjų hitlerių. Adamas ir kiti visiškai pritaria ma- 
no nuomonei. 


1943 metų kovo 25 diena. Šiandien baigiau skaityti 
rusų autoriaus knygą „Kalnai ir žmonės". Labai gera kny- 
ga. Šmidtas ir Adamas taip pat perskaitė. Ir jiems patiko. 

Tačiau ta knygelė patvirtina mano išvadą, kad rusai ne- 
pažįsta Vokietijos, neteisingai įsivaizduoja. Knygos auto- 
rius talentingai parodo statybų Rusijoje mastą, rašo, jOg 
statomos modernios elektros stotys. Jas sujungia, todėl 
tuo atveju, kai viena sustoja, rajonas nelieka be elektros 
energijos. Kol ji vėl pradės veikti, kaimyninio rajono 
elektrinės aprūpins nukentėjusiuosius. 

Visa tai gerai ir protinga, tačiau autorius savo knyge- 
lėje rašo, jog Vokietija neturinti panašios elektros stočių 
sistemos. Tai juokinga. Pas mus, Reino ir Ruro rajonuose, 
jau seniai sukurta tarpusavyje sujungtų elektrinių siste- 
ma. Todėl Vokietijos pramonė sėkmingai veikia ir tose te- 
ritorijose, kurias kasdien bombarduoja anglų lėktuvai. 

Reikia pripažinti, jog Tarybų Sąjunga pasižymėjo 
šiuolaikinių statybų srityje, tačiau ir Vokietijoje per na- 
cionalsocializmo dešimtmetį padaryta ne mažiau. Tik pa- 
žvelkime į mūsų autostradas: iš vakarų į rytus, iš pietų į 
šiaurę. Statybų užmojai ir jų rezultatai ypač ryškūs prie 
Vokietijos prisijungusių (1938 m.) šalių ir provincijų — 
Austrijos, Sudetų krašto ir kitų — fone. Skirtumas tarp jų 
ir Vokietijos — kaip diena ir naktis. Tai todėl, kad Vo- 
kietijai vadovavo Hitleris ir jo vyriausybė, o tas šalis val- 
dė kapitalistai, kuriems rūpėjo sava kišenė, o ne bendra 
pažanga. 

Šiandien išsiunčiau laišką fon Papenui. Prašau atsiųs- 
ti batus ir kitų daiktų. Tikiuosi, kad jis man parašys. 


1943 metų kovo 26 diena. Ir vėl jokių žinių iš fronto. 
Baisu sėdėti ir nieko nežinoti. Jau per apsuptį Stalingra- 
de neturėjome jokios informacijos, išskyrus radijo prane- 
šimus. O dabar čia — visiška nežinia. Tai baisu. Vokieti- 
joje belaisviai gauna dienraštį „Volkischer Beobachter“, o 
rusai net „Pravdos“ mums neduoda. Nesuprantu kodėl? 

Vokietijoje į nelaisvę patekę generolai gyvena kaip 
žmonės. Juos išleidžia į miestą, jie gali nueiti į kiną ir 
t. t, o mus čia laiko kaip nusikaltėlius. 

Sklinda kalbos, kad mūsiškiai pietuose pradėjo puo- 
limą. Kol niekas tiksliai nepatvirtino, aš negaliu tikėti. 
Abejoju, ar pradėsime pulti kovo mėnesį. Šmidtas pasakė: 
„Jie ne tik neinformuoja. Jie uždraudė patarnautojams va- 

lyti mūsų batus. Na ir kiaulės tie rusai. Kas žino, kokias 
dar staigmenas jie mums rengia“. 


1943 metų kovo 28 diena. Stovykloje gyvename vis 
blogiau, su mumis elgiasi nepakenčiamai. Aš per mėnesį 
gaunu 30 rublių. Neužtenka net cigaretėms. Patarnaujan- 
tiems belaisviams uždraudė valyti mūsų batus, mūsų kam- 
bariuose kūrenti krosnis. Generolas Šlėmeris man pasa- 
kojo, kad jis pats matė, kaip Arensvalde, Pomeranijoje, 
gyvena rusai belaisviai — karininkai ir generolai. Mieste 
ir kareivinėse jie turi gerus butus, nustatytu laiku mieste 
gali nueiti į kiną, gauna pinigų, už kuriuos belaisvių sto- 
vyklų parduotuvėse laisvai gali nusipirkti daiktų ir mais- 
to. O mus čia laiko kaip nusikaltėlius. 


1943 metų kovo 30 diena. Ir vėl — apie pralaimėjimą 
Stalingrade. Istorija nuspręs, ar teisingai, ar neteisingai aš 
ten elgiausi. Aš tiktai vykdžiau Vyriausiosios vadovybės 
įsakymą. Ar tas įsakymas buvo prasmingas — apie tai ne- 
galiu turėti savo nuomonės. Man atrodo, kad operacija 
prasminga todėl, jog aš su savo armija dešimčiai savaičių 
sukausčiau 45 rusų divizijas. Per tą laiką Vyriausioji va- 
dovybė galėjo parengti stiprų kontrsmūgį. Aš nežinau, 
kaip ji išnaudojo tą laiką, bet manau, kad nesnaudė. Ką 
man įsakė, aš įvykdžiau. 

Teko girdėti, kad laukiama naujų belaisvių. Gal tik- 
rai jie atvyksta, tie nauji karo belaisviai? Apie tai prane- 
šiau Šmidtui. Tai būtų labai gerai. Iš jų gautume naujų 
žinių! Galbūt išgirstume, kas naujo pietuose, kaip sekasi 
mūsų povandeniniams laivams. Rusai mums nepateikia 
jokių žinių. Būtų neblogai, jeigu tie atvykstantieji galėtų 
bent kelioms minutėms užeiti pas mane. 


1943 metų kovo 31 diena. Tikiuosi, kad 1944 metais 
TSRS ir Vokietija bendromis pastangomis ieškos abiem 
pusėms priimtinos išeities, tai yra aš noriu pasakyti, kad 
Vokietija jau dabar pasirengusi pasirašyti su Rusija kom- 
promisinį susitarimą, tačiau rusai dar delsia. 

Hitleris net su artimiausiais patarėjais nekalba, ką ma- 
no daryti. Jo visi politikos posūkiai nelaukti ir netikėti. 

1943 metų balandžio 3 diena. Tik mes žinome savo 
rezervų šaltinius. Jeigu rusai pagrindinėmis jėgomis mus 
persekiotų iki Lenkijos, mes juos sumuštume. Tačiau vi- 
sada geriau tam, kuris gali manevruoti. Jeigu mes norėjo- 
me ginklu įveikti Rusiją, mums reikėjo bėgti, kaip Napo- 
leonas 1812 metais. 

Sena rusų praktika — pasinaudoti savo teritorija. 
Man įdomu, kada ir vieni, ir kiti susiprotės. Jeigu Anglija 
ir Amerika norėtų baigti karą, jos jau seniai būtų padėju- 
sios Rusijai. Tačiau anglai nenori, kad rusai faktiškai pa- 
veiktų Vokietiją. 

Rusai pradėjo organizuoti antifašistų mokyklas. Ten 
vokiečiai rengiami vėliau Vokietijoje ginti Rusijos intere- 
sus. Tačiau taip neatsitiks, nes neįmanoma pašalinti Vo- 
kietijos vyriausybės. 


1943 metų balandžio 5 diena. Rusijos ir Vokietijos 
karas gali baigtis tiktai kompromisu. Jau nebeverta kal- 
bėti, kad Vokietija gali laimėti Rytų fronte. Rusija ieškos 
abipuse nuolaida pasiekiamo susitarimo, nes žino, kad 
Anglija ir Amerika — nelabai patikimi sąjungininkai. Ru- 
sija turi tik vieną nuoširdų sąjungininką — žydą. 

Šiandien mane aplankė leitenantas Berenbrokas. Sakė, 
kad jį apklausinėjo ir kad rusų komisarai viską žino, net jo 
eskadrilės vado gimimo metus. Mane pribloškė toks rusų 
informuotumas ir aš atsakiau, jog turime iš jų mokytis. 

Mes neskiriame tiek dėmesio karo belaisvių apklau- 
sai. Jie — geriausias informacijos šaltinis. Jeigu man dar 
bus lemta vadovauti armijai, aš pasistengsiu tam skirti 
daugiau dėmesio. Anksčiau kai per apklausą belaisvis ka- 
rininkas arba kareivis man pareikšdavo, kad nenori duoti 
parodymų, nes to daryti neleidžia priesaika, aš paprastai 
jo nebeklausinėdavau, sakydavau: „Jis doras kareivis . 


1943 metų balandžio 5 diena. Šiandien parašiau laiš- 
ką į Tokiją ponui generolui majorui Krečmeriui. Dabar ir 
iš ten lauksiu atsakymo. Keista, kad fon Papenas man ne- 
parašė. (Alfredas Krečmeris — Vokietijos karo atašė Ja- 
ponijoje, Francas Papenas — Vokietijos ambasadorius 
Turkijoje, — vert. past.). 

1943 metų balandžio 13 diena. Aš nustebau, kai va- 
kar pamačiau, kiek daug belaisvių vokiečių lanko antifa- 
šistų mokyklą. Niekada nepatikėčiau, jeigu kiti apie tai 
pasakotų, tačiau dabar pats įsitikinau. Kai kurie jau rusų 
pusėje dalyvavo kautynėse, yra apdovanoti. Nerandu žo- 
džių išreikšti savo pasipiktinimo. Niekada nemaniau, kad 
rusai gali taip niekšiškai pasielgti. Tokius žmones reikėtų 
sušaudyti. Sušaudyti kareivius už jų begėdišką elgesį. Ar su 
belaisviais, kurie jau kariavo rusų pusėje, geriau elgiasi? 

Girdėjau, kad su tais mokiniais į pirtį ateina ir kapi- 
tonas Hadermanas. Aš skaičiau jo knygelę ir mielai su juo 
pasikalbėčiau. Man gaila kapitono Hadermano. Rašyda- 
mas savo knygą jis turbūt nesuprato situacijos. Jis rašo, 
kad tie žmonės, kurie iš 1914—1918 metų karo sukaupė 
kapitalą ir dabar yra kapitalistai, kraunasi pelną. Jie — 
didžiausi karo kaltininkai. 

Kaip pavyzdžius pateikia Krupo, Feglerio ir kitus to- 
kios pat reikšmės trestus, ir taip parodo, kad mažai ką 
išmano. Krupas ir Fegleris kare neteko savo sūnų. Kokia 
jiems nauda iš to karo? Iš tų įmonių jie negauna jokio 
pelno, nes dabar jos yra valstybės nuosavybė. 


1943 metų balandžio 15 diena. Šiandien skaičiau 
„Das free Wort“. Tame laikraštyje grynas melas. (Laikraš- 
tis — lietuviškai „Laisvas žodis“ — buvo leidžiamas Tary- 
bų Sąjungoje, — vert. past.). Peržvelkite tą laikraštį. Ta 
gauja rašo, kad visi aukštieji karininkai išskrido lėktuvais 
iš apsupties žiedo. Tai kodėl mes esame čia, nelaisvėje, 
jeigu „seniai palikome savo kariuomenę"? 

Nežinau, ką slepia mano kambario sienos. Jose leng- 
va įmontuoti pasiklausymo aparatą. 

Vakare vėl dalyvavau iki pykčio juokingoje apklau- 


soje: 
Komisaras: Jūsų pavardė? 
— Paulius. 
— Ne fon Paulius? 
— Ne. 
— Ar turite savo namą, žemės? 
— Ne. 


— Ar turite turto? 

— Ne. 
— Vadinasi, jūs ne dvarininkas, ne dvarininkų kil- 


= Na, 
— Tai tikriausiai iš pusiau dvarininkų? 
Ne, Vokietijoje nėra tokios kilmės. 

— Vadinasi, jūs neturite nei žemės, nei turto? 

— Ne, aš gyvenu valdiškame bute ir gaunu algą. Jei- 
gu išeisiu į atsargą arba numirsiu, šeima turės palikti tą 
butą. | 

— Na, gerai, mes žinosime jūsų parodymus, tačiau 
juos patikrinsime. 

Ir taip apie viską! Kai mes sakome, kad mūsų tėvy- 
nėje dar užtenka maisto produktų, jie netiki. O jeigu kuris 
nors iš baimės ar dėl kitų priežasčių sako priešingai — juo 
tiki ir mielai klausosi. 

Netiesą sakantieji kareiviai ir karininkai ne tik sau 
kenkia, bet ir užtęsia karą. Rusai dar tikisi, kad Vokietiją 
galima parklupdyti vienu stipriu smūgiu. Vokietija atlai- 
ko tą smūgį, žaidimas prasideda iš naujo ir nematyti karo 
pabaigos. Tiksliai taip pat Vokietija vertina Rusijos padė- 
tį, nes belaisviai rusai ten pasakoja panašiai, kaip čia — 
belaisviai vokiečiai. O mes, čia esantieji belaisviai, galime 
įsitikinti, jog taip nėra, nes matome, kad Rusija dar neiš- 
sėmė savo rezervų. 


1943 metų balandžio 17 diena. Su generolu leitenan- 
tu Šmidtu šiandien kalbėjomės apie pagerintą belaisvių 
karininkų maitinimą. Aš jau žinojau, kad tiktai karininkus 
pradėjo geriau maitinti, O kareiviams — nepagerino, to- 
dėl jie blogai nusiteikę. 

Tai daroma tyčia. Rusai nori, kad kareiviai imtų ne- 
kęsti karininkų, tačiau pasiekia priešingą rezultatą. Ka- 
reiviai sako: „Štai jums ir komunistinė Rusija!“ Tai tiesa. 
Tas pat ir Raudonojoje armijoje: karininkai valgo geriau 
už kareivius. Fronte Raudonosios armijos karininkai „ap- 
siryja“, ir tai jie vadina socializmu! 

Reikia pasakyti, kad Vokietijoje socializmas įgyven- 
dintas geriau, negu Rusijoje. Čia — vien tik frazės. Rusai 
visą laiką vienodai klysta. Jų nuomone, Hitleris ir jo Vy- 

riausybė — tai viena, o vokiečių tauta — kita. Jie klysta 
sakydami: „Su vokiečių tauta mes pasirašysime taiką, ta- 
čiau su Hitleriu — niekada“. Tai sakydami jie pamiršta, 
kad Hitleris — tai vokiečių tauta. Aš jau ne vieną kartą 
sakiau rusams: „Jeigu jūs norite pašalinti Hitlerio vyriau- 
sybę ir nacionalsocializmą, jūs turite išnaikinti vokiečių 
tautą“. Jie tuo netiki. 


1943 metų balandžio 23 diena. Niekas negali pasa- 
kyti, kada sulauksime karo pabaigos. Mes jau seniai nie- 
ko nežinome. Man aišku tik viena — karine prasme Vo- 
kietija nenugalima. Liūdniausia, kad labiausiai kenčiame 
mes ir rusai. Šios dvi šalys lieja kraują, o kitos juokiasi. 

Hitlerio vyriausybės nuvertimas — plepalai ir tuščia- 
žodžiavimas masėms. Taip kalba mažareikšmiai rusai, ku- 
rių balsas, kaip ir mūsų partinių nuomonė, nieko nereiš- 
kia. Tai paprasčiausi rėksniai. Jeigu Hitleris ir Stalinas 
norės, taikos sutartis vienaip ar kitaip bus pasirašyta. Ne- 
svarbu, ar Hitlerį nušalins, ar ne. 

Aš spėju, kad tas karas nevrukus baigsis. Stalinas yra 
per didelis politinis veikėjas, kūd iš savo liaudies reika- 
lautų naujų kruvinų aukų. Niekas iš mūsų nežino, kokius 
reikalavimus ar kokias taikos sąlygas padiktuos Hitleris. 
Tai žino tik artimiausi jo padėjėjai. 

Taip tęstis ilgiau nebegali. Aš tvirtai tikiu, kad mūsų 
fiureris mieliau šiandien, negu rytoj pasirašytų taikos su- 
tartį su Rusija bet kuriomis sąlygomis, o tai pasitarnautų 
abiejų šalių gerovei. 

Rusijai užtenka ginklų. Pačios didžiausios problemos — 
tiekimas ir transportas. Tačiau apie tai per daug negalvo- 
siu. Aš negaliu nieko pakeisti. Mums visiems liko tik vie- 
na — laukti. 


1943 metų balandžio 27 diena. Jau kelinta diena ma- 
tau, kad mane stebi rusų sargybinis. Jeigu tai nesibaigs, — 
netrukus visiems uždraus su manimi kalbėtis. Mano dė- 
mesį patraukė ir kasdien kelioms valandoms čia ateinan- 
tis komisaras. Jis šiek tiek mažesnis už mane, persirengęs 
civiliais drabužiais — rudas paltas, ruda kepurė, auliniai 
batai. Dideli, blyškiais stiklais akiniai. Atėjęs pradingsta 

priešais esančiuose kambariuose. Ką jis čia veikia? Gal 
pavyks ką nors apie jį sužinoti. 


1943 metų gegužės 15 diena. Esu įsitikinęs, kad fiu- 
reris iškeis mane į kurį nors rusų belaisvį generolą ir aš 
sugrįšiu į Vokietiją. Taip pat mano Šmidtas ir divizijos ge- 
nerolas Mazarinis. 


1943 metų birželio 16 diena. Ilgai nieko nerašiau. 
Nuotaika — pesimistiška. Pirmiausia — baigėsi tabakas; 
antra — visi susirūpinę persikėlimu į naują vietą, todėl 
nebeatiduoda į skalbyklą baltinių, renka daiktus. Visi lau- 
kia, kada iš čia iškeldins. 


1943 metų rugsėjo 1 diena. Šiandien pasirašiau pa- 
reiškimą Rusijos vyriausybei apie fon Zeidlico, Latmano 
ir Korfeso iniciatyvų vertinimą. (Trys belaisviai generolai, 
„Vokiečių karininkų sąjungos“ organizatoriai — vert. 
past.). Įdomu, ko tie žmonės siekia? Kaip jie išdrįso su- 
laužyti priesaiką? Ateitis parodys, kuris iš mūsų teisus. 

Vakare kalbėjausi su komisaru Melnikovu. Vertinda- 
mas Vokietijos padėtį jis sakė, jog strategine prasme Vo- 
kietija jau pralaimėjo karą. Tai liudija faktas, kad 1941 — 
1942 metais sėkmingai puolusi vokiečių kariuomenė kitų 
metų vasarą buvo sutriuškinta. Raudonoji armija pradėjo 
kontrpuolimą, užėmė Charkovą, Taganrogą, Oriolą, Sev- 
ską, Belgorodą, Jelnią, Gluchovą. Nepasiteisino į naują 
karinę techniką ir pirmiausia į sunkiuosius tankus (49 to- 
nų svorio „Panteros“ ir 62 tonų svorio „Tigrai“, — veri. 
past.) sudėtos viltys. Raudonoji armija turi geresnes gy- 
nybos priemones ir sėkmingai veržiasi pirmyn į Vakarus. 

Nors Vokietijoje nėra antrojo fronto ir visos jos rink- 
tinės pajėgos, visa geriausia technika naudojamos Rytų 
fronte, Vokietija nebepajėgia atremti Raudonosios armi- 
jos puolimo. 

Be to, Melnikovas papasakojo apie įvykius Italijoje. 
Ten anglų ir amerikiečių kariuomenė okupavo visą Sicili- 
ją, ir iš tos salos aerodromų jų lėktuvai skrenda į Vokieti- 
jos gilumą. Jie bombarduoja Italijos ir Vokietijos pramo- 
nės centrus. Viso to priežastis — vokiečių kariuomenė, 

sutelkta Rytų fronte. Todėl anglai ir amerikiečiai galėjo 
pasirengti sėkmingai operacijai. 

Nors ir labai liūdna, tačiau, kaip teigia Melnikovas, 
žlugo ir į mūsų povandeninį laivyną sudėtos viltys, nes ir 
Anglija, ir Amerika stato vis daugiau transporto laivų. Są- 
jungininkai, sustiprinę jūrų karavanų apsaugą, nuskandi- 
na vis daugiau mūsų povandeninių laivų. 

Vokietijos ginkluotosios pajėgos turėjo pereiti į gy- 
nybą, nes Vokietija išsėmė žmonių ir materialinių resursų 
atsargas. Kitokia Raudonosios armijos padėtis. Vis galin- 
gesnis jos puolimas įvairiuose fronto baruose liudija, kad 
rezervų netrūksta. Sąjungininkų pajėgos dar, galima sa- 
kyti, nepradėjo veikti. Atsižvelgus į visa tai nesunku su- 
prasti, kad Vokietija jau pralaimėjo karą. 

Visiškai aišku, kad Hitlerio vadovaujama Vokietija 
taip paprastai negalės nutraukti karo veiksmų. Jeigu Hit- 
leris ir toliau vadovaus, karas nesibaigs ir pareikalaus 
naujų beprasmių aukų ir materialinių nuostolių. Todėl 
kuo greičiau baigti karą naudinga ir TSRS, ir Vokietijos 
liaudžiai. 

Mane suglumino toks informacijos antplūdis. Galbūt 
ji ir tikra. Tačiau ar mes galime tai patikrinti? Ir šiaip aš 
gerai nesuprantu, ko tie komisarai iš manęs nori? 


1943 metų rugsėjo 5 diena. Šiandien kalbėjausi su vi- 
los komendantu. Labai ilgai, be pertraukos, beveik 4 va- 
landas. Komendantas tyčia vengė kalbėti aktualia politi- 
kos tema, kalbėjo apie karo meną, tačiau aš netrukus įsi- 
terpiau ir netikėtai paklausiau: „Ar galima tikėtis, kad čia 
atvyks ir kiti generolai?“ Jis atsakė, jog numatyta juos 
apgyvendinti netoli Maskvos. Tada aš vėl paklausiau: „O 
pulkininką Adamą?“ Jis atsakė: „Turbūt ir jis kartu at- 
vyks“. Po to, norėdamas nukreipti pokalbį aktualia tema, 
komendantui pareiškiau, kad nenorėčiau dalyvauti „Kari- 
ninkų sąjungos“ konferencijoje ir pradėjau aiškinti kodėl. 
Aš pasakiau, kad būdamas čia geriau matau padėtį. Aš 
manau, kad negalima tvirtinti, jog Zeidlicas ir kiti yra ne- 
dorėliai, nes įsitikinau, kad jie vadovaujasi idėjiniais, o ne 
niekšiškais motyvais. Paskui aš pateikiau antrą klausimą: 
ar teisingas Zeidlico ir kitų poelgis? Jis, kariškis, visą gy- 


= 11 =— 


venimą pradėdavo veikti tiktai po to, kai turėdavo aiš- 
kius, padedančius visapusiškai ir laisvai vertinti padėtį 
duomenis. Jis priprato prie tokios darbo tvarkos: pirmiau 
pasverti visus „už“ ir „prieš“, o paskui sudaryti tolesnių 
veiksmų planą. 

Čia, nelaisvėje, jis negali gauti visų reikalingų duo- 
menų, todėl turi pasirinkti pasyvumą, 0 ne spėliojimais ir 
nepatikrintais faktais paremtą veiklą. Spėliojimai — ne 
faktai. Galbūt Zeidlicas bei kiti generolai ir sugeba tokiu 
būdu, spėliojimais, įžvelgti faktus. Tačiau aš, kaip karei- 
vis, negaliu sutikti su spėlionėmis pagrįsta veikla. Čia gy- 
vendami mes negalime žinoti, ar Vokietija turi kokias 
nors kitas jai priimtinas išeitis iš dabartinės padėties. 

Komendantas atsakė, kad mano užuominos apie ki- 
tas išeitis — tai yra apie kažkokias kombinacijas su An- 
glija ir Amerika — visiškai nepagrįstos, nes tos šalys nie- 
ko nederino su Hitleriu tada, kai jo autoritetas dar nebu- 
vo pakirstas ir kai jis visa karine galia užgriuvo Tarybų 
Sąjungą. Ar galima laukti, kad tokie realūs politikai, kaip 
anglai ir amerikiečiai, dabar pradėtų kažką su juo kombi- 
nuoti. Hitleris pralaimėjo karą, artėja neišvengiamas jo vi- 
daus ir užsienio politikos krachas. 

Tai liudija ir faktas, kad Hitleris, norėdamas dar kaip 
nors išsilaikyti, Himlerį paskyrė į naują postą. (Henriką 


Himlerį, slaptosios policijos — gestapo — viršininką, 
1943-08-25 Hitleris paskyrė imperijos Vidaus reikalų mi- 
nistrų, — vert. past.). Esant dabartinei padėčiai Hitleris 


negali būti kombinacijų su anglais ir amerikiečiais part- 
neriu. 

Melnikovas pateikė įspūdingą pavyzdį. Hindenburgas 
(generolas feldmaršalas, Vokietijos kariuomenės — 
Reichsvero — vyriausiasis vadas, — vert. past.), įvertinęs 
padėtį, ilgai nesvarstė ir pasiekė Vilhelmo II atsistatydi- 
nimo (Vokietijos imperatorius Hermanas Vilhelmas atsi- 
statydino 1918 m. lapkričio 9 d., — vert. past.) ir atvėrė 
Vokietijos išgelbėjimo kelią. Niekas nepasakys, kad Hin- 
denburgas buvo blogas karys ar neištikimas Hogencole- 
rių dinastijos generolas. O Hogencoleriai (Prūsijos kara- 
lių ir Vokietijos imperatorių dinastija, — Vert. past.) — 
ne Hitleris. 

Po to aš pareiškiau: susidaro įspūdis, kad rusai mano, 
jog aš esu dokumento, kurį pasirašė visi stovykloje Nr. 
48 esantys generolai, sukūrimo ir pasirašymo iniciatorius. 
Tačiau tai klaida. Dokumentas atsirado ne mano pastan- 
gų dėka. Ten yra amžiumi vyresnių už mane generolų, 
tarp jų Heicas, Štrekeris (korpusų vadai, generolai pulki- 
ninkai, — vert. past.), Renoldis, kurie visada aiškiai reiš- 
kia savo nuomonę. 

Aš paaiškinau, kad tiktai pritariau jų nuomonei, kuri 
sutampa su mano vertinimu, tačiau nesu iniciatorius. 


1943 metų rugsėjo 9 diena. Keista, tačiau aš jau šiek 
tiek pasitarnavau Tarybų Sąjungai. Tarp mano, Berlyno 
karo akademijos dėstytojo, paskaitų taktikos ir karinių 
operacijų tematika klausytojų buvo rusų generolai: Jego- 
rovas, Dubovojus ar Dybenka, Belovas ir Jakovenka. Ja- 
kovenka buvo karo atašė Berlyne, jis ateidavo pas mane, 
kartu pietaudavome. Mane kelis kartus pakvietė į priėmi- 
mus tarybinėje ambasadoje, buvau pažįstamas su ambasa- 
doriumi Surinu ir jo žmona. 

Įvykiai Italijoje nebuvo mums netikėti. Vokietija jau 
seniai numatė tokią padėtį. Tai, kas įvyko Rytų fronte 
(Vermachtas nutraukė puolimo operacijas, — vert. past.), 
susiję su įvykiais Italijoje. Vokietija tikriausiai negalėjo 
permesti į Rytų frontą visų savo operatyvinių rezervų (60 
divizijų), todėl ir teko atsitraukti už Dniepro. Tačiau Vo- 
kietija sutelkė savo jėgas Balkanuose ir Italijoje. 

Kitą karo fazę galėsime pavadinti jėgų išplėtojimo ir 
sutelkimo Vakarų fronte faze. Po to galima laukti atokvė- 
pio. Lemiami mūšiai Vakaruose prasidės tiktai 1944 metų 
pavasarį. 

Visiškai aiškų, kad didžiulio masto puolimas, kurį 
pradėjo Raudonoji armija, nualins jos jėgas ir tai atsilieps 
prie Dniepro. 


1943 metų rugsėjo 10 diena. Šiandien vėl kalbėjausi 
su komendantu. Jis klausė, kaip aš vertinu Hitlerį ir Ta- 
rybų Sąjungą. Aš atsakiau, jog labai gerai vertinu rusų 
žvalgybą, todėl stebiuosi, kad iki šiol ji nepastebėjo, ką 
praeityje kalbėjau bei veikiau TSRS atžvilgiu ir kaip ver- 
tinu fiurerį. Jis nusijuokė. 

1943 metų rugsėjo 12 diena. Vakar vakare ir šį rytą 
vyko stovyklos vokiečių kareivių „organizuotas susirinki- 
mas“ (apie 40 žmonių) su šūkiais: „Šalin karą! Šalin Hit- 
lerį! Atgal į namus!“ Priemonės tikslas — paveikti mane. 
Susirinkime pasisakė pulkininkas Šteidlė ir generolas 
Zeidlicas. Jie kalbėjo, kad Vokietijos labui būtina kuo 
greičiau siekti taikos. 

Paskui susirinkusieji iš savo tarpo išrinko penkių 
žmonių delegaciją, kuri turėjo pranešti man apie karcivių 
nuotaikas ir jų pageidavimą, kad aš sutikčiau vadovauti 
kovai už „Naują Vokietiją“. 

„Delegaciją“ priėmiau kartu su pulkininku Adamu ir 
generolu Rodenburgu (vienas iš „Pasipriešinimo sąjūdžio“ 
dalyvių, patikimo karininko pabėgimo iš belaisvių stovyk- 
los į Berlyną pas Hitlerį iniciatorius, — vert. past.). Aš 
nusprendžiau susilaikyti nuo griežtų pareiškimų, užimti 
taikdario poziciją. Aš neatmečiau Vokietijos nacionalinio 
komiteto manifeste paskelbtų tikslų, tačiau abejojau dėl 
jų pasiekimo būdų. Pasakiau, kad aš daug galvoju apie 
tai ir galutinai nenusprendžiau. Taip pat, baiminuosi, kad 
griežtas pareiškimas gali sukelti vokiečių kariuomenės 
susiskaldymą ir tarpusavio karą. 

Be to, kaip jie nesupranta, kad, sutikdamas su jų rei- 
kalavimais, aš pakelčiau ranką prieš fronte kovojančius 
savo sūnus. ; 

Atsisveikindami „delegatai“ pabrėžė, kad tuo atveju, 
jei artimiausiu laiku aš neatsakysiu teigiamai, savo tikslų 
jie sieks su kitais sąjūdžiui pritariančiais generolais. Aš 
atsakiau paprastai: „Labai sunku. 


1943 metų rugsėjo 15 diena. Jeigu čia, mano vietoje, 
atsidurtų generolas fon Reichenau, jis jau seniai būtų žen- 
gęs tą žingsnį. Tik aš nežinau, ar taip padėsiu vokiečių 
tautai. 


1943 metų rugsėjo 24 diena. Čia jaučiuosi blogai. Gy- 
venu viename name su generolais, kurių pažiūros skiriasi 
nuo mano pažiūrų. Jaučiu, kad jie laukia mano sprendi- 
mo. Aš kitokio būdo žmogus, negu tie generolai, 0 tos 
problemos labai rimtos. 

Blaiviai galvodamas aš dar negaliu apsispręsti, nes 
bendrą padėtį vertinu ne visiškai taip, kaip tie generolai. 
Aš patekau į nemalonią poziciją: į mane kreipiasi, manęs 
klausinėja, o aš beveik visada atkakliai tyliu. 

Jie tikriausiai mano, kad esu ribotas žmogus, kareivis 
blogąja to žodžio prasme. Baiminuosi, kad geras kai ku- 
rių generolų elgesys su manimi gali būti tik iš pasigailėji- 
mo. Ir aš, ir Voikove gyvenantys generolai dažnai svars- 
tydavome dabar aktualius klausimus. Veltui mano, kad 
mes esame tokie žmonės, kurie nori čia ištūnoti iki karo 
pabaigos. 

Būdami nelaisvėje svarstome visas problemas, kurios 
generolą fon Zeidlicą ir kitus pastūmėjo į tą kelią. Mane 
jos giliai jaudina. Ne mažiau, kaip generolą fon Zeidlicą 
ir kitus. Tačiau aš įsitikinęs, jog dar neišmušė visiško ap- 
sisprendimo valanda. 

Vokietijos kariuomenės padėtis, mano manymu, nėra 
katastrofiška, ir tai sąlygoja stovykloje esančių generolų 
ir mano poziciją. Ar ne keista mano padėtis? Visi mato, 
kad manimi pasitiki ir generolas fon Zeidlicas su savo 
bendraminčiais, ir stovykloje esantys generolai. Nors fon 
Zeidlicas ir kiti generolai nutolo nuo manęs, jie ateina 
pas mane ir atvirai svarsto visas sąjūdžio problemas. 

Atvirai kalbant, man įdomu bendrauti su generolais 
fon Zeidlicu ir Latmanu, nors dabar tapome keistais, sa- 
votiškais „sugyventiniais“. 


1943 metų rugsėjo 25 diena. Visiškai nežinau tikro- 
sios padėties Vokietijoje, vokiečių kariuomenės ir gyven- 
tojų nuotaikų. 

Įsivaizduoju, kad veikiančios kariuomenės kareiviams 
aš metu šūkį — nutraukite karą! Vieni kareiviai pasiduos 
į nelaisvę, kiti reikalaus trauktis, treti bus prieš vienus ir 
kitus — galiausiai kils tarpusavio karas. Kur garantija, 
kad Raudonoji armija nepradės mušti ir pirmus, ir antrus, 
ir trečius? Ar aš, užuot išgelbėjęs kariuomenę, jos visiškai 
nesunaikinsiu 

Aš taip pat noriu žinoti, kaip veiks Raudonoji armija. 
Ar ji skverbsis į Vokietijos gilumą, jeigu mūsų kariuome- 
nė atsitrauks prie senosios sienos, o Vakaruose atsiras 
antrasis frontas? | 

1943 metų rugsėjo 27 diena. Šiandien generolas fon 
Zeidlicas papasakojo apie Gebelso kalbą. Gebelsas kvietė 
vokiečių tautą būti ramiai ir ištvermingai, nes vyriausybė 
ieško būdų, kaip išeiti iš sunkios padėties. Man impona- 
vo fon Zeidlico pasakojimas. „Štai matote, — kalbėjo ge- 
nerolas, — ar aš nesakiau, kad vyriausybė pati sugebės 
atmegzti tą mazgą.“ 

Šiandien man perdavė Ruzvelto ir Čerčilio kalbų ver- 
timą. Vakarieniaudami mes jas prisiminėme ir aš visų pa- 
klausiau: „Kaip mes ir kitos šalys aiškiname Ruzvelto žo- 
džius apie prūsiškojo militarizmo sunaikinimą? Ar Ruzvel- 
tas ir Čerčilis tai supranta, kaip generolų, kurie yra 
prūsiškojo militarizmo atstovai, sunaikinimą? Išaiškinkite 
man, kas yra „prūsiškasis militarizmas“. Kiekviena ka- 
riuomenė, tarp jų ir Raudonoji armija, auklėjama perga- 
lės dvasia. 


1943 metų rugsėjo 28 diena. Po pusryčių aš vaikšti- 
nėjau vienas, o fon Zeidlicas, van Govenas ir Trenkmanas 
buvo kartu. Paskui fon Zeidlicas priėjo prie manęs. Mudu 
vėl pradėjome svarstyti Ruzvelto ir Čerčilio kalbas. Zeid- 
licas susijaudinęs ir piktokai man pareiškė: „Ko jūs apsi- 
metinėjate?! Tą kiaulystę (prūsiškąjį militarizmą) tikrai 
reikia išdeginti, sunaikinti. Aš netrukus kalbėsiu pasau- 
liui ir įrodysiu, kokie nešvarūs tie mūsų vadai. Aš pats 
mačiau ir galiu paliudyti purvinas Geringo (reichsmarša- 
las, Trečiojo Reicho karinių oro pajėgų vyriausiasis vadas, 
artimiausias Hitlerio bendražygis, — vert. past.) spekulia- 
cijas: iš valstybės iždo į savo kišenę jis kraunasi milijonus 
markių. Apie tuos šlykštynes — Hitlerį, Geringą ir jiems 
panašius — iš jų aplinkoje tarnavusių karininkų aš renku 
medžiagą. 

Vokiečių tauta turi viską žinoti. Kas išdrįs vadinti 
mus išdavikais? Tik bailiai. Aš jaučiu šventą pareigą 
kreiptis į vokiečių tautą ir pasakyti tiesą, išvardinti tuos 
šlykštynes ir išlaisvinti nuo jų liaudį. Jūs, feldmaršale, sa- 
kote: „Priesaika, tėvynės išdavimas“, — velniop tokias 
frazes, kai kalbama apie tautą. Ji — svarbiausia“. 

Aš jam atsakiau, kad kariuomenė išsaugojo švarias 
rankas. Zeidlicas pareiškė: „Netiesa. Kariuomenė talkinin- 

kavo ir neprotestavo. Kariuomenė kalta, kad leidžia eg- 

zistuoti tiems šlykštynėms. Rusija nori bendradarbiauti su 

mumis, mes turime tuo pasinaudoti, o mus vadina išdavi- 

kais. Ką tai reiškia? Būtų juokinga, jeigu nebūtų liūdna". 
Linksmai pasikalbėjome... 


1943 metų rugsėjo 30 diena. Mane labai jaudina Vo- 
kietijos likimas. Negaliu neprisipažinti, kad aš nebetikiu 
vokiečių pergale. Greičiausiai tie įvykiai baigsis revoliu- 
cija, jeigu derybomis dėl karo pabaigos nepavyks jos su- 
laikyti. Tuo atveju teks visiškai pakeisti Vokietijos politi- 
nį kursą. 

Reikia išvengti chaotiškų derybų dėl karo pabaigos. 
Tokios derybos įmanomos ir su dabartine Vokietijos vy- 
riausybe. 

Tačiau iš kitos pusės, Vokietija dar pakankamai stip- 
ri ir ne taip greitai ją parklupdys. Nors atsitraukus už 
Dniepro prarasta didelė teritorija, tačiau yra ir kita meda- 
lio pusė — sutrumpėjus pervežimų į frontą keliui, bus 
lengviau gintis. Be to, didelės gamtinės kliūtys padės 
įtvirtinti priešakines pozicijas. 

Iki imperijos sienos dar toli, ir kelią iki jos apsunkina 
vis naujos natūralios kliūtys. Jeigu tikėsime, kad Vokieti- 
jos kariuomenė neprarado kovinės dvasios ir yra gerai 
ginkluota, kova Rytuose gali dar ilgai nesibaigti. 

Italijos kapituliacija (1943-09-03, — vert. past.) — 
sunkus smūgis, tačiau ne lemiamas. Ten dar ilgai galima 
kariauti. Alpių kalnai — didelė gamtinė kliūtis. 

Anglija ir Amerika vis žada Europoje, pavyzdžiui, 
Prancūzijoje, atidaryti antrąjį frontą, tačiau padaryti ne 
taip lengva, kaip pasakyti. Apskritai Tarybų Sąjunga jau 
daug paaukojo šiam karui, o anglosaksai visada stengiasi 
to išvengti. 

Anglijoje 1941 metais buvo apie 54 divizijos, Afriko- 
je ir Rytuose — 20. Iki šiol į kovą Anglija metė tiktai 
vieną — 8-ąją armiją. Neveltui Anglijos ir Amerikos va- 
dovaujantieji veikėjai taip dažnai gyrė Tarybų Sąjungą. 
Jų tikslas — kelti kovos ryžtą. Tokia skirtinga veikla vis 
dėlto turėtų parodyti Tarybų Sąjungai, kad ja tik naudo- 
jasi. Visiškai gali būti, kad Tarybų Sąjunga atsižvelgdama 

į tai, jog prarado daug žmonių ir turto, pasistengs baigti 
karą ir derėtis su Vokietijos vyriausybe arba su kitais au- 
toritetingais šalies veikėjais, pavyzdžiui, su Neiratu. Eida- 
mi tokiu keliu greičiau pasiektume tikslą, negu per „Vo- 
kiečių karininkų sąjungą“. 

Derybos, susiklosčius aplinkybėms, gali prasidėti ir 
su dabartine Vokietijos vyriausybe. Tokiu atveju „Vokie- 
čių karininkų sąjungą“ ir jos narius paskelbs neteisėtais. 
Aš netikiu, kad geriausių norų turėdama dabartinė Vo- 
kietijos vyriausybė gali trukdyti susitaikyti. Greičiausiai 
po derybų pasikeis Vokietijos vyriausybė, tiksliau, visiškai 
pasikeis šalies konstitucija. 

Jeigu bent dalis to, ką čia kalba apie dabartinius Vo- 
kietijos vadovus yra tiesa — tokie pasikeitimai neišven- 
giami. 

Gali būti, kad Anglija ir Amerika pradės derybas su 
Vokietija dėl karo pabaigos, tuo labiau, kad joms tenka 
kariauti ir Rytų Afrikoje. Jeigu to nebus, jos, mano nuo- 
mone, gali patirti naują pralaimėjimą, panašų į Diunker- 
ką (tame uostamiestyje 1940 m. gegužės pabaigoje Ver- 
machtas blokavo 340 tūkstančių anglų ir prancūzų karei- 
vių, — vert. past.). 

Galbūt Vokietijai būtų geriau glaudi dandrauga su 
Tarybų Sąjunga. Kad ir kaip ten būtų, mes čia, nelaisvė- 
je, negalime numatyti visų galimybių ir nežinome, kas 
vyksta už kulisų. Tik laisvi žmonės gali spręsti panašius 
uždavinius. Mes galime tik sutrukdyti (nors tai ne būti- 
nas, 0 galimas mūsų veiksmų rezultatas). Mūsų veikimo 
kelias gali būti ir teisingas, ir tiek pat klaidingas. 

Vienintelis mano noras — kad Vokietija ištrūktų iš 
šio viską naikinančio karo. Galų gale tas pat, ar to pa- 
sieks dabartinė vyriausybė, ar kas kitas. Svarbiausia su- 
rasti visas tautas, tarp jų ir vokiečių tautą, patenkinantį 
sprendimą. 

1943 metų spalio 2 diena. Po vakarienės į mus krei- 
pėsi generolas Melnikovas. Jis aiškino „Vokiečių karinin- 
kų sąjungos, tikslus ir uždavinius „Laisvosios Vokietijos“ 
Nacionalinio komiteto sudėtyje, ir kodėl TSRS leido savo 
teritorijoje įkurti tą organizaciją. Baigdamas savo trumpą 

kalbą man pasakė tikįs, kad aš suprasiu šių uždavinių kil- 
numą rusų ir vokiečių tautai. 

„Kas ne su mumis, tas prieš mus“ — sakė Melniko- 
vas aiškindamas, koks kenksmingas mūsų kolektyvinis 
Pasirodo, kad jis suvaržė norinčių apsispręsti dėl „Kari- 
ninkų sąjungos“ generolų iniciatyvą ir savarankiškumą. 
Jis man nurodė parašyti kitiems generolams, kad atleidžiu 
juos nuo to moralinio įsipareigojimo. 

Po Melnikovo kalbos visą naktį kalbėjausi su Daniel- 
su (Aleksandras Danielsas — generolas, buvęs 6-osios ar- 
mijos pėstininkų divizijos vadas, — vert. past.). Jis teigė, 
jog istorinė tiesa ne mūsų pusėje. Rusai žiūri į tai su jiems 
būdingu taurumu ir nuoširdumu. Dabar arba niekada rei- 
kia pakloti tvirtus rusų ir vokiečių draugystės pamatus. 
Susiklostė tam palanki istorinė situacija. Rusai siekia to 
paties. Paskui bus vėlu. Bandymas nutolinti apsisprendi- 
mą gali būti mums pražūtingas. 


1943 metų spalio 3 diena. Šiandien vėl tarėmės su 
Danielsu dėl stojimo į „Vokiečių karininkų sąjungą“. Mū- 
sų nuomone, mums visiems trūksta informacijos apie pa- 
dėtį Vokietijoje, apie gyventojų nuotaikas. Kaip aš galiu 
ką nors nuspręsti, jeigu net patys „Karininkų sąjungos“ 
nariai negauna iš Vokietijos jokios informacijos, nieko ne- 
žino? Kas iš to, kad jie įstojo į šią sąjungą, jeigu žino ne 
daugiau už mane. Taip pat apribotos ir jų organizacinės 
galimybės. 


1943 metų spalio 4 diena. Noriu įvykdyti generolo 
Melnikovo spalio 2 dieną pareikštus pageidavimus. Aš 
manau, kad juos galima suskirstyti į dvi dalis: 

1. Parašyti, kad 1943 m. rugsėjo 1 d. stovykloje 
Nr. 48 pasirašę po dokumentu generolai niekuo man ne- 
įsipareigojo. 

2. Raštu pareikšti, jog mes, priešingai negu pasakyta 
tame 1943-09-01 mūsų pasirašytame dokumente, nebe- 
kaltiname generolo fon Zeidlico ir kitų „Vokiečių kari- 
ninkų sąjungos“ narių, kad jie išdavė tėvynę ir sulaužė 
priesaiką. 

Turbūt aš tai įvykdysiu. Tačiau tik po to, kai man leis 
nuvykti į 48-ąją stovyklą, nes jeigu aš ne ten, 0 čia pa- 
skelbčiau savo pareiškimą, tai sukeltų abejonių ir nebūtų 
efektyvu. Tikiuosi, kad po man būdingo ramaus pokalbio 
su generolais, jie pritartų mano nuomonei ir po to aš ga- 
lėčiau visų generolų vardu pareikšti dėl tų dviejų Melni- 
kovo Man nurodytų punktų, tai yra atšaukti 1943 m. rug- 
sėjo 1 d. dokumentą. 

Tačiau aš abejoju, ar generolai Heicas, Štrekeris ir 
Pfeferis (buvęs artilerijos generolas, 6-osios armijos 4-ojo 
korpuso vadas) pritars mano siūlymams. Kitus manau įti- 
kinti. Gal ir nelabai svarbu, jeigu Heicas, Štrekeris ir Pfe- 
feris prieštaraus. 

Ką gi, tada jie bus izoliuoti, o mes naujai vertinsime 
„Vokiečių karininkų sąjungos“ veiklą. Ar tai patenkins 
generolą Melnikovą? 

Jeigu taip, tai aš parašysiu pareiškimą tik dėl pirmo- 
jo punkto — generolų atleidimo nuo tariamai man duotų 
įsipareigojimų. Tačiau prašysiu, kad stovykloje mano pa- 
reiškimo generolams nepaskelbtų anksčiau, negu aš su 
jais pasikalbėsiu. 


1943 metų spalio 8 diena. Šiandien kalbėjausi su 
valstybės saugumo komisaru Melnikovu. Aš pakartotinai 
prašiau leisti nuvykti į stovyklą Nr. 48 pasitarti su vokie- 
čių generolais dėl šių metų rugsėjo 1 dienos kolektyvinio 
pareiškimo. 

Stebiuosi, kodėl iki šiol jis manimi nepasitiki. Ar jam 
neaišku, kad prašydamas leisti nuvykti į generolų stovyk- 
lą pasikalbėti su generolais, aš noriu išspręsti tą proble- 
mą. Man taip ir nepavyko išaiškinti komisarui, kodėl da- 
bar, kol dar neapsilankiau 48-oje stovykloje, negaliu pa- 
reikšti, kad keičiame tame nelaimingame rugsėjo 1 
dienos dokumente išdėstytą mūsų nuomonę... 


1943 metų spalio 9 diena. Aš tikiuosi, kad mano iš- 
vyka į belaisvių generolų stovyklą bus sėkminga. Aš ir 
kiti generolai, savo pažiūras į „Vokiečių karininkų sąjun- 
gą“ ir įstojusius į ją generolus pakeisime taip, kaip to pa- 
geidauja rusai, ir apie tai paskelbsime naują pareiškimą. 

Jeigu man toje išvykoje nepasiseks, aš pats parašysiu pa- 
reiškimą, kad pakeičiau savo poziciją. 


1943 metų spalio 10 diena. Šiandien aš pranešiau ge- 
nerolui Korfesui, kad kaip ir anksčiau patvirtinu savo nei- 
giamą požiūrį į „Karininkų sąjungą“, nes sunku apsispręs- 
ti remiantis vienašališkais faktais. Aš jaučiuosi kaip pri- 
nokusi slyva, kurią visą laiką tikrina — ar dar negalima 
nuskinti? Mane tiesiog šturmuoja, reikalaudami nuspręsti. 

Ar įmanoma, kad vyriausiasis kariuomenės vadas 
areštuotų Hitlerį? Ar yra tokia reali galimybė? Apsvarsty- 
kime pavyzdį: ar kapitonas Paulius, mano sūnus, įvykdys 
feldmaršalo Manšteino įsakymą — areštuoti Adolfą Hitle- 
rį? Ar įmanoma nepastebimai parengti tokią kariuomenę, 
kuri garantuotų operacijos sėkmę ir paralyžiuotų bet kokį 
pasipriešinimą? 


1943 metų spalio 15 diena. Štai jau keletą dienų aš 
vėl belaisvių stovykloje Nr. 48. Aš dar nebaigiau darbo. 
Paaiškėjo, kad su kiekvienu generolu reikia kalbėti indi- 
vidualiai. O tai nėra paprasta, tam reikia laiko. Jie visi — 
pagyvenę žmonės ir, suprantama, jiems sunku atsisakyti 
savo žodžių. Todėl nelengva surasti reikalingą, visas pu- 
ses patenkinančią formuluotę. Jie sakosi esą labai tolimi 
nuo politikos kareiviai. 

Rusai neįsivaizduoja, kaip mane moraliai slegia ne- 
laisvė. Todėl geriau bendru likimu dalytis su kitais. Be 
to, Dubove (viename iš specialiųjų VRM objektų, — vert. 
past.) visą laiką mane spaudžia. 

Aš negaliu galutinai apsispręsti, kol dar neįsitikinau, 
kad tas sprendimas yra teisingas. Aš noriu apsispręsti są- 
žiningai, o ne dėl kokių nors asmeninių sumetimų. 

Visą laiką apie tai galvoju, tačiau dar negaliu per- 
žengti tos ribos. Galėčiau pasielgti kitaip, galėčiau pa- 
reikšti: „Palikite mane ramybėje, aš nenoriu jūsų girdėti“. 
Tačiau to nedarau. Vadinasi, aš ieškau. 


1943 metų spalio 17 diena. Šiandien atidaviau mano 
ir 15 generolų pasirašytą tokį dokumentą: „Mums prane- 
šė, kad 1943 metų rugsėjo 1 dienos mūsų kolektyvinį pa- 

reiškimą vertina kaip prieš Tarybų Sąjungos Vyriausybę 
nukreiptą žingsnį. 

Kadangi mes to nesiekėme, atšaukiame nekeisdami 
savo požiūrio į mūsų šalies įstatymus savo pareiškimą Ta- 
rybų Sąjungos Vyriausybei . 

Toks pareiškimas atleidžia kiekvieną generolą nuo 
kolektyvinio įsipareigojimo. Kiekvienas gali asmeniškai 
vertinti „Vokiečių karininkų sąjungą“. Kitaip negalėjome 
suformuluoti to dokumento, nes „seniams“ sunku greitai 
pakeisti savo įsitikinimus. 


1943 metų spalio 18 diena. Šiandien, lošiant pokerį, 
kilo incidentas. Generolas Roskė, metęs kortas, staiga is- 
terišku balsu suriko: „Tai negali tęstis! Tai baisus meto- 
das — moralinė depresija! Jie kiek nori gali mandagiai 
elgtis, bet paskui galas, paskui galas! Tik pažvelkite, tam 
jie pritaikė net šią biblioteką... Visą laiką tylėti, su nie- 
kuo ir nieko nekalbėti... Aš nebegaliu! Nebegaliu!' 

Aš visada bijojau, kad gali taip atsitikti. Neišlaikė 
nervai! Ir kieno? Dieve mano! Kada visa tai baigsis! 

Aš sutinku su Roske. Tikriausiai tai yra metodas. Me- 
todas! Visa tai — ir geras maitinimas, ir puikiai organi- 
zuota nuobodybė! Betgi tai — įmantri depresija! Dieve 
mano, kas čia dedasi?! Skauda galva! Skauda kiekvienas 
nervas! 


1943 metų spalio 30 diena. Šiandien paskelbė naujas 
vidaus tvarkos taisykles, ir mane pirmą kartą iškratė. At- 
ėmė viską, kas nepaminėta rusų patvirtintoje instrukcijo- 
je, su kitais daiktais ir elektrinį žibintuvėlį su naujų bate- 
rijų komplektu. Be abejo, rusai tai darė todėl, nes atsklei- 
dė mūsų mažą paslaptį, kurią žinojo tik keli generolai. 
Galbūt juos paskatino Roskės išsišokimas, galbūt jį slap- 
tai stebi ir, dar blogiau, slaptai klausosi! 

Tačiau krata — tai jau negirdėta! Tokios gėdos aš 
nejaučiau nuo pirmų nelaisvės dienų! Tada net pistoletą 
ne iškart atėmė! 


1943 metų lapkričio 7 diena. Šiandien sužinojau, kad 
netekome Kijevo. Ta žinia prislėgė visus generolus. Visi 

morališkai sutriuškinti. Nė vienas generolas apie tai suži- 
nojęs neišėjo iš savo kambario. Generolas Mazarinis, kal- 
bėdamasis su italų ir rumunų generolais, pastebėjo: „Vo- 
kiečiai Kijevą paliko be kovos. Bijojo apsupties“. 

Maža to, tą dieną belaisvių stovykloje Nr. 48 paskel- 
bė viršininko įsakymą. Nurodyta, kad kiekvieną parą po 
du kartus tikrins rikiuotėje, kad vykdys kitas priemones. 
Visi generolai tai įvertino kaip rusų siekimą apsunkinti 
mūsų padėtį. Dabar iš rusų reikia laukti ko nors dar blo- 
gesnio. 


1943 metų lapkričio 17 diena. Netikėtas džiaugsmas! 
Šiandien iš Bukarešto gavau vasario 15 dieną rašytą Na- 
dežos laišką. Ji rašo, kad Koka gyvena normaliai, dabar ji 


Baden Badene, turi gerą namą. (Koka — feldmaršalo 
žmona Elena Konstancija, Nadeža — jo sesuo Kornelija, 
Ziusis — jo sūnus Ernstas, Pufis — jo sūnus Fricas, — 


vert. past.). Tenai išvyksta ir Ziusis su vaikais. Pufis Ber- 
lyne per atostogas sukūrė šeimą. Šiuo metu visi gyvi ir 
sveiki. Kada gi aš juos visus pamatysiu??? 


1943 metų gruodžio 6 diena. Deklaracija apie Austri- 
ją — propagandinė priemonė. Vargu ar pavyks sąjungi- 
ninkams suskaldyti Vokietiją, nes 1914 metais pati Aust- 
rija norėjo tapti Vokietijos dalimi, tačiau tam pasipriešino 
kitos valstybės. Kiek man žinoma, Austrija nenusiteikusi 
būti savarankiška. Iš paskelbtos medžiagos apie (Tehera- 
no, — vert. past.) konferenciją nesužinojome nieko nau- 
jesnio. Apie tai, kad sąjungininkai kariaus su Vokietija iki 
besąlyginės jos kapituliacijos, kalbama jau daugiau kaip 
pusantrų metų. 

Ne naujas ir Italijos demokratizavimo klausimas, nes 
visą laiką tvirtinama apie kovą su fašizmu. Tačiau Italijos 
liaudis dar negreitai galės pati nuspręsti savo likimą, tai 
yra valstybės santvarką. Jos politiką visais atžvilgiais vai- 
ruos Anglija ir Amerika. 


1943 metų gruodžio 24 diena. Šiandien valgyklos 
korpuse buvo Kalėdų vakarienė. Pradžioje aš pasakiau 
trumpą kalbą. Aš sakiau, kad šiandien didelė šventė, ku- 

rią paprastai švęsdavome kartu su savo šeimomis, drau- 
gais ir pažįstamais. Dabar su jais turi būti mūsų mintys. 
Mes taip pat turime prisiminti sunkią karo naštą nešančią 
mūsų tautą ir fronte tėvynę ginančius mūsų draugus. 

Kaip žiemkenčių sėkla jaučia gamtos atgimimą, taip 
ir mes norime laukti geresnės ateities. 


1943 metų gruodžio 27 diena. Viskas puiku. Būtų dar 
geriau, jeigu pasirašytų paliaubas. 


1944 

1944 metų sausio 6 diena. Pasiuntinys man pranešė, 
kad šiandien belaisviams rodys kino filmą. Aš pajuoka- 
vau, jog norėčiau išgirsti tokiu pat linksmu balsu jo skel- 
biamą pranešimą, kada galėsime sugrįžti į tėvynę. 

Filmas „Leninas 1918 metais“ beveik visiems genero- 
lams patiko labiau, negu prieš tai matytas „Kiaulininkė ir 
piemuo“. Čia artistai ir geriau atrodo, ir geriau vaidina. 


1944 metų sausio 7 diena. Generolui Pfeferiui net 
prisisapnavo Leninas. Nereikia dažnai žiūrėti tarybinių (fil- 
mų, nes nepajusi, kaip tapsi komunistu-leniniečiu-stali- 
niečiu. 


1944 metų sausio 15 diena. Stovyklą vėl aplankė ge- 
nerolas Melnikovas. Aš labai jaudinausi, stengiausi atspė- 
ti jo atvykimo tikslą. Maniau, kad jis pradės mano ir kitų 
generolų politinę egzekuciją. Laimei, to nebuvo, tačiau jo 
pašnekesio su mumis tonas paliko nemalonų įspūdį, pa- 
rodė, kad jis priešiškai nusiteikęs. Tai liudija, kad jiems 
fronte gerai sekasi, o mums — blogiau. 


1944 metų sausio 17 diena. Kaip man įgriso ta ne- 
laisvė! Bent jau žinočiau, kas ten, namuose... Ne, vis dėl- 
to mums čia ne taip jau blogai. 

Perskaitęs paskutinį laikraščio numerį jaučiu, kad 
mūsų reikalai prasti. Jeigu ir ateityje nebus geriau, gal 
tikrai mums reikia viską paimti į savo rankas? Kas ir kaip 

ten būtų, tačiau mes esame ne mažesni patriotai, negu 
jie, tie plepiai, Zeidlicas ir kiti. Aišku, kad rusai jais pasi- 
naudoja dabartiniams savo tikslams. 


1944 metų balandžio 6 diena. Ilgai neliečiau dieno- 
raščio. Iš esmės, per tą laiką nieko gero nebuvo nei 
mums, nei Vokietijai. 

Vis labiau ryškėja karo pralaimėjimas. Mano nuomo- 
ne, priimtina ir Adolfo Hitlerio valstybės valdymo forma 
ir jo socializmas. Todėl reikia apgailestauti dėl priešingų 
nuomonių ir net su jomis kovoti. Aš nenoriu priekaištauti 
fiureriui. 1941 metais jis negalėjo visko numatyti. 

Tačiau aš negaliu suprasti — fiureris ir aukščiausio- 
sios instancijos turi žinoti tikrąją padėtį... Rusai veržiasi 
per Rumuniją ir beveik niekas jiems nesipriešina. Sakyki- 
me, į kautynes stos viena rumunų divizija. Tai rusams nie- 
ko nereiškia. 

Jie turėjo įeiti į Rumunijos teritoriją, nors anksčiau 
galbūt ir negalvojo to daryti. Kare su Vokietija tai būtina. 


1944 metų gegužės 1 diena. Vėl kalbėjomės, kada są- 
jungininkai atidarys antrąjį frontą. Išvada viena — tai jau 
nebeišvengiama realybė. Tačiau Vokietijai „laimingos“ 
karo baigties taip pat dar negalima neigti. Būdavo ir sun- 
kiau. Ir visada rasdavome jėgų atsigauti. Surasime ir šį 
kartą. Vokietija vėl atsistos ant kojų. 

Dabar didžiausias fiurerio rūpestis — patraukti į savo 
pusę prancūzus, nes sąjungininkai, tikriausiai išsilaipins 
Prancūzijoje. Jie ten įžengs kaip išvaduotojai... Jeigu da- 
bar galėtume tvirtai tikėti, kad anglų ir amerikiečių de- 
santui įsiveržus į Prancūziją visi prancūzai bus su mumis, 
mes sėkmingai išvytume juos iš mūsų kontinento. 

Tai bus lemtingas šio karo įvykis... Jeigu desanto 
operacija bus pribloškiančiai įspūdinga — tik tokiu atve- 
ju ji gali pasisekti... 

Sąjungininkai puikiai ginkluoti. Jeigu tokią ginkluo- 
tę mes turėtume Rytų fronte, viską greitai baigtume. Į 8— 


10 tonų krovinį pakeliančius lėktuvus galima pakrauti ir: 


pabūklus, ir visa kita... 

Dabar Anglijoje 50 amerikiečių divizijų. Tai ne juo- 
kas — 50 divizijų... 


1944 metų gegužės 5 diena. Boljė man papasakojo, 
kad Vokietijos istorijoje buvo daug išdavystės ir priesai- 
kos sulaužymo pavyzdžių. Jis tai sužinojo iš Armino pa- 
skaitų. (Boljė — belaisvis karininkas, „Vokiečių kari- 
ninkų sąjungos narys“, Arminas — belaisvis generolas. 
Kitiems belaisviams jis skaitė Vokietijos istorijos pa- 
skaitas, — vert. past.). Ką jūs į tai atsakysite? Be abejo, 
būna ir tokių politinių padėčių, kuriose žūtbūt reikia iš- 
tverti, neprarasti galvos, ieškoti išeities, naujų kelių. Bol- 
jė taip dėstė man savo pažiūras, kad galėjo atrodyti, jog 
jis skaito laikraštį. Jo nuomone, būtent taip reikia kalbė- 
tis su maršalais... 

Tas žmogus kažkuo panašus į prancūzą. Norėdamas 
palengvinti savo nusivylimo naštą, turi įsigilinti į kitų 
mąstyseną, draugiškai elgtis. Mums visada atrodo, jog ki- 
tose šalyse geriau, negu pas mus. Šiuo atžvilgiu, aš pavy- 
džiu anglams. Tiesa, man nepatinka jų pasipūtimas, ta- 
čiau jie labai pasitiki savimi. 

Galiausiai mes visi subrendę žmonės. Nelaisvę/kiek- 
vienas savaip jaučia. Kartais gali užvaldyti sunki nuotai- 
ka, tačiau mes negalime palūžti, pasiduoti rusų įkalbinė- 
jimams. Atsižvelgęs į visus karo ypatumus, matau, kad jis 
nesibaigs iki ateinančios žiemos, bet ir tada mes dar ne 
viską pralaimėsime, nors tenka pripažinti, kad rusai už 
mus pranašesni. Tai jie įrodė 1941, 1942, 1943 metų žie- 
mos mūšiuose. 

Blaiviai apsvarstęs galiu sau pasakyti — artėja mūsų 
laikas, mūsų ėjimas. Žinodami, jog praradome nepapras- 
tai daug technikos, nesunkiai suprasime, kad tai, ką da- 
bar gaminame, yra aukščiausio lygio, paskutinis techni- 
kos žodis. Kokybė kompensuoja kiekybės nuostolius. To- 
dėl dabar mums geriau seksis. 

Vėliausias mūsų atsakymo laikas — spalis arba lap- 
kritis. To, kas atsitiko 1918 metais, kai mums pritrūko pa- 
būklų ir kitų kariavimo priemonių, dabar nebus... Jeigu 
mūsų reikalai dar ne visai blogi, tai vasarą, vėliausiai ru- 
denį, sulauksime persilaužimo. 

1944 metų gegužės 28 diena. Rusai kausis iš paskuti- 
niųjų. Artėja sprendžiamasis momentas. Mūsų kariuome- 
nei ši vasara bus žūtbūtinė, lemiama. Kuris kurį? 


1944 metų gegužės 31 diena. Mane užvaldė baisus, 
nemalonus jausmas. Staiga užgriūva žmogų tokia baimė, 
kad nežinai, kur dingti. Kažkoks košmaras... Vokiečiai ir 
vokiečiai! Mes dėl visko kalti! Ir anas karas, ir šis — vis 
dėl vokiečių kaltės... Tačiau kas mums primetė Pirmąjį 
pasaulinį karą? Anglija! Kas mums primetė taiką? Pran- 
cūzija! Tai ar mes pradėjome? Tiesiog kiaulystė! Jie 
mums primetė ir karą, ir taiką. Ir mus pavertė į nieką. 
Kai mes pasiryžome atsitiesti, atsistoti ant kojų, tiems po- 
nams nepatiko, jie užprotestavo. Persekioja ir pjudo lyg 
laukinį žvėrį, o po to — galite nesijaudinti — išspaus pas- 
kutines sultis. Vargšė mano tėvynė! 


1944 metų birželio 7 diena. Atidarytas antrasis fron- 
tas. Teigiama to įvykio reikšmė — baigėsi baisi ilgai mus 
kankinusi įtampa. Manau, kad sąjungininkai neapsiribos 
desanto išlaipinimu Prancūzijoje. Jie įsiverš ir į Norvegi- 
ją, ir į kitas vietas. 


1944 metų liepos 13 diena. Rusai vėl pralaužė mūsų 
frontą prie Novosokolnikų. Per dvi dienas nuėjo 35 kilo- 
metrus į mūsų gynybos gilumą. Štai jums išgirtoji armijų 
grupė „Nord“. (Ta grupė — 16-oji ir 18-oji armijos — 1941 
m. per Lietuvą prasiveržė iki Peterburgo, o 1944 m. atsi- 
traukdama, Latvijoje buvo apsupta ir ten baigė karą, — 
vert. past.). Rusai sparčiai puola... Su kuo jie tai palygins? 
Su Napoleonu? Tačiau 1812 metais buvo kitos sąlygos, 
kitas metų laikas. Rašydami apie mane, Stalingradą lygi- 
no su Kanais. Tai buvo ne tik juokinga, bet ir įdomu ta 
prasme, kad mūšiui prie Kanų vadovavo mano bendrapa- 
vardis. (Mūšis tarp romėnų ir kartaginiečių įvyko 216 m. 
pr. Kr. — vert pasi). 

Dieve mano! Kas bus mano tėvynei? Prasidėjo tai, ką 
aš numačiau ir ko labiausiai bijojau. Rusai negirdėtu tem- 
pu veržiasi į priekį, o mes dar greičiau traukiamės. Tai 
reiškia, kad Rytų frontas greit gali subyrėti. 

1944 metų liepos 19 diena. Roskė šiandien papasa- 
kojo, kad per Maskvą prieš generolą Petrovą pražygiavo 
prie Minsko į nelaisvę patekę 20 generolų ir 50 000 ka- 
reivių bei karininkų... Jeigu tai tiesa, — Vokietija pražu- 
vo. Tai — vergų tauta. Juos išauklėjo vergais. Mazarinis 
papasakojo apie tai Pfeferiui. Jis nepatikėjo. Pažiūrėsime, 
kur čia tiesa... Tas paklausė: kaip jie žygiavo? Su špago- 
mis ar be špagų? Bjaurūs žmonės tie rumunai... 

Aš išvis nenorėčiau su jais bendrauti. Net pridūriau, 
kad generolams tikriausiai pasakė, jog jiems parodys 
Maskvą, o jie išvedė į miestą ir savo kareivius. Beje, juos 
ten fotografavo. Jeigu visa tai tiesa, rytoj reikia pasirašyti 
taiką. Jie laukė, kaip aš komentuosiu, tačiau aš tylėjau, 
nesakiau, ką galvoju... Kalbama, kad apie tai pranešė ra- 
dijas, o nuotraukas išplatins visiems pasaulio laikraš- 
čiams. Jeigu rusai pasieks Reiną — Anglijai galas. Bent 
jau Indijos tikrai neteks. Anglijai tai nepriimtina. Bet gal 
to nori amerikiečiai... 


1944 metų liepos 23 diena. Paskelbė, kad Vokietijoje 
pasikėsino į fiurerį. Tie pranešimai visiškai neaiškūs, gal- 
būt propagandinis triukas. Bet jeigu prasidėjo sukilimas 
ir jis pavyks, Vokietijai bus geriau, o jei jį nuslopins, Vo- 
kietijai bus dar sunkiau, nes ji labiau susilpnės. 

Visa tai liudija, jog Vokietija nusilpo, kad nauji įvy- 
kiai greitina jos katastrofą ir suirimą. 

Šiandien Zeidlicas, išgirdęs informaciją apie pasikėsi- 
nimą prieš Hitlerį, sėdėjo už stalo rankomis suspaudęs 
galvą ir šaukė: „Viešpatie, ką tas niekšas padarė su mūsų 
kariuomene! Tai balkaniški papročiai! Karininkas meta 
bombą į vyriausiąjį vadą!“ (1914 m. birželio 28 d. sąjūdžio 
„Jaunoji Bosnija“ aktyvistai metė bombą į Austrijos-Veng- 
rijos sosto įpėdinio automobilį, — vert. past.). 


1944 metų liepos 24 diena. Jeigu teisingai pranešė, 
kad feldmaršalas Brauchičas tikrai susijęs su pasikėsini- 
mu, tai Vokietijos padėtis nepaprastai sunki, nes Brauchi- 
čas — labai įtakingas žmogus. Tačiau to negali būti. Aš 
gerai pažįstu Brauchičą (Valteris Brauchičas — buvęs Tre- 
čiojo Reicho sausumos kariuomenės vyriausiasis vadas, — 

vert. past.) ir negaliu įsivaizduoti, kad jis žengė tokį 
žingsnį. 

Man sunku vertinti įvykius Vokietijoje, nes neturiu 
pakankamai informacijos. Jeigu Brauchičas, fon Bokas ir 
Keitelis iš tikrųjų dalyvauja sukilime prieš Hitlerį, jie ge- 
riau žino, kaip dabar ten elgtis. 

Aš iš karto tvirtai nusprendžiau: kol esu belaisvis, tol 
nedalyvausiu jokioje politinėje veikloje. Šiandien sužino- 
jęs, kas vyksta Vokietijoje, nemanau keisti savo nusista- 
tymo. Ir numatyta mano išvyka į Maskvą nepakeis to, ką 
nusprendžiau. 


1944 metų liepos 26 diena. Šiandien pulkininkas 
Adamas, girdint fon Zeidlicui, pareiškė, jog įstojo į „Kari- 
ninkų sąjungą“. Aš labai ramiai išklausiau tą pranešimą ir 
pasakiau, kad suprantu jo poelgį, tačiau pats noriu aiš- 
kiai suvokti padėtį. 

Tai buvo ne vienintelė šios dienos staigmena. Man 
įteikė 16 belaisvių generolų kreipimąsi, kuris mane pa- 
veikė stipriau. Aš norėčiau pasikalbėti su tais generolais, 
nes generolas Miuleris yra mano pažįstamas. 


1944 metų liepos 31 diena. Šiandien pavyko pasikal- 
"bėti su Vincencu Miuleriu. Aš nekeičiu savo pozicijos, 
manau, kad Hitleris sėkmingai susidorojo su sukilusiais 
generolais ir sugebės toliau kariauti. Aš tikiu, kad fiure- 
riui pavyks pagerinti padėtį Rytų fronte, pasiekti priimti- 
"nų Vokietijai taikos sąlygų. 

Šešiolikos vokiečių generolų kreipimasis — „smūgis 
į Vokietijos kariuomenės nugarą“ — stipraus sukrėtimo 
dėl pralaimėjimų rezultatas. Aš tokio žingsnio nežengąsiu, 
nes tai prieštarauja mano įsitikinimams. 


1944 metų rugpjūčio 2 diena. Šiandien tris valandas 
be pertraukos kalbėjausi su pulkininku Šternu. Aš jam 
pareiškiau, kad nesiliaujančio spaudimo metodas tik didi- 
na mano atsakomąjį užsispyrimą. Esant tokiam kasdieni- 
niam spaudimui, aš negaliu nieko naujo nuspręsti. 

Vienintelis klausimas, kurį noriu apmąstyti — dėl 
mano dalyvavimo išvaduotos Vokietijos teritorijos savival- 

dos organų veikloje. Tai sunki problema. Aš dar nesura- 
dau būdo, kaip galėčiau, nepažeisdamas savo tėvynės 
įstatymų, aktyviai dirbti okupuotos Vokietijos teritorijos 
administracijoje. 


1944 metų rugpjūčio 3 diena. Šiandien pranešiau ru- 
sams, kad po diskusijų su jais ir Miuleriu bei pasikeitus 
padėčiai, aš rimtai galvoju pakeisti savo nuomonę apie 
viešą pasisakymą prieš hitlerizmą. Tačiau turiu surasti to- 
kią pasisakymo formą, kad Vokietijoje negalėtų sakyti, 
jog tai — „smūgis į vokiečių kariuomenės nugarą . 

Sklinda kalbos, neva Turkija nutraukusi diplomati- 
nius ir ekonominius santykius su Vokietija... Tikėtina, jog 
po to galima laukti sąjungininkų desanto Balkanuose. 
Manau, kad vienas santykių nutraukimo tikslų — paša- 
linti iš Turkijos oficialius Vokietijos atstovus ir agentus, 
kurie gali pastebėti pasirengimą desanto operacijai. 


1944 metų rugpjūčio 4 diena. Šiandien ilgai kalbė- 
jausi su ponu pulkininku Švecu. Aš paklausiau, kaip pa- 
sikeistų jau numatytas Vokietijos likimas, jeigu aš prisi- 
dėčiau prie sąjūdžio? 

Jis atsakė: „Jūsų kreipimasis į kariuomenę išgelbėtų 
daugelio vokiečių gyvybes, nes tai būtų visoje kariuome- 
nėje žinomo ir gerbiamo žmogaus pasisakymas, kaip iš- 
vengti katastrofos. Jeigu jūs prisidėsite prie sąjūdžio, nau- 
jos demokratinės Vokietijos atstovybė taps rimtu fakto- 
riumi, kurio negalės ignoruoti, spręsdami Vokietijos“ 
ateitį...“ 

Aš šyptelėjau ir paklausiau: „O nusipelnę ponai iš 
Nacionalinio komiteto?" 

Pulkininkas: „Nusipelnę ponai iš Nacionalinio komi- 
teto nusipelnė teisės reikalauti, kad prisijungtumėte prie 
jų ir jiems vadovautumėte ". 

Aš: „Tačiau man sako, jog neturiu sąžinės...“ 

Pulkininkas: „Supraskite, kad taip išsireiškė siekian- 
čios nutraukti beprasmišką kraujo praliejimą valstybės at- 
stovas. Apie tai su jumis diskutuoja ištisus metus, o jūs 
vis bandote pateisinti savo neigiamą poziciją, pateikiate 
naivius ir juokingus argumentus. Dvidešimt septyni vo- 

kiečių kariuomenės generolai rašo ir sako: „Reikia paša- 
linti Hitlerį. Jis vedė ir veda Vokietiją į pražūtį“, o jūs, 
maršalas, tylite... Šiuo specifiniu momentu jūsų tylėjimas 
lygiavertis garsiam kvietimui toliau lieti kraują. To neleisi- 
me nei mes, nei generolai. Jūs turite tarti lemiamą žodį“. 

Aš: „Jeigu taip jūs nusprendėte, tai supraskite, jog aš 
negaliu keisti savo pozicijos, kai mane spaudžia ultimatu- 
mu. Aš turiu pagalvoti. Nesiginčysiu, kad pokalbis su ge- 
nerolu Miuleriu paveikė mano koncepciją, padėjo plačiau 
žvelgti į situaciją, tačiau aš turiu apmąstyti tuos naujus 
orientavimosi elementus. Aš turiu apie visa tai papasakoti 
savo draugams Voikove. Po to galėsiu spręsti. Sakykite, 
kaip sprendžiama vokiečių armijos formavimo iš karo be- 
laisvių problema?“ 

Pulkininkas: „Apie armiją aš negaliu tiksliai atsakyti, 
tačiau viena aišku — jos dar nesuformavo, nors daugelis 
karo belaisvių reikalauja sukurti tokią kariuomenę. Jie 
nori kautis prieš Hitlerį. 

Tačiau Raudonoji armija žiūri į tai egoistiškai. Ji ne- 
suinteresuota, kad vokietis šaudytų į vokietį. Galite ne- 
abejoti, kad po Vokietijos okupavimo tikrai bus sufor- 
muoti vokiečių vidaus kariuomenės daliniai“. 

Man patiko pulkininko atsakymas į paskutinį klausi- 
mą. Pokalbio pabaigoje aš pabrėžiau, jog labai gerai, kad 
Raudonoji armija nenori vokiečių susidūrimo, jų atitrau- 
kimo nuo pagrindinio tikslo — kovoti su Hitleriu. Prie- 
šingu atveju mūsų šalių draugystei ateityje iškiltų pavo- 
jus. Gaila, kad negaunu žinių iš Vokietijos ir kad rusų 
spauda labai mažai rašo apie „pučą“. 


1944 metų rugpjūčio 9 diena. Šįvakar, 22.30 val., aš 
pakviečiau poną pulkininką į svetainę. Norėjau su juo pa- 
sikalbėti. Aš jau pranešiau, kad nusprendžiau likti Čia, va- 
sarnamyje. Į savo „štabą“ atrinkau šiuos asmenis: 

1. generolą Zikstą fon Arminą, 

. generolą Štrekerį, 

. generolą Leizerį, 

. pulkininką Šildknechtą, 
„ pulkininką fon Belą, 

. patarnautoją Šultę. 

Aš paprašiau visus juos apgyvendinti viršutiniame na- 
mo aukšte. Pats protingiausias generolas — Zikstas fon 
Arminas. Jis bus mano patarėjas. 

Po to mes aptarėme Šiaurės grupuotės (armijų grupė 
„Nord“, — vert. past.) padėtį. Aš pastebėjau, kad armijų 
grupės padėtis Pabaltijyje istoriškai panaši į generolo Jor- 
ko korpuso padėtį prie Tilžės 1813 metais. (Jorkas buvo 
Napoleono pusėje kariavusios prūsų armijos vyriausiasis 
vadas. Jis be prūsų karaliaus leidimo 1812 m. gruodžio 30 
d. pasirašė neutralumo sutartį su rusų generolu Dibičiu. 
Po to Prūsijoje prasidėjo sukilimas prieš Napoleoną, — 
vert. past.). Reikia siekti visomis priemonėmis, kad gru- 
pės „Nord“ kariuomenė nusigręžtų nuo Hitlerio. Propa- 
gandai panaudosime tą istorinę paralelę. Pulkininkas at- 
sakė, kad pareiškimą aš turiu parašyti savo ranka. Aš su- 
tikau. 


1944 metų rugpjūčio 10 diena. Šiandien, rusams lei- 
dus, paskyriau generolą Leizerį vyresniuoju tvarkdariu. Su 
objekto administracija jis derins ūkinius klausimus. 

Be to, aš ir gencrolai nusprendėme atsisakyti ištai- 
gingo gyvenimo vasarnamyje. Stovykloje Nr. 48 genero- 
lai gyvena daug kukliau ir jie vėliau galėtų priekaištauti, 
kad pakeitęs pažiūras, pakeičiau ir kuklų savo gyvenimo 
būdą. 

Generolas Leizeris šiandien pateiks valgiaraštį, kuris 
nesiskirs nuo stovykloje Nr. 48 gyvenančių generolų val- 
giaraščio. 

Aš paprašiau poną pulkininką taip mus maitint ir at- 
eityje. 

Rugpjūčio 10-osios vakare generolas Leizeris perskai- 
tė tokį jo paties parašytą valgiaraštį: 

1. Pusryčiai — duona, sviestas, arbata arba kava. 

2. Pietūs iš trijų patiekalų — pirmojo, antrojo ir tre- 
čiojo. 

3. Pavakariai — arbata arba kava, sausainis. 

4. Vakarienė — košė, arbata. 

Alkoholinių gėrimų ant stalo nestatyti. Jeigu kas nori 
išgerti, pats gali atsidaryti valgykloje stovinčią spintą ir 
prisipilti taurelę. 

Generolas Leizeris man pranešė, kad generolas Štre- 
keris labai jaudinasi, negali susitaikyti su nauja padėtimi, — 
su nauja, pareiškime paskelbta mano pozicija. 

Tos pačios dienos vakare man įteikė popieriaus ap- 
lanką — parašyti pareiškimą. Jį parašyti turiu savo ranka. 
Pirmas reikšmingas dokumentas visada rašomas ranka. 
Tokia archyvinė taisyklė. 


1944 metų rugpjūčio 11 diena. Septintą valandą va- 
karo su ponu pulkininku išvykome į Maskvą, į VRLK sa- 
nitarinę dalį (stomatologinę polikliniką). Automobilyje 
jam pasakiau, jog vis galvoju, kaip pradėti aktyvų darbą 
tėvynės labui. Ponas pulkininkas atsakė, kad aktyvios pa- 
galbos reikia Pabaltijyje apsuptai armijų grupei. Aš turiu 
surasti būdą ir žodžių, kaip išgelbėti tuos pasmerktus ka- 
reivius ir karininkus. 

Tą pačią dieną aš pakviečiau generolą Zeidlicą sek- 
madienį atvykti pas mane. Su juo turi atvykti ponai Pikas 
ir Vainertas. Aš noriu su jais aptarti mano bendradarbia- 
vimą Nacionaliniame komitete ir mano kreipimąsi į ap- 
suptą armijų grupę „Nord“. 

Dabar aš nekantriai laukiu generolo fon Armino išvy- 
kos į Suzdalę, į stovyklą Nr. 48, rezultatų. Be to, norėčiau 
susitikti su pulkininku fon Belu, sužinoti, ar jie sutiks su 
mumis bendradarbiauti. 

Stomatologijos klinikoje labai patiko ir sutikimas, ir 
gydytojo darbas, ir puiki technika. Vokietijoje retai kur 
tokią rasi. 


1944 metų rugpjūčio 12 diena. Šiandien vaikštinėjo- 
me su generolu Leizeriu. Jis papasakojo apie generolo 
fon Armino apsilankymo stovykloje Nr. 48 rezultatus. Re- 
zultatai blogi. Tiktai generolai Roskė ir Dreberis pritarė 
mano naujajai pozicijai. Jie sutiko vykti į Maskvą. Kiti ge- 
nerolai visiškai neatsisakė, bet ir nesiryžo žengti tokį 
žingsnį. 

Leizerio nuomone, jie taip elgiasi todėl, kad neken- 
čia „Vokiečių karininkų sąjungos“. Tačiau jie visi prieš 
Hitlerį. Jis, Leizeris, tai žino. 

Po to jis paklausė, kas atsitiko generolui Rodenbur- 
gui. Aš atsakiau, kad Rodenburgas, kaip generolas, elgėsi 
negarbingai — dalyvavo suokalbyje ir padėjo organizuoti 
pabėgimą. Savo nusikalstamą veiklą, turbūt kai kurių ka- 
riuomenės generolų įsakymu, pradėjo grįžęs į Voikovą. Jo 
dviveidiškumas neliko nepastebėtas ir mes, „Vokiečių ka- 
rininkų sąjungos“ padedami, jį grąžinome į Suzdalę, nors 
galėjome teisti. 

Generolas Leizeris pastebėjo: „Taip, Rodenburgas lin- 
kęs į avantiurizmą“. Prie mudviejų priėjo ponas pulkinin- 
kas, ir aš jo paklausiau: „Ką jūs pasakysite apie generolo 
fon Armino kelionės rezultatus? Aš labai stebiuosi, kodėl 
pulkininkas Šildknechtas atsisakė pas mane atvažiuoti. 
Čia jis būtų labai naudingas“. 

Ponas pulkininkas atsakė, jog jis visai nesistebi, kad 
stovyklos Nr. 48 gyventojai negali taip greitai pakeisti sa- 
vo pozicijos. 

Generolui fon Arminui reikėjo ten praleisti kelias die- 
nas, su jais išsikalbėti. Aš neabejoju, kad generolai ir pul- 
kininkai netrukus praneš laišku, jog man pritaria. 

Be to, į stovyklą Nr. 48 aš norėčiau nusiųsti generolą 
Štrekerį. Jis, Štrekeris, tikriausiai įtikintų generolus ir 
Šildknechtą. 

Vėliau generolas Štrekeris sutiko kuriam laikui nu- 
vykti į stovyklą Nr. 48 ir įkalbėti dar neprisijungusius ge- 
nerolus. 

Jeigu jau aš, neatsižvelgdamas į savo šeimą, žengiau 
tą žingsnį, tai noriu ir toliau veikti, suvienyti visus gene- 
rolus, pradėti aktyvų darbą. Voikove esančius generolus 
sulaiko tie patys stabdžiai, kurie stabdė ir mane, būtent 
įsitikinimas, kad: 

1. „Vokiečių karininkų sąjungos“ veikla ardo Vokie- 
tijos kariuomenę. 

2. Mūsų šeimos gali tapti Hitlerio teroro aukomis. 

Ir vis tiek reikia ryžtis. Aš paklausiau, kodėl mums 
neduoda informacijos (Vokietijos vadovybės pranešimų 
santraukų, perimtų radijo laidų). 

Ponas pulkininkas atsakė, kad kitą savaitę tikrai 
gausime. Jau yra nurodymas, ir pirmadienį pradės per- 
davinėti. 

1944 metų rugpjūčio 13 diena, sekmadienis. Šįvakar 
paklausiau poną pulkininką: „Ar būtina stoti į „Karininkų 
sąjungą“, jeigu nori aktyviai dirbti. 

Paklausiau todėl, kad kai kurie generolai ir karinin- 
kai nesimpatizuoja „Karininkų sąjungai“, tačiau nori tal- 
kininkauti Nacionaliniam komitetui. Pavyzdžiui, genero- 
lai Zikstas fon Arminas ir Štrekeris sako, kad „Karininkų 
sąjunga" neturi būti savotiška priverstinė profsąjungos Or- 
ganizacija. 

Ponas pulkininkas atsakė, kad „Karininkų sąjungos" 
negalima lyginti su priverstine profsąjunga. „Karininkų 
sąjunga" jau ištisus metus dirba dalį Nacionalinio komi- 
teto darbų, pirmiausia — aiškinamąjį darbą kariuomenėje 
ir karininkų korpuse. Ji savo atvira, legalia veikla ten jau 
nusipelnė autoritetą. 

Generolas Hofmaisteris pasakojo, kad SS kariuome* 
nės generolas Barntas, patekęs į apsupties žiedą, jam pa- 
reiškė: „Jeigu bus riesta, pereisiu pas Zeidlicą 

Vadinasi, nemaža kariuomenės dalies įsiklauso į „Vo- 
kiečių karininkų sąjungos“ prezidento Zeidlico žodžius. 

Nei Nacionaliniam komitetui, nei „Vokiečių karinin- 
kų sąjungai“ nepriimtinas komiteto nario generolo fon 
Armino elgesys. Dabar jis kelia kažkokias naujas „Vokie- 
čių karininkų sąjungą“ kompromituojančias mintis. Būti 
Nacionalinio komiteto nariu ir tuo pačiu metu atsiriboti 
nuo „Karininkų sąjungos“ yra tos sąjungos kompromita- 
vimas. 

Pulkininkas pabrėžė, kad jie geriau visiškai atsisakys 
generolo fon Armino, negu leis jam šalia „Vokiečių kari- 
ninkų sąjungos“ organizuoti kažkokią naują karininkų 
grupę. Jis dar pridūrė, kad reikia būti nuosekliam ir už- 
miršti senus kivirčus. „Tada jūs, feldmaršale, pamatysi- 
te, kad „Karininkų sąjunga“ — reikalinga ir būtina or- 
ganizacija“. 


1944 metų rugpjūčio 14 diena. Šį rytą paprašiau po- 
ną pulkininką, kad iš objekto Nr. 25 atvežtų generolą Lat- 
maną. Jis turės išaiškinti generolui fon Arminui kai ku- 
riuos Nacionalinio komiteto ir „Karininkų sąjungos san- 
tykius. 

Po vakarienės mes su Latmanu ir Leizeriu sėdėjome 
valgykloje. Įėjo pulkininkas. Aš pakviečiau jį atsisėsti kar- 
tu su manimi už mažo stalelio valgyklos kampe. Mes bu- 
vome vieni, nes Latmanas ir Leizeris kalbėjosi stovėdami 
prie lango. 

Aš paprašiau poną pulkininką pasakyti, kaip jis verti- 
na mano laišką armijų grupės „Nord“ vadui generolui 
pulkininkui Šerneriui. 

Ponas pulkininkas atitinkamais žodžiais pagyrė mano 
laiško turinį ir stilių, tačiau pridūrė, kad pulkininkas Šve- 
cas abejoja, ar įsitikinęs hitlerininkas, armijų grupės va- 
das, generolas pulkininkas Šerneris nesužlugdys tos prie- 
monės. Jis gali neparodyti laiško nė vienam savo genero- 
lui, o persiųsti jį Hitleriui. 

Pareiškęs savo nuomonę, kad gali taip atsitikti, pri- 
dūriau, jog: „Blogiausiu atveju aš tada padariau viską, 
kad nejausčiau sąžinės priekaišto“. Ponas pulkininkas at- 
sakė: „Iš anksto žinant, kad priemonė nepavyks, kad Šer- 
neris ją sužlugdys, ar verta kalbėti apie ramią sąžinę. Rei- 
kia panaudoti kitas priemones“. Tarp jų galėtų būti visų 
„Laisvosios Vokietijos“ sąjūdžiui priklausančių generolų 
su feldmaršalu priešakyje pasirašytas kreipimasis į armijų 
grupės „Nord“ generolus bei karininkus. Tai, pulkininko 
Šveco nuomone, turėtų juos paveikti. 

Suprantama, atsišaukime neturi būti smulkmeniškos, 
kariuomenės pakrikimą skatinančios propagandos. Aš 
pats turiu sumanyti, kaip geriau pranešti generolams ir 
karininkams apie tikrąją jų padėtį, nurodyti išeitų — pa- 
sakyti, kokias sąlygas jiems numatė Raudonoji armija. Ta- 
da, pulkininko nuomone, jau galima sakyti, kad sąžinė 
švari, kad viskas padaryta. 

Po to pulkininkas man pasakė ir savo vadovybės nuo- 
monę: toks mano kreipimasis gali būti sėkmingas. Tuo la- 
biau, kad, rusų generalinio štabo žiniomis, kai kurie gru- 
pės „Nord“ divizijų vadai ir štabų karininkai teigiamai 
vertina 17 generolų pareiškimą. 

Būtų nedovanotina nesupažindinti jų su mūsų kolek- 
tyvine nuomone, tuo labiau, kad generolas pulkininkas 
Šerneris, greičiausiai nepraneš jiems mano laiško turinio. 

Aš pagalvojau ir atsakiau: „Tai tiesa. Apie tai dar pa- 
galvosiu. Kada aš turiu parašyti tokį kreipimąsi?“ Ponas 
pulkininkas nurodė, jog negalima delsti. Rytoj jis turi bū- 
ti parašytas. Aš dar pasvarstysiu, kaip tai padaryti. 


1944 metų rugpjūčio 14 diena. Šiandien aš sąmonin- 
gai ir teisingai nusprendžiau įstoti į „Vokiečių karininkų 
sąjungą“. Taip padariau todėl, kad pastaruosius 34 metus 
buvau karininkas. 

Vakare įteikiau ponui pulkininkui mano kreipimosi į 
armijų grupę „Nord“ tekstą. Jis nedidelis, bet pakanka- 
mai talpus. Manau, kad į kreipimąsi deramai atsilieps ir 
generolas pulkininkas Šerneris, ir jo vadovaujamos gru- 
pės kareiviai bei karininkai. Ponas pulkininkas man pra- 
nešė, kad jį transliuos daug kartų ir įvairiomis radijo ban- 
gomis. 


1944 metų rugpjūčio 29 diena. Draugai šiandien man 
papasakojo, kad mano įstojimo į „Vokiečių karininkų są- 
jungą“ ir mano kreipimosi į vokiečių tautą dingstimi karo 
belaisvių stovykloje Nr. 27 įvyko susirinkimas. Vienas 
profašistiškai nusiteikęs karininkas riktelėjo mano adre- 
su: „Kiaulė!“ Jo pavardės nepavyko sužinoti. 

Po susirinkimo kažkoks leitenantas Bismanas pareiš- 
kė: „Jeigu iki tol Paulius dar nebuvo beprotis, tai dabar 
Maskvoje jį išvarė iš proto“, o kažkoks leitenantas Krege- 
ris pasakė: „Įsivaizduokite, per pusantrų metų Paulių pa- 
laužė". Jam pritarė toks vyresnysis leitenantas fon Bur- 
kersrodė: „Prieš kelias dienas Paulius įstojo į VKS. Jis iš- 
sikraustė iš proto“. Štai jums ir subordinacija... 

Iš tikrųjų labai sunku dirbti su tokiu kontingentu. 
Hitleris turėjo daug daugiau laiko juos auklėti. 


1944 metų rugpjūčio 31 diena. Džiugi žinia: dvi- 
dešimt septyni nelaisvėje esantys rumunų armijos karinin- 
kai, pritardami mano ir kitų generolų pareiškimui, prašo 
išleisti juos į frontą, į Rumuniją. Mūsų pareiškimą jie įver- 
tino kaip žingsnį bendros pergalės link, kovojant su lais- 
vę mylinčių tautų priešu. 

Tačiau ne viskas taip gerai. Po mano pareiškimo sto- 
vykloje Nr. 160 grupė karininkų sutriko. 


1944 metų rugsėjo 10 diena. Šiandien su pulkininku 
Boljė vėl kalbėjome apie Stalingradą. Aš jam papasako- 
jau, ką atsakiau fiureriui, gavęs jo įsakymą užimti Staling- 
radą. Aš jam parašiau: „Jūsų įsakymą įvykdysiu! Tegy- 
vuoja Vokietija! Tegu gyvena Vokietija!“ Tai buvo labai 
prasminga frazė: tegu Vokietija išliks gyva, nepražus, 
kaip mes čia pražūsime. Hitleris, be abejo, suprato. 

Buvo trys Stalingrado mūšio etapai: puolimas, gyny- 
ba ir nusikaltimas. Kad ir kiek tam žmogui padarytum, jis 
vis tiek tau tvirtins: per mažai, nukelk nuo dangaus mė- 
nulį! Meilė ir neapykanta netoli viena nuo kitos. Dabar 
mano neapykanta beribė. 

Vakar apie tai vėl kalbėjausi su generolais. Aš sakiau, 
kad iki paskutinio momento tikėjau, jog Hitleris turi pa- 
čių geriausių ketinimų, kad vyriausybė persiorientuos ir 
pakeis savo politiką. Šiandien nebėra ko apie tai galvoti. 
Tuščios svajonės. 

Atvirai prisipažįstu, kad aš tikėjau nacionalsocializ- 
mu. Nė vienas generolas neturi pamiršti, kad buvo daro- 
ma įtaka, nes mes jautėme didžiulę, galinčią įgyvendinti 
numatytus tikslus jėgą. O tie tikslai buvo nuostabūs... 

Nė vienas generolas negalėjo numatyti tokios baig- 
ties. Ar galima reikalauti, kad žmogus būtų pranašas? 
Tuo labiau, kad viskas galėjo būti kitaip. Aš buvau įsitiki- 
nęs, kad neprisidėsiu prie sąjūdžio. 

Aš sau sakydavau: negaliu ramia sąžine dalyvauti ta- 
me sąjūdyje nežinodamas, kas dedasi tėvynėje. Tačiau 
dabartinė padėtis rodo, jog aš giliai klydau. Mane labai 
paveikė antrojo fronto atidarymas. Be to, generolų pade- 
damas supratau, kad šiandien negalima vadovautis vien 
tik kariniais dėsniais. Visa tai paskatino mane sunkia šir- 
dimi nusigręžti nuo ankstesnių įsitikinimų ir atsigręžti į 
naujus. 

Jeigu aš stoju į kovą, tai nereiškia, jog atėjau vaidinti 
kitų man nurodytą vaidmenį. Priešingu atveju aš būčiau 
ne kas kitas, o tiktai organizacijos panaudojamas objek- 
tas. Aš sakiau, kad visiškai įsijungiu į sąjūdį, tačiau noriu 

turėti ką nors, į ką galėčiau tvirtai atsiremti. Manęs negali- 
ma lyginti su paskirtu vadovauti leitenantu arba jefreiteriu. 

Tai — ne formalumas, o mano, feldmaršalo, pažiūra į 
„Karininkų sąjungą". 


1944 metų rugsėjo 23 diena. Šiandien ponas pulki- 
ninkas man pranešė, kad mano įstojimas į „Karininkų są- 
jungą“ ir atsišaukimas į vokiečių tautą padarė didelį įspū- 
dį 97-oje belaisvių stovykloje. 

Profašistiškai nusiteikę vokiečių karininkai, kuriems 
anksčiau, iki atsišaukimo, aš visada buvau pavyzdžiu, da- 
bar pasipiktino mano atsišaukimu. 

Sužinoję apie mano įstojimą į VKS ir atsišaukimą į 
vokiečių tautą, profašistiškai nusiteikę karininkai tuoj pat 
pakeitė savo nuomonę, ėmė apie mane kalbėti, kaip apie 
blogą armijos vadą, vadinti „išdaviku“. Tokia mūšų dienų 
tikrovė. Beje, aš dėl to beveik nesijaudinu. 


1944 metų spalio 14 diena. Šiandien kalbėjausi su 
generolu Štrekeriu apie naujai stojančiuosius į „Vokiečių 
karininkų sąjungą“. Norintys į ją įstoti generolai turi aiš- 
kiai ir tiesiai apie tai nurodyti savo pareiškimuose. Jie pri- 
valo ir yra pasirengę žengti ryžtingą žingsnį Vokietijos iš- 
gelbėjimo labui. To reikalauja šio laikotarpio įvykiai. Rei- 
kia skubėti, nes nebeliko laiko nei svyruoti, nei delsti. 

Pasikalbėjęs asmeniškai su kiekvienu generolu įsiti- 
kinau, kad jie taip ir pasielgs. 

Kalbėdamasis su naujais generolais aš dar aiškiau su- 
pratau, jog Vokietija jau visiškai pralaimėjo karą, kad va- 
dovybė begėdiškai elgiasi su tauta, o pati stengiasi išgel- 
bėti savo kailį. Hitlerinė vyriausybė bejėgė. Feldmaršalų 
pakorimas — šlykštus faktas. Tai peržengia visas ribas. 
Beprotiška vadovybė. Blaiviai mąstantis žmogus negali 
net įsivaizduoti tokios beprotybės. 

Be to, žvėriškumai. Baltarusijoje mūsiškiai sunaikino 
800 000 žydų. Visų kalčiausias Hitleris. Per karą su Rusija 
į nusikaltimą jis įstūmė visą savo tautą. 


1944 metų spalio 26 diena. Šiandien priėmiau pono 
pulkininko siūlymą atsakyti per radiją į hitlerinę propa- 

gandą — „Vokiečių karininkų sąjungos“ ir jos prezidento 
generolo fon Zeidlico kaltinimą išdavyste. Po dviejų die- 
nų mano pasisakymą daug kartų kartojo radijo laidose. 


1944 metų lapkričio 7 diena. Šiandien su generolais 
Štrekeriu, Leizeriu ir pulkininku Boljė kalbėjomės apie 
Rumuniją. 

Aš sakiau, kad rumunai labai nepastovūs: jie tai su vie- 
nais, tai su kitais. Anksčiau buvo rusų priešai, o dabar — 
draugai. Jeigu jiems reikia, moka patikti. Mandagūs, ma- 
lonūs, bet ir gudrūs. 

Pakalbėjome ir apie demokratiją. Mūsų nuomone, 
Anglija ir Amerika nusiteikusios sudaryti demokratinę 
Vokietijos vyriausybę, tačiau demokratiją įsivaizduoja ki- 
taip, negu Nacionalinis frontas. Vokietijai reikia savos, 
vokiškos demokratijos. Nacionalinis komitetas turi padėti 
liaudžiai pertvarkyti Vokietiją, išaiškinti visuomenei pra- 
eities klaidas. 


1944 metų lapkričio 16 diena. Šiandien lankiausi ob- 
jekte Nr. 20. Ten mes maloniai pabendravome. Tačiau 
šiame objekte kaip ir visur kalba apie vieną ir tą patį — 
apie demokratiją. Tiktai ne kiekvienas aiškiai įsivaizduo- 
ja, ką tai reiškia. Ir pertvarkius valstybę, sudarius demok- 
ratinę vyriausybę dar neaišku — kokia čia demokratija? 
Buržuazinė ar proletarinė? 

Niekas į tą klausimą neatsakė. O apskritai 20-oje 
man patiko. Ten maloni bendruomenė. Generolai Man 
tuoj pat pasakė: „Jumis, feldmaršale, mes visiškai pasiti- 
kime“. Tikrai mieli žmonės. 

Rusai teisingai skirsto maisto davinius: atskirai gene- 
rolams, atskirai karininkams ir atskirai kareiviams. Tai gal 
ir eiliniui ir generolui duoti tą patį maistą? Kiekvienas 
gauna pagal laipsnį, ir tai teisinga. 


1944 metų lapkričio 28 diena. Man bevaikštinėjant, 
priėjo generolas Latmanas, ir mes vėl kalbėjomės apie as- 
meninę atsakomybę tautai, apie mūsų darbo perspekty- 
vas. Pasirašydamas proklamaciją aš turiu žinoti, į ką krei- 
piuosi, turiu tikėti tuo, ką siūlau. 

Aš sakau: „Šalin Hitlerį!“ Tačiau tai nerealu, nes nie- 
ko nesiūlau, kaip realizuoti tą šūkį. Liaudies komisijas? 
Jos nepadės to padaryti. Vadinasi, aš siūlau kažką neįma- 
nomo. 

Aš sakau: „Pereikite!“ Tačiau kaip gali pereiti gene- 
rolai? Tai nerealu. Toks kreipinys visiškai netaikytinas 
generolams. Generolai negali to padaryti. 

Mes turime tiksliai žinoti padėtį savo tėvynėje. Čia 
būdami to nežinome. O nežinodami padėties tėvynėje sa- 
vo veikla skatiname tiktai žalingas nuotaikas. Tos liaudies 
komisijos apskritai nerealios. 

Karininkai ir kareiviai turi susitelkti, kreiptis į liaudį 
ir pareikšti: štai kur mus atvedė nacionalsocializmas. O 
surasti tikrąjį kelią turi tie žmonės, kurie gerai žino, kas 
vyksta tėvynėje. Mes padedame tuo, kad viešai reiškiame 
savo nuomonę. Ką gali mažas žmogus? Tik sąžiningai 
vykdyti savo pareigą... Daugiau nieko. 

Šiandien dar kartą įsitikinau, kad visiškai nemoku 
kalbėti nepasirengęs. Taip būdavo ir anksčiau, tačiau da- 
bar — ypač pastebimai. Viena frazė prieštarauja kitai. 

Kankina nemiga... 


1944 metų gruodžio 1 diena. Su generolais Latmanu, 
Leizeriu ir pulkininku Boljė vėl svarstėme Vokietijos atei- 
tį. Visi suprantame, kad Vokietiją okupuos, o ten mes tu- 
rėsime tarnauti rusams arba anglams. 

Jeigu mes priimsime tokį pasiūlymą, mums side 
šios, kad esame apmokami agentai. Sakykime, kad po tre- 
jų metų okupacija baigsis. Okupacinė kariuomenė išeis iš 
Vokietijos. Bus suformuota nauja vyriausybė. Kaip vertins 
tuos, kurie bendradarbiavo su rusais? 

Mums teks įveikti daug sunkumų. Galbūt aš, nors ir 
labai norėdamas padėti savo tėvynei, negalėsiu to pada- 
ryti. Galbūt mane, padariusį viską, ką galėjau, išmes kaip 
nebereikalingą. O gal taip neatsitiks? Kaip sako rusai: 
„Pagyvensime — pamatysime“. 


1944 metų gruodžio 20 diena. Gavau džiuginantį laiš- 
ką. Aš net perrašau jį į savo dienoraštį. 

„Ponui generolui feldmaršalui Pauliui. 

Maskva, p/d 11. 

Pone feldmaršale! 

Mus, kartu su Jumis buvusius kareivius, labai nudžiu- 
gino Jūsų sprendimas kovoti su Hitleriu. Visi kareiviai su- 
pranta, kaip sunkiai Jūs, pone feldmaršale, žengėte tokį 
žingsnį. Dabar Jūs sužinosite, kad, siekiant išvaduoti vė 
kietiją nuo karo, teroro ir skurdo, būtinai reikėjo pakelti 
kumštį prieš tautos išdaviką Hitlerį. 

Mes visi sveikiname Jūsų sprendimą ir patikimai Jus 
palaikome. Stovykloje Nr. 48 esantys Jūsų kareiviai nuo- 
širdžiai linki Jums, pone feldmaršale, geriausios sveikatos 
ir sėkmės kovoje už Vokietijos ateitį. 

Išmušus Vokietijos vadavimo valandai, prašome pri- 
imti mus į kovotojų gretas. Mes visi tam pasiruošę ir lau- 
kiame Jūsų šaukimo. 

Alfredas Hailė, 255-ojo pionierių bataliono 1 kuopa, 
ir dar 38 žmonės (eiliniai, jefreiteriai, puskarininkiai).“ 

Tai mano kareiviai, Stalingrado kareiviai! Vadinasi, aš 
ir kiti generolai dirbame ne tiktai rusams, bet ir dar kaž- 
kam reikalingą darbą! 


1945 


1945 metų sausio 1 diena. Šiandien, pirmąją Naujųjų 
metų dieną, aš pagaliau parašiau laišką mano brangiajai 
Nadežei. Aš jai parašiau, kad praėjusiais metais apie Ko- 
ką man pranešdavo tik į nelaisvę patekę generolai. Tokiu 
pat būdu sužinojau, kad 1943 metais Italijoje nukovė mano 
vyresnįjį sūnų ir kad mirė dukrelė Pusė. Paskutinis Nade- 
žės laiškelis rašytas 1943 m. lapkričio 22 d. Ji turbūt nebe- 
turi ryšių su Koka. Aš parašiau, kad gyvenu vasarnamyje, 
netoli nuo Maskvos ir, palyginus su bendra padėtimi, gy- 
venu gerai. Beveik visi generolai, su kuriais čia esame ne- 
laisvėje, savo veikla siekiame padėti nuversti dabartinę, 
pridariusią tiek daug blogio, Vokietijos vyriausybę. 

Suprantama, laiško pabaigoje būtinai pasveikinau ją 
su Kalėdomis ir Naujaisiais metais. Gal jai pavyks gauti 
naujų žinių apie Koką? 


— IB — 


1945 metų balandžio 21 diena. Štai jau beveik ketu- 
ris mėnesius negalėjau rašyti savo užrašų. Pats nežinau, 
kodėl nenorėjau to daryti. Galbūt tai tik laikinas reiš- 
kinys. 

Dėl įvykių Vokietijoje pastaruoju metu turėjome 
daug darbų. Pavyzdžiui, mano iniciatyva svarstėme „Vo- 
kiečių karininkų sąjungos“ ir Nacionalinio komiteto veik- 
los perspektyvas. 

Šiandien susitikau su generolu Latmanu ir jį informa- 
vau, kad apie tai noriu kalbėti su generolu Kobulovu. Aš 
turiu žengti tam tikrą politinį žingsnį, tačiau prieš tai no- 
riu draugiškai pasitarti. 

Vėliau kalbėjausi su generolu pulkininku Štrekeriu. 
Aš pareiškiau, kad turime išsaugoti sąjūdį, o Nacionalinis 
komitetas gali būti vyriausybės formavimo pagrindas. Na- 
cionalinis komitetas turi tapti arba sąjūdžio „Laisvoji Vo- 
kietija“ centru, arba vyriausybiniu organu. "Tuo atveju jam 
reikia įsikurti Rytų Prūsijoje. 


1945 metų rugpjūčio 6 diena. Šiandien susitikau su 
generolu Krivenka (Vidaus reikalų ministerijos karo be- 
laisvių ir internuotų asmenų reikalų valdybos genero- 
las, — vert. past.). Kalbėjomės apie pokarinį Vokietijos 
sutvarkymą. 

Generolas paklausė, kas man labiausiai rūpi. Aš atsa- 
kiau, jog dabar labiausiai rūpi mano tėvynės ateitis ir kad 
aš noriu žinoti, ar kontaktuos atskiros zonos. Generolui 
sakiau, kad konferencija priims visai Vokietijai bendrus 
nutarimus (Vokietijos demilitarizavimo, denacifikavimo, 
pokarinio sutvarkymo klausimus svarstė 1945 metų liepos 
17— rugpjūčio 2 dienomis Potsdame į konferenciją susi- 
rinkę Didžiosios Britanijos, JAV ir TSRS vadovai, — vert. 
past.). Tačiau man atrodo, kad kiekviena zona bus kaip 
atskira šalis. 

Zonos bus griežtai atsiribojusios viena nuo kitos, 
kaip, sakysime, Belgija, Prancūzija ir t. t. Pervažiuoti iš 
vienos zonos į kitą bus taip pat sudėtinga, kaip išvykti į 
užsienį. Tai apsunkins ir susirašinėjimą su artimaisiais. 

Generolas pasidomėjo, ar visi konferencijos nutarimai 
man suprantami? 

Aš atsakiau, kad konferencija nusprendė taip, kaip aš 
maniau, ir ne daugiau. Tačiau liko ir neišspręstų proble- 
mų. Pavyzdžiui, sienų problema. Turbūt ją spręs vėliau. 
Nieko nepasakė apie karo belaisvius. Mano nuomone, dėl 
karo belaisvių gali būti vienas iš dviejų sprendimų: arba 
tą klausimą atidės ateičiai ir vėliau spręs visi sąjunginin- 
kai, arba — kiekvienas atskirai. 

Trečias klausimas — apie kultūros ministeriją. Numa- 
tytos 5 ministerijos: finansų, ryšių, ekonomikos, pramo- 
nės... o kaip bus dėl kultūros reikalų ministerijos? 

Generolas atsakė, kad kultūros reikalų ministerija 
bus pavaldi švietimo ministerijai. 

Jis iš savo pusės manęs paklausė, ką vertėtų pasakyti 
apie karo belaisvių problemą, kuri nuo ryto iki vakaro 
jaudina visus belaisvių stovyklos gyventojus. 

Aš pastebėjau, kad tuos žmones nesunku suprasti. 
Kuo ilgiau jie neišeina į laisvę, tuo labiau nerimsta. 

Potsdamo konferencija neišsprendė labai rimtų proble- 
mų. Jeigu Vokietiją valdytų viena okupacinė valdžia, — 
viskas būtų paprasčiau sprendžiama. 

Mes vėl palietėme naujos Vokietijos vyriausybės su- 
darymo klausimą. Generolo nuomonė: jeigu Vokietija ga- 
lėtų suformuoti tokią vyriausybę, kurios vadovaujama, 
nors ir nugalėta, galėtų egzistuoti kaip vieninga valstybė, 
tada su tokia vyriausybe įmanoma spręsti visas proble- 
mas. Aš atsakiau: jeigu po karo Vokietija būtų sugebėjusi 
sudaryti labiau patikimą vyriausybę, nereikėtų imtis jokių 
priemonių saugumui užtikrinti. 

Aš negaliu įsivaizduoti nė vieno vokiečio, kuris nesi- 
jaudintų matydamas, kaip sprendžiama rytinės sienos pro- 
blema. Tikiuosi, jog paskutinis žodis dar neištartas. Viską 
lems pačios vokiečių tautos elgesys. Atrodo, jog dabar ša- 
lies visuomenę patenkina įvykių raida. 

Generolas domėjosi, kam — Anglijai, JAV ar TSRS — 
labiausiai simpatizuoja čia laikomi belaisviai karininkai ir 
generolai. Aš papasakojau apie save. Į sąjūdį įsijungiau 
todėl, kad sutampa jo tikslai ir mano įsitikinimai. Jeigu 
žmogus visiškai pritaria tam manifestui, jis nesvyruoda- 
mas išsirenka, į ką orientuotis. Mano nuomone, svyravi- 
mai dabar būlų labai pavojingi vokiečių tautai. Visiškai 

klysta tas, kuris svyruoja, nemato teisingo ir aiškaus ke- 
lio. Šiandien svarbiausia problema — pasiekti, kad tai su- 
prastų ir kitų zonų gyventojai. 

Generolas Krivenka priminė, jog kiekviena tauta gali 
pati išsirinkti valdymo sistemą. Aš atsakiau, kad Vokietija 
gali išsirinkti, jos nuomone, pačią teisingiausią valdymo 
formą. 

Čia gyvendamas aš negaliu žinoti, kokios santvarkos 
siekia Vokietijos liaudis. Šia prasme kiekviena tauta yra 
savita, skirtinga ir atitinkamai išsirenka valstybės valdy- 
mo formą. 

Be abejo, Vokietijoje bus kita santvarka, negu anks- 
čiau. Tik aš čia būdamas negaliu spręsti, kokiais tempais 
forsuoti tą pertvarką. Jau treji metai, kaip aš išvykau iš 
Vokietijos, per tą laiką daug kas pasikeitė. Pirmiausia rei- 
kia žinoti galimybes, o po to atsižvelgti į jas ir numatyti 
plėtotės tempus. 

Karas paruošė dirvą pakeisti vokiečių tautos gyveni- 
mo būdą. Kai liaudies gyvenimas teka normalia vaga, ne- 
reikia keisti jos valstybinės santvarkos. O dabartinę ka- 
tastrofą galima palyginti su revoliucija, kuri viską pakeis. 

Generolas Krivenka atsargiai paklausė: „Pone feld- 
maršale, jeigu jūs grįžtumėte į Vokietiją, kaip pradėtumė- 
te gyventi?" 

Aš atsakiau, kad pačiam sunku spręsti. Aš nežinau, 
ar ten yra mano butas, tačiau tai manęs nejaudina. Svar- 
biausia — aš nenoriu patekti nei į anglų, nei į amerikie- 
čių zoną. Noriu gyventi rusų zonoje. Aš išsirinksiu politi- 
nį darbą, tačiau dabar sunku pasakyti kokį, nes nežinau, 
kas ten manęs laukia. 

Negaliu numatyti, kaip aš pradėsiu ir ką pradėsiu, ta- 
čiau viena žinau tiksliai — aš dirbsiu. Vokietiją reikia 
perkelti ant visiškai kitų bėgių. Aišku ir suprantama — 
vokiečių tauta gins savo gyvenimą. Reikia skirti normalią 
padėtį nuo dabartinės padėties Vokietijoje. 

Aš noriu apmesti ateities metmenis. Manykime, kad 
Vokietija visose srityse sėkmingai, planingai eis pažangos 
keliu. Tačiau vokiečių tauta gali pareikšti: „Mane slegia 
sunki praeitis, mane kaltina, kad sukėliau karą. Aš nebe- 
imsiu į rankas ginklo“. Manau, kad Tarybų Sąjunga ne- 

suinteresuota tokia šalimi, kuri nenori ginkluotis. Never- 
ta laisvės ta šalis, kuri negali jos apginti. Rusijos liaudis 
iškovojo laisvę ir sugebėjo ją apginti. Tai geriausias įro- 
dymas, kad ji tos laisvės verta. 

Tas susitikimas suteikė man šiek tiek vilties: genero- 
las Krivenka paklausė, ką veiksiu grįžęs į Vokietiją. Vadi- 
nasi, apie tai jau kalbama ir galbūt greitai išgirsiu teigia- 
mą sprendimą. Tai būtų visai neblogai! 


1945 metų rugpjūčio 8 diena. Šiandien prie kortų sta- 
lo vėl svarstėme Potsdamo konferencijos nutarimus. Aš 
sakiau, kad, blaiviai pagalvojus, konferencijos rezultatai 
mums palankesni, negu galėjome tikėtis. Naujosios ryti- 
nės sienos mums, be abejo, labai skausmingos, ir bus ne- 
paprastai sunku nuraminti Vokietijos gyventojus. Tačiau 
mums teks su tuo susitaikyti. 

Labai sunkūs laikai laukia generolų, nes prasideda 
Vokietijos demilitarizavimas ir būtent mus, generolus, vi- 
suomenė tapatins su militarizmu. 

Aišku tik viena, kad Vokietijos vienybė bus užtikrin- 
ta. Aš tuo neabejoju. Už tai mes nemažai dėkingi rusų 
įtakai. Mano nuomonei pritarė visi generolai. 


1945 m. rugpjūčio 9 diena. Šiandien su generolu fon 
Zeidlicu svarstėme pranešimą apie tai, kad Tarybų Sąjun- 
ga paskelbė karą Japonijai. Aš pasakiau, kad Japonija yra 
vienintelė dar nenugalėta agresyvi Antrojo pasaulinio ka- 
ro dalyvė. Tai, kad TSRS nusprendė su ja kariauti, yra 
tiktai bendros demokratinių, susivienijusių kovoti už tai- 
ką šalių veiklos tęsinys. Tai padės greičiau baigti karo 
veiksmus Tolimųjų Rytų regione. Tuo labiau, kad Japoni- 
ja atmetė bet kokius taikos derybų pasiūlymus. 

Japonija kariauja imperialistinį karą. TSRS negali pasy- 
viai stebėti, kaip jos Tolimųjų Rytų pasienyje vienos impe- 
rialistinės valstybės vietą stengiasi užimti kitos imperialisti- 
nės valstybės. Jeigu TSRS nedalyvautų sprendžiant taikos 
klausimus, agresyviosios valstybės politinius ir valstybinius 
klausimus spręstų tiktai taip, kaip joms patinka. 

TSRS yra stipriausia pažangių idėjų gynėja. Tos idė- 
jos, priešingai imperialistinėms valstybėms — Anglijai ir 

Amerikai — padės sukurti laisvas ir nepriklausomas Rytų 
Azijos šalis. Tai atitinka principinę, priešingai negu imperia- 
listinių valstybių — Anglijos ir Amerikos — "TSRS politiką. 

Mano ir Zeidlico nuomonės visiškai sutampa. Mudu 
aptarėme ir Berlyno konferencijos rezultatus. Ko gero, jie 
palankesni, negu galėjome tikėtis. 

Dėl rytinės sienos labai skaudu. Tik blogas vokietis 
gali to nesakyti. Mes neteksime daug teritorijos, milijo- 
nus žmonių atskirs nuo tėvynės. Tačiau atvirai kalbant, 
visa tai — dėl mūsų kaltės. Reikėjo baigti karą anksčiau, 
kaip mes siekėme, ir šiandien netektų pergyventi, jog 
taip nusprendė. Tiesa, paskutinio žodžio dėl rytinių sienų 
dar neištarė — Vokietijos sritis į rytus nuo Oderio ir Nei- 
sės tik laikinai perdavė Lenkijai. Ar taip liks ir ateityje? 
Gal ir nuo Vokietijos visuomenės aktyvumo Taikos kon- 
ferencijos išvakarėse priklausys, ar įmanoma kitaip nu- 
spręsti. 


1945 metų rugpjūčio 11 diena. Šiandien nuskambėjo 
rusų radijo pranešimas apie artėjančią Japonijos kapitu- 
liaciją. Žinodami, kad apie panašius dalykus rusai prane- 
šinėja gana santūriai, galime laukti, jog karas Tolimuo- 
siuose Rytuose labai greitai baigsis. 


1945 metų rugpjūčio 16 diena. Su Zeidlicu ir Latma- 
nu kalbėjomės apie Rusijos ateitį. Aš sakiau: „Pamatysi- 
te, kokia ji bus po dvidešimt metų. Tai bus sodas! Ji pa- 
sikeis neatpažįstamai. Kariuomenėje bus kazino, bus di- 
delės puotos. Rusai jau bučiuoja rankutes. Jie visada 
man kalbėdavo: „Mes nesiekiame atžangos. Mes ne tik 
išsaugosime, bet ir gausinsime kultūrinės vertybes. Žmo- 
nės nebebus tokie apdriskę, kaip dabar matote. Mes jau 
seniai būtume buvę kitokie, tačiau jūs, vokiečiai, mums 
sutrukdėte ". 

Ar įmanoma jiems prieštarauti? Ne, neįmanoma, NOIs 
ir labai norėtume! 


1945 metų rugpjūčio 18 diena. Vienoje rusų knyge- 
lėje apie Stalingradą mane sulygina su Romeliu! (Feld- 
maršalas Ervinas Romelis vadovavo Afrikoje kovojusiai 

Vokietijos kariuomenei. Buvo pasikėsinimo prieš Hitlerį 
šalininkas. Pasikėsinimui nepavykus, jo, kaip šalyje ir ka- 
rinėse pajėgose labai gerbiamo karvedžio, hitlerininkai 
nerizikavo pakarti, o privertė nusižudyti, — vert. past.). 
Girdi, jie abu vienodai suklydo. Romelio klaida, kad jis 
puolė Tobruką, o Pauliaus klaida, kad puolė Stalingradą. 
Rusai mano, kad parašė teisingai, o aš manau, kad netei- 
singai. Mat, Romelis norėjo pulti, o aš nenorėjau. Aš tik 
vykdžiau įsakymą. 

Dabar jau visiškai aišku, kad vyriausiasis atskiros ar- 
mijos vadas negalėjo veikti savo nuožiūra. Kalta vyriau- 
sioji Vokietijos ginkluotųjų pajėgų vadovybė ir operatyvi- 
nių planų rengėjai. Jeigu kurio nors tų žmonių neteis są- 
jungininkų teismas, jis turės stoti prieš vokiečių tautos 
teismą. 


1945 metų rugsėjo 12 diena. Šiandien ginčijausi su 
Latmanu apie mano vaidmenį Stalingrado mūšyje. Aš tvir- 
tai pareiškiau: „Pone Latmanai, aš draudžiu jums taip 
samprotauti. Aš jau seniai žinau, kad Stalingrade buvau 
lyg ir vienintelis idiotas. Pirmiausia jūs išsiaiškinkite ben- 
drą padėtį, paskui jau galite reikšti savo nuomonę atski- 
rais klausimais. Beje, aš esu tvirtai įsitikinęs — jeigu jūs 
būtumėte vadovavęs armijai, tai, be abejo, viską būtumė- 
te daręs teisingai . 

Tai, ką jam pasakiau, girdėjo ir kiti. Aš dar pridūriau, 
kad man nereikia Latmano patarimų. 


1945 metų rugsėjo 13 diena. Vakare susitikau su pa- 
storiumi Šredariu. Kalbėjomės apie vokiečių padarytą ža- 
lą Tarybų Sąjungai ir jos atlyginimą. 

Paskelbti daug ką pasakantys skaičiai. Sugriovimai 
milžiniški. Svarbu, kad tuos skaičius paskelbė („Izvestijų“ 
laikraščio vedamajame straipsnyje), nes daugeliui vokie- 
čių jie padės atviromis akimis pamatyti, ką šioje šalyje 
padarė nacistinis režimas. Daugelis neteks sąmonės, dau- 
geliui tik dabar paaiškės, už ką vokiečių tautai reikės at- 
siskaityti. 

Aišku, jog Vokietija niekada nepajėgs padengti visų 
Rusijai padarytų nuostolių. Operacijos su Vokietijos pra- 

mone — tik labai maža atsiskaitymo dalis. Labai svarbu, 
kad tos operacijos vyktų radikaliai ir greitai, nes netoli ta 
diena, kai Vokietijos liaudis gali pasakyti: „Tai, ką dabar 
darau, pasitarnaus Vokietijos atstatymui 

Tai viena pranešimo pusė. Mes turime pažiūrėti to- 
liau. Pranešimas iš esmės nenukreiptas prieš Vokietiją. 
Negalime pamiršti, kad šiuo metu vyksta užsienio reikalų 
ministrų konferencija, todėl pranešimas apie Rusijos 
nuostolius vaidina svarbų politinį vaidmenį. Tai aiški 
TSRS užuomina, kad, sprendžiant pasaulinio masto politi- 
nes problemas, jų žodis turi būti lemiamas. 

Iki šiol savo pretenzijas jie grindė didžiausiais per ka- 
rą patirtais sunkumais, dabar prie to pridedami ir didžiau- 
si nuostoliai. Štai kuo reikšmingas tas pranešimas. 


1945 metų rugsėjo 18 diena. Šiandien aš ir generolas 
fon Zeidlicas kreipėmės į generolą Kobulovą su prašymu 
sužinoti, kur mūsų šeimos ir kaip jos gyvena. 

Jis prižadėjo padėti. 


1945 metų rugsėjo 20 diena. Belaisviai audringai 
svarsto Londono radijo pranešimą apie griežtus generolo 
Eizenhauerio (sąjungininkų karinių pajėgų Vakarų Euro- 
poje vyriausiojo vado, — vert. past.) nurodymus, kaip elg- 
tis su amerikiečių okupacinėje zonoje esančiais NSVDP 
nariais. Eizenhaueris savo įsakymu uždraudė nacionalso- 
cialistų partijos nariams dirbti vadovaujamą darbą. Jie ga- 
li įsidarbinti tiktai paprastais darbininkais. 

Stebėtinas amerikiečių naivumas ir paviršutiniškumas. 
Ne taip reikia elgtis norint surasti tikruosius nacistus. 

Kurių nepalies tos priemonės, jeigu be atrankos jas 
taikys kiekvienam, kuris kažkada priklausė tai partijai? 

Beveik visi valdininkai, tarnautojai, komersantai bu- 
vo partijos nariai. Ir nemaža dalis — per prievartą arba 
dėl tarnybinių pareigų. Jeigu juos visus izoliuos nuo vi- 
suomeninės veiklos, šalyje prasidės dar didesnė betvarkė, 
negu šiandien. Ne, taip tikrai negalima daryti. 

Rusai protingesni ir išmintingesni. Jie eina individua- 
laus patikrinimo keliu, jie visiškai teisingai suprato, jog 
taip vadinami partijos nariai dažniausiai nebuvo nacizmo 

šalininkai, ir kad jie tam tikromis sąlygomis, stebimi, gali 
ramiai darbuotis pagal savo specialybę. Kita vertus, dau- 
gelį tų, kurie nebuvo partijoje, reikia vertinti kaip kenks- 
mingus visuomenei nacistus, kuriuos būtina nukenksmin- 
ti bet kuriomis aplinkybėmis. 

Aš esu įsitikinęs, kad rusai su dideliu „malonumu“ 
stebi tuos amerikiečių eksperimentus, nes vokiečiai dabar 
galės kritiškai palyginti. 

Man tas eksperimentas — dar vienas pagrindas išva- 
dai, kad mes, vokiečiai, galime orientuotis tik viena kryp- 
timi — į Rytus. 


1945 metų spalio 20 diena. Laikraštyje „Laisvoji Vo- 
kietija“, viename iš paskutinių rugsėjo numerių, buvo iš- 
spausdintas vyriausybės pranešimas apie naikinamąją vo- 
kiečių kariuomenės veiklą TSRS teritorijoje. Straipsnio 
pabaigoje nurodyta, kad Stalingrado komendantas, kaž- 
koks generolas majoras Heningas, įsakęs vokiečių karei- 
viams apiplėšinėti gyventojus, ir jie tai darydavę. 

Aš skaičiau tą straipsnį. Tačiau niekada nemačiau jo- 
kio generolo Heningo. Stalingrado komendantu buvo nu- 
matytas generolas Leningas, iki tol buvęs Charkovo ko- 
mendantas. Spalio mėnesį jis atvyko pas mane eiti naujų 
pareigų, tačiau aš jį grąžinau atgal, nes mes dar nebuvo- 
me užėmę Stalingrado. 

Manau, kad be mano ar generolo Zeidlico žinios nie- 
kas negalėjo to įsakyti. Viso Stalingrado miesto komen- 
danto niekada nebuvo. Buvo tik Centrinės miesto dalies 
komendantas, kažkoks 71-osios pėstininkų divizijos majo- 
ras. Vėliau jis pateko į nelaisvę. 


1945 metų spalio 24 diena. Prasidėjo karo nusikaltė- 
lių teismai. Tegu niekas man nekalba, jog tai trumpi pro- 
cesai. Aš įsitikinęs, kad jie labai ilgi. Dabar neva jau ren- 
giasi teisti ir štabų viršininkus. 

Labai dažnai galvoju apie Galderį. Įdomu, ar atsi- 
žvelgs į tai, kad jis — nepriekaištingas, doras, grynos są- 
žinės žmogus. Jo rankos nesuteptos nė mažiausiu purvo 
gabalėliu. 

1945 metų lapkričio 19 diena. Sąjungininkų spaudoje 
ir radijo laidose nuolat linksniuojami žodžiai apie „pono 
fon Pauliaus“ kaltę. Tie nusikaltimai su ponu Pauliumi vi- 
siškai nesusiję. Kas asmeniškai turi už juos atsakyti. Aš to 
nežinau, nieko neturiu bendra. 

Toliau. Vėl straipsnis „Pravdos“ laikraštyje. Jame ir 
apie 6-osios armijos vaidmenį Stalingrade. Kas dar nau- 
jo mus dominančiais klausimais? Teisiami kai kurie 
svarbiausi karo nusikaltėliai. Kaltinamojoje išvadoje mi- 
nimas ir Stalingradas. Galėjo būti ir didelio masto „at- 
skiri įvykiai“. Mūsų sąžinė švari. Nelaisvėje mes daug 
sužinojome vienas apie kitą. Visi žino, kad mes neįsaki- 
nėjame naikinti taikių gyventojų. Jeigu rusai paleidžia 
žmogų iš belaisvių stovyklos į tėvynę, tai reiškia, kad jo 
nekaltina. 

Aš dar kartą perskaičiau tą straipsnį ir kaltinamąjį 
aktą. Generalinio štabo karininkai nebaustini už karo 
rengimą. Generolai, apie kuriuos kalbama, vaidino ypa- 
tingą vaidmenį. Niekas iš čia esančiųjų nežino apie pik- 
tadarybes Stalingrade.Tačiau aš tikiu, kad galėjo būti ir 
tokių veiksmų, apie kuriuos mes net neįtariame. Mūsų vi- 
siškai neliečia svarbiausiems karo nusikaltėliams pateikti 
kaltinimai. Atsakingi Keitelis, Jodlis ir kiti: mes neturime 
nieko bendro su nusikaltimais žmonėms. 

Mes jau treti metai nelaisvėje, tačiau apie tai — nė 
žodžio. Laikraštyje paminėta Stalingrado sritis. Tai plati 
sąvoka. Srityje atskiri asmenys galėjo įvykdyti nusikalti- 
mus. Aš taip manau, tačiau šiandien mes neturime nusi- 
kaltimus patvirtinančių faktų. 

Jeigu mes būtume kalti, čia nesėdėtume. Nusikalti- 
mais įtariamus belaisvius tuoj pat išsiųsdavo į kalėjimus 
ar dar kitaip su jais pasielgė (Mozeris). Mums to netaikė. 
Neįsivaizduoju, dėl ko gali mums priekaištauti. 

Straipsnį rusų laikraštis išspausdino spalio 9-os ir 10-0s 
dienų numeriuose. Po to susitikome su Georgadze. Nuo- 
širdžiai ir draugiškai pasikalbėjome. Apie tą straipsnį jis 
net neužsiminė. Ar mes turime imtis kokių nors profilak- 
tinių priemonių? Aš, kaip labiausiai atsakingas asmuo, 
pasitarsiu su papulkininkiu Georgadze, pasakysiu savo 

nuomonę, paklausiu, ar jis pritaria, ar nori, kad kažką da- 
ryčiau. Štai ką dabar turiu veikti. 

Psichologine prasme būtų keista, jeigu trejus metus 
tylėję, dabar kitaip prabiltų. Tačiau jeigu to reikia, tegu 
tuoj pat imasi atitinkamų priemonių. Aš, be abejo, pakal- 
bėsiu su Braginskiu. Gaila, nežinau, kada jį pamatysiu, 
nes čia apsilanko tik retkarčiais, neturi laiko. 

Stalingrado sritis gana didelė, kaip mūsų provincija. 
Jos teritorijoje veikė trečioji rumunų armija, vokiečių tan- 
kų korpusas ir antroji rumunų divizija. Aš nežinau, kas 
ten įvyko. Tačiau čia pateikti duomenys apie aukas mies- 
te. Tai nusikaltėlių aukos. Nusikalstamo pobūdžio įsaky- 
mų nebuvo. Apie nusikaltimus man niekas nepranešė. 
Skaičiai, kuriuos pamačiau laikraštyje, mane nepaprastai 
sukrėtė. 

Būtų labai naudingas oficialus pareiškimas, kad šeš- 
tosios armijos vadai neprisidėjo prie piktadarybių. Tai bū- 
tų malonus pareiškimas. Tačiau mes negalime to prašyti 
ar net reikalauti. Mums reikia kantrybės. Ateis laikas, ir 
tie, kurie sugrįš į tėvynę, papasakos, kad mes nekalti. Ru- 
sai išleis į tėvynę tik švarios sąžinės žmones. Niekas ne- 
paleis tų, kuriems pateikti kaltinimąji. 

Penkiasdešimt tūkstančių žuvusiųjų! O gal tai apšau- 
dymų ir bombardavimų aukos?.. Jeigu kas sakys, jog mū- 
sų nelietė tik todėl, kad buvome „Laisvosios Vokietijos“ 
sąjūdžio nariai, mes paklausime: tai kodėl nelietė ir neda- 
lyvavusių sąjūdyje generolų? Ką jie atsakys“ 

Kartą Petrovas pastebėjo, kad kovos įkarštyje visko 
gali būti, ir kad kiekvienoje kariuomenėje būna nusikal- 
tėlių. Tačiau visa tai neturi nieko bendro su organizuotu 
žmonių naikinimu. 

Ar įmanoma per kautynes išsaugoti taikius gyvento- 
jus? Be to, mes net nemanėme, kad jie neišvyko iš Sta- 
lingrado. Rusai turėjo pakankamai laiko juos evakuoti, — 
net tris savaites, nuo rugpjūčio 23 d iki rugsėjo 14. Kodėl 
jie to nepadarė? 

Ir kodėl iki šiol tylėjo? Jie žinojo, jog šiuo atžvilgiu 
mes nekalti. Viskas prasidėjo tik po to, kai mes atsitikti- 
nai perskaitėme tą laikraštį! Žiaurus sadizmas, nužudytos 
moterys... Tik įsivaizduokite... 

Niurnberge, kaltinamajame akte, surašytos karinių 
nusikaltėlių pavardės, paminėti visi nusikaltimai, už ku- 
riuos jie turės atsakyti. Tiesioginius nusikaltėlius teisia 
nusikaltimų vietose. Jei būtų buvę galima apkaltinti mu- 
sų generolus dėl nusikaltimų Stalingrade ir tai įrodyti, vi- 
sa tai jau seniai būtų padaryta. 


1945 metų lapkričio 20 diena. Aš pritariu, kad reikia 
teisti visus tikruosius karo nusikaltėlius. Tačiau kas jie? 
Galbūt tiktai aukščiausiasis generalitetas? O gal ir ne? 


1945 metų lapkričio 28 diena. Vokietijoje artėja rin- 
kimai. Negaliu įsivaizduoti, kas ten vyksta, kaip žmonės 
gyvena, ką galvoja ir panašiai. Šiaip ar taip, tačiau padė- 
tis labai sunki. Deja, aš nematau, kaip ji galėtų pasikeisti, 
pagerėti ateinančiais metais. Jeigu okupacinės administ- 
racijos artimiausiu laiku nesusitars, mūsų laukia dvi išei- 
tys: arba visiška Vokietijos katastrofa, arba okupacinėms 
administracijoms teks ekonominiu atžvilgiu susivienyti. 
Atskirai neišgyvens nė viena okupacinė zona. Mes visą 
laiką tvirtinome vieną tiesą: mums blogiausia, jeigu dėl 
Vokietijos nesusitars didžiosios valstybės. 


1945 metų lapkričio 29 diena. Visi generolai gana ra- 
miai sutiko žinią, jog sustabdyta Nacionalinio komiteto 
„Laisvoji Vokietija“ ir „Vokiečių karininkų sąjungos“ 
veikla. Pirmiausia todėl, kad mes visu tuo jau „persirgo- 
me“. o antra — mes tikimės, kad tų organizacijų likvida- 
vimas atvers kelią mūsų politinei veiklai Vokietijoje, o tuo 
pačiu ir greitesnį sugrįžimą į tėvynę. 


1945 metų gruodžio 10 diena. Mane sukrėtė svar- 
biausių karo nusikaltėlių kaltinamojo akto dalis, kurioje 
nurodyta, jog Stalingrado rajone sunaikinta 40 000 tary- 
binių žmonių. To negali būti, greičiausiai tai atsitiko ana- 
pus apsupties žiedo. 

Šiandien viename pokalbyje apie Niurnbergo proce- 
so rengimą Zeidlicas pareiškė: „Jūs negalite kalbėti vie- 
nodai apie mane ir apie Paulių. Mano rankos švarios. Kai 
kurie armijos štabo žmonės dar laikomi kalėjime. Prisi- 


— 160 = 


minkite karo belaisvių stovyklą (matyt, kalbama apie sto- 
vyklą tarybiniams karo belaisviams , — vert. past.). Dau- 
gybę žmonių sušaudė jo įsakymu. Jis atsakingas už savo 
veiklą, nes buvo vyriausiasis 6-osios armijos vadas ir Ge- 
neralinio štabo viršininko pavaduotojas. Dar neaišku, ką 
pareikš štabo karininkai ir kiti, jeigu prasidės jo kaltini- 
mo procesas. Paulius turės už tai atsakyti. Jokie rašinėji- 
mai jo neišgelbės“. Aš nenoriu net diskutuoti su tuo ponu. 

Taip, aš žinojau apie sušaudymus ir to neneigiu. O 
visi tie, kurie tvirtina, kad nežinojo, sako netiesą. Visiems 
buvo aiški karo prasmė. Buvo rengiamasi grobikiškam ka- 
rui, ir tai žinojo ne tiktai aukščiausiosios vadovybės kari- 
ninkai. Daugelis iš mūsų, užimdami tokią poziciją Niurn- 
bergo proceso atžvilgiu, elgiasi panašiai, kaip ir svarbiau- 
sieji karo nusikaltėliai, kurie stengiasi visą kaltę suversti 
Hitleriui. 

Būtent mes, kurie žinome daugiau už paprastą žŽmo- 
gų, turime iš visų jėgų padėti atskleisti karo priežastis ir 
nacionalinio socializmo esmę. Tik tokiu būdu mes būsi- 
me naudingi vokiečių tautai. 


1945 metų gruodžio 25 diena. Šiandien su Korfesu skai- 
tėme Vokietijos kariuomenės likučių anglų okupacinėje Zo- 
noje „vyriausiojo vado“ pareiškimą. Jis „reikalauja“, kad 
Niurnbergo procese dalyvautų jo atstovas. Mums tai sukėlė 
tik piktą juoką. „Jis išprotėjo“, — pareiškė Kortesas. 

Aš galvoju šiek tiek kitaip. Kramerį remia jo draugai 
anglai, ir man tai visiškai aišku. Aš Kramerį neblogai pažįs- 
tu, jis buvo kavaleristas, kavalerijos mokyklos viršininkas. 

Tunise anglai jį sužeidė. Jis pateko į nelaisvę. Po to 
sergantį sunkia skrandžio liga Kramerį anglai iškeitė į sa- 
vo belaisvį ir grąžino į Vokietiją. Sugrįžęs draugams ėmė 
kalbėti, kad, jeigu nebūtų Hitlerio, Vokietija tuoj pat ga- 
lėtų susitaikyti su Anglija. Vėliau susižavėjęs pasakojo, 
kaip gerai anglai su juo elgėsi. Hitleris, apie tai sužino- 
jęs, pasodino jį į kalėjimą. Po Vokietijos kapituliacijos an- 
glai jį, kaip „savo žmogų“ paskyrė „vyriausiuoju vadu". 


1945 metų gruodžio 26 diena. Šiandien gautas pra- 
nešimas apie Kramerio dalinių išformavimą per vieną mė- 

nesį. Aš, Korfesas, Flaimeras, Heitcas, Homanas ir kiti la- 
bai apsidžiaugėme. 


1945 metų gruodžio 28 diena. „Pravdos“ įžanginiame 
straipsnyje oficialus pranešimas. (Komunikatas apie 1945 m. 
gruodžio 16— 26 d. Maskvoje vykusį TSRS užsienio reika- 
lų ministro V. Molotovo, JAV užsienio reikalų ministro 
D. Birnso ir Didžiosios Britanijos — E. Bevino pasitarimą. 
Ministrai apsvarstė daug svarbių tarptautinių problemų, — 
vert. past.). Tai, be abejo, didelė Molotovo diplomatijos 
sėkmė. Aš nesitikėjau, kad po nesėkmingos Londono 
konferencijos ši bus tokia rezultatyvi. Tai rodo, kad trys 
didžiosios valstybės stengiasi bendradarbiauti ir kad rusai 
šiuo atžvilgiu veikė aktyviausiai. 

Kalbant apie Atominės energijos kontrolės komisijos 
sudarymą, ir čia rusus lydėjo sėkmė. Turbūt todėl, kad 
amerikiečiai suprato, jog atominės energijos srityje rusai 
nuo jų neatsilieka. 

Rusams amerikiečiai nusileido ir dėl bendro Japoni- 
jos kontroliavimo. 


1946 


1946 metų sausio 11 diena. Šiandien baigiau rašinį 
apie Stalingradą. Jį, jau perdirbtą, perdaviau ponui Kobu- 
lovui. Papildymus (atskirus skyrius) apie mano darbą Vo- 
kietijos kariuomenės Generaliniame štabe dar parašysiu. 


1946 metų sausio 12 diena. Sparčiai rengiamasi 
Niurnbergo procesui. Ryšium su tuo šiandien mane ap- 
klausė generolas leitenantas Rudenka. Aš patvirtinau visą 
1946 m. sausio 8 d. tarybinei vyriausybei rašytą pareiški- 
mą. Jame nurodžiau, kokiomis aplinkybėmis hitlerinė vy- 
riausybė ir Generalinis štabas rengė TSRS užpuolimo pla- 
ną „Barbarosa“. Be to, papildydamas pareiškimą, pateikiau 
žinių apie Vengrijos dalyvavimą Antrajame pasauliniame 
kare. 

Vakare vėl prisiminiau savo brangiąją Koką. Jau be- 
veik treji metai, kai apie ją beveik negaunu žinių, išsky- 


— 1B2 — 


rus vieną kitą belaisvių generolų pasakytą žodį. Dėl to 
man labai neramu! 


1946 metų sausio 26 diena. Galimi klausimai ar tei- 
siamųjų gynėjų prieštaravimai. (Feldmaršalas rengėsi da- 
lyvauti Niurnbergo procese, — vert. past.). 

1-as klausimas: Vokietijos vyriausybė 1941 m. birže- 
lio 22 d. paskelbė, kad su TSRS pradeda prevencinį karą. 
Kokia jūsų nuomonė? 

Atsakymas: Prevencinis karas numato gresiantį pavo- 
jų. Politiškai toks pavojus negrėsė. Buvo net draugystės 
ir nepuolimo paktas, kurį sąžiningai vykdė Tarybų Sąjun- 
ga. Rusų kariuomenės išskleidimas buvo atsakymas į o“ 
kiečių puolimą, gynybos aktas. 

Įrodymas: visi rezervai ir didelė tankų kariuomenės 
dalis buvo toli nuo sienos. Ir ypač svarbu, kad rusų avia- 
cija nebuvo parengta puolamajam karui. Apie prevencinį 
karo pobūdį nieko nepasakyta ir Vyriausiosios ginkluotų- 
jų pajėgų vadovybės nurodymuose „Barbarosos“ plano 
sudarytojams. Buvo tiktai puolimo direktyvos, nurodymas, 
jog TSRS užpuolimo momentą reikia priderinti prie pato- 
gių oro sąlygų, permesti į Rusijos teritoriją kariuomenę. 
Visus parengties darbus baigti iki gegužės 15 dienos. 

Hitleris, užgrobtose Rusijos teritorijose įgijęs papildo- 
mų resursų, tikėjosi priversti Angliją pasirašyti taikos su- 
tartį. Jis manė, kad anglai supras, jog beprasmiška kariau- 
ti su Vokietija, kuri sutriuškino Rusiją. Hitleris apie tai 
kalbėjo dar 1941 metų pirmoje birželio mėnesio pusėje, 
visų trijų kariuomenės rūšių vyriausiųjų vadų pasitarime 
imperijos kanceliarijoje. Be to, jis pareiškė, kad rytinių te- 
ritorijų vokiečių tautai reikia kaip gyvybinės erdvės. 

Taigi su Tarybų Rusija hitlerinė Vokietija kariavo 
grobikišką karą, O tariamasis prevencinis karas buvo tik 
priedanga. 

2-as klausimas: Kaip jūs aiškinate tą faktą, kad visa 
aukščiausioji ginkluotųjų pajėgų vadovybė, Generalinis šta- 
bas ir visa karininkija besąlygiškai vykdė Hitlerio įsakymus? 

Atsakymas: Pirmiausia tai paaiškintina tradiciniu vo- 
kiečių karininkų korpuso orientavimu — vykdyk įsakymą 
negalvodamas apie politines priežastis. 

Be to, buvo dar tokios priežastys: 

a) tarp karininkų vyravo tradicinė nuomonė, kad tvir- 
tos rankos politika yra geriausias šalies interesų gynimo 
pagrindas; 

b) Vokietijos visuomenėje buvo paskleista nuomonė, 
kad ji savo teritorijoje stokoja egzistavimo šaltinių. 

Kaip vėliau įsitikinau, XX šimtmetyje lemiamieji 
veiksniai yra demokratija ir nacionalinis principas. Mes, 
vokiečiai, to nesupratome. 

3-ias klausimas: Ar nebuvote paveiktas bolševizmo 
pavojaus, ar toks pavojus nebuvo prevencinio karo pa- 
grindas? 

Atsakymas: Pripažįstu, jog mane, kaip ir daugelį kitų 
Vokietijos gyventojų, smarkiai paveikė nuolatinė vieša 
antibolševizmo propaganda. Nežiūrint to, man buvo aiš- 
ku, kad ir be puolamojo karo galima įveikti ideologinį pa- 
vojų. 

Tos klaidinančios ir vokiečių tautos neapykantą kurs- 
tančios propagandos tikslas buvo moraliai nuteikti ją ka- 
rui su Tarybų Sąjunga. 

Prisidengimas neva kylančiu ideologiniu pavojumi, 
buvo viena iš Hitlerio rengiamo agresyvaus karo maska- 
vimo priemonių. 


1946 metų vasario 2 diena. Šiandien 18.50 val. nusi- 
leidome Berlyno oro uoste. Viskas gerai. Mane, generolą 
Bušenhageną ir lydinčiuosius asmenis apgyvendino Pot- 
sdame. Beveik po ketverių metų aš vėl tėvynėje. 


1946 metų vasario 5 diena. 1946-02-4 6 valandą va- 
karo atvykome į Plaueną. Nuotaika visiškai patenkinama. 
Kelionėje ypač maloniai buvo matyti jau užsėtus laukus 
ir didelius atstatomuosius darbus. 


1946 metų vasario 6 diena. Su mumis kalbėjosi gene- 
rolas majoras Aleksandrovas. Aptarėme šiuos klausimus: 

a) apie Vokietijos agresiją prieš TSRS; 

b) apie satelitų įtraukimą į karą su TSRS; 

c) apie TSRS kolonizavimą; 

d) apie procese dalyvaujančius karinius nusikaltėlius. 


— 1064 — 


Susitarėme plačiau ir stipriau suformuluoti šiomis te- 
momis man žinomus faktus. Manoma, kad aš kalbėsiu 
1946 metų vasario 11 —12 dienomis. 


1946 metų vasario 12 diena. Vakar ir šiandien aš ir 
Bušenhagenas išsamiai liudijome procese. Rusų nuomo- 
ne, mūsų pasisakymai teisiamiesiems ir dalyvaujančioms 
užsienio delegacijoms paliko didelį įspūdį. 

Dienos pabaigoje labai pagerėjo nuotaika. Iš Mask- 
vos ir Londono radijo pranešimų supratau, kad ne be rei- 
kalo tai padariau. 


1946 metų vasario 15 diena. Šiandien man perdavė 
Nelės laišką. Sesuo rašo, kad gyvena Šorndorfe, (netoli 
Viurtembergo), Panoramštrase, 32. Ten ji nuo 1945 metų 
liepos mėnesio. Iki tol tris mėnesius gyveno pas pusbrolį 
Karlą, Laidingene. Ačiū Dievui, Koka, Pusė ir mažasis 
Achimas gyvena Baden Badene, turi du kambarius. Nelė 
patvirtino, kad ankstesnės vyriausybės laikais jie buvo 
areštuoti. Nuo 1944 metų gruodžio mėnesio ji nieko neži- 
no nei apie Ernstą, nei apie kitus. 


1946 metų vasario 16 diena. Šiandien man perdavė 
Ziusio laišką. Pagaliau atėjo lauktoji diena — dabar jau 
viską žinau apie savo šeimą. Pasirodo, kad ir Ziusis buvo 
Niurnberge. Deja, mes nesusitikome, nes jis ten atvyko 
jau po to, kai aš išskridau į Rusiją. Gaila. Aš taip norėjau 
su juo susitikti! 

Jeigu anksčiau būčiau žinojęs savo šeimos likimo de- 
tales, — jas panaudodamas galėjau pasakyti procese ašt- 
resnę kalbą. Ar aš neturėjau teisės liudyti prieš tas kiau- 
les?! Jie mano žmoną ištrėmė į Dachau — į naikinimo 
stovyklą! 

Gaila, kad aštriau neatsakiau nusikaltėlių gynėjams. 
Reikėjo pasakyti, jog mes prabilome, norėdami paaiškinti 
Vokietijos liaudžiai: Hitleris vedė ją į nusikaltimus. Tai 
išgirdę, mūsų šeimas uždarė koncentracijos stovykloje. 


1946 metų balandžio 20 diena. Šiandien parašiau 
Ziusiui, padėkojau už vasario 14 rašytą laiškelį ir fotogra- 

fijas. Jos mane labai nudžiugino, nes iki šiol aš nieko ne- 
turėjau. Ypač džiaugiuosi, kad jis ir jo šeima gyvena gerai. 

Aš jam pranešiau, kad Niurnberge negalėjome susi- 
tikti, nes ten buvau tiktai vasario 11— 12 d. 

Mane kankina mintis, kad buvo areštuoti visi mano 
artimieji! Liūdnų žinių apie mano šeimą įvairiais keliais 
ateidavo ir anksčiau. Nepasakyčiau, kad jos palengvinda- 
vo Mano gyvenimą. Apskritai, atsižvelgus į aplinkybes, 
mano gyvenimo sąlygos pačios palankiausios, kokias tik- 
tai galima įsivaizduoti. Gyvenu viltimi, kad mes visi galė- 
sim vėl susitikti! 

Daktaro Hadermano pastangų dėka mane pasiekė 
Kokos laiškas — pirmas per visus tuos metus. Deja, 
džiaugsmą aptemdo patvirtinta žinia apie mūsų mylimųjų 
mirtį! Vargšė Pusė, vargšas mažasis Achimas! Mane labai 
slegia, kad po koncentracijos stovyklos negandų jų gyve- 
nimo sąlygos tokios sunkios. Tačiau neprarasime vilties, 
kad visa tai praeis, kad vieną gražią dieną mes vėl susi- 
tiksime! Kaip aš laukiu tos dienos! 


1946 metų kovo 30 diena. Šiandien kalbėjomės su 
Bušenhagenu apie mūsų ateitį. Aš jam pasakiau, kad maž- 
daug žinau, kokias pareigas rusai gali mums pasiūlyti: 

1) Tarybinės zonos policijos viršininko; 2) Raudonojo 
Kryžiaus prezidento; 3) darbą „TSRS -— Vokietijos" draugi- 
joje. Būtų puiku, jeigu paskirtų bet kurias iš tų pareigų, 
nes tai reikštų grįžimą į tėvynę. 


1946 metų gegužės 3 diena. Šiandien manęs paprašė 
atsakyti į kai kuriuos rusų kariškius dominančius klausi- 
mus. Štai jau pusę dienos sėdžiu ir lyg mažas gimnazistas 
mielai atsakinėju. 

1. Kurį mėnesį gauta pirmoji pasirengimo įsiveržti į 
Angliją direktyva ir kas ją pasirašė? 

Atsakymas: Operacijos prieš Angliją direktyva į 6-ąją 
armiją atėjo 1940 m. liepos mėn. Jeigu neklystu, po ja 
buvo vyriausiojo sausumos kariuomenės vado feldmaršalo 
fon Brauchičo parašas. 

2. Kas buvo tikrasis „Jūrų liūto“ plano kūrėjas? (Taip 
vadinosi Anglijos užėmimo operacijos planas, — vert. past.). 

Atsakymas: Visiškai tikėtina, kad tai buvo paties i 
lerio sumanymas. 

3. Kokį to plano parengimo vaidmenį vaidino Gerin- 
gas, Keitelis, Rederis? (Erichas Rederis — Trečiojo Rei- 
cho karinio jūrų laivyno vyriausiasis vadas, grosadmiro- 
las, — vert. past.). 

Atsakymas: Mano žiniomis, Geringas ir Rederis pla- 
navo tiktai jų vadovaujamų pajėgų — aviacijos ir laivyno — 
veiksmus. Keitelis neturėjo kūrybinių gabumų. Vykdyda- 
mas Hitlerio idėjas ir užmojus atitinkančius Keitelio nu- 
rodymus, Vyriausiasis ginkluotųjų pajėgų valdymo štabas 
rengė operacijos vykdymo įsakymus. 

4, Kas 1940 metų rugpjūčio mėnesį vadovavo 6-ajai, 
9-ajai ir 16-ajai armijoms ir kas buvo tų armijų štabų Vir- 
šininkai? 

Atsakymas: 6-osios, 9-osios ir 16-osios armijų vadai ir 
štabų viršininkai 1940 metų rugpjūčio mėnesį buvo: 

Armija Vadas Štabo viršininkas 

i Sis i i ————— 

6-oji Feldmaršalas fon Generolas leitenentas Paulius. 
Reichenau Nuo 1940-09-01 — Generalinio 


štabo pulkininkas Haimas 

9-oji Generolas pulki- Generolas leitenantas Holidtas. 
ninkas Štrausas Vėliau — Generalinio štabo pul- 
kininkas Vekmanas. 

16-oji Generolas pulki- Generolas leitenantas Modelis. 
ninkas Bušas Vėliau — Generalinio štabo pul- 
kininkas Bekas 

5, Kada buvo paskirta armijų grupės „Vest“ vadovybė, 
kas buvo armijų grupės vadas, kas vadovavo jos štabui? 
Kas vadovavo grupės „Vest“ karinėms jūrų pajėgoms? 

Atsakymas: Armijų grupės „D“ (vyriausiojo vado Va- 
karuose) štabas pradėjo veikti 1940 metų spalio mėnesį. 
Štabas įsikūrė Versalyje. Vyriausiasis grupės vadas — 
feldmaršalas fon Vitclebenas. Šabo viršininkas — genero- 
las leitenantas Gilbertas. 

Kas vadovavo „Vest“ grupės karinėms jūrų pajėgoms — 
nežinau. 

6. Kas vadovavo nuo 1940 m. gegužės 10 d. iki tų 
metų birželio 22 d. Flandrijoje ir Prancūzijoje vykusiai 
operacijai? Ar tuo metu buvo jungtinė „Vest“ vadovybė, 
ar visoms Vakaruose veikusioms ginkluotosioms pajė- 
goms tiesiogiai vadovavo Vyriausioji sausumos kariuome- 
nės vadovybės būstinė? 

Atsakymas: Operacijoms Olandijoje, Belgijoje ir Pran- 
cūzijoje nuo gegužės 10-os dienos iki birželio 22 dienos 
vadovavo Vyriausioji sausumos kariuomenės vadovybė. 
Vyriausiasis vadas — feldmaršalas fon Brauchičas; Genera- 
linio štabo viršininkas — generolas pulkininkas Galderis. 

Tačiau pasitaikius progai į vadovavimą operacijoms 
įsiterpdavo ir Hitleris (Centrinis Vokietijos ginkluotųjų 
pajėgų štabas). Vyriausiajai sausumos kariuomenės vado- 
vybei buvo pavaldžios: 

Nuo gegužės 10 dienos iki gegužės pabaigos — šiau- 


riniame fronto bare (Olandija ir Belgija) — armijų grupė 
„B“. Vyriausiasis vadas — generolas pulkininkas fon Bo- 
kas. Stabo viršininkas — generolas fon Zalmutas. Grupę 


sudarė: 18-oji armija, armijos vadas generolas pulkininkas 
fon Kiuchleris, štabo viršininkas generolas majoras Mark- 
sas; 6-oji armija, armijos vadas generolas pulkininkas fon 
Reichenau, štabo viršininkas generolas majoras Paulius. 

Centriniame fronto bare (Prancūzija) buvo armijų 
grupė „A“. Vyriausiasis vadas generolas pulkininkas fon 
Rundštedtas, štabo viršininkas generolas leitenantas fon 
Zodenšternas. Grupę sudarė: 


Armija Vadas Štabo viršininkas 

4-oji Generolas pulkininkas Generolas pulkininkas 
fon Kliugė Brenekė 

12-oji Generolas pulkininkas Generolas majoras 
Listas fon Makenzenas 

16-oji Pėstininkų generolas Generolas majoras 
Bušas Modelis 

1-oji tankų Kavalerijos generolas Generalinio štabo 

grupė fon Kleistas pulkininkas Neringas 

2-oji tankų Tankų kariuomenės Generalinio štabo 

grupė generolas Guderianas pulkininkas Neringas 


Pietiniame fronto bare (Vakarų pylimas ir Aukštutinis 
Reinas): armijų grupė „C". Vyriausiasis vadas generolas 

pulkininkas fon Lebas, štabo viršininkas generolas leite- 
nantas Felberis. 
Grupės sudėtis: 


Armija Vadas Štabo viršininkas 

1-oji Generolas pulkininkas Generolas leitenantas Mitas, 
fon Vitclebenas vėliau — generolas majoras 

Gilbertas 

7-0ji Generolas pulkininkas Generolas majoras Richteris 
Dolmanas 

Kariuomenė Generolas pulkininkas Generalinio štabo pulkinin- 

Norvegijoje fon Falkenhorstas kas Bušenhagenas 


Per puolimą iš šiaurės į pietus nuo 1940 metų birže- 
lio pradžios iki birželio 22 dienos armijos buvo pergru- 
puotos. Detalių nebeprisimenu. Atvyko nauja, 9-oji, armi- 
ja, kuriai vadovavo generolas pulkininkas Štrausas, Štabo 
viršininkas — generolas leitenantas Holidtas. 

7. Kokios armijos ir armijų grupės 1940 metų rugsėjo 
1 dieną sudarė „Vest“ grupės kariuomenę? 

Atsakymas: 1940 metų rugsėjo 1 dieną dar nebuvo 
suformuota „Vest“ grupės. 

8. Kokie oro laivynai ir aviacijos korpusai buvo pa- 
valdūs „Vest“ vadovybei 1940 metų rugpjūčio -— rugsėjo 
mėnesiais? 

Atsakymas: Oro laivynai buvo pavaldūs ne sausumos 
kariuomenės vadovybei, o vyriausiajam karinių oro pajė- 
gų vadui (reichsmaršalui Geringui. Karinių oro pajėgų 
štabo viršininkas — generolas pulkininkas Ješonekas). 
Oro laivynai turėjo „bendradarbiauti“ su sausumos ka- 
riuomenės vadovybe. 

9. Kas tuo laikotarpiu Vakaruose vadovavo oro pajė- 
goms — Šperlė ar Keselringas? 

Atsakymas: 1940 metų rugpjūčio ir rugsėjo mėnesiais 
Vakaruose buvo: 

— feldmaršalo Šperlės oro laivynas su štabo būstine 
Paryžiuje; 

— feldmaršalo Keselringo oro laivynas su štabo būs- 
tine (?). 

Kiek buvo aviakorpusų, kokie jų numeriai — nežinau. 

Norvegijoje buvo 5-asis oro laivynas. Vadas — gene- 
rolas pulkininkas Štumpfas. 

10. Kam vadovavo tuo laikotarpiu fon Bokas? 

Atsakymas: Armijų gupės „B“ vadovybė (feldmarša- 
las fon Bokas, jo štabo būstinė — Anžeras) tuo metu va- 
dovavo pakrantės gynybai nuo Bresto iki Ispanijos sienos, 
ir toliau — saugojo sieną su neokupuota Prancūzijos da- 
limi, maždaug iki rajono į pietryčius nuo Orleano. 

Armijų grupę sudarė: 7-oji armija (štabo būstinė — Bor- 
do) ir 4-oji armija Prancūzijos pasienyje (jeigu neklystu). 

11. Kada buvo įvestas „Prancūzijoje vadovaujančiojo 
admirolo“ pareigos ir kas jas ėjo? 

Atsakymas: „Prancūzijoje vadovaujančiojo admirolo“ 
pareigos buvo įvestos po Paryžiaus okupacijos, maždaug 
birželio pabaigoje. Jas ėjo admirolas fon Maršalas (?). 

12. Kokios buvo vadovaujančiojo admirolo Prancūzi- 
joje funkcijos? Ar buvo jam pavaldūs karinių jūrų pajėgų 
Olandijoje ir Belgijoje vadai? 

Atsakymas: Mano žiniomis, jis vadovavo visoms teri- 
torinėms Vakarų pakrantės jūrų įstaigoms (Olandijoje, 
Belgijoje, Prancūzijoje), tačiau ne karinio jūrų laivyno da- 
liniams. 

13. Apytikriai kiek ir kokių transporto laivų turėjo 6- 
oji armija 1940 metų rugpjūčio pabaigoje ir kokios divizi- 
jos buvo 6-osios armijos 2-0jo korpuso sudėtyje? 

Atsakymas: Rugpjūčio pabaigoje 6-oji armija turėjo 
tik nedidelį skaičių mokymui pritaikytų žvejybos ir kitų 
laivų. Kiek tiksliai — nebeprisimenu. Karinio jūrų laivy- 
no transporto priemonių neturėjome. 

Šeštosios armijos 2-ąjį korpusą tada sudarė 12-oji ir 
32-0ji pėstininkų divizijos. 

14. Per kiek laiko „Jūrų liūto“ plane buvo numatyta 
užgrobti Pietų Anglijos pakrantę, pasiekti ir užimti Lon- 
doną? 

Atsakymas: Nebeprisimenu. 

15. Kurią operacijos dieną buvo laukiama jūrų mūšio 
su pagrindinėmis Britanijos karinio jūrų laivyno jėgomis? 

Atsakymas: Nebeprisimenu. 

16. Kaip Vokietijos vadovybė vertino Vokietijos ir 
Anglijos karinių oro pajėgų santykį 1940 metų rugpjū- 
čio — rugsėjo mėnesiais. Ar tikrai tas santykis buvo 1 ir 4 
Vokietijos naudai? 

Atsakymas: 1940 metų rugpjūčio — rugsėjo mėnesiais 
vokiečių aviacija buvo pranašesnė už anglų. Koks jėgų 
santykis, — to negaliu pasakyti. 

17. Kiek apytikriai kovinių ir mokomųjų povandeni- 
nių laivų tada buvo Vokietijos laivyne? 

Atsakymas: Nežinau. 

18. Kaip Vokietijos vadovybė ir vokiečių generolai ver- 
tino bendrą karinę ir politinę padėtį 1940 m 1 rudenį? 

Atsakymas: Aš nežinojau, kaip karinę ir politinę pa- 
dėtį 1940 metų rudenį vertino Vyriausioji ginkluotųjų pa- 
jėgų vadovybė. Tai Hitlerio įsakymo apie paslapčių sau- 
gojimą rezultatas. 

(1939 m. gegužės 23 d. Hitleris pasirašė įsakymą Nr. 
1, kurį išsiuntinėjo visoms karinės ir civilinės valdžios ins- 
tancijoms: 

1. Niekas neturi žinoti apie slaptus, tiesiogiai jo ne- 
liečiančius dalykus. 

2. Niekas neturi žinoti daugiau, negu būtina dėl duo- 
tos užduoties įvykdymo. 

3. Niekas neturi žinoti apie jo laukiamą darbą anks- 
čiau, negu tai būtina. 

4. Iš įsakymo apie tam tikros užduoties vykdymą pa- 
valdžios tarnybos turi žinoti ne daugiau ir ne anksčiau, 
negu joms būtina, — vert. past.). 

Apie tai, ką mąstė generalitetas, parašysiu po atsaky- 
mų į klausimus. 

19. Kada pirmą kartą paaiškėjo, kad įsiveržimo į An- 
gliją operacija yra pasirengimo karui su Tarybų Sąjunga 
maskuotė? 

Atsakymas: 1941 metų pavasarį. 

20. Ar buvo įsiveržimą į Angliją atšaukiančių įsaky- 
mų arba direktyvų? 

Atsakymas: Aš neprisimenu tokių direktyvų. 

21. Kaip paaiškinti, kad tarpusavio santykius su An- 
glija Hitleris „tvarkė švariomis rankomis" ? 

22. Kokios tikrosios Vokietijos vadovybės atsisakymo 
pulti Angliją priežastys? 

23. Ar būtų atsisakyta įsiveržti į Angliją tuo atveju, 
jeigu jos okupavimas Vokietijai reikštų visų Antrojo pa- 
saulinio karo problemų išsprendimą ir pergalingą to karo 
pabaigą? 

Atsakymas: Ne. 

24. Kada pirmą kartą sužinojote, kad 6-oji armija ir 
Norvegijoje dislokuota kariuomenė nebedalyvaus įsiver- 
žimo operacijoje? 

Atsakymas: Kariuomenės Norvegijoje užduotis nuo 
pat pradžios buvo klaidinti anglus ir nukreipti jų dėmesį. 
Slaptažodis: „Rudens kelionė“. 

Šeštajai armijai 1940 metų rugpjūčio mėnesio antroje 
pusėje pranešė, kad ir jos užduotis — tiktai Anglijos klai- 
dinimas. Operaciją turėjo vykdyti 9-oji ir 16-oji armijos. 
Jeigu reikės, 6-oji armija paskui 9-ąją ir 16-ąją išsilaipins 
Anglijoje. 

25. Ar Norvegijos, Olandijos, Prancūzijos, Belgijos 
laivynai turėjo dalyvauti operacijoje? 

Atsakymas: Operacijoje turėjo dalyvauti visas Vokie- 
tijos laivynas. 

Papietavęs vėl sėdau prie savo „pratimų“. Ir vėl An- 
glija. 

Taigi kodėl atsisakyta išsilaipinti Anglijoje. 

Norėdami išsiaiškinti, kodėl Hitleris taip nusprendė, 
pirmiausia turime žinoti 1940 metų vasarą susiklosčiusią 
padėtį. 

Puldama iš rytų į vakarus, vokiečių kariuomenė 1940 
m. gegužės pab. Olandijos, Belgijos ir Šiaurės Prancūzijos 
teritorijoje pasiekė Atlanto pakrantę. Atsitraukiančios An- 
glijos ekspedicinių pajėgų dalys (10— 12 divizijų) iš Diun- 
kerko jūrų laivais, pakrančių garlaiviais ir įvairiomis valti- 
mis bėgo į Angliją. Vokietijos kariuomenė sustojo prie 
vandenyno kranto ir nepersekiojo bėgančių priešų. To- 
kiam tikslui ir nebuvo pasirengta. Pirmiausia Hitleris no- 
rėjo greitai ir visiškai susidoroti su Prancūzija. Jo nuomo- 
ne, tam tikslui reikėjo visos vokiečių kariuomenės. 

1940 m. birželio 7 d., pergrupavus pajėgas, prasidėjo 
puolimas pietų kryptimi prieš dar neužimtą Prancūzijos 
dalį. Birželio 22 dieną Prancūzija kapituliavo. 

Po to kariuomenę vėl pergrupavo ir permetė į Atlan- 
to pakrantę. Tai buvo Anglijos puolimui skirtos pajėgos. 
Įsakymus jos gavo birželio pabaigoje — liepos pradžioje. 
Desantinei operacijai paskyrė iš šiaurės į pietus nuo Flan- 
drijos iki Šerburo ir Sen-Malo išdėstytas 9-ąją, 16-ąją ir 6- 
ąją armijas. Puolimo centras — Bulonės rajonas. 

Įsakymuose atsispindėjo tikra, o ne maskuojamoji 
operacija. Taip ją suprato ir armijų vadovybė, ir kariuo- 
menė. Norvegijoje dislokuota armija nuo pat pradžios tu- 
rėjo užduotį — apgauti anglus ir nukreipti jų dėmesį. Jū- 
rų karo laivynui buvo įsakyta pagaminti ir parengti pa- 
kankamai perkėlimo priemonių, o armijų vadovybei — 
surinkti visus jų rajonuose esančius jūrų ir upių laivus. 
Nieko nelaukdami pradėjo statyti perkėlimo priemones, 
pionieriai rengė perkėlimo vietas. Kariuomenę mokė išsi- 
laipinti krante. Sausumos kariuomenės armijų vadovybei 
atsiuntė patarėjus — karinio jūrų laivyno karininkus. 

Niekas neabejojo, kad Vyriausioji vadovybė tikrai nu- 
sprendė pulti Angliją. Tačiau kareiviai ir karininkai pra- 
dėjo būgštauti, jog neužteks persikėlimo priemonių, kad 
ne visos tam tinkamos. Atsakydama į tokias pastabas, Vy- 
riausioji vadovybė aiškino, jog dabar kariuomenę rengia 
ir moko su tomis priemonėmis, kurios yra, o trūkstamas 
pristatys, kai reikės. Jas jau gamina. 

Maždaug rugpjūčio pabaigoje sužinojome, kad pasi- 
rengusios desantui kariuomenės kairiajame sparne dislo- 
kuota 6-oji armija turi tiktai vaizduoti pasirengimą, o fak- 
tiškai operaciją vykdys 16-oji ir 9-oji armijos. Tas 6-osios 
armijos vadovybei adresuotas pranešimas buvo neskelbti- 
nas. Karinis jūrų laivynas prižadėjo duoti 9-ajai ir 16-ajai 
armijoms visas desantinei operacijai reikalingas persikėli- 
mo priemones. 

Tuo metu abu oro laivynus — feldmaršalo Šperlės ir 
feldmaršalo Keselringo — sutelkė Vakaruose. Manyta, 
kad jie gerokai pranašesni už Anglijos karines oro pajė- 
gas. Nerimą kėlė tik jūrų pajėgų santykis. Buvo abejoja- 
ma, ar anglų jūrų laivyno pranašumą pavyks kompensuo- 
ti vokiečių aviacijos pranašumu, kai buvo žinoma, kad La- 
manšo kanalą dažnai dengia rūkas. 

Tuo metu iš sausumos kariuomenės vadovybės suži- 
nojau mūsų karinio jūrų laivyno vadų nuomonę: esanti 
tam tikroms prielaidoms, desanto operacija gali pavykti, 
tačiau sausumos kariuomenės Generalinis štabas abejojo, 
ar karinis jūrų laivynas sąveikaudamas su aviacija suge- 
bės apsaugoti Lamanšo kanalą, kad būtų galima palaikyti 
ryšį su užnugariu. Skaičiavimai rodė, kad jau antrą opera- 
cijos dieną pradės intensyviai veikti Anglijos jūrų laivyno 
pajėgos. 

Kai 1940 metų rugsėjo mėnesį atvykau į sausumos 
kariuomenės vadovybės būstinę Fontenble, man pasirodė, 
jog vyriausiasis sausumos kariuomenės vadas ir jo štabo 
viršininkas tiki, kad Hitleris rimtai nusiteikęs pulti Angli- 
ją. Hitleris vis nukėlinėjo desantinės operacijos pradžią, 
kol spalio mėnesį paaiškėjo, kad dėl vėlyvo rudens ir žie- 
mos oro sąlygų net negali būti kalbos apie operacijos 
vykdymą 1940 metais. Ar buvo direktyva atidėti operaciją 
iki pavasario — aš nežinau. Vėlų 1940 metų rudenį buvo 
įsakyta toliau rengtis operacijai, žiemą gilinti sukauptą 
patirtį ir ją panaudoti atsiradus naujai operacijos galimy- 
bei 1941 metų pavasarį. 

1941 metų pavasaris ginkluotąsias pajėgas pergrupa- 
vo vykdyti „Barbarosos“ planą. Nuo tada pasirengimas 
desanto operacijai buvo maskavimosi manevras siekiant 
sukaustyti saloje anglų kariuomenę ir nukreipti dėmesį 
nuo Rytų. 

Net ir dabar, kai žinoma istorinių įvykių raida, ban- 
dydamas atsakyti į klausimą, ar Hitleris tikrai galvojo pul- 
ti Angliją ir kodėl to atsisakė, aš pirmiausia turiu pažy- 
mėti, kad tiksliai nežinojau, ar tikrai Hitleris rengėsi tai 
daryti. 

Nieko neįrodo net faktiško operacijos vykdymo įsa- 
kymai. Galimas dalykas, kad greitų ir didelių pergalių 
Norvegijoje bei Prancūzijoje paveiktas, Hitleris perverti- 
no technikos galimybes ir pradžioje tikrai planavo užpulti 
Angliją. 

Šiandien, atsigręžęs į praeitį, aš įžvelgiu tokias ope- 
racijos atsisakymo priežastis: 

1) Rizika ir baimė prarasti prestižą, jeigu operacija 
nepavyktų. 

2) Viltis — operacijos grėsme, sėkminga povandeni- 
nio laivyno veikla ir bombardavimais — priversti Angliją 
pasirašyti taikos sutartį. 

3) Mintis — per daug nepakenkti Anglijai, nes Hitle- 
ris visada siekė su ja susitarti. 

4) Jau 1940 metų vasarą Hitleris sumanė užpulti Ru- 
siją. 

Prie 1-0 punkto: Desantinė operacija Anglijoje buvo 
bet kuriuo atžvilgiu rizikinga. Nors tada, po pralaimėjimo 
prie Diunkerno, Anglija buvo labiausiai nusilpusi, saloje 
turėjo tik apie 11 divizijų, tačiau jos teritoriniuose jungi- 
niuose buvo dideli žmonių rezervai. Liepos pradžioje (pa- 
sibaigus žygiui į Prancūziją), praėjus pusantro mėnesio po 
Diunkerko įvykių, susiklostė palankios anglų salos gyni- 
mo sąlygos. Tuo tarpu vokiečių kariuomenė, neturėdama 
pakankamai transporto priemonių, per trumpą laiką, kol 
jūroje anglai nepradės smarkiau pulti, į salą galėjo iškelti 
tiktai ribotą divizijų skaičių. Buvo labai sunku numatyti 
desanto kovos Anglijos saloje rezultatą. 

Galbūt karinio jūrų laivyno vadovybė ir pareiškė Hit- 
leriui, kad turimomis transporto priemonėmis įmanoma 
perkeldinti reikalingą kariuomenės skaičių, tačiau laivy- 
ne buvo ir kitaip manančių. 

Žinant, kad Anglijos laivynas daug pranašesnis, kilo 
didelės abejonės, ar pavyks ilgesnį laiką užtikrinti pati- 
kimą susisiekimą per Lamanšo kanalą tarp užnugario ir 
išsilaipinusios į salą kariuomenės. Jau antrąją operaci- 
jos dieną tikėtinas intensyvus Anglijos laivyno kontr- 
puolimas. 

Kita vertus, reikėjo atsižvelgti, kad vokiečių aviacija 
tada buvo pranašesnė už anglų. Lamanšo kanale, kuris 
siauriausioje vietoje (Kale-Duvras) siekė tik 30 kilometrų, 
ji galėjo efektyviai veikti prieš Anglijos jūrų laivyną. Kai 
tik desantas išsikels į krantą, dalis lėktuvų galės perskris- 
ti į Anglijos pakrantės aerodromus. 

Taigi negalima tvirtinti, kad anksčiau suminėtomis 
sąlygomis kariuomenės išlaipinimo Anglijoje operacija 
buvo neįmanoma. 


— 175 — 


Uždanga pakelta. Kiek laimės: fiureris! Reichas! J. Ribentropas 
praneša apie karo su TSRS pradžią 


„Už fiurerį!“ 1941 m. liepa 

Jie dar linksmi ir laimingi. Kas jų laukia? 

Pusryčiai su sąjungininkais iš Tekančios saulės šalies. 
„Banzai!“ nepadėjo 

Minskas, 1941 m. 

Žygis per Baranovičius. Gyventojai jų dar nebijo 


Baranovičiai, 1941 m. 
Ką gi... 1945 metais mes tą patį darėme Vokietijoje 

Zelva, 1941 m. Nuotrauka prisiminimui 

Slonimas 

Feldmaršalas Brauchičas. Jis dar nežino, kad netrukus jo laukia 
gėdingas atleidimas ir nuolatinė baimė 

Generolas feldmaršalas fon Kliugė 


Generolas Guderianas (centre) stebėjimo punkte. 
1941 m. liepa 

Jakovas Džiugašvilis pasidavė į nelaisvę? 
Amžina paslaptis... 

Jis tapo išdaviku? O Paulius — taip pat? 
Tai lieka paslaptimi... 

Vokiečių nelaisvės „žavesys“ 

Raudonosios Armijos belaisviai karininkai 


Aleksejevka, 1942 m. 
Tai nepanašu į vokiečių belaisvių stovyklą netoli Maskvos 

Todėl pagrįstai galima manyti, kad Hitleris, jeigu jo 
tikslas būtų tik sutriuškinti Angliją, galėjo rizikuoti pra- 
dėti desanto operaciją. 

Prie 2-0 punkto. Be to, Hitleris galbūt manė, kad An- 
glija po Prancūzijos kapituliavimo ir pralaimėjimo prie 
Diunkerko (kurio reikšmę Hitleris turbūt pervertino) su- 
bręs pasirašyti taikos sutartį. To paties siekdamas jis nu- 
sprendė grasinti Anglijai desanto įsiveržimu, sėkminga 
povandeninio laivyno ir pranašesnės vokiečių aviacijos 
veikla. 

Prie 3-io punkto: Tikriausiai įtakos turėjo dar vienas 
Hitlerio siekimas. Jo politinė pozicija Anglijos atžvilgiu ir 
pastangos su ja susitarti išdėstytos knygoje „Mein 
Kampf“ (Knygą „Mein Kampf“ — „Mano kova“ — Hitle- 
ris parašė kalėjime 1924 m., — vert. past.) bei jo kalbose. 

Atsigręžęs atgal gali pamatyti, kad Hitleris liko ištiki- 
mas savo siekiams. 

Turbūt nesuklysime manydami, kad jo abejonėms dėl 
operacijos įtaką darė ir senasis sumanymas — susitarti su 
Anglija (dėl viešpatavimo pasaulyje, — vert. past.). Todėl 
jis nenorėjo labai skaudžiai jos paliesti. 

Prie 4-0 punkto: Visa tai leidžia manyti, kad AE5BE 
nebuvo svarbiausias jo karo tikslas. 

Dar lieka apmąstyti, ar ne todėl Hitleris a kšiaisė Ope- 
racijos prieš Angliją, kad nusprendė pulti Rusiją. 

Rizikinga buvo ne tik desanto įsiveržimo į Angliją 
operacija. Jeigu ji ir pavyks, kas gali pasakyti, per kiek 
laiko įmanoma užimti Londoną ir visą salą, kiek kariuo- 
menės pareikalaus karo veiksmai Anglijos teritorijoje. 
Hitleris turėjo numatyti, ar po to užteks jėgų pulti Rusiją. 
Jam labai pavojinga buvo prarasti prestižą, jeigu operaci- 
ja nepavyktų. Ar tokiu atveju jam pavyktų sutelkti pajė- 
gas, reikalingas karui su Rusija 

Dabar iš Jodlio (Alfredas Jodlis — Vyriausiojo gin- 
kluotųjų pajėgų štabo operatyvinės tarnybos skyriaus virši- 
ninkas, generolas pulkininkas , — vert. past.) dienoraščio 
žinoma, kad pulti Rusiją Hitleris nusprendė 1940 metų lie- 
pos mėnesio pradžioje, tuoj pat po Prancūzijos nugalėjimo, 
todėl galima tikėti, kad siekdamas įgyvendinti tą sumany- 
mą, Hitleris atšaukė desantinę operaciją prieš Angliją. 


— 192 — 


Rytoj reikės visa tai perrašyti į švarraštį. 


1946 metų birželio 11 diena. Šiandien kalbėjausi su 
ponu generolu Kobulovu apie pažiūrą į tolesnį propagan- 
dinį darbą tarp karo belaisvių. Ponas generolas Kobulo- 
vas paaiškino, jog čia tema kalbamės todėl, kad planuo- 
jama įkurti mano vadovaujamą demokratinį karo belais- 
vių centrą, kurio tikslas — sutelkti plačiąsias belaisvių 
mases apie Vokietijos vieningąją socialistų partiją, slopin- 
ti profašistinę propagandą. Generolas pareiškė, jog vis 
daugiau belaisvių pasisako prieš fašizmą, pritaria VVSP 
politikai. Siekiant, kad tai būtų organizuotas, 0 ne padri- 
kas judėjimas ir sumanyta įkurti centrą, kuriame norima 
sutelkti demokratijos principams tikrai pritariančius ka- 
reivius, karininkus ir generolus. 

Aš pasakiau ponui generolui Kobulovui, jog tikrai pa- 
dėsiu ir sutikau parengti belaisvių organizavimo centro 
projektą. 


1946 metų birželio 16 diena. Šiandien man pareiškė, 
jog mano pokalbis su ponu generolu leitenantu Kobulo- 
vu buvęs tiktai parengtinis, kad aš parengęs viršijantį 
man pateiktų pasiūlymų projektą, kuriame numačiau su- 
kurti reguliarią VVSP sekciją. 


1946 metų birželio 16 diena. Dabar man teks daug 
rašyti ir Kokai, ir Ziusiui, ir Pusei, ir Nelei. Reikės pagal- 
voti apie siunčiamų ir gaunamų laiškų apskaitą. Pradžioje 
reikės kai kuriuos perrašyti į savo sąsiuvinį. Pradedu nuo 
šiandien rašomo laiško Kokai. 

„Mano brangioji Koka! 

Gal tu gavai 1946 metų balandžio 20 dieną mano ra- 
šytą laišką. Jį išsiunčiau per poną Hadermaną. Nelabai ti- 
kiu, kad jis tave pasiekė, todėl dabar jį kartoju. 

Aš buvau laimingas, kad per poną Hadermaną gavau 
tavo laišką, kurį tu parašei 1946 metų vasario 6 dieną. La- 
bai gaila, kad Niurnberge nesusitikau su mūsų sūnumi 
Ernstu, nes vasario 12 aš jau išvykau. Tačiau atėjo vasario 
14 dieną jo rašytas laiškas, o kartu ir pirmosios bei vie- 
nintelės jūsų nuotraukos. Apie jus nieko nežinojau nuo 

1943 metų. Paskutinę žinią apie tave gavau nuo vieno gi- 
minaičio iš Rumunijos, 1943 metų žiemą. Mane visą laiką 
kamavo rūpestis apie jus, jaudino mintys apie Pufį, Achi- 
mą ir mažąją Aleksandrą. 

Skaudu, kad negaliu niekuo jums padėti. O šiaip gy- 
venu gerai, tikiu, kad susitiksime, nors kol kas tai nenu- 
matyta. Būčiau labai dėkingas, jeigu vėl sužinočiau ką 
nors apie tave, Pusę ir mažąjį Achimą. 

Prašau, parašyk ponui daktarui Hadermanui: Berly- 
nas — Pankovas 1, Braiteštrase 2—a1. Tikiuosi, kad jis tam 
neprieštaraus. Ernstui balandžio 20 parašiau į Virzeną. 

Jus visus sveikinu ir bučiuoju, o ypač tave. Tavo Fricas.“ 


1946 metų liepos 6 diena. Reikšmingam įvykiui skir- 
tas vienas laikraščio „Nachrichten“ šios dienos numerio 
straipsnis. Tokiam svarbiam įvykiui, kad aš nepatingėjau 
ji persirašyti. 

„Apie vokiečių karo belaisvių Tarybų Sąjungoje de- 
mokratinę organizaciją. 

1. Leisti Vidaus reikalų ministerijai (drg. Kruglovui) 
įkurti vokiečių karo belaisvių demokratinę organizaciją, 
ją pavadinti „Vokiečių karo belaisvių TSRS demokratinė 
sąjunga“. Ji turi vykdyti šiuos uždavinius: 

a) suvienyti tarp vokiečių karo belaisvių esančius an- 
tifašistus; 

b) su karo belaisviais vokiečiais dirbti politinį auklė- 
jamąjį darbą; 

2. „Vokiečių karo belaisvių TSRS demokratinės są- 
jungos“ kūrimą traktuoti kaip vidaus priemonę, apie tai 
nerašyti tarybinėje spaudoje. 

3. TSRS esančių vokiečių karo belaisvių laikraštį 
„Nachrichten“ paskelbti „Vokiečių karo belaisvių TSRS 
demokratinės sąjungos“ organu. Jo tiražą nuo 50 tūkst. 
egzempliorių padidinti iki 150 tūkst., o periodiškumą — 
iki 2 kartų per savaitę. 

4. Vidaus reikalų ministerijai parengti praktines poli- 
tinio darbo su karo belaisviais organizavimo bei stiprini- 
mo priemones, ir iki 1946 m. liepos 20 d. pateikti jas 
svarstyti Centro komitete.“ 

Kol kas neaišku, kokie bus tos išmonės rezultatai. 


m m 


1946 metų liepos 19 diena. Šiandien manęs paprašė 
raštu atsakyti į vieną klausimą. 

Klausimas: Hitleris buvo jefreiteris ir nekompetentin- 
gas spręsti strategines problemas. Kaip atsitiko, kad jam 
paklusdavo? (Tokį, žemiausią, laipsnį Hitleris užsitarnavo 
dalyvaudamas Pirmajame pasauliniame kare ir, tapęs Tre- 
čiojo Reicho vadovu, nenorėjo, kad jam, vyriausiajam gin- 
kluotųjų pajėgų vadui, suteiktų kitą, aukštesnį, — vert. 
past.). 

Mano atsakymas: Tas klausimas visų pirma susijęs su 
mano elgesiu Stalingrade. Iki 1942-11-23 šeštoji armija 
buvo pavaldi Veichso armijų grupei, 0 po to — Manštei- 
no armijų grupei. Visi Hitlerio įsakymai, kaip taisyklė, per 
vyriausiąją sausumos kariuomenės vadovybę patekdavo į 
armijų grupę, o iš ten, dalis nepakeistų, O dalis perreda- 
guotų, būdavo siunčiami 6-osios armijos vadovybei. Aš 
rimtai vertinau tuos įsakymus su Hitlerio pažadais mums 
padėti, su nurodymais, kad nuo mūsų ištvermės priklauso 
karo likimas, nes iki manęs juos patvirtino autoritetingi 
specialistai — sausumos kariuomenės Generalinio štabo 
viršininkas (Ceitcleris) ir armijų grupės, kuriai buvau pa- 
valdus, vadovybė. 

Gvildendami šią temą turime atsižvelgti į Vokietijos 
generaliteto, ypač aukščiausių instancijų, poziciją ir pa- 
žiūrą į Hitlerio vadovavimą. Negalima pamiršti, kad Hit- 
leris, nepaisydamas aukščiausias pareigas ėjusių generolų 
nuogastavimų, karo pradžioje (Lenkijoje, Norvegijoje, Va- 
karuose) sugebėjo kai ką laimėti. Todėl vėliau Hitleris vis 
dažniau ne tiktai pats ėmė spręsti strateginius uždavinius, 
bet ir nurodinėjo sprendimų detales. Toliau tai galima pa- 
aiškinti tokiu aplinkybių susiklostymu. 

Aukščiausiasis Vokietijos generalitetas pats save Su- 
pančiojo su visomis Hitlerio politikos ir karo pasekmėmis. 
Dauguma generolų, išskyrus nedaugelį buvusių opozici- 
joje, pasitikėjo Hitleriu ir jam ištikimai tarnavo. Daugiau- 
sia ką jie išdrįsdavo — švelniai, atsargiai jį pakritikuoti. 
Kai kurie generolai aktyviai rėmė Hitlerio politiką. 

Toks aukščiausiojo generaliteto elgesys orientavo Vo- 
kietijos kariuomenę ir visuomenę manyli, kad Hitleris yra 
gabus karvedys. Iš kitos pusės, aklas plačiųjų liaudies ma- 

sių pasitikėjimas Hitleriu darė įtaką generolų požiūriui į 
jo gabumus. 

Todėl ne tiktai kariuomenėje būtinu pavaldumu ir 
paklusnumu galima paaiškinti vadovaujančiojo generali- 
teto taikstymąsi su kariniu „jefreiterio“ Hitlerio vadovavi- 
mu. Tai paaiškina ir mano trumpai aprašytos politinės ap- 
linkybės. 


1946 metų rugpjūčio 27 diena. Šiandien man atnešė 
keistą laišką. Iš jo sužinojau, jog „karus sukelia paprastos 
išvaizdos vyrai ir moterys, jaunuoliai ir merginos. Tai — 
velniai. Žodis „velnias“ reiškia milžinišką ir į vyrus, ir į 
moteris panašų padarą. Aš pats mačiau keletą jaunų vel- 
nienių. Aš žinau, kur galima rasti keletą velnių. Jeigu 
kreipsitės per anglų laikraštį „People“, praneškite per ra- 
diją. Jūs, mano padedamas, priversite velnius paklusti 
valstybės kontrolei...“ 
čiausiai jie — karo pasekmė. Ne kiekvienas galėjo pakel- 
ti karo naštą. 


1946 metų rugsėjo 24 diena. Baigiasi svarbiausiųjų 
karinių nusikaltėlių teismo procesas, ir mane vėl užplūdo 
nerimas. Atrodo, kad nusikalto kiekvienas, kas dalyvavo 
pasitarimuose dėl pasirengimo karui. Nauji procesai tik- 
riausiai bus nacionaliniai. 

Ir štai kas mane ypač jaudina, — manęs gali paklaus- 
ti: „Kaip jūs priešinotės, kai per Galderį jums įsakė rengti 
„Barbarosos“ planą?“ Ką galiu į tai atsakyti? Aš tikrai 
vykdžiau tą užduotį — rengiau puolamojo karo planą... 

Vienintelė teigiama atsvara, kad čia dirbame su karo 
belaisviais, kai ką nuveikėme. Bent šis tas mūsų naudai... 


1947 


1947 metų sausio 7 diena. Šiandien vėlai vakare gir- 
dėjau radijo laidą iš anglų okupacinės zonos. Iš jos suži- 
nojau, kad daug „mano žmonių“ tarybinėje okupacinėje 
zonoje dabar užima atsakingus postus. Tarp jų: majoras 

Bechleris — Brandenburgo žemės vidaus reikalų ministras, 
pulkininkas Paulis Markgrefas — Berlyno policijos vyriau- 
siasis inspektorius, kapitonas Ernstas Haderganas — tary- 
binės okupacinės zonos švietimo ministras, majoras Zeit- 
cas — Šverino miesto komendantas, kapitonas Forstas — 
Stralzundo miesto komendantas, majoras Kagelis — Mek- 
lenburgo miesto policijos vyriausiasis inspektorius, leite- 
nantas Simonas — Meklenburgo žemės administracijos 
skyriaus viršininkas ir t. t. Ar galima tuo tikėti“ Aš tų 
žmonių, galima sakyti, nežinau arba neprisimenu. 

Kad ir kaip ten būtų, tame sąraše trūksta vienos pa- 
vardės — generolo feldmaršalo Pauliaus. Ar sulauksiu ka- 
da nors sugrįžimo į tėvynę? 


1947 metų sausio 19 diena. Šiandien gavau keliantį 
nerimą, o kartu ir optimistišką Adamo laišką. Jis rašo: 

„Sausio 6 dieną atėjo 1946 m. lapkričio 30 d. Jūsų 
rašytas laiškas. Širdingai dėkoju. Jūs nepatikėsite, kaip 
džiaugiausi skaitydamas Jūsų ranka rašytas eilutes. Pra- 
ėjo jau ištisi metai, kaip mes nesimatėme, nesikalbėjome. 
Aš mielai ir dažnai prisimenu kiekvieną dieną, kai buvo- 
me kartu. Ypač malonu prisiminti apsilankymus Ozere. 
(„Ozeras“ — vienas iš specialiųjų VRM objektų, — vert. 
past.). Tada galėjome pasakyti vienas kitam bent po kele- 
tą žodžių. 

Čia mes gyvename visiškai reakcingoje aplinkoje. 
Tenka tik stebėtis, kaip tokio siauro akiračio žmonės išsi- 
tarnavo iki generolo. Pagrindinė jų masė — žemesnio nei 
vidutinis lygio. Tarp jų yra daug senų pažįstamų, tačiau 
aš su jais visiškai nebendrauju. Visi pasiduoda aktyvistų 
grupės terorui. Manęs jie nejudina, išskyrus kai kuriuos 
atskalūnus, tarp jų Štrekerį. Kiti esame solidarūs. Gyveni- 
mas šioje belaisvių stovykloje — geriausia mūsų būsimos 
veiklos Vokietijoje mokykla. Mūsų penketas gyvename 
švarutėliame blokhause, galime visiškai neprisiliesti prie 
reakcingų išmatų. 

Valgome taip pat savo namelyje, tartum šeima. Kai- 
zeris ir aš kartu su ponu fon Zeidlicu gyvename viename 
kambaryje, kuris yra ir valgomasis, ir miegamasis. Greta 
gyvena Lenskis ir Korfesas. Mes puikiai suprantame vie- 

nas kitą. Daug kas pasikeitė po to, kai grįžome iš Lune- 
vo. Pas mus į svečius dažnai ateina kiti draugai. Dar nie- 
kada nejaučiau nuobodulio, nes dirbu nuo ryto iki vėlaus 
vakaro. Norėdamas pailsėti, kuriu medžio raižinius. Šioje 
srityje jau gerokai pažengiau į priekį. To pasiekti padėjo 
mano meno vadovas Kaizeris. 

Velykų proga aš išdrįsiu atsiųsti Jums daiktinį tos 
mano veiklos įrodymą. Aš žinau, kad Jus tai domina. Ta- 
čiau gana apie tai. Aš į viską žiūriu per rožinius akinius ir 
tikiu, kad susisieksite su savo šeima, kad su Jūsų sūnumi 
susiję rūpesčiai jau praeityje. Prašau perduoti jam mano 
sveikinimus. Jūsų šeimai dabar jau lengviau. Taip, jau vis- 
kas praėjo. Visi bus nepaprastai laimingi, kai Jūs sugrįšite 
į namus. Toks laikas ateis, tik nepraraskime kantrybės. Be 
abejo, mes visi tikimės naudingai, kūrybingai darbuotis sa- 
vo tėvynėje. Aš norėčiau susirasti darbo rytinėje zonoje. 

Mano šeima gyvena gerai. Reguliariai susirašinėjame. 
Paskutiniame savo laiške žmona pranešė, kad gegužės 
mėnesį aš tapsiu seneliu. Tikėsimės, jog viskas bus gerai. 
Prieš keturias dienas gavau savo dukters ir žento vestuvi- 
nę fotografiją. Nei ji, nei jis neskursta. Man atrodo, kad 
su tėvyne turime gerus ryšius. Gaila, kad aš negaliu rū- 
pintis savo žmona ir dukrele. Tačiau turiu vilties, kad ne- 
be už kalnų diena, kai aš juos vėl pamatysiu. 

Ar dar bent kartą Jus pamatysiu, su Jumis pasikalbė- 
siu? Mes, draugai, dažnai prisimename Jus. Visi Lunovo 
senbuviai, ypač Lenskis, Homanas ir Štesliainis, prašė 
perduoti Jums nuoširdžius sveikinimus. 

Aš taip pat siunčiu Jums nuoširdžius savo sveikini- 
mus ir linkiu viso geriausio ateityje. 

Jums ištikimas Adamas. 

Labai dėkoju Miuleriui ir Ervinui už sveikinimus. Aš 
prašau pasveikinti juos ir poną Bušenhageną". 


1947 metų sausio 20 diena. Šiandien gavau generolo 
Zeidlico laišką. Vis dėlto, kokie mes panašūs! Net mūsų 
šeimos! Taigi Zeidlicas rašo: „...Priimkite labai nuoširdžią 
padėką už tokias draugiškas eilutes, kurias Jūs rašėte lap- 
kričio mėn. 30 d., o mes gavome sausio 15. Mus visus 
labai nudžiugino tikrai malonus Jūsų laiškelis, nes štai jau 
ištisus metus gyvename skirtingose vietose. Jūsų šeimos 

laiškai liudija, kad ir jie visiškai patenkinti. Mes, kaip be- 
laisviai, gyvename gerai. Mūsų penketą (be manęs: Ada- 
mą, Kaizerį, Korfesą, Lenskį) apgyvendino naujame, ne- 
dideliame mediniame vasarnamyje, šalia virtuvės pastato. 
Sukurta nepaprastai jauki, tikrai šeimyniška aplinka (nuo 
spalio pradžios), mes tikrai patenkinti, nes abiejuose pa- 
grindiniuose korpusuose labai labai ankšta. Žmoniškos 
sąlygos — tik mums. Politinė padėtis čia be esminių per- 
mainų, nes dauguma nusenusi, 0 aktyvus politinis darbas 
uždraustas. Išimtis tik mums ir tokiems, kurie nori eiti su 
mumis. Tarp čia esančių belaisvių apie 15 proc. — antifa- 
šistų, tarp jų 20 generolų. Kita, gana stipri, įtūžusi ir prie- 
šiška grupė, su kuria reikia griežčiausiai kovoti. 

Iš namų gaunu, kaip taisyklė, geras žinias. Žmona ir 
keturios dukterys sveikos! Vyresnioji mokosi Hamburge, 
siuvimo akademijoje, antroji — Hanoveryje, aukštojoje 
veterinarijos mokykloje veterinaro asistente. Viena (ta, 
kuri Hamburge) gali kiekvieną savaitę grįžti į namus ap- 
lankyti motiną, o kita (kuri Hanoveryje) — kiekvienos sa- 
vaitės pabaigoje. Abi labai patenkintos! 

Nuo 1944 metų pradžios žmona užima pusę namo, O 
kitą pusę nuomoja 5-io0ms moksleivėms. Už nuomą gau- 
tus pinigus išleidžia kasdienėms reikmėms ir vyresniųjų 
dukterų mokslui. Abi jaunesniosios dukterys (11 — 13 me- 
tų) lanko mokyklą. 

1944 metų rudenį mano žmona ir vyresniosios dukte- 
rys tris mėnesius kalėjo Bremeno kalėjime, ten buvo labai 
blogos sąlygos. Iš vieno subombarduoto kalėjimo jas per- 
kėlė į kitą. Trečioji dukrelė, tiktai dešimties metų, tuo 
metu buvo gimtinėje, Obersdorfe. Ten ją sugavo ir suėmė 
gestapas. 

Po kalėjimo Bremene, iki 1944 metų gruodžio mėne- 
sio, buvo Širlichmiulėje, po to vėl Verdenas, o 1945 metų 
balandžio mėnesį antifašistai jas išgelbėjo nuo nacistų 
persekiojimo. Bremene trūksta maisto produktų! Vienas 
mano žmonos brolis gyvena Bilfelde, anglų zonoje, (dėl 
manęs taip pat sėdėjo kalėjime), kitas — Behingverke, 
Marburge. 

Daug vilčių dedame į kovo 10 dieną Maskvoje įvyk- 
siančią užsienio reikalų ministrų konferenciją. Ten bus la- 
bai sunku. 

Mano vyriausiasis brolis persikėlė iš pietvakarių ir 
dabar Hamburge studijuoja teisę. Ten iš esmės viskas 
normalu. 

Tai tiek trumpai apie visus. Visi pažįstamieji prašė 
perduoti Jums nuoširdžius sveikinimus. Ypač Lenskis, 
Kortesas ir Kaizeris. 

Iš visos širdies linkiu Jums, kad viskas gerai sektųsi, 
kad kuo greičiau grįžtumėte į tėvynę! Prašau perduoti ge- 
riausius mano linkėjimus Miuleriui ir Ausenbagenui, Vi- 
sada Jums ištikimas Zeidlicas“. 


1947 metų kovo 23 diena. Atvirai pasakius, aš daug 
nesitikiu iš Maskvos konferencijos nutarimų. Aš noriu tik 
vieno: tegu man leidžia ramiai numirti. Aš daugiau nieko 
nenoriu. 


1947 metų kovo 24 diena. Manau, kad rusai Vokieti- 
joje dabar dirba didelį parengiamąjį darbą. Nuo jų daug 
kas priklauso. Bent jau iniciatyva jų rankose! Labai norė- 
čiau kuo galėdamas jiems padėti! 

Rusai būtent dabar gali paklausti: ką aš siūlau naujos 
Vokietijos kūrimui. To gali paklausti generolas Kobulo- 
vas. Administracija Vokietijoje kai ką gali spręsti pati, o 
mes pasirengę jai talkininkauti. Aš nereikalauju, tačiau 
būtų gerai, jei man suteiktų tokią galimybę. 

Tiesa, negaliu žinoti, koks bus mano likimas, kaip su- 
siklostys gyvenimas, tačiau bet kuriuo atveju aš nesi- 
trauksiu! Aš noriu eiti tiktai pirmyn! Aš neslepiu savo no- 
ro grįžti į Vokietiją. 


1947 metų balandžio 2 diena. Vakar su mumis kalbė- 
Josi generolas Kobulovas: jis nieko nereikalavo, tik papra- 
šė parašyti pareiškimą. Tai didelis skirtumas. Aš niekaip 
negalėjau atsisakyti to darbo. Apskritai įdomu, kad rusai 
panaudoja belaisvius vokiečių generolus tarptautinės po- 
litikos tikslams. Taip, jie nenori gadinti santykių su buvu- 
sios vokiečių kariuomenės feldmaršalu! 

Reikia pasakyti, kad vokiečių generolai Rusijoje labai 
daug nuveikė. 

1947 metų balandžio 3 diena. Džiaugiuosi, kad pasi- 
keitė rusų nusistatymas: jie vėl pradėjo mane vertinti. Tai- 
gi dabar galiu prašytis į teatrą, į muziejų. 


1947 metų liepos 8 diena. Nuo šių metų pavasario 
jaučiuosi nelabai gerai. Kaltos mano senos ligos. Man 
pranešė, jog aukštesnės instancijos nusprendė pusantro- 
dviem mėnesiams nusiųsti mane gydytis į Krymą. Kartu 
su manimi važiuos Vincencas Miuleris ir Valteris Šraibe- 
ris. Puiku! 


1947 metų rugpjūčio 15 diena. Didžiai gerbiamas 
p. papulkininki Georgadze! 

Pasinaudoju proga perduoti Jums geriausius mano ir 
dviejų draugų linkėjimus. Puikiame, geranoriškai mums 
paskirtame vasarnamyje jaučiamės labai gerai. Žavimės 
jūra ir pasakiška gamta. Lydintieji asmenys — rūpestingi 
ir dėmesingi. 

Kasdien maudausi jūroje. Jaučiu, jog tai padeda stip- 
rinti sveikatą. Tikiuosi, kad pasieksime tikslą, dėl kurio 
čia atvykome. 

Prašau mūsų visų ir ypač mano vardu, pasveikinti 
p. Generolą Kobulovą ir jam padėkoti. 

Pagarbiai — jums dėkingas 

dr. Paulius 


1947 metų spalio 18 diena. Šiandien laikraštyje „Ber- 
liner Volksblatt" perskaičiau korespondenciją „Vadovavi- 
mas iš tolo“: „New York Times“ davė ženklą ir visa so- 
cialdemokratinė Berlyno spauda ėmė triukšmauti. Dienos 
tema vėl tapo nuvalkiotas melas apie „šimtatūkstantinę 
Pauliaus armiją“ Tarybų Sąjungoje, kuriai vadovauja Pau- 
lius ir fon Zeidlicas. Po taikos sutarties, ji turi įžengti į 
Vokietiją. Koks šios nesąmonės tikslasė Kodėl tą pačią 
dieną šį melą išspausdino visi trys socialdemokratų laik- 
raščiai? Tai nepadės pasirašyti taikos sutartį su Vokietija. 
Be abejo, tokiu melu netiki ir pačiose socialdemokratų 
laikraščių redakcijose. 

Tai — tikra tiesa! 

1947 metų spalio 30 diena. „Berliner Zeitung“ iš- 
spausdino straipsnį apie Zusį. Jis paneigia skleidžiamas 
apie mane paskalas. 

„Diuseldorfas. Ernstas Paulius, generolo feldmaršalo 
Pauliaus sūnus, trečiadienį perdavė savo tėvo laiškus 
Šiaurės Reino-Vestfalijos žemės vyriausybės spaudos sky- 
riaus vadovui ir prašė juos paskelbti. 

Ernstas Paulius pareiškė, kad tėvas rašo, jog Vokieti- 
joje apie jo veiklą skleidžiami gandai yra nesąmonė. 

Iš laiškų turinio galima spręsti, kad tėvas Rusijoje ne- 
formuoja vokiečių armijos ir nevadovauja komunistiniam 
sąjūdžiui, kurio tikslas — sudaryti naują Vokietijos vy- 
riausybę.“ 

Šaunu, mano berniuk! 


1947 metų lapkričio 2 diena. Šiandien pirmą kartą 
bandysiu rašyti rusiškai. Rašau visų draugų vardu. Taigi: 

„Didžiai gerbiamas pone generole! 

Mes, žemiau pasirašiusieji, norime pareikšti susižavė- 
jimą ir nuoširdžiai pasveikinti Didžiosios Spalio socialisti- 
nės revoliucijos 30-ųjų Metinių proga. 

Tokią dieną mes ypač jaučiame, kiek vargo ir skaus- 
mo dėl mūsų, vokiečių, kaltės patyrė Jūsų tėvynė. 

Mes linkime Tarybų Sąjungai kuo sėkmingiau spręsti vi- 
daus problemas bei, dalyvaujant ir naujai demokratinei Vo- 
kietijai, toliau siekti nuolatinės ir visuotinės taikos pasaulyje. 

Jus gerbiantys 
Frydrichas Paulius, 
Valteris Šraiberis, 
Vincencas Miuleris, 
Arnas fon Lenskis, 
Vilhelmas Adamas. 


1947 metų lapkričio 11 diena. 

Karo belaisviui Justui Henrikui Birvirtui 

Belaisvių stovykla Nr 147/1 

Brangus p. Birvirtai! 

Man leido Jums parašyti. Lapkričio 6 dieną aš gavau 
Jūsų žmonos, mano giminaitės, spalio 11 dieną išsiųstą 
atviruką. Ji ir atsakė į mano atviruką. Kitą laišką, kuria- 

me Jūsų žmona prašė atkreipti į Jus dėmesį, gavau anks- 
čiau. Po trijų mėnesių, spalio 10 dieną ji sulaukė Jūsų at- 
virlaiškio. 

Visiškai suprantama, kad Gizela labai nekantriai lau- 
kia, kada jūs sugrįšite. Aš, kaip ir Jūs, esu karo belaisvis, 
todėl taip pat nieko nežinau apie repatrijavimo planus. 
Tačiau aš neprarandu vilties ir linkiu Jums greičiau su- 
grįžti į namus. 

Man būtų labai malonu sužinoti ką nors apie Jus: kaip 
Jūs gyvenate, ką veikiate, ką galvojate apie ateitį, ką Žino- 
te apie Gizelos šeimą, apie kurią dėl karo ir ilgos nelaisvės 
(jau greitai 5 metai) visiškai nieko neįsivaizduoju. 

Apie save galiu pasakyti, kad gyvenu gerai, gaunu 
gerų žinių apie žmoną ir vaikus. 

Tikėdamasis, kad šias mano eilutes skaitysite būda- 
mas visiškai sveikas, sveikinu su naujaisiais, jau 1948 me- 
tais, ir linkiu viso geriausio. Linkiu, kad Jūs kuo greičiau 
sugrįžtumėte į tėvynę. 

Jūsų Frydrichas Paulius. 


1947 metų lapkričio 12 diena. Šiandien atėjo Kokos 
laiškas. Rašo, kad gyvena taupiai. Neišspręsta tik viena 
problema — paštas. Kartais ištisus mėnesius nieko apie 
mane nežino, išskyrus laikraščiuose rašomas nesąmones. 

Džiaugiuosi, kad visi sveiki ir neprarandu vilties, jog 
1948 metais mes visi būsime namuose. 


1947 metų gruodžio 28 diena. 

Didžiai gerbiamas pone generole! 

Leiskite pasveikinti Jus su Naujaisiais metais. Linki- 
me Jums laimės ir pirmiausia puikios sveikatos. 

Tegu Tarybų Sąjunga 1948 metais pasieks naujų lai- 
mėjimų visuotinės taikos labui ir tegu tai padeda demok- 
ratinės Vokietijos vienybei. 

Ta proga dėkojame už mums rodomą nuoširdumą. 

Jus gerbiantys 
Frydrichas Paulius 
Vilhelmas Adamas, 
Arnas fon Lenskis, 
Vincencas Miuleris. 

1948 


1948 metų sausio 5 diena. Laiškas, kurį šiandien ga- 
vau nuo daktaro Hadermano, daug ką man paaiškina. Pa- 
aiškėjo mano susirašinėjimo su Koka ir Ziusiu schema: 
man skirtus laiškus jie siunčia daktarui, O jis tuos laiškus 
meta į pašto dėžutę Berlyne. Tokiu būdu jis apeina ame- 
rikiečių cenzūrą, ir laiškai ateina greičiau bei saugiau. 

Be to, ponas Hadermanas, pranešė, kad Koka ir Ziusis 
žino, jog viskas, ką apie mane rašo Vakarų spauda, yra me- 
las. Ziusis net pasisako per šiaurės-rytų Vokietijos radiją. 

Norėčiau, kad išsipildytų daktaro Hadermano linkėji- 
mas — ateinančiais metais būtinai sugrįžti į namus! 


1948 metų sausio 20 diena. Visiškai netikėtai šian- 
dien atėjo pono Birverto laiškas. Jis dėkoja, kad jam pa- 
rašiau ir praneša, jog priklauso darbo komandai, yra pa- 
galbinis darbininkas. 

Aš sutinku su jo nuomone, kad šiemet švelni žiema. 
Neblogai, kad ir paprasti kareiviai gali skaityti knygas ir 
laikraščius. 


1948 metų vasario 3 diena. Šiandien Ziusis kalbėjo 
per Kelno radiją. Tačiau sunku užtvenkti visą tą melo srau- 
tą. Polemizuoti su tais ponais — bergždžios pastangos! 


1948 metų balandžio 1 diena. Greitai išvyks Miule- 
ris. Aš negaliu užmigti. Kada pagaliau tai baigsis! Šiaip 
ar taip, aš liksiu rytų zonoje, išsikviesiu žmoną, tačiau jau 
niekada nebepamatysiu savo artimųjų. Mano duktė ir sū- 
nūs gali daryti, ką nori. Tik vieno nežinau — iš ko gy- 
vensiu? Mano žmona gyvena iš lėšų, kurias gauna išnuo- 
modama kambarius. O kaip bus toliau? 


1948 metų balandžio 3 diena. Šiandien ilgai kalbė- 
jausi su Miuleriu — apie mano repatriacijos problemą, 
ypač apie tai, kad kovo 31 dieną oficialiai atsisakė grą- 
žinti mane į tėvynę. Norėdami, kad niekas netrukdytų, 
dieną kalbėjomės sode, o naktį iš kovo mėn. 31 d. į ba- 
landžio mėn. 01 d., nuo 12 val. iki 1.30 val. — valgykloje. 
Svarstėme mums pateiktą pranešimą ir kitus klausimus. 

Aš sakiau, kad nesuprantu, kodėl mano grįžimo į tė- 
vynę klausimą sieja su išpuoliais prieš Tarybų Sąjungą 
dėl prasimanyto „Pauliaus armijos“ sudarymo. Aš kaip ir 
anksčiau manau, kad būtent mano grįžimas į Vokietiją 
geriausiai paneigtų melagingą prasimanymą. 

Po to vėl kalbėjomės apie vyriausiojo JAV kaltintojo 
Teiloro reikalavimus. Tie reikalavimai mane labai nuste- 
bino, net baimina. Tačiau tikiuosi, kad rusai man padės. 
Kaip gali mane liesti amerikiečių teisėtvarka? Aš niekada 
nekariavau su amerikiečiais ir niekada nesusitikau su ko- 
kiu nors amerikiečiu. 

Aš tikiuosi, kad tarybinė vyriausybė bet kuriuo atve- 
ju atsisakys išduoti mane amerikiečiams, net kaip Niurn- 
berge vykstančio generolų teismo ekspertą ar liudytoją. 
Tačiau ar amerikiečiai neprispaus jos pradėti mano ap- 
kaltinimo procesą? Bet ką aš jiems reiškiu, jeigu bus 
sprendžiama kokia nors rusams svarbi politinė problema. 


1948 metų gegužės 9 diena. Kartais būna sunkių, 
dvasią slegiančių dienų. Keista, tačiau kartais jaučiu ir at- 
mosferos poveikį. Kai pagalvoju, dėl ko aš čia sėdžiu, ga- 
liu pasiguosti tik viltimi, jog šiais metais turi tai pasibaig- 
ti. Džiugi bus ta diena, kai išgirsiu, kad ponas Miuleris ir 
kiti nuvyko į Berlyną. Tada bent jau galėsiu patikėti, kad 
ledai pajudėjo. 

Sugrįžęs į Vokietiją norėčiau gauti kokį nors postą, 
kad galėčiau gyventi su žmona, kad galėtų apsilankyti ar- 
timieji. Daugiau nieko nenoriu. Mūsų laikas jau praėjo. 
Dar norėčiau pats nusipirkti, ko man reikia. 

Čia mane globoja, viskuo gerai aprūpina. Tampi pa- 
našiu į žindomą kūdikį. O aš noriu pats savimi rūpintis, 
nusipirkti, gauti tai, ko pageidauju. Be to, aš neturiu jo- 
kio tikslo, nieko nežinau apie savo ateitį. 

Kasdien matau tiktai tvorą ir laukiu, kada atvyks ru- 
sai ir lieps pasirengti. Klausinėti beprasmiška. Aš ir nebe- 
klausinėsiu, nes tikiu, kad rusai įvykdys laikraštyje pa- 
skelbtą pažadą. 


1948 metų gegužės 18 diena. Ir vėl kankina abejo- 
nės. Ar neatsitiks taip, kad Tarybų Sąjunga bent laikinai 

mažiau domėsis Vokietija, daugiau dėmesio skirs kitoms, 
svarbesnėms problemoms? Ar kartais ne per daug svyruo- 
ja Tarybų Sąjungos užsienio politika? Tarybų Sąjunga, 
kuri mažiau negu Vokietija priklauso nuo užsienio (žalia- 
vos ir maisto produktai), gali lengviau vykdyti užsibrėž- 
tus tolimesnius tikslus. Ji gali neskubėti ir laukti, 0 mes 
Vokietijoje to negalime. Mes turime greitai nuspręsti, 
bent jau ekonomikos srityje. 

Kaip atkurti Vokietijos ekonomiką be stambių užsie- 
nio kreditų? Kaip juos suderinti su privalomais reparaci- 
niais mokėjimais, kurių būtinumą ji pripažįsta? Ar tokie 
kreditai nėra reparacijų prielaida? Apie visa tai sampro- 
taudamas, aš pesimistiškai vertinu vokiečių gyvenimo ly- 
gį ateityje ir man atrodo, jog dar ne greitai gyvensime 
geriau. Be to, aš esu prieš Maršalo planą (JAV valstybės 
sekretoriaus Džordžo Maršalo pasiūlytas ekonomiškai nu- 
silpusių Europos šalių atkūrimo ir orientavimo į amerikie- 
tiškas vertybes planas, — vert. past.), nes jis siejamas su 
politinėmis pasekmėmis. 

Ar rusai neims didelių reparacijų iš rytinės zonos, jeigu 
ji nieko negaus arba labai mažai gaus iš vakarinių zonų? 

Kaip gali stiprėti ir konsoliduotis pažangiosios jėgos 
vakarinėse zonose, jeigu jas spaudžia okupacinės admi- 
nistracijos ir vidinė reakcija? Ar nepradės dar smarkiau 
persekioti progresyviąsias jėgas? 

Aš kiekvieną dieną skaitau laikraščius. Skaitydamas 
mokausi, kaip atremti dažnus Anglijos ir Vakarų Vokieti- 
jos radijo išpuolius prieš Tarybų Sąjungą ir marksizmą. 
Tokiu būdu aš jau dabar rengiuosi ateityje ginti savo nau- 
jąją poziciją. 

Gyvenimas nebuvo man dosnus. Nepajutau, kaip pra- 
bėgo 30 metų. Po Pirmojo pasaulinio karo vedžiau. Sten- 
giausi pasiekti deramą padėtį, visiškai pasišvenčiau profe- 
sijai, per mažai dėmesio skyriau šeimai. Aš norėjau užsitik- 
rinti gerą ateitį. Gero gyvenimo pradžia buvo ir jo pabaiga. 
Baisu pagalvoti — namuose nebuvau nuo 1939 metų! 


1948 metų gegužės 19 diena. Sužinojęs paskutines 
naujienas apie TSRS ir JAV santykius, prisiminiau garsią- 
ją istoriją apie Ruzvelto telegramą Hitleriui. Hitleris aisa- 

kė negirdėtu tonu — Ruzveltą pavadino paralitiku, jo 
žmoną — prostitute, O Čerčilį — girtuokliu. Tą atsakymą 
perdavinėjo per radiją. 

Atsimenu, buvo net gėda klausytis. Baisu — tai vals- 
tybės vadovo atsakymas. Prašyte prašosi mintis sugretinti 
tuometinį Hitlerio elgesį su dabartiniu amerikiečių elge- 
siu, Yra apie ką pagalvoti. 


1948 metų gegužės 28 diena. Šiandien nusprendžiau 
parašyti tokį laišką. 

„Ponui generolui leitenantui Kobulovui, 
Maskva. 
Didžiai gerbiamas pone generole! 

Jūsų didžiadvasiškumas mano atžvilgiu teikia man jė- 
gų kreiptis į Jus su prašymu. Todėl drįstu pasiremti Jūsų 
apsilankymu kovo 31 dieną ir kovo 26 dienos pokalbiu su 
ponu papulkininkiu Georgadze. 

1. Sprendžiant iš man adresuoto pareiškimo ir dėl 
įtemptos tarptautinės padėties, mano repatrijavimo kliūtis 
yra prieš mane nukreipta Vakarų spaudos propaganda 
(„Paulius ir jo armija“), o taip pat amerikiečių kaltintojo 
Niurnberge, generolo Teiloro kalba. 

Dėl Teiloro pareiškimo apie mane galiu pasakyti, kad 
aš nekariavau nei su anglais, nei su amerikiečiais. Jie iš- 
silaipino Europoje pusantrų metų vėliau, negu aš patekau 
į nelaisvę. 

Mano paskutinės pareigos iki karo pradžios — 16-ojo 
korpuso štabo viršininkas. Per karą su Lenkija ėjau 10- 
osios armijos štabo viršininko pareigas. Karo metu su 
Prancūzija buvau 6-osios armijos štabo viršininkas. Vy- 
riausiosios ginkluotųjų pajėgų vadovybės būstinėje 
(OKV) niekada nedirbau. Nuo 1940-09-03 iki 1942-01-20 
buvau sausumos kariuomenės Generalinio štabo vyriau- 
siasis kvartirmeisteris. Vyriausiojoje sausumos kariuome- 
nės vadovybėje buvę mano viršininkai feldmaršalas Brau- 
chičas ir generolas pulkininkas Galderis, kaip minėtame 
pareiškime nurodė Teiloras, neapkaltinti, nes tam nebuvo 
pagrindo. Taigi neturi būti jokio pagrindo apkaltinti ir 
mane. 

Per karą ėjau tik vienas su vadovavimu susijusias pa- 
reigas — nuo 1942-01-20 iki 1943-01-31 Rusijoje buvau 
6-osios armijos vadas. Tik tarybinė vyriausybė gali vertin- 
ti šią mano veiklą. Aš neprisimenu, kad vadovaudamas 6- 
ajai armijai, būčiau išleidęs kokį nors tarptautinėms ka- 
riavimo taisyklėms prieštaraujantį įsakymą. 

Dabar Niurnberge vykstančiame vyriausiosios gin- 
kluotųjų pajėgų vadovybės teismo procese kaltinamųjų 
suole prieš amerikiečių karinius teisėjus sėdi ribotas as- 
menų skaičius. Spauda rašo, kad juos kaltina už konkre- 
čius tarptautinių kariavimo taisyklių pažeidimus. O dau- 
guma Vokietijos kariuomenės armijų vadų jau palaisti iš 
nelaisvės. 

Tai reiškia, kad aš, žvelgiant iš teisinių pozicijų, ne- 
turiu bijoti aiškintis su Vakarų valstybių teismu, 0 ameri- 
kiečio kaltintojo pareiškimą mano adresu galiu vertinti 
tik kaip politinį aktą. 

Beveik visus praėjusius metus Vakarų spauda vykdė 
prieš mane nukreiptą kampaniją. Ji nesiliovė ir po to, kai 
pastorius Šrederis (anksčiau jis buvo Nacionaliniame ko- 
mitete) ir mano sūnus Vakaruose paskelbė melą demas- 
kuojančius pareiškimus, kai tą patį darė ir rytinės zonos 
spauda. Tokios laikraščių kampanijos priežastys yra labai 
aiškios, bet jos manęs neliečia. 

Dabar neįmanoma numatyti, kada pagaliau baigsis 
tos provokacijos ir pagerės padėtis, todėl suprantama, jog 
mane jaudina klausimas: ar yra vilties kada nors sulaukti 
repatriacijos? Todėl, gerbiamas pone generole, aš būčiau 
Jums labai dėkingas, jeigu, pasitaikius progai, atsakytu- 
mėte į šį mano klausimą. 

2.„Papildydamas tai, ką apie mane žinote, aš drįstu 
pasidalyti savo mintimis, iš kurių išplaukia mano požiūris 
į tėvynės problemas. 

Tik patekęs į nelaisvę aš pradėjau rimtai svarstyti po- 
litinius klausimus. Giliau analizuodamas su Antruoju pa- 
sauliniu karu susijusias aplinkybes ir įvykius, aš ėmiau 
kritiškai vertinti savo ankstesnes pažiūras. Studijuodamas 
politines ir ekonomines problemas, iš pažangios pasaulė- 
žiūros pozicijų ėmiau vertinti ir istorinius įvykius. 

Ypač daug dėmesio skyriau Tarybų Sąjungos esmei, 
jos bendražmogiškiems tikslams, jos taikiai politikai ir tai 
atsakomybei, kurią mes, vokiečiai, užsikrovėme ant savo 
pečių užpuldami Tarybų Sąjungą. Kaip ir tada, kai nauji 
įsitikinimai paskatino mane veikti prieš Hitlerio režimą, 
taip ir dabar jie yra mano užimamos pozicijos pamatai: 
tiktai vieningos, demokratinės ir taikios Vokietijos sukū- 
rimas gali pagerinti jos ekonominę ir visuomeninę padėtį, 
pasitarnauti taikiai Europos ir viso pasaulio ateičiai. 

Aš manau, kad viso to pagrindas yra Potsdamo susi- 
tarimas. Ryšium su juo tarybinėje zonoje įvykdytos prie- 
monės (denacifikacija, demokratizacija, stambių ūkinių ir 
bankų monopolijų likvidavimas, žemės reforma), mano 
nuomone, yra iš esmės teisingos. Būtina taip veikti ir Va- 
karų zonose. 

Vokietijos padėtis dabar labai sunki. Jei ne užsienio 
pagalba, gyventojams trūktų maisto produktų. Tarybų Są- 
junga, atsižvelgdama į tokią padėtį ir to nesiedama su po- 
litinėmis aplinkybėmis, rytinėje zonoje padeda spręsti 
ūkio ir maisto problemas. 

Tuo tarpu Vakarų Vokietija įtraukiama į Maršalo pla- 
ną. Žinoma, Vakarų Vokietijai ypač skubiai reikia gauti 
paskolų maisto produktams, kad būtų atstatytas ūkis. Jei- 
gu tai bus daroma normaliomis ekonominėmis ir Vokieti- 
jos vienybės išsaugojimo sąlygomis, tada vokiečių tauta 
savo darbštumo ir aukšto intelekto dėka sugebės ne tik 
atsilyginti už suteiktą pagalbą, bet ir netolimoje ateityje 
išmokėti realias reparacijas. 

Man atrodo, kad Vakaruose vargingą Vokietijos pa- 
dėtį panaudoja politiniams tikslams ir monopolistinio ka- 
pitalo naudai. Nieko gero negali duoti ir vis labiau ryškė- 
jantys Vokietijos padalijimo sumanymai bei priemonės, 
nes Vakarų Vokietiją ir Rytų Vokietiją jungia glėudūs 
ekonominiai ryšiai, tarpusavio priklausomybė. Tik vienin- 
ga Vokietija gali būti gyvybinga. 

Negalima Vokietijos ekonomiką dirbtinai, prievarta 
suskaldyti į dalis, kaip ir negalima XX amžiuje suskaldyti 
seną, kultūringą tautą, kai ji to nenori. Todėl labai svar- 
bu, nebijant jokių kliūčių, energingai pareikšti demokra- 
tišką vokiečių tautos valią — vienybė ir teisinga taika. Il- 
gą laiką niekas negalės ignoruoti tą tautos valią. 

Sprendžiant Vokietijos problemą negalima ignoruoti 
ir jos sienų klausimo, nes nuo to priklauso ūkio ir apsirū- 
pinimo maisto produktais padėtis, o taip pat ir politinė 
Vokietijos raida. Kiekvienas vokietis gali nesutikti ir su 
rytinės sienos reguliavimu, ir su Saro srities atskyrimu. 
Tačiau būtinai reikia pasiekti, kad tai netaptų šovinistinio 
siundymo objektu. Reikia tikėti, kad demokratinė mūsų 
šalies raida ir geri jos santykiai su kaimynais padės, atsi- 
žvelgus į vokiečių interesus, taikiai ir teisingai išspręsti tą 
problemą. 

Tik vieno norėsiu sugrįžęs į tėvynę — nesvarbu, kur 
aš būsiu ir ką veiksiu — atiduoti visas jėgas kovai už ma- 
no tėvynės vienybę, už taikios demokratinės santvarkos 
įtvirtinimą ir už gerus santykius su kaimyninėmis šalimis, 
ypač su Tarybų Sąjunga. 

Demokratinė Vokietija — geriausia taikos Europoje 
garantija, nes sukūrus demokratinę Vokietiją imperialistų 
stovykla neteks svarbiausios atramos ir jokios vilties įgy- 
vendinti savo tikslus“ 


1948 metų gegužės 31 diena. Išvyka pailsėti — bran- 
gus malonumas. Aš mielai niekur nevažiuočiau ir norė- 
čiau, jeigu tai įmanoma, gauti vertingesnį maistą. Tai bū- 
tų geriau, negu išvykti į kokią kitą vietą. 

Čia turiu visus patogumus; gydytojo nuomone, dabar 


svarbiausia, kad priaugčiau svorio. Be to, pasiekiau tokią 


ribą, kad bijau išeiti anapus mūsų tvoros, o išėjęs nesijau- 
čiu tvirtai. Man atrodo, kad rusams būtų naudingiau pa- 
likti mane šioje vietoje. 

Be abejo, neatsisakyčiau kur nors išvažiuoti su pa- 
pulkininkiu arba majoru, tik jokiu būdu, ne su visa čio- 
nykščia draugija. Aš vis dėlto manau, kad iki rudens pa- 
aiškės, kada išvyksiu namo. Taigi vasarą dar ir čia gali- 
ma pagyventi. 


1948 metų birželio 8 diena. 

Aš jau ne kartą pareiškiau, kad Tarybų Sąjungoje 
neatsižvelgiama, kokia sunki buvo vokiečių Generalinio 
štabo padėtis. Ją vertina nevisapusiškai. Rusai nesupranta 
daugelio įsakymų ir teigia, esą vokiečių Generalinis šta- 

bas nepasireiškė taip, kaip anksčiau, kai išgarsėjo stam- 
bių operacijų planavimu ir vykdymu. 

Karo su TSRS specifiką lėmė Hitlerio tikslai. Kovos 
operacijomis jis siekė užsitikrinti sėkmingam karui būti- 
nas ekonomines bazes, pavyzdžiui, Ukrainą, Donbasą, Ba- 
ku. Tuo tarpu Generalinis štabas planuodamas savo Ope- 
racijas turi tik vieną tikslą — sutriuškinti priešo ginkluo- 
tąsias pajėgas. 

Tačiau neįmanoma vienu metu siekti dviejų svarbiau- 
sių tikslų. Pavyzdžiui, norėdami sutriuškinti ginkluotąsias 
pajėgas, puolame ir užimame Maskvą, ir tuo pačiu metu 
ekonominiais tikslais okupuojame Ukrainą bei Donbasą. 
Toks jėgų skaldymas į dvi dalis labai sunkino Generali- 
nio štabo darbą, vedė prie nenuoseklumo. To neturi pa- 
miršti Generalinio štabo veiklos vertintojai. 

Manęs neišvargino ilgi pokalbiai šia tema. Mano 
nuomone, jie įdomūs ir pamokantys. Suprantama, aš ne- 
galiu atsakyti į visus klausimus. Pavyzdžiui, aš nežinau, 
kiek lėktuvų turėjome pradžioje, kiek rusų lėktuvų pate- 
ko į mūsų rankas, kokius nuostolius puldama patyrė 6-oji 
armija. Aš to nežinau. Tačiau aš įsitikinau, jog dar gerai 
sugebu dirbti protinį darbą, ir manau, kad padėjau daug 
ką išaiškinti. 

Vis dėlto per 6 darbo valandas labai pavargau ir šian- 
dien nebegaliu nieko daugiau nuveikti. Jie, tie Žmonės, 
buvo gerai pasiruošę, o aš turėjau viską prisiminti. 


1948 metų birželio 10 diena. Pranešė, kad Rumunijai 
ir Vengrijai 80 procentų sumažino reparacijas. Tai rodo, 
jog Tarybų Sąjunga vykdo išmintingą, apdairią ir „dide- 
lę" politiką, aktyviai remia liaudies demokratines valsty- 
bes. Visiškai kitokia 1918 metais buvo Prancūzijos politi- 
ka Vokietijos atžvilgiu. 

Jeigu prancūzai tada būtų pasielgę panašiai kaip da- 
bar TSRS liaudies demokratijos šalių atžvilgiu, Hitleris 
niekada nebūtų paėmęs valdžios, mes niekada nebūtume 
kariavę, ir nebūtų žuvęs mano sūnus. 


1948 metų birželio 20 diena. Koka rašo, kad jie su- 
laukė pinigų reformos. (Vakarinėse okupacinėse zonose 
vietoje reichsmarkių į apyvartą išleido Vakarų Vokietijos 

markes. Reichsmarkių santaupos buvo devalvuotos santy- 
kiu: už 100 reichsmarkių — 6 markės ir 50 pienigų, — 
vert. past.). Viešpatauja baisi painiava. Žmonės sako, kad 
verčiau būtų patekę į rusų, o ne į tų valkatų rankas... Ji 
vėl be pinigų — viską suėdė reforma... 


1948 metų birželio 22 diena. Šiandien perdaviau pa- 
reiškimą tarybinei vyriausybei. Prašau spręsti, ar galėčiau 
dirbti Vokietijoje, rytinėje okupacinėje zonoje. 

Aš pareiškiau, kad esu vieningos demokratinės Vo- 
kietijos ir jos problemos sprendimo pagal Potsdamo nuta- 
rimus šalininkas. 

Nors kiekvienam vokiečiui sunku ir skaudu dėl nau- 
josios rytinės sienos, — tai jokiu būdu neturi tapti šovi- 
nistinio kiršinimo objektu. Priešingai, reikia sulaukti mo- 
mento, kai dėl taikios demokratiškos Vokietijos plėtotės 
ir gerų santykių su kaimyninėmis valstybėmis nustatymo 
ateis išmintingo, vokiečių interesus atitinkančio sienos 
sureguliavimo laikas. 

Dievas duos, mes sulauksime to momento. 


1948 metų birželio 27 diena. Mums teks skaitytis su 
Vokietijos suskaldymo faktu, todėl reikia nuspręsti, ku- 
rioje zonoje apsigyvensime. Visiems trims būtų geriau iš- 
važiuoti į rytinę zoną dėl šių priežasčių: 

a) Rytinėje zonoje, mūsų supratimu, jau atlikti naujos 
demokratinės Vokietijos kūrimo darbai (fašizmo ir kon- 
cernų likvidavimas, žemės reforma). 

v) Rytinėje zonoje mūsų nepersekios ir neareštuos 
(kaip, pavyzdžiui, grafą Ainzidelį Visbadene). 

c) Aš nežinau, kada grįšiu į tėvynę, bet jeigu rytinėje 
zonoje man pasiūlytų darbą, kuris padėtų atstatyti Vokie- 
tiją, aš savo šeimą iš Baden Badeno išsikviesčiau į rytinę 
zoną. 

Dabar rimta ir sunki padėtis, tačiau tai laikinas reiš- 
kinys. Negalima rimtai vertinti visų Vakarų radijo komen- 
tarų; tai tik atskirų korespondentų plepalai. Pinigų refor- 
ma rytinėje zonoje mums palankesnė, panaši į tokią pat 
reformą Rusijoje. Po dvejų-trejų metų visi tai supras, nes 
vokiečiams suteikiama prekybos ir pramonės laisvė. 

Todėl mes greitai atstatysime rytinę Vokietijos dalį. 
Vokiečių gyvenimo lygis Rytuose po dvejų metų bus 
daug aukštesnis negu Vakaruose. Rytuose nebus nė vie- 
no bedarbio, o vėliau galbūt prasidės klestėjimas. Būtent 
tada turės prasidėti tikras klestėjimas, kai Vakaruose pra- 
sidės krachas. Tada, kai Vakarai pradės žlugti, vakarinių 
zonų gyventojai pareikš norą susivienyti. 


1948 metų liepos 4 diena. Londono radijas vėl prisi- 
minė Pauliaus armiją Tarybų Sąjungoje. Už ką anglai ma- 
nęs nekenčia? Aš niekuo ir niekada jiems nenusikaltau! 


1948 metų liepos 5 diena. Pinigų reforma... Po Lon- 
dono konferencijos man aišku, kad Amerika ir kiti tik ap- 
simeta, kai pasisako už vieningą Vokietiją. Iš tikrųjų jų 
tikslas — pajungti Bizoniją (taip vadino amerikiečių ir an- 
glų okupacinių zonų junginį, — vert. past.), kad darytų 
įtaką ekonomikos, politikos ir karinėse srityse. 

Pinigų reforma Bizonijoje įrodo, kad jie siekė suskal- 
dyti Vokietiją. Aš tikiu rusų pranešimais, jog Kontrolės 
tarybos sudaryta finansų komisija jau parengė bendros vi- 
sai Vokietijai pinigų reformos pagrindus, ir kad tą darbą 
sabotavo Amerika bei kitos už separatinę reformą pasisa- 
kančios šalys. Jeigu šiandien rusai pasiūlytų savo zonoje 
įvykdyti tokią pat pinigų reformą kaip Bizonijoje, Vakarų 
valstybės pasistengtų surasti priežastį atmesti tą pasiūlymą... 


1948 metų liepos 11 diena, sekmadienis. Šiandien 
Ziusis — vėl dėmesio centre. Ir vėl laikraštyje „Berliner 
Zeitung“. Laikykis, mano sūnau! 


1948 metų liepos 20 diena. Įtampa atslūgo; manau, 
kad Vakarų ir Rytų valstybės susitars. Daug tikiuosi iš nu- 
matomo keturių valstybių užsienio reikalų ministrų susiti- 
kimo. Reikia pagaliau susitarti, negalima palikti berlynie- 
čių kentėti. (Čia feldmaršalas turbūt rašo apie 1948 m. 
birželio mėn. 24 d. tarybinės kariuomenės pradėtą Berly- 
no blokadą. Vakarinės Berlyno dalies gyventojus ameri- 
kiečiai galėjo aprūpinti tik oro transportu, — vert. past.). 
Jeigu nesuras būdų susitarti, Vakarų valstybės susilauks 

sunkių pasekmių: rusai turi daryti ką darę ir Vakarų vals- 
tybėms teks palikti Berlyną. Neįmanoma visą laiką aprū- 
pinti Berlyną „iš oro“. 


1948 metų liepos 21 diena. Šiandien kalbėjomės su 
Šlemeriu. Svarstėme padėtį Berlyne. Jeigu Sokolovskis 
(TSRS maršalas Sokolovskis tada buvo tarybinės kariuo- 
menės Vokietijoje vyriausiasis vadas, — vert. past.) leis 
vėl atvežti anglių, tai, mano nuomone, gali reikšti, kad 
blogiausia jau praeityje. Anglai per daug triukšmauja dėl 
Vokietijos, jie nori visam pasauliui pasirodyti esą gynėjai 
ir gelbėtojai. Reikia suprasti tikrąsias to priežastis: jie ne- 
nori palikti Berlyno, jie išleido daug lėšų, todėl šaukia, 
kad mes, anglai, dirbame kilnų darbą, mes neleisime jums 
mirti iš bado... 

Aš manau, kad anglai ir kiti sulauks dienos, kai teks 
išeiti iš Berlyno. Jeigu pasiseks įvykdyti dvejų metų pla- 
ną, padėtis rytinėje zonoje pagerės ir Vakarų valstybės 
pačios iš ten pasitrauks. 


1948 metų rugpjūčio 4 diena. Visur plinta komuniz- 
mas. Įdomiausia, kad jis įsitvirtina ne tiktai TSRS ribose, 
bet ir anapus vandenyno — Kinijoje, Indijoje. Galvą kelia 
engiamos tautos. Negalima sakyti, kad tai komunizmas. 
Tai išsivadavimo idėja. 

Ta stiprėjanti išsivadavimo jėga ateityje susilies su 
komunizmu. Jau dabar jam simpatizuoja. Komunistai tai 
žino ir todėl jaučiasi vis stipresni. Tai jėgų santykio re- 
zultatas. Galima pastebėti, kaip metai po metų vieni stip- 
rėja, o kiti silpsta. Tikslas — išlaisvinti darbininkų klasę, 
kuriam trukdo kapitalistas — skatina komunistus kuo 
sparčiau telkti naujas jėgas. 

Vieni komunistai daug nenuveiks, tačiau Tarybų S5ą- 
jungos remiami gali kelti rimtesnius reikalavimus. Tai ro- 
do Graikijos, Italijos, Prancūzijos pavyzdys. Didelis vaid- 
muo tenka naujajam jaunimui. Jam priklauso ateitis. 


1948 metų rugpjūčio 6 diena. Daugelis neteisingai 
įsivaizduoja mano veiklą praeityje. Sako, kad aš paren- 
giau „Barbarosos“ planą. Tačiau kita vertus, manęs nelai- 
ko kariniu nusikaltėliu. 

Aš neturiu nieko bendro su tokiais žmonėmis kaip 
Keitelis, Jodlis ir Galderis. Aš tada dirbau Generalinio 
štabo operatyviniame skyriuje, kuriam vadovavo Galderis. 
Man įsakė parengti planą dėl medžiagų aprūpinimo. Aš 
tai ir dariau, kaip ir tie karininkai, kurie planavo trans- 
portavimą ir kitus dalykus. 

Paskui mane paskyrė vadovauti 6-ajai armijai. Aš 
gaudavau būtent karinių nusikaltėlių įsakymus. Sakykite, 
ar aš turėjau jų gailėtis? Ne. Niurnberge aš pasakiau vi- 
sam pasauliui tiesą. Suprantama, kai kam tai nepatiko. 
Pirmiausia tiems, kurie mano šeimą uždarė į koncentraci- 
jos stovyklą. 

Aš niekada nebuvau artimai pažįstamas nei su Keite- 
liu, nei su jo kompanija. Pas Hitlerį buvau vieną kartą. 
Labai liūdna, kad kai kurie mano draugai toliau perdavi- 
nėjo nusikalstamus įsakymus. Dėl to jiems teko atsisvei- 
kinti su gyvenimu. 

Dabar Vakaruose apie mane rašo ištisus romanus: 
Paulius suorganizavo pusės milijono kareivių armiją. Ta- 
čiau juk tai tie kareiviai, kurie guli brolių kapuose. 

Tuo jie nori apjuodinti rusus ir mane. Kiti nori iš- 
vengti bausmės už nusikaltimus žmonijai. Tie žmonės, ku- 
rie taip triukšmauja, nori eiti Hitlerio pėdomis, turi tokių 
planų kaip ir Hitleris. Jiems reikia patrankų mėsos būsi- 
mame kare. Tikėsimės, kad juos laiku demaskuos ir ne- 
leis jiems dar kartą panaudoti Vokietijos liaudį savo tiks- 
lams. 

Mano žmona man rašo: ta gauja skleidžia apie tave 
įvairiausius prasimanymus. Man dėl to nei šilta, nei šalta. 
Pirmiausia grįšiu į rytinę zoną, o vėliau pažiūrėsime. 

Kai sugrįšiu į tėvynę, būsiu dažnai puolamas, nes 
daugelis neįsivaizduoja, kas ir kaip. Yra prieš mane nusi- 
teikusių generolų ir karininkų, kurie girdėjo apie gerą 
Pauliaus gyvenimą. Sugrįžę į tėvynę pareiškia: „Tai tiesa. 
Pamaskvėje yra Pauliaus štabo būstinė“. (Vieno tokio 
prieš feldmaršalą nusiteikusio karininko — Generalinio 
štabo pulkininko fon Pecoldo — straipsnį galėsite per- 
skaityti šios knygos priede, — vert. past.). Gyvenime pa- 
sitaiko dar kvailesnių dalykų, todėl aš nekreipiu dėmesio. 

Rusai, be abejo, manęs čia nelaikytų, jeigu aš turė- 
čiau ką nors bendro su Niurnberge teisiamais kariniais 
nusikaltėliais. Tikėsimės, kad jau greitai susitars ir ma- 
nau, tai nulems mūsų padėtį. Dabartinė padėtis gadina 
nervus. Šiuo metu nenorėčiau gyventi Berlyne. Baisu, 
kaip kenčia žmonės! 


1948 metų rugpjūčio 18 diena. Šiandien parašiau 
Ernstui, kad esu patenkintas liepos 17 dieną laikraštyje 
„Berliner Zeitung“ išspausdintu jo straipsniu. Labai daly- 
kiškas, teisingas straipsnis. Tačiau patariau ateityje vengti 
pokalbių su žurnalistais, nes jie viską parašys kaip jiems 
reikia. Ypač liūdna, kad, norėdami užsidirbti, panašiai el- 
giasi ir kai kurie buvę draugai... 

Jaučiu, kad ir Koką labai slegia siundymai prieš ma- 
ne. Gal Ziusiui pavyks ją nuraminti. Dėl ateities tegul ne- 
sijaudina. Teks dar bent kelis mėnesius pakentėti. Kai aš 
sugrįšiu, mes nesėdėsime vaikams ant sprando. Aš žiūriu 
į gyvenimą atviromis akimis, gerai suprantu savo ir mūsų 
padėtį... 


1948 metų rugsėjo 11 diena. Šįvakar visi važiavome 
žiūrėti filmo „Šikšnosparnis“. Visiems labai patiko. Aš 
kaip niekada garsiai ir linksmai juokiausi ir tas dvi valan- 
das apie nieką negalvojau. Pamiršau net savo negandas. 


1948 metų rugsėjo 23 diena. Šiandien eilinis (58-asis) 
mano gimtadienis. Pakviečiau tiktai savo bendraminčius 
ir draugus, tarp jų Zeidlicą. Neblogai praleidome vakarą. 


1948 metų spalio 18 diena. Berlyno problemos pasek- 
mės blogiausiu atveju gali būti labai rimtos. Vakarų vals- 
tybės, į nieką neatsižvelgdamos, stengiasi išlaikyti Berly- 
ne stiprias politines pozicijas. Oro tiltas negali būti ilga- 
laikis. Tikėkimės, jog žiemą pavyks išspręsti tą problemą. 

Vakarai nelabai siekia susitarti. Tai liudija faktai: Va- 
karų valstybės Berlyno problemos sprendimą perdavė 
Saugumo tarybai, jos atsisakė sukviesti užsienio reikalų 
ministrų konferenciją. 

Rusai sako, kad Berlyno problemą turi spręsti ne kas 
kitas, o keturios didžiosios šalys. Tai suprantama ir atitin- 
ka Jungtinių Tautų Organizacijos statutą. Rusams labiau- 
siai nereikia karo. Taika yra jų jėgos pagrindas. 

Jungtinių Tautų Organizacija gali suirti. Vakarų vals- 
tybės ten užsitikrino absoliučią daugumą. Vakarai nori 
atsirevanšuoti už Dunojaus konferenciją. (1948 m. rugpjū- 
čio mėn. tarptautinėje Dunojaus baseino šalių konferen- 
cijoje buvo parengta laivininkystės režimo Dunojaus upe 
konvencija. Vakarų valstybės konferencijoje nedalyvavo, 
kus. Kokių tikslų turėdamas atvyko į Paryžių Dalesas? 
(JAV Centrinės žvalgybos valdybos bendradarbis, vėliau 
— direktorius, — vert. past.). Todėl, kad jie nenori tai- 
kos. Jiems reikia karo, tik jie nežino, kaip jį pradėti. 

Ryškiausias karo kurstytojas yra Čerčilis. Jam vis per 
mažai — gal pagaliau dėl to neteks galvos. Iki šiol viskas 
jam sekėsi, pradedant anglų-būrų karu. Tačiau jeigu da- 
bar kils karas, Didžiosios Britanijos imperija suirs. Jau 
bruzda visos kolonijos. 


1948 metų lapkričio 17 diena. Šiandien Berlyno laik- 
raščiai pranešė, kad generolas Šraiberis (1948 m. rugsėjo 
mėn. iš nelaisvės į Rytų Vokietiją grįžęs generolas, — 
vert. past.) perbėgo į vakarinę zoną. Tai manęs labai ne- 
nustebino. Aš, skaitydamas laikraštį, tik pagalvojau, kad 
tai spaustuvės klaida. Man tai buvo keista. Tas profeso- 
rius atrodė šiek tiek įtartinas, tačiau niekada nemaniau, 
kad jis gali taip pasielgti. 

Tas tipas visada iškilmingai pasižadėdavo: „Aš nieka- 
da neužmiršiu, kaip rusai mums padeda“. Jis buvo istori- 
kas ir neišmanėlis profesorius. Tokios puikios pareigos — 
vyriausiasis rytinės zonos policijos gydytojas, rytinės zo- 
nos sanitarinės tarnybos viršininkas. Kaip galima viso to 
atsisakyti! Be to, jeigu jis tų pareigų nenorėjo, jam siūlė 
profesoriaus vietą Leipcige. Jis vertas tik pasigailėjimo. 


1948 metų lapkričio 29 diena. Šiandien aš patariau 
savo generolams apsigyventi tik rytinėje zonoje ir nekeis- 
ti profesijos. Visi žino, kad Rytuose reikia žmonių. Apie 

tai kalbėjo ir Farsteris (po karo, 1945-08-12, Vokietijos te- 
ritorijoje tarybinės kariuomenės areštuotas Vermachto ge- 
nerolas, — vert. past.). Ponas Miuleris taip pat gavo gerą 
darbą. Tik reikia, kad tavimi pasitikėtų ir kad turėtum ta- 
rybinių organų rekomendaciją. 

Aš, kaip armijos vadas, dirbau su man pavaldžiais tei- 
sininkais, gydytojais, technikais. Manau, kad galėčiau va- 
dovauti pašto ar geležinkelio tarnyboms, nes kariuome- 
nėje buvo ir tokių specialistų. Jeigu žmogus sugebėjo va- 
dovauti armijai, jis sugebės vadovauti ir įstaigai. 


1949 


1949 metų sausio 1 diena. Man užsiminė, jog dėl ne- 
palankios politinės padėties šiais metais negalėsiu išvykti. 
Tai gal nelaisvėje praleisiu visą gyvenimą? Nors ir labai 
čia patiktų, ilgai nelaisvės nebeištverčiau. Nemanau, kad 
šioje vietoje mane apgyvendino 1—2 mėnesiams. 

Paleisdami mane ir Zeidlicą į namus, geriausiai įro- 
dytų, jog Vakaruose sako netiesą. Laikraščiai nebegalėtų 
spėlioti ir kurti pasakėlių apie Zeidlico arba Pauliaus ka- 
riuomenę. Mūsų išleidimas į Vokietiją būtų paprasčiau- 
sias problemos sprendimo būdas. Padėtis pablogėjo bū- 
tent pastaruoju metu. 

Suprasčiau, kodėl mane laiko nelaisvėje, jeigu čia lai- 
kytų ir kareivius. Tačiau kareiviai jau namuose, ir aš nie- 
ko nebesuprantu. Spaudoje skelbiama, kad artimiausiomis 
savaitėmis į namus sugrąžins visus bet kurioje šalyje dar 
esančius karo belaisvius. 


1949 metų sausio 21 diena. Didžiausia kančia, kad 
neturiu radijo. Visą laiką kažko trūksta. Labai pripratau 
prie radijo. Radiją atėmė kaip tik tuo metu, kai Vakaruo- 
se apie mane pradėjo skleisti įvairius prasimanymus. Aš 
vieno nesuprantu: jeigu atėmė radiją, ar tai reiškia, kad 
mumis nebepasitiki? Kitaip neįmanoma to paaiškinti, gal 
rusai bijo dėl mūsų gyvybės, jei mumis taip nepasitiki? 

Negaliu įsivaizduoti, kad su mumis jie sieja kažko- 
kius ypatingus savo planus. Parašiau jau viską, ką žino- 

jau. Nesuprantu, kas dar čia manęs laukia. Jeigu jie dar 
ko nors iš manęs nori — bet kada gali gauti. 


1949 metų vasario 10 diena. Amerikiečių korespon- 
dentas vėl pateikė klausimus generalisimui Stalinui. (Tarp 
jų buvo klausimas apie Berlyno blokados nutraukimą. 
Stalinas atsakė teigiamai, tačiau su sąlyga, jei Vakarų 
valstybės taip pat nutrauks apribojimus, — vert. past.). 
Amerikiečiai tai daro jau trečią kartą. Jie nori išgirsti, kad 
Tarybų Sąjunga nepriima jų pasiūlymų, tačiau to jiems 
nepavyksta, ir jie kiekvieną kartą patenka į aklavietę, ap- 
sijuokia prieš visą pasaulį. 

Dabar kiekvienas eilinis žmogus supranta, kad ameri- 
kiečiai nenori taikos ir siekia konflikto su Rusija. 


1949 metų gegužės 28 diena. Mane visada labai do- 
mina Zusio laiškai. Prekių pasiūla, žemos kainos ir silpna 
perkamoji galia — kur visa tai nuves? Nedarbas, perka- 
mosios galios kritimas. Užburtas ratas. 


1949 metų rugpjūčio 4 diena. Kodėl man nesako, kad 
dar šiais metais grįšiu namo (tikslesnė data man nesvar- 
bu)? Todėl, kad negali ir nenori pasakyti. Aš būčiau labai 
patenkintas, jeigu man praneštų, jog šiais metais dar ne- 
paleis, tačiau 1950 metų gegužės 30 dieną jau būsime na- 
muose. O dabar jau ruošiasi žiemai — skaldo malkas. 


1949 metų rugpjūčio 15 
Brangusis Zeidlicai! 

Nuoširdžiai sveikinu Jus su gimimo diena. Siunčiu 
geriausius linkėjimus Jums ir Jūsų šeimai. Pirmiausia lin- 
kiū sveikatos ir artimiausiu laiku sėkmingai pradėti dirbti 
tėvynėje. Nacionalinis frontas laukia. Nepaprastai apsi- 
džiaugčiau, jeigu netrukus susitiktume toje veiklos srityje. 

Apie save turiu pranešti, kad jau dvi savaites guliu 
ligoninėje (kairės rankos skausmai nuo persišaldymo). Ti- 
kiuosi greitai pasveikti, nes esu labai gerai gydomas. 

Nuoširdūs sveikinimai ir linkėjimai Jums ir kartu su 
Jumis esantiems draugams, 

visada Jūsų Fr. Paulius 

1949 metų lapkričio 24 diena 
Brangusis Ernstai! 

Artimiausiu laiku aš pagaliau sugrįšiu į tėvynę. To 
įvykio išvakarėse noriu štai ką tau pasakyti. 

"Tu žinai apie mano veiklą per karą ir po karo. Įvykiai 
parodė, kad aš buvau teisus. Kai grįšiu į Vokietiją, vado- 
vaudamasis tais pačiais sumetimais, nusprendžiau apsigy- 
venti ir dirbti rytinėje zonoje. Viena svarbiausių priežas- 
čių — rūpintis mamos ateitimi (feldmaršalas rašo apie sa- 
vo žmoną Eleną Konstanciją Paulius, — vert. past.). Po 
to, ką jai teko išgyventi, aš jaučiu didžiausią pareigą už- 
tikrinti jai ramybę ir gydymą. 

Aš manau, kad rytinėje zonoje tai pavyks ir materia- 
liniu atžvilgiu. Tuo tarpu Vakaruose — ne. Mums tenka 
laukti, kad man sugrįžus į Vokietiją, nesvarbu, į kurią zo- 
ną, Vakaruose pakils nauja šmeižto banga. Jeigu mes su 
mama gyventume Vakaruose, ji visą laiką jaudintųsi, o to 
neturi būti. 

Gaila, mamos liga apsunkina padėtį. Man rašė apie 
jos ligą — sunkų geltligės atkrytį. Reikės ilgai gydytis. 
Man patarė, kad jai pačiai nepraneščiau net ir džiugios 
naujienos, kad aš sugrįžtu. Būtų geriau, jei tai atsargiai 
pasakytų Pusė. 

Čia būdamas negaliu visapusiškai įvertinti padėties ir 
padaryti teisingų išvadų. Todėl būčiau tau dėkingas, jei 
atvažiuotum į Berlyną, ir ten mes kartu aptartume, ką to- 
liau daryti. 

Mano nuomone, būtų geriau, jeigu tu atvyktum į Ber- 
lyną anksčiau už mane, nes per radiją ir spaudoje prasi- 
dės nauja šmeižto kampanija, kai aš sugrįšiu. Tada tau 
bus sunkiau gauti vizą. Kol kas tiksliai nežinau, kurią die- 
ną atvyksiu. Apie tai tau praneš šio laiško įteikėjas. Jis 
papasakos ir apie kitas mūsų susitikimo detales (kur mes 
apsigyvensime, kur susitiksime ir t. t.). 

Jeigu mama negalės atvažiuoti artimiausiu laiku, aš, 
suprantama, stengsiuos iš prancūzų gauti vizą ir atvykti 
į Badeną. Manau, kad prancūzai atsižvelgs į aplinkybes 
ir patenkins mano prašymą. Tačiau aš taip blogai žinau 
padėtį, kad čia būdamas nieko negaliu galutinai nu- 
spręsti. Pats pagalvok, ar sakyti mamai, kad vyksi į Ber- 

lyną. Mano nuomone, būtų geriau, jeigu mes abu telefo- 
nu pakalbėtume su Puse, kad ji parengtų mamą. Nu- 
spręsime susitikę. 

Man labai gaila, kad dėl mano sugrįžimo jums teks 
patirti daug nepatogumų. Vis dėlto tikiuosi, jog po trum- 
palaikių sunkumų ateis ramybė, kurios ypač reikia ma- 
mai. Tikėkimės, kad viskas bus gerai ir mes pagaliau pa- 
simatysime. 

Širdingai sveikinu tave ir tavo šeimą, 
tavo tėtis. 


1949 metų gruodžio 20 diena 
Ponui generolui leitenantui Kobulovui, Maskva. 
Didžiai gerbiamas generole! 
Nuolankiausiai prašau Jus persiųsti pridedamą laišką 
ponui generalisimui Stalinui. 
Su gilia pagarba Fr. Paulius. 


Pone generalisime! 

Jūsų septyniasdešimtojo gimtadienio proga milijonai 
taikių, pažangių pasaulio žmonių kartu su Tarybų Sąjun- 
gos tautomis linki Jums geros sveikatos ir naujų laimėji- 
mų Jūsų didžiame darbe taikos labui. 

Leiskite ir mums, kurie praeityje, kaip aklo paklus- 
širdžiai pasveikinti Jus, kilnų vokiečių tautos draugą. 

Nuo Stalingrado iki šio pasveikinimo mes nuėjome 
nelengvą kelią. Tuo labiau Jūs galite neabejoti, kad su- 
grįžę į tėvynę mes, iš visų jėgų stiprindami Vokietijos ir 
Tarybų Sąjungos draugystę, padėsime pasiekti didįjį Jūsų 
tikslą — taiką visai žmonijai. 

Frydrichas Paulius, 

buvusios Vokietijos kariuomenės 
generolas feldmaršalas. 

Rolfas Bamleris, 

buvusios Vokietijos kariuomenės 
generolas leitenantas. 

(Tai buvo paskutinis karo belaisvio Frydricho Pauliaus 

dienoraščio puslapis, — vert. past.). 

IŠSLAPTINTI 
DOKUMENTAI 
IR KITI PRIEDAI 


I PRIEDAS 


TSRS VRLK KARO BELAISVIŲ 
REIKALŲ VALDYBA 
ĮSKAITOS BYLA NR. 


Atvykimo į stovyklą data 
1943 m. vasario 24 d. 


L. 
Ž. 
3. 


4, 


2: 


10. 


APKLAUSOS LAPAS 


Pavardė 
Vardas ir tėvo vardas 
Gimimo vieta ir data 


Nuolatinė gyvenamoji vieta 
prieš karinę tarnybą 
Tikslus adresas, šeimos su- 
dėtis (žmonos, 'vaikų arba 
tėvų pavardės, vardai, tėva- 
vardžiai, užsiėmimas) 


. Socialinė kilmė — luomas 


(tėvų turtinė padėtis) 


„ Karo belaisvio turtinė padė- 


tis 


„ Tautybė 
„ Gimtoji kalba 


Pilietybė 


„ Profesija ir specialybė (dar- 


bo stažas) 

Paulius 

Frydrichas Ernstas 

1890 m. rugsėjo 23 d. 
Braitenau-Melzungenas, 
Kaselio valsčius 


Berlynas 

Berlynas — Dalemas, Al- 
tenšteinštrase, Nr. 10 

1. Žmona — Elena Kon- 


stancija Paulius 

2. Duktė — Olga Konstan- 
cija, 28 m., ištekėjusi 

3. Sūnus — Frydrichas, 24 
m. vyresnysis leitenan- 
tas 

4. Sūnus — Ernstas, 24 m., 
vyresnysis leitenantas. 
Tėvas — Heseno apskri- 
ties Žemės valdybos val- 
dininkas (inspektorius). 
Turėjo iš senelio pavel- 
dėtą namą 

Neturi nekilnojamojo turto 


Vokietis 

Vokiečių 

Vokietijos pilietis 

Kadrinis karininkas nuo 
1910 metų (nepertrau- 
kiamas stažas 33 metai) 


12. 


14. 


13. 


16. 


17. 


18. 


20. 


„2 


Priklausymas  politi- 
nėms partijoms ir Or- 
ganizacijoms (kada ir 
kur) 


„ Bendras ir specialusis 


išsilavinimas 


Karinis išsilavinimas 


Paskutinis turėtas ran- 
gas arba laipsnis 
Paskutinės eitos parei- 
gos (tikslus pavadini- 
mas) kariuomenėje ar- 
ba kitose organizacijose 
Kalbų mokėjimas (ra- 
šo, skaito) 

Ar gyveno Tarybų Są- 
jungoje (kur, kada ir 
ką veikė) 


„ Kurie giminės ir pa- 


žįstami gyvena TSRS 
(jų pavardės, vardai, 
tėvavardžiai, amžius, 
darbo vieta, ką veikia, 
kur gyvena) 

Ar buvo teisiamas arba 
tardomas, kada, kur, 
kas ir už ką nuteisė, 
kur atliko bausmę 
Kada buvo, ką veikė 
kitose valstybėse? 


Jokioms partijoms nepriklausė ir 
nepriklauso 


Bendras vidurinis išsilavinimas, 
1909 m. baigė Kaselio gimnazi- 
ją. Du semestrus studijavo Mar- 
burgo universiteto teisės fakul- 
tete 

Nuo 1910 metų rudens iki 1911 
metų vasaros 9 mėnesius mo- 
kėsi Engerso prie Reino karo 
mokykloje, kurią baigė įgijęs 
leitenanto laipsnį 

Generolas feldmaršalas 


Vokietijos kariuomenės 6-osios ar- 
mijos vyriausiasis vadas 


Vokiečių, labai silpnai — prancūzų 


Ne 


Niekas 


Ne 


Per 1914—1918 metų karą buvo 
Prancūzijoje, Serbijoje, Rumuni- 
joje ir Šiaurės Italijoje. 1932 m. 
ekskursijoje Prancūzijoje. 
1936 m. kaip Vokietijos kari- 
nės delegacijos narys dalyva- 
vo karinėse pratybose Italijo- 
je. Per šį karą — Lenkijoje 
(1939 m.), Belgijoje ir Prancū- 

24: 


23, 


24. 


23. 


Karinio dalinio 
numeris, pava- 
dinimas, kariuo- 
menės rūšis, ku- 
rioje tarnavo 
karo belaisvis 
Paėmimo į ne- 
laisvę data II 
vieta 

Kuo ir už ką ap- 
dovanotas 


Smulkiai išvar- 
dyti, ką veikė 
iki pašaukimo į 
karinę tarnybą 


zijoje, nuo 1942-01-20 m. — Rytų 
fronte, TSRS. 


Vokietijos kariuomenės 6-oji armija 


1943 m. sausio 31 d., Stalingradas 


Antrojo laipsnio Geležiniu kryžiumi per 


1914—1918 metų karą ir sagtimi prie 
Geležinio kryžiaus 1939 m. Pirmojo 
laipsnio Geležiniu kryžiumi ir sagtimi 
prie Geležinio kryžiaus — 1939 m. 
Geležinio kryžiaus ordino Riterio kry- 
žiumi su ąžuolo lapais. 1942 m. gegu- 
žės mėn. įteiktas ordinas, o 1943 m. 
sausio mėn. — ąžuolo lapai Nr. 178. 


1911—1914 m. — pėstininkų karininkas, 


leitenantas, būrio vadas, bataliono ad- 
jutantas. 1914— 1918 m. — vyresnysis 
leitenantas, kuopos vadas, pulko ad- 
jutantas. Karui baigiantis suteiktas ka- 
pitono laipsnis, komandiruotas į Ge- 
neralinį štabą. 1918— 1920 m. — 
Reichsvero kuopos vadas ir pulko ad- 
jutantas. 1922— 1927 m. dirbo Gene- 
raliniame štabe, buvo Generalinio šta- 
bo pėstininkų ir artilerijos junginių 
vadovybės atstovas. Tuo pačiu laiku, 
1923— 1925 m. dirbo Reichsvero mi- 
nisterijos operatyviniame artilerijos 
skyriuje. 1927— 1930 m. pėstininkų 
kuopos vadas — kapitonas. 1930 — 
1934 m. dirbo Generaliniame štabe, 
dėstė karo istoriją ir taktiką, majoras, 
po to pulkininkas leitenantas. 1934— 
1935 m. trečiosios pėstininkų divizijos 
motorizuotos žvalgybos bataliono va- 
das, pulkininkas. Nuo 1935 m. rudens 
iki 1939 m. vasaros 16-jo tankų kor- 
puso štabo viršininkas. 1939 m. sau- 

sio mėn. suteiktas generolo majoro 
laipsnis. Nuo 1939 m. rudens (per 
karą su Lenkija) — 10-osios armijos 
štabo viršininkas. Per karą su Pran- 
cūzija — 6-osios armijos štabo virši- 
ninkas. Nuo 1940 m. rugsėjo mėn. — 
Vokietijos kariuomenės pirmasis 
kvartirmeisteris, generolas leitenan- 
tas. Tose pareigose iki 1942-01-20. 
1942-01-20 paskirtas armijos vyriau- 
siuoju vadu, tankų kariuomenės ge- 
nerolas. 1942 lapkričio 30 d. suteiktas 
generolo pulkininko laipsnis. 1943 m. 
sausio 30 suteiktas generolo feldmar- 
šalo laipsnis. 1943 sausio 31 pateko į 
Raudonosios Armijos nelaisvę. 


II PRIEDAS 


Paulius — generolas feldmaršalas 
TSRS, 27 karo belaisvių stovykla 


Vokietijos ambasados karo atašė 

Ponui generolui majorui Krečmeriui 

Tokijas, Japonija 

Mano brangusis Krečmeri! 

Jūs turbūt jau žinote, kad aš su savo armija patekau į ne- 
laisvę. Prašau atleisti, kad kreipiuosi į Jus su pageidavimų sąra- 
šu, nes, susiklosčius aplinkybėms, turiu vien tai, kuo esu apsi- 
rengęs. 

Ar galiu paprašyti Jūsų paslaugos, atsiųsti man: 

1. Vieną megztinį ilgomis rankovėmis, jei galima, tamsiai 
pilką. Mano ūgį Jūs gal žinote (1,87 m). 

2. Porą ilgų kojinių 1114 dydžio. Jei galima, tamsiai pilkų. 

3. Tris poras 1114 dydžio, vidutinio standumo kojinių. Spal- 
va — Jūsų nuožiūra. 

4. Dvejus viršutinius japoniško šilko marškinius (natūralios 
spalvos), kaklo apimtis — 38, apykaklė — 39. 

Svarbu — ilgos rankovės! Dar 1 kaklaraištį, jeigu galima, 
marškinių spalvos (arba tamsiai žalią). 

5. Kelnių petnešas. 

6. Rašomojo popieriaus paką + 2 cheminius pieštukus. 

Be to, labai pageidautina: 

7. Šokoladas + keksas. 

8. Marmeladas. 

9. Kava +arbata. 

10. Papirosai + cigarai. 

11. Odekolonas. 

12. Kremas odai. 

Kaip Jūs tikriausiai atsimenate man jau daug metų rūpes- 
čių kelia skrandis ir žarnynas. 

Produktai Nr. 7 ir Nr. 8 būtų labai reikalingi, kad nenu- 
silpčiau. 

Jeigu Jums neatrodys, kad prašau per daug, norėčiau kiek- 
vieną mėnesį gauti siuntinį su daiktais nuo Nr. 7 iki Nr. 12. Jei- 
gu įmanoma, pageidaučiau, kad atsiųstumėte 100 rublių. 

Aš manau, kad Jūs turite fondą, iš kurio galėtumėte pa- 
dengti tas išlaidas. Vėliau atsiskaityčiau. 

Prašyčiau pranešti man, kaip tai padarysite. 

Tikiuosi, kad per Japonijos ambasadą TSRS Jūs galite at- 
siųsti tai, ko aš prašau. 
Nuoširdžiai dėkoju Jums už draugišką rūpinimąsi. 
Lieku Jums skolingas. 
Su geriausiais linkėjimais 
Jūsų Paulius 


III PRIEDAS 


Karo belaisviai vokiečių generolai, tarp jų artilerijos gene- 
rolas fon Zeidlicas, generolas majoras Latmanas ir generolas ma- 
joras Korfesas, pareiškė esą pasirengę organizuoti „Vokiečių ka- 
rininkų sąjungą", kurios tikslas — siekti Vokietijai ir Rusijai pri- 
imtinos taikos. 

Todėl jie nori viešai kreiptis į vokiečių tautą ir Vokietijos 
kariuomenę, reikalaudami pašalinti Vokietijos vadą Hitlerį bei 
jo vyriausybę ir pakeisti juos kita vyriausybe, nes tik fiurerio 
nušalinimas atvers taikai kelią. 

Kiekvienas vokietis, o taip pat ir kiekvienas rusas, ir visų 
pirma kiekvienas kareivis nori taikos. 

Mes visi tikime, kad ateityje Vokietija ir Rusija gyvens tai- 
kiai ir draugiškai, ir esame įsitikinę, kad daugelis belaisvių, po 
karo grįžę į savo šalį, dirbs tos sandraugos labui, tačiau mes 
griežtai smerkiame „Vokiečių karininkų sąjungos pasirinktą 
kovos kelią. 

Karo belaisvis negali žinoti tikrosios padėties savo šalyje, 
nors ir gauna tam tikrą informaciją. Jis negali nustatyti, kas nau- 
dinga ir kas nenaudinga šaliai. 

Karo belaisvis, kuris kviečia savo liaudį ir armiją nusigręžti 
nuo jų „fiurerio“, ardo jų gretas, pačiu sunkiausiu savo tautai 
laikotarpiu silpnina jos jėgas. 

Tai, ką daro „Vokiečių karininkų sąjungai“ priklausantys 
karininkai ir generolai, yra valstybės išdavimas. Mums labai gai- 
la, kad jie nuėjo tokiu keliu. 

Jie mums nebe draugai. Mes ryžtingai nuo jų nusigręžiame. 


Heitcas, generolas pulkininkas Paulius, generolas feldmaršalas 
Štrekeris, generolas leitenantas Pieferis, artilerijos generolas 


Sikstas fon Arminas, Zanė, generolas leitenantas 
generolas leitenantas Rodenburgas, generolas 

Šlemeris, generolas leitenantas leitenantas 

Debua, generolas leitenantas Renoldis, generolas leitenantas 

Fasolis, generolas majoras Magnus, generolas majoras 

Vulcas, generolas majoras fon Lenskis, generolas majoras 

Leizeris, generolas majoras fon Dreberis, generolas majoras 

Roskė, generolas majoras Adamas, pulkininkas 

Belaisvių stovykla Nr. 48 1943 m. rugsėjo 1 d. 

IV PRIEDAS 


Į VOKIEČIŲ TAUTĄ 
Į TSRS NELAISVĖJE ESANČIUS 
VOKIEČIŲ KARININKUS IR KAREIVIUS 


Mano vadovaujama 6-oji armija, vykdydama Adolfo Hitle- 
rio įsakymą, iki paskutinės galimybės kovėsi Stalingrade, nes ti- 
kėjosi, kad, paaukodama save, padės Vyriausiajai vadovybei pa- 
lankesnėmis sąlygomis Vokietijai baigti karą. 

Tos viltys nepasiteisino! 

Paskutiniai įvykiai rodo, kad karas Vokietijai tampa bepras- 
mišku kraujo praliejimu. 

Raudonoji armija puola plačiu frontu ir jau pasiekė Rytų 
Prūsijos sieną. 

Anglų ir amerikiečių kariuomenė, pralaužusi vokiečių gy- 
nybą, įgijo plačią operacijų laisvę Prancūzijoje. 

Nei Rytuose, nei Vakaruose Vokietija nebeturi rezervų at- 
kurti savo padėtį. 

Dėl milžiniškos priešo persvaros ore ir jūroje padėtis tampa 
vis labiau beviltiška. 

Vokietija, nežiūrint kariuomenės ir tautos didvyriškumo, 
pralaimėjo karą. Tai yra valstybei ir karo veiksmams vadovau- 
jančio Adolfo Hitlerio kaltė. 

Reikia pridurti, kad kiekvienam tikram kareiviui ir kiekvie- 
nam tikram vokiečiui pasišlykštėjimą kelia Hitlerio parankinių 
elgesio su okupuotų sričių gyventojais metodai. Pasaulio visuo- 
menė už tai mums pareikš pačius rimčiausius priekaištus. 

Jeigu vokiečių tauta neatsiribos nuo tokių piktadarybių, — 
pati turės už visa tai atsakyti. Štai kodėl aš jaučiu pareigą pa- 
reikšti visai vokiečių tautai ir mano draugams nelaisvėje: 

Vokietija turi nušalinti Adolfą Hitlerį ir įvesti tokią naują 
valstybės valdžią, kuri baigs karą, sukurs mūsų tautos tolesnį eg- 
zistavimą užtikrinančias sąlygas, atkurs taikius ir draugiškus 
santykius su dabartiniais mūsų priešais. 


Maskva, 1944 m. rugpjūčio 8 d. 


Paulius, generolas feldmaršalas 

V PRIEDAS 


ARMIJŲ GRUPĖS „NORD“ VADUI 
PONUI GENEROLUI PULKININKUI ŠERNERIUI 


Susirūpinęs savo tėvynės ateitimi, šiandien kreipiuosi į Jus. 
Bendra padėtis verčia konstatuoti, kad Vokietija pralaimėjo ka- 
rą. Jūsų armijų grupę atrėžė nuo pagrindinių pajėgų. Tolesnė 
jos kova bus beprasmiškas kraujo praliejimas. 

Vyriausioji Raudonosios Armijos vadovybė, įvertinusi situa- 
ciją, siūlo Jums kapituliavimo sąlygas: Jūsų armijos nebegalės 
dalyvauti kare, tačiau ateityje jos išliks kaip Vokietijos kariniai 
junginiai. 

Aš tvirtai įsitikinau, kad Tarybų Sąjungos vyriausybė abiejų 
šalių naudai sąžiningai siekia kuo greičiau susitaikyti, 0 po to — 
ir draugiškų santykių su Vokietija. Tačiau niekas nepasirašys 
taikos sutarties su dabartine Vokietijos vyriausybe. 

Vokiečių tauta nepateisins Jūsų kariuomenės paaukojimo. 

Vokiečių tautos vardu prašau Jus priimti Jums siūlomas są- 
lygas ir taip išsaugoti Vokietijai Jūsų armijų grupės kariuomenę. 


Paulius, 

generolas feldmaršalas 

1944 metų rugpjūčio 15 diena 
Generolas feldmaršalas Paulius 


VI PRIEDAS 


1944 metų spalio 26 diena 


Vokiečiai! 

Įvykių raida paskatino mane šių metų rugpjūčio mėnesio 
pradžioje nutraukti suprantamą karo belaisvio tylėjimą ir prabil- 
ti. Jaučiau, kad mano pareiga tėvynei ir feldmašalui tenkanti 
ypatinga atsakomybė įpareigoja mane pasakyti savo draugams 
ir visai mūsų tautai, jog iš mūsų beviltiškos padėties yra tiktai 
viena išeitis — 

NUTRAUKTI RYŠIUS SU HITLERIU IR BAIGTI KARĄ! 

Šiandien aš antrą kartą kreipiuosi Į savo draugus ir visą VO- 
kiečių tautą. Mane nepaprastai piktina šiomis dienomis ryšium 
su „folksšturmo“ formavimu per radiją skleidžiami išpuoliai 
prieš tautai ir valstybei labai nusipelniusį žmogų, apdovanotą 
„Ąžuolo lapais“ artilerijos generolą Valterį fon Zeidlicą, buvusį 
mano vadovaujamos 6-osios armijos 51-ojo artilerijos korpuso 
vadą. Kaip buvęs armijos vadas aš pareiškiu visam pasauliui: im- 
perijos radijo tvirtinimas, neva generolas fon Zeidlicas prieš pus- 
antrų metų metė savo kariuomenę likimo valiai ir perbėgo į 
priešo pusę, yra šlykštus melas! 

Ištikimas priesaikai ir per du karus ne kartą asmeniniu nar- 
sumu pasižymėjęs generolas fon Zeidlicas iki galo vykdė savo 
pareigas Stalingrado griuvėsiuose ir į nelaisvę pateko garbingai, 
kartu su 6-osios armijos likučiais, kai nebeliko nei šaudmenų, 
nei maisto produktų. 

Rugpjūčio pradžioje aš jau viešai pareiškiau, kad 6-oji ar- 
mija kovėsi vykdydama Hitlerio įsakymą ir tikrai tikėjo, jog sa- 
vo pasiaukojimu tarnauja Vokietijai. Jeigu tada būčiau žinojęs, 
kad mus apgaudinėja, būčiau kitaip pasielgęs. 

Akiplėšiškai meluoja ir ponas Himleris, sakydamas, girdi, 
rusai nežmoniškai elgiasi su patekusiais į jų nelaisvę vokiečių 
kareiviais, rimbais ir šūviais į pakaušį verčia juos veikti prieš sa- 
vo tėvynę. Nežiūrint to, kad pono Himlerio nurodymu žiauriai ir 
žvėriškai elgiamasi su šimtais tūkstančių į Vokietijos ir okupuo- 
tų teritorijų koncentracijos stovyklas atvežtų bejėgių įvairiausių 
tautybių vyrų, vaikų ir moterų, Tarybų Sąjungoje su karo belais- 
viais elgiasi humaniškai ir korektiškai. 

Mylintys savo tėvynę vokiečiai — visų sluoksnių atstovai — 
siekdami nurodyti mūsų tautai iš visų vargų į šviesesnę ateitį 
vedantį kelią, įrodyti pasauliui, kad vokiečių tauta neturi nieko 

bendro su Hitlerio nusikaltimais, čia, Rusijoje, susivienijo į 
„Laisvosios Vokietijos“ sąjūdį. Tie „Laisvosios Vokietijos“ žmo- 
nės įsitikinę, kad taip veikdami jie vykdo savo pareigą tėvynei. 
Vienas pirmųjų tą vyrišką ir sunkų žingsnį žengė generolas fon 
Zeidlicas. Draugų pasitikėjimas iškėlė Zeidlicą į netrukus įkur- 
tos „Vokiečių karininkų sąjungos“ vadovo postą. Visiškai laisva- 
noriškai, vien karšto noro padėti tėvynei sunkią valandą paska- 
tinti, prie sąjūdžio prisijungė šimtai tūkstančių vokiečių karo be- 
laisvių, tarp jų tūkstančiai vokiečių karininkų ir daugiau kaip 30 
generolų. 

Ponas Himleris taip pat puikiai žino, kad čia kalbama ne 
apie negarbingus, spaudžiamus žmones. Himleris, savo veiks- 
mais nuplėšęs mūsų tautos garbę, dabar savo „Folksšturmu“ stu- 
miantis ją į savižudybę, neturi teisės kalbėti apie garbę. 

Būtent generolo fon Zeidlico vadovaujama „Vokiečių kari- 
ninkų sąjunga“, didžiojo sąjūdžio „Laisvoji Vokietija“ gretose 
kovoja už vokiečių tautos garbės atkūrimą, jos laisvę ir tokią 
taiką, kuri grąžins vokiečių tautai jos vietą kitų tautų šeimoje. 


Paulius, generolas feldmaršalas 
Maskva, 1944-10-26 
1946 metų sausio 16 diena 


VII PRIEDAS 


TSRS Vyriausybei, Maskva 


„Izvestijų“ laikraščio 1946 metų sausio 15 dienos numeryje 
išspausdinta ataskaita apie karo kaltininkų suomių teismo pro- 
cesą. Joje paskelbti vokiečių generolo Bušenhageno liudijimai, 
kaip Suomija prisidėjo prie hitlerininkų pasirengimo užpulti Ta- 
rybų Sąjungą. 

Siekdamas padėti besąlygiškai atskleisti visas TSRS užpuo- 
limą sąlygojusias aplinkybes, jaučiu pareigą papildyti generolo 
Bušenhageno parodymus. Apie tas aplinkybes aš sužinojau bū- 
damas pirmuoju vyriausiuoju sausumos kariuomenės Generali- 
nio štabo kvartirmeisteriu (1940-09-3 — 1942-01-20). 

Reikia atkreipti dėmesį, kad parengčiai ir deryboms su Suo- 
mija vadovavo Vyriausioji ginkluotųjų pajėgų būstinė (OKV), 
kuri jau pačioje pradžioje numatė tiesiogiai vadovauti būsimų 
karo veiksmų teatrui Suomijoje. 

1940 metų antroje pusėje Suomijos kariuomenės Generali- 
nio štabo viršininkas generolas leitenantas Heinriksas su jį lydė- 
jusiu karininku pirmą kartą atvyko į Sausumos kariuomenės Vy- 
riausiosios vadovybės (OKH) būstinę Cosene. Tą vizitą į OKH 
organizavo OKV. Tikslas — užmegzti pirmuosius suomių Gene- 
ralinio štabo ir vokiečių kariuomenės Generalinio štabo ryšius. 
Vizitas sutapo su 1940 metų gruodžio 18 dienos OKV direktyva 
Nr. 21 dėl „Barbarosos“ plano parengimo (t. y. dėl TSRS užpuo- 
limo plano). Direktyvoje buvo numatytas ne tik Suomijos daly- 
vavimas kare, bet ir nurodyti pirmieji suomių kariuomenės už- 
daviniai užpuolus Tarybų Sąjungą. 

Generolas Heinriksas susitiko su sausumos kariuomenės 
Generalinio štabo viršininku generolu pulkininku Galderiu. Apie 
ką jie tarėsi — jau nebeprisimenu. Be to, generolas Heinriksas 
skaitė pranešimą Generalinio štabo (OKH) karininkams apie 
suomių ir rusų karą 1939 — 1940 metų žiemą. Ryšium su „Barba- 
rosos“ planu tas pranešimas reikšmingas (nors tiesiogiai apie tai 
nepasakyta), nes aukštai įvertinamas Suomijos kariuomenės ko- 
vingumas, o Raudonoji armija kaip rimtas priešas. Be to, Vokie- 
tijos kariuomenė supažindinama su jai nežinoma žiemos karo 
patirtimi. 

1941 metų gegužės mėnesio antroje pusėje Suomijos Gene- 
ralinio štabo viršininkas generolas Heinriksas ir jį lydintis kari- 
ninkas antrą kartą atvyko į OKH būstinę Cosene. Prieš tai jis 

dalyvavo Zalcburge ar jo apylinkėse vykusiame OKV (Keitelis ir 
Jodlis) pasitarime. 

Su Sausumos kariuomenės Generalinio štabo viršininku 
Galderiu generolas Heinriksas susitiko jo bute, Coseno stovyk- 
loje. Pasitarime dalyvavo svečiai suomiai, generolas pulkininkas 
Galderis, ir, be manęs, dar ketvirtasis vyriausiasis kvartirmeist- 
teris generolas majoras Mackis (užsienio kariuomenės) bei ope- 
ratyvinio skyriaus viršininkas pulkininkas Hoizingeris. 

Pirmiausia generolas leitenantas Heinriksas pranešė apie 
susitarimu su OKV pagrįstus Suomijos planus. Svarbiausia pasi- 
tarimo tema buvo Suomijos kariuomenės sąveika su armijų gru- 
pe „Nord“, kuri, įsiveržusi iš Rytų Prūsijos, vėliau kartu su suo- 
miais puls Leningradą. Buvo numatyti abiejų kariuomenių veik- 
los suderinimo terminai. Pirmas etapas: Suomijos kariuomenė 
turi pradėti puolimą iš savo pasienio pozicijų, pasiekti liniją 
maždaug pusiaukelėje tarp sienos ir Leningrado; tuo metu armi- 
jų grupė „Nord“ turi pasiekti tam tikrą liniją Pabaltijyje. Antras 
etapas: kai armijų grupė „Nord“ pasirengs pulti Leningradą, tuo 
metu turės toliau pulti ir Suomijos kariuomenė. 

Atsižvelgdamas į tai, kad šio jau suredaguoto plano raštu 
dar neužfiksavo Vyriausioji sausumos kariuomenės vadovybė, 
generolas pulkininkas Galderis prižadėjo artimiausiu metu jį at- 
siųsti į Suomiją, specialiai tam tikslui komandiruoti karininką. 

Be to, pasitarimo dalyviai atskirai apsvarstė Hanko puoli- 
mą. Mano žiniomis, galutinai nesusitarta, ar toje operacijoje da- 
lyvaus vokiečių kariuomenė. 

Pasitarime vyravo visiško vieningumo atmosfera. 

Paulius, 
buvusios Vokietijos kariuomenės 
generolas feldmaršalas 


1946 metų sausio 16 diena 
P. S.: Atsižvelgdamas į tai, kad OKV direktyva Nr. 21 buvo 
išspausdinta laikraštyje ir jos turinį visi žino, aš apie ją smul- 
kiau nerašiau. 
Paulius 

VIII PRIEDAS 


1946 metų vasario 14 diena 


„ROITERIO“ AGENTŪRA APIE BUVUSĮ VOKIEČIŲ 
FELDMARŠALĄ FON PAULIŲ 

Londonas, vasario 12 d. „Roiterio“ agentūros specialusis ko- 
respondentas praneša iš Niurnbergo, kad buvęs vokiečių feldmar- 
šalas Frydrichas fon Paulius, kuris dvi dienas buvo įžymiausia 
Niurnbergo teismo salės tigūra, vis dar yra „TSRS karo belaisvis". 

Tačiau aišku, jog dėl jo aukšto laipsnio ir su jo vardu susi- 
jusio didžiausio Raudonosios armijos triumfo, o taip pat dėl di- 
delės jo įtakos generolams, jam suteikta, NOIS ir ribota, tačiau 
gana plati asmeninė laisvė. 

Tarybiniai oficialūs asmenys ir Žurnalistai jį akivaizdžiai 
gerbia, kaip didelės politinės ir karinės reikšmės žmogų. 

„Tai, ką Paulius pasakė kaip liudytojas, yra nepaprastai reikš- 
minga vokiečių tautai“, — kalbėjo po to, kai jis baigė savo kalbą. 

Korespondentas rašo, kad stebėjo fon Paulių tuo metu, kai 
jis mėšlungiškai trūkčiojančiu veidu, lydimas tarybinės delega- 
cijos karininkų, išėjo iš teismo salės. Vienas karininkas pasiūlė 
jam papirosą. Po to visa grupė, dviejų amerikiečių policininkų 
lydima, juokdamasi ir laisvai kalbėdamasi su fon Pauliumi, kori- 
doriumi nutolo link patalpos, kurioje buvo tarybinis kaltintojas. 

Tarybiniai atstovai nesako, kur apgyvendino prieš kelias 
dienas iš Maskvos atvykusį Paulių. Tačiau korespondentas ma- 
no, kad jis gyvena maždaug „Namų arešto" sąlygomis. Rusijoje 
jį apgyvendino vienoje specialioje belaisvių karininkų stovyklo- 
je. Ten jam suteiktos visos jo aukštą rangą atitinkančios sąly- 
gos. Paulius griežia smuiku ir mėgsta tapyti. Jis gauna viską, ko 
jam reikia. 

Paulius buvo nacistų partijos narys, tačiau jis neužėmė jo- 
kio partinio posto. Nežinoma, ar jis vis dar buvo partijos narys, 
kai 1943 metų sausio mėnesį pateko į nelaisvę. Penkiolika mė- 
nesių jis atsisakinėjo svarstyti politines Stalingrado pamokas ar- 
ba artėjančio Vokietijos sutriuškinimo priežastis. Po to jis pa- 
reiškė esąs pasirengęs pasirašyti po pareiškimais, su kuriais kitų 
karo belaisvių įkurta „Vokiečių karininkų sąjunga“ kreipėsi į 
buvusius savo kolegas. 

Nors Paulius ne pirmas pasirašė po 1944 metų rugpjūčio 
mėnesį paskelbta proklamacija, kurioje Sąjunga ragino genero- 
lus išsižadėti Hitlerio, tačiau jo parašas buvo vienas iš pačių 
reikšmingiausių. 

IX PRIEDAS 


1947 metų lapkričio 1 diena. 4-70. Laikraščio „Der Kurier“ straipsnis 


Paulius Rusijoje 

Iš automobilio išlipa lieknas vyras. Jis labai aukštas. Jo ūgis 
maždaug 1,95 m. Saulėje įdegęs veidas. Griežti bruožai. Nepa- 
prastai elegantiškas jo munduras ryškiai skiriasi nuo apdulkėju- 
sių skubiai aplink jį besirenkančių karininkų uniformų. Nepa- 
liaujamai trūkčiojanti kairė veido pusė labai nesiderina su ener- 
gingu žvilgsniu. Į jį pažiūrėjus, nematyti nė mažiausių nuovar- 
gio žymių. Jo veidas, pasakyčiau, spinduliuoja kažkokiu meni- 
ninko įkvėpimu. Jis priima raportą. Paspaudžia vieno karininko 
dešinę. Nuvažiuoja. Tai buvo nelaimingos, tada dar sėkmingai 
besiveržiančios į rytus, vokiečių armijos vadas. 

Taip aš pirmą kartą pamačiau Paulių. 

„Labas rytas, pone feldmaršale!“ 

Speiguotas sausio rytas. Termometras rodo minus 35. Aš 
nulipu nuo motociklo. Prieš mano akis, ant blindažo, lentelė su 
užrašu „Štabo viršininkas“. Kažkas praveria beveik užpustytas, 
iki pusės po žeme paslėptas blindažo duris. Pasirodo linktelėju- 
si figūra. Aukštas vyras šiltu neperšlampamu kareivišku apsiaus- 
tu be skiriamųjų ženklų. Pelenų spalvos veidas. Kairioji veido 
pusė be paliovos trūkčioja. Aš pasisveikinu. Jis neatsako. Žvel- 
gia į tolumą. Su dideliu vargu kilnodamas sunkiais veltiniais ap- 
autas kojas, armijos vadas brenda per sniegą. Tai buvo sausio 
15 dieną. Rusai pradėjo pulti. Artėjo Stalingrado „katilo“ ato- 
mazga. Taip aš antrą kartą pamačiau Paulių. 

Lygiai po dviejų savaičių į VRLK pastato rūsio duris bel- 
džiasi štabo viršininkas, generolas leitenantas Šmidtas. Viduje — 
generolas pulkininkas. Tuo metu jis dar miega. Jis girdi raportą: 
„Labas rytas, pone feldmaršale! Leiskite man pirmam nuolankiai 
pasveikinti jus su nauju laipsniu. Patylėjęs priduria: „Be to, aš 
turiu pranešti, kad rusai jau čia. Su ponu feldmaršalu nori kal- 
bėti du karininkai". 

Po dviejų valandų jis sėdi prieš rusų vadą Voronovą (Mar- 
šalas Voronovas buvo TSRS ginkluotųjų pajėgų vyriausiosios va- 
dovybės įgaliotinis Stalingrado fronte, — vert. past.). Prasideda 
lėtas, per vertėją, pokalbis. Rusas staiga klausia: „Kodėl neišsi- 
veržėte pirmosiomis apsupties dienomis? Pietryčiuose aš turėjau 
tik silpną užkardą“. — „Fiureris įsakė išlaikyti Stalingradą!“ Nu- 
galėtojas gūžteli pečiais. 

„ne į Lubianką. 

Tris savaites juos laikė valstiečių pirkiose, netoli rusų šta- 
bo. Tai buvo laukimo periodas. Nė vienos apklausos. Kartą į tas 
pirkeles užsuko penketas amerikiečių. Pro šalį ėjo vokiečių ka- 
ro belaisvių kolonas. Šlubuojančių, šąlančių ir mirštančių. Bega- 
linė daugelį dienų nesibaigianti eisena. Generolai atsisakė pra- 
dėti kalbėtis. Vieną rytą Paulių ir dar 21 kartu su juo į nelaisvę 
paimtą karininką susodino į sanitarinį rusų ešeloną. Ten laukė 
staigmena. Kiekvienas generolas gavo patalynę ir švarius balti- 
nius. Pateikiama arbata, pienas, šokoladas, degtinė ir labai ge- 
ras maistas. Kituose vagonuose — vokiečių karininkai, tačiau 
jiems neleidžia kalbėtis su generolais. 

Traukinys pajuda Maskvos link. 

Netoli miesto — belaisvių stovykla Nr. 27. Ten daug primi- 
tyviau. Barakai ir gultai. Tačiau geriau, negu VRLK kalėjimas 
Lubianka Maskvoje, kuriame vėliau, per visą tardymo laikotar- 
pį, laikė ne vieną generolą. Paulius kartu su savo adjutantu, pul- 
kininku Adamu, gyvena nedideliame namelyje... 

Stovykloje yra beveik 500 karininkų ir kareivių. Pauliaus 
antpečiuose vis dar trys generolo pulkininko žvaigždutės. Ne- 
trukus jo adjutantas — nagingas, vėliau medžio raižiniais pagar- 
sėjęs žmogus — iš amerikietiškų konservų dėžučių skardos pa- 
gamina maršalo simbolius — dvi sukryžiuotas lazdas — ir pri- 
tvirtina prie Pauliaus antpečių. 

Taip buvo išsaugotos išorinės priedermės. 

Lygiosios prie kortų stalo. 

Trumpai pagyvenę stovykloje Nr. 27, Paulius ir kiti genero- 
lai pereina į naujai organizuotą generolų stovyklą. Palaipsniui 
nyksta pastarųjų mėnesių išgyvenimų pėdsakai. Tai atsispindi ir 
išorėje, ir elgesyje. Paulius vėl atrodo ryžtingas, neprieinamas. 
Jis gyvena dviejuose kambariuose. Artimiausius draugus vaišina 
arbata. Kalbasi visada apie vieną ir tą patį. Iš pradžių apie Sta- 
lingradą. Beveik visi sutinka, kad niekas negalėjo kitaip veikti. 
Tuo tarpu svarstydami tolesnes karo perspektyvas, reiškia skir- 
tingas nuomones. Tačiau atviros kritikos hitlerinės strategijos 
adresu negirdėti. Aštri, dažniausiai generolo Siksto fon Armino 
pastaba tuoj pat nuslopina kritiką. Tokiose diskusijose Paulius 
visada kalba paskutinis. Jis neabejoja, kad šiame kare gali būti 
„lygiosios“. 

Palaipsniui pradeda ryškėti ištikimų Hitleriui ir tik išoriškai 
jam lojalių žmonių grupių prieštaravimai. Kritika, abejonės, nau- 
ji pralaimėjimai fronte į vieną grupę sujungia kai kuriuos eks- 
tremistus. 

Ir vis dėlto, kai 1943 metų lapkričio mėnesį iš Maskvos su 
keturiais kitais generolas grįžęs Zeidlicas pareiškė, jog prisidėjo 
prie Nacionalinio komiteto, tai buvo tolygu bombos sprogimui. 
Po to buvo įkurta „Vokiečių karininkų sąjunga“. Delegacijoje 
buvo dar kai kurie karininkai, Nacionalinio komiteto nariai. 

Pasikeitė namo atmosfera. Į kareiviškos tvarkos aplinką įsi- 
veržė politiniai riksmai: „tai negirdėta!“ ir „tėvynės išdavikai!“ 
Zeidlicas jaučia, kad kreipiasi į kurčiuosius, nors stengiasi kal- 
bėti ramiu balsu. Ji suprato kaip agitatorių. Triukšmas ir riksmai 
palydėjo jo žodžius, kad reikia vienytis prieš Hitlerį, kad toliau 
kariauti — reiškia nusikalsti vokiečių tautai. Visi išsivaikščiojo. 
Priešingai tokioms scenoms, Paulius visada ramiai tarėsi su 
Zeidlicu ir kitais karininkais. Po visų derybų jis pasakė šiek tiek 
pavargusiu balsu: „Ponai, pirmiausia aš esu kareivis ir todėl lie- 
ku ištikimas kario priesaikai“. Delegacija, nieko nelaimėjusi, iš- 
vyko. 

Civiliniai drabužiai. 

Eina mėnesiai. Vokiečių kariuomenė traukiasi vis toliau į 
vakarus. Generolų stovykloje gyvenimas teka sena vaga. Su- 
prantama, naujų belaisvių atvykimas veikia nuotaiką. Paulius vis 
dažniau ir dažniau susimąstęs stovi prie didelio geografinio že- 
mėlapio, kuriame, remiantis rusų pranešimais, pažymima viso 
Rytų fronto linija. Jis vis rečiau kalbasi su žmonėmis. Tik nuo 
pačių artimiausių neslepia augančio skepticizmo. 

Kartą, tai buvo 1944 metų pavasarį, Paulių ir kelis kitus ge- 
nerolus rusų pulkininkas išveža į vieną Pamaskvio vilą, kurioje 
anksčiau ilsėdavosi rusų generolai. Ten jis sutinka du Centri- 
niame fronte į nelaisvę patekusius generolus. Jie pasakoja Pau- 
liui apie tame fronte kovojusios vokiečių kariuomenės sutriuški- 
nimą, piešia baisų fronto žlugimo vaizdą. Jaukus, ištaigingai pa- 
statytas namas plataus ežero pakrantėje. Didžiulio parko nejuo- 
sia dygliuotos vielos tvora. Niekur nematyti sargybinių ir sargy- 
bos bokštų. Rusaitė ant stalo patiesia staltiesę, deda įvairių pa- 
tiekalų, tarp jų yra ir degtinės. Pauliui pasiuva elegantišką kos- 
tiumą, pažada nuvežti į Maskvos teatrą. Tokioje idiliškoje, visiš- 
kai nepanašioje į karo belaisvio gyvenimą aplinkoje, karštai dis- 
kutuojama ir ilgai tariamasi. Dažnai atvyksta Zeidlicas ir kiti ge- 
nerolai iš Nacionalinio komiteto. Čia pirmą kartą Paulius kalba- 
si su Vilhelmu Piku. 

Diskusijų įkarštyje ateina žinia apie liepos 20-ąją. Tas įvy- 
kis nustelbia visas abejones ir dėl karinės priesaikos, ir dėl ka- 
reivį nuo politiko skiriančios ribos, ir, pagaliau, kiekvienam su- 

prantamus būgštavimus dėl tėvynėje gyvenančių artimųjų liki- 
mo. Tą pačią dieną, kai Berlyne pakorė feldmaršalą fon Vicle- 
beną, Paulius kreipėsi į vokiečių tautą ir kariuomenę, raginda- 
mas nušalinti Hitlerį ir tuoj pat baigti karą. Jis pareiškė, kad 
įstojo į „Vokiečių karininkų sąjungą". 

Jeigu būčiau daręs kitaip... 

Po to Paulius apsilankė Nacionalinio komiteto būstinėje. 
Komiteto nariai ir tarnautojai gyvena buvusiose Maskvos milici- 
jos poilsio namuose prie upelio, už 40 kilometrų nuo sostinės. 
Aplink parką — dygliuota tvora, prie vartų stovi sargybiniai. Iš- 
eiti už parko ribų galima tik su rusų karininkais. Namas prime- 
na kareivines. Valgykloje, kurioje stalai padengti su baltomis 
staltiesėmis keturiems asmenims, patarnauja tik belaisviai vokie- 
čiai, Už pirmojo stalo sėdi Zeidlicas. Dabar ten sėdasi ir Paulius. 
Žiūrėdamas į pietaujančiuosius ne iškart suprasi, kad čia karo 
belaisviai. Kiekvienas pasistengė, kad jo apranga kuo mažiau 
primintų karinę uniformą. Čia, kaip ir kitose belaisvių stovyklo- 
se, visi nusisegė skiriamuosius ženklus. Kreipdamiesi vienas į 
kitą nebesako laipsnio. Ir ant Pauliaus munduro nuo 1945 metų 
vidurio nebeliko skiriamųjų ženklų. Tačiau, skirtingai nei į ki- 
tus, į jį kreipiasi kaip ir anksčiau „pone feldmaršale". 

Komiteto būstinėje leidžia laikraštį, įrašinėja magnetofono 
juostoje pasisakymus per radiją. Paulius nedalyvauja tame dar- 
be. Ir čia jis liko kaip visada santūrus. Suartėja tik su vienu ki- 
tu, kaip taisyklė, esančiu kairiau nuo komiteto centro. Tiesa, bū- 
na ir išimčių, pavyzdžiui, kartą per savaitę su belaisviu iš Hese- 
no kortomis žaidžia „Dvigubą žaidimą“. 

Pirmą kartą nelaisvėje pradeda rašyti apie Stalingradą. 

Taigi trečią kartą aš mačiau Paulių. Mes vaikštinėjome par- 
ko taku. Jis ėjo šiek tiek palinkęs į priekį, su lazdele rankoje. 
Jo kelnių šonuose, ten, kur buvo plačios raudonos generolo uni- 
formos juostos, liko tik šviesesnės žymės. Mes kalbėjomės apie 
Stalingradą. Jį domino detalės, kurias pagal tuometines savo pa- 
reigas aš turėjau žinoti. Baigiantis mūsų pokalbiui jis sustojo ir, 
lazdele smėlyje piešdamas kryželius, labai tyliai pasakė: „Taip, 
dabar aš supratau — tada reikėjo kitaip pasielgti“. 

Belaisviai karininkai dažnai prisimindavo, kaip armijos va- 
das elgdavosi su savo kareiviais. Tarp nedaugelio dar gyvų „sta- 
lingradiečių“ Paulius prarado autoritetą. Tačiau dabar jis galėtų, 
visiškai nerizikuodamas, apsilankyti bet kurioje belaisvių stovyk- 
loje. Kitaip atsitiko feldmaršalui Šerneriui, kurį, lėktuvu pabė- 
gusį į vakarinę zoną, amerikiečiai grąžino rusams. Šerneris buvo 

antras į rusų nelaisvę patekęs vokiečių feldmaršalas. Kartą jis, 
apsirengęs sportiniu kostiumu, nuvyko į eilinių belaisvių stovyk- 
lą. Maskuotė nepavyko — belaisviai jį pažino ir apmėtė akme- 
nimis. Tik atbėgę automatais ginkluoti rusų sargybiniai išgelbė- 
jo feldmaršalą Šernerį nuo linčo teismo. 

Netrukus Paulius išvyko į Vokietiją dalyvauti Niurnbergo 
procese. 

Prieštaraudamas vokiečių ir užsienio spaudoje nuolatos 
skleidžiamoms paskaloms, aš geliu konstatuoti, kad iki to laiko 
nebuvo kuriama jokia Pauliaus armija. 


X PRIEDAS 


1947 metų lapkričio 6 diena, 4-74. „Der Kurier“ 


Namas Luneve (Nacionalinis komitetas „Laisvoji Vokietija“). 

1943 metų liepos 12 dieną pramoninio Krasnogorsko link iš 
Maskvos važiavo šešiaviečių lengvųjų automobilių ZIS kolona. 
Mašinos sustojo prieš barakus, už kurių aptvaro per Pirmąjį pa- 
saulinį karą gyveno karo belaisviai vokiečiai. Pikas, delegacijos 
vadovas, dar kartą tikrina, kaip paruošta salė. Greta jo — emig- 
racijoje savo leninišką barzdelę nusiskutęs Ulbrichtas. Kairėje 
pusėje — raudono audeklo plakatas: „Už tautą ir tėvynę“. Prie- 
šingoje — plakatai: „Už neatidėliotiną taiką“, „Prieš Hitlerį ir jo 
karus“, „Už nepriklausomą, laisvą Vokietiją“. 

Ulbrichtas patenkintas. Priešais įėjimą kabo Lenino ir Stali- 
no portretai. Neskubėdami renkasi stovykloje laikomi vokiečių 
karininkai ir kareiviai. 

Tą ir kitą dieną kalba daug oratorių, balsuoja. Gimsta Na- 
cionalinis komitetas. Į tribūną pakyla Erichas Vainertas. Elegan- 
tiškas jo kostiumas ypač ryškiai išsiskiria iš nunešiotų karininkų 
uniformų. Jis sako: „Draugai, kviečiu balsuoti už manifestą“. 
Šventiniai pietūs. Į salės vidurį išstumia didelį fortepijoną. Dai- 
nuoja žinoma solistė. 

Po to Didžiojo teatro artistas — bosas Michailovas — dai- 
nuoja rusų romansus. Gryna vokiečių kalba suskamba Šuberto 
daina „Prie šulinio“. Didžiulis įspūdis! 

Antifašistų mokykla 

Jos įkūrimo istorijos pradžia — 1941 metai. Tada rusai iš 
eilinių karo belaisvių pradėjo organizuoti antifašistų grupes. Po 
specialaus apmokymo jie tapo „aktyvistais“. 1942 metų vasario 
mėnesį tarp aktyvistų pasirodė pirmieji karininkai: antifašistų 
mokyklą jiems atidarė Krasnogorske, stovykloje Nr. 27. Svar- 
biausias dėstomas dalykas buvo marksistinė-lenininė filosofija. 
Be to, juos mokė ir kitų dalykų — vadovauti susirinkimams, aiš- 
kino apie bolševikinę savikritiką, Didįjį Tėvynės karą ir t. t. 

Maitino šiek tiek geriau. Paprastai karininkai lankė tą pir- 
mąją aukštąją politikos mokyklą. Kai kurie jau pabuvojo Sta- 
lingrade, už rusų fronto linijos. 

Kai iš snieguotų Pavolgio stepių tūkstančiais pradėjo vežti 
vokiečių kareivius, antifašistus išskirstė po belaisvių stovyklas. 
Tačiau grynai marksistiniam darbui jie nebuvo pasirengę. Kari- 

ninkai nenorėjo jo dirbti. Jie buvo dar ištikimi priesaikai. Jie 
baiminosi, nes buvo išauklėti visiškai kitokiomis europietiško- 
mis tradicijomis. Tada emigrantai — komunistai, ypač Valteris 
Ulbrichtas ir vienas profesoriaus Arnoldo pseudonimu prisiden- 
gęs rusų specialistas, pasiūlė platesnę nacionalinės opozicijos 
platformą. Tikėjosi, kad jų sumanymas bus sėkmingas. 

Maskvą, matyt, pasiekė žinios, kad panašių priemonių be- 
laisvių stovyklose imasi ir sąjungininkai. Todėl netikėtai ir šiek 
tiek skubotai liepos mėnesį sukvietė steigiamąjį susirinkimą, ku- 
rį parengti padėjo trys vyresnieji karininkai: majoras Homanas 
ir inžinieriai majorai Gecas bei Štesleinas. 

Eksperimentas vis dėlto pavyko. Liepos 18-osios vakare tarp 
kitų į komitetą įstojusių asmenų buvo pagarsėjęs jau Zeidlicas 
bei dar keturi generolai. 

„Man nereikia dezertyrų“ 

Prie Leningrado plento yra Lunevo poilsio namai. Tas 
kuklus pastatas panašus į viešbutį, ir į kareivines. Generolai ir 
aukščiausieji karininkai gyveno atskiruose kambariuose, kiti — 
dviviečiuose. Pastatą saugojo rusų sargyba. Pirmame aukšte įsi- 
kūrė rusų komendantūra. Komendantūrai vadovavo pulkinin- 
kas. Vienas komendantūros karininkas buvo paskirtas dirbti 
politinį darbą. 

Garsiakalbiai veikė tiktai konferencijų salėse. Niekas netu- 
rėjo jokio radijo imtuvo, per kurį galėtumei išgirsti, kas vyksta 
išoriniame pasaulyje. 

Trys vertėjos buvo vienintelės tos pusiau laisvos, pusiau 
įtartinos, kultūringai saugomos vyrų respublikos moterys. Ob- 
jektą naudojo kaip sukilimo siųstuvą Maskvos ryšiams su sil- 
pnėjančia vokiečių fronto kariuomene. „Civiliai“, kaip čia juos 
vadino, tai yra Vainertas, Plivjė, Akermanas ir kiti komiteto na- 
riai komunistai vis dar dirbo Maskvoje, savo biure, tačiau atva- 
žiuodavo dažnai, beveik kiekvieną dieną. 

Susirinkimų dienomis pastatas būdavo panašus į išvartytą 
skruzdėlyną. 

Privažiuoja „Dakartas“. Kai kurie mano, kad atvyko Centro 
komiteto narys. Arba įeina rusų generolas. Zeidlicas sužinojo, 
kad perbėgėliai, buvę komunistinės jaunimo sąjungos nariai, 
priimti į komitetą. 

Jis tranko kumščiu į stalą. Už uždarų durų koridoriuje girdėti 
generoliškas balsas: „Aš nesėdėsiu už vieno stalo su dezertyrais". 

Tačiau jis sėdasi. 

Siekdami privilioti plačiąsias karininkų mases, Luneve ant- 
rąją rugsėjo mėnesio savaitę įkūrė organizaciją — „Vokiečių ka- 
rininkų sąjungą“. Tą kartą valgykloje nebebuvo tiek daug rau- 
dono audeklo. 

Plečia Nacionalinį komitetą. Zeidlicas prapliumpa žodžiais: 
„Ponai, žingsnis, kurį šiandien žengiau, turi precedentą Prūsijos 
istorijoje — generolo Jorko žingsnį Tauragėje“. 

Iki monarchisto? 

Tie generolai vadovavosi įvairiausiais motyvais: prisimini- 
mais apie diplomatiją, apie Prūsijos ir Rusijos Sąjungą, viltimi 
po karinės katastrofos išsaugoti kariuomenę ir karininkų korpu- 
są, atvira neapykanta kruviniems strategpalaikio veiksmams V0- 
kietijoje, pasibaisėjimą keliančia nelaisve ir neturėjimu ką veikti 
svetimame krašte. Prie to dar — plati politinių atspalvių paletė: 
nuo tikrų marksistų iki monarchistų. Visa tai susimaišė, persipy- 
nė tuose namuose ir tiems žmonėms. 

„Civiliai“ iš Maskvos tokią padėtį vertino kaip politikos pa- 
vyzdį, kurios bloko variklis kairiajame flange. Jeigu kalbėsime 
apie generolus, jiems galų gale tai buvo šansas vėl iškilti. 

Ką jie žinojo apie Rusiją? Ką jie žinojo apie uždarytus sto- 
vyklose belaisvius, kasančius durpes vokiečių kareivius? Paga- 
liau, ką jie žinojo apie karą? 

Iš Maskvos ateidavo rusiški laikraščiai ir užsienio radijo 
pranešimai. Tačiau tik iš Maskvos. 

Žinių iš karo lauko atnešdavo už fronto linijos su mikrofo- 
nais bei garsiakalbiais pabuvoję karininkai ir kareiviai. Naujieji 
komiteto nariai po sutriuškinimo, Minsko ir Čerkasų rajonuose 
į nelaisvę patekę karininkai, iki to laiko buvo laikomi izoliuoto- 
se operatyvinėse stovyklose arba Lubiankoje. Jie ištisus mėne- 
sius nežinojo, kas vyksta išoriniame pasaulyje. 

Vokiečių opozicijos Generalinis štabas nelaisvėje, nors ir ne 
marksistinių pažiūrų, tačiau teigiamai įsivaizdavo buvusius priešus. 

Greta ardomosios karo veiklos, kuri automatiškai lietė už- 
frontę ir karo belaisvių stovyklas, buvo ir kita, ramesnė aplinka. 
Ten politinių argumentų nepraleisdavo pro ausis. 

Į tas belaisvių stovyklas — o ne tiktai per fronto liniją 
trumposiomis radijo bangomis į Vokietiją — patekdavo iš Lune- 
vo platinami atsišaukimai. Ten ateidavo ir „Laisvosios Vokieti- 
jos“ laikraštis. Jį spausdino ant gero popieriaus su juodais, bal- 
tais ir raudonais apvadais. Jis buvo įprastinio formato — tokio 

kaip ir kiti laikraščiai. Visa tai darė tam, kad, išmėtytą iš lėktu- 
vų, jį gerai pastebėtų priešakinėse pozicijose esantys vokiečių 
kareiviai, ir kad laikraštis nebijotų drėgmės. 

Apskritai tame pastate dirbo šauni laikraščio redakcija. Idė- 
jų pasiūlydavo bei jas plėtodavo ir patys belaisviai, ir Maskvos 
filialas. Tie, kurie netapdavo „fronto įgaliotiniais“, negalėjo ti- 
kėtis nei platesnių kontaktų su išoriniu pasauliu, nei gyvenimu 
Maskvoje. 

Tai buvo smegenų trestas, nors ir su uždarytomis langinėmis. 


XI PRIEDAS 


Frydrichas Paulius, 
buvusios Vokietijos kariuomenės 
generolas feldmaršalas 


Tarybinei vyriausybei, Maskva 


Įtempta bendra politinė padėtis, kurios svarbiausia proble- 
ma dabar yra Vokietija, skatina mane kreiptis į tarybinę vyriau- 
sybę su šiuo pareiškimu. Norėdamas motyvuoti šį žingsnį, mano 
nuomone, privalau paaiškinti, kaip nelaisvės laikotarpiu keitėsi 
mano pasaulėžiūra. 

Aš, Frydrichas Paulius, gimiau 1889-09-23 d. Buvau Vokie- 
tijos kariuomenės generolas feldmaršalas. Nuo 1942-01-20 iki 
1943-01-31, tai yra iki patekimo į nelaisvę Stalingrade, buvau 
6-sios armijos vadas. 

Iš pradžių nelaisvėje buvau labai prislėgtos nuotaikos. Tai 
pergyvenimų Stalingrade ir jaudinimosi dėl katastrofos pasek- 
mių Vokietijos karinei padėčiai rezultatas. Grįžtant fizinėms ir 
dvasinėms jėgoms, pradėjau mąstyti apie nueitą kelią. Aš galvo- 
jau apie Vokietijos vyriausiosios karinės vadovybės klaidas, ti- 
kėjausi, jog po sunkių Stalingrado pamokų ateityje nebekartos 
tokių klaidų, sugebės surasti greičiausią išeitį pabaigti karą. Aš 
kritikavau tiktai karines Hitlerio ir jo artimiausių karinių patarė- 
jų priemones. 

Tada dar nesvarsčiau nei politinių karo pasekmių, nei kiek- 
vieno iš mūsų asmeninės atsakomybės klausimų. 

1943 metais vis labiau blogėjo Vokietijos padėtis Rytų fronte. 
Be to, sąjungininkai išsilaipino Italijoje. Tų metų liepos mėnesį 
buvo įkurtas Nacionalinis komitetas „Laisvoji Vokietija“, o lapkri- 
čio mėnesį — „Vokiečių karininkų sąjunga“. Jų tikslas — nuver- 
tus Hitlerį baigti karą ir taip išgelbėti Vokietiją nuo katastrofos. 

Aš buvau prieš tokį — svetimoje šalyje nelaisvėje esančių 
žmonių — kišimąsi atviros propagandos būdu į savo valstybės 
karinius reikalus. Ir štai kodėl: 

1. Blogėjanti karinė padėtis negali būti kariuomenės ir tau- 
tos vienybės ardymo priežastimi. Priešingai, būtent tokiu mo- 
mentu svarbu išsaugoti vienybę. 

2. Būdamas nelaisvėje, aš negaliu žinoti, kokia iš tikrųjų 
yra politinė ir karinė Vokietijos padėtis. 

3. Ir pagaliau man vis dar darė įtaką legenda apie 1918 me- 
tų „smūgį į nugarą“. Suprasdamas, kad mes nebegalime laimėti 
karo, jog dabar svarbiausia pasiekti daugiau ar mažiau mums 
priimtinas taikos sąlygas, aš, kaip kareivis, smerkiau Nacionali- 
nio komiteto užmačias, kurios, man atrodė, kenkia vokiečių tau- 
tos interesams. 

Būtent iš to taško aš žiūrėjau į Nacionalinio komiteto veik- 
lą. Tuo pačiu metu nesilioviau analizuoti padėtį ir savo įsitikini- 
mus. 1944 metų liepos mėnesio pabaigoje aš kalbėjausi su Na- 
cionalinio komiteto vadovais. Po pralaimėjimų Rytų fronte 1943 
metais ir 1944 metų pradžioje, po anglų ir amerikiečių kariuo- 
menės pergalių Italijoje, po sąjungininkų išsilaipinimo Prancūzi- 
joje (1944 m. birželio 6 d.), po centrinės armijų grupės sutriuš- 
kinimo Rusijoje, išryškėjo beviltiška Vokietijos padėtis. 

Be to, mane nepaprastai paveikė tai, ką sužinojau, nors ir 
ne viską, apie tiesiogiai arba netiesiogiai su karo veiksmais susi- 
jusius žiaurumus okupuotų rytinių rajonų civilių gyventojų ir ru- 
sų karo belaisvių atžvilgiu. 

Ir pagaliau 1944 metų liepos 20 dienos įvykiai, kuriuose da- 
lyvavo žymūs generolai. Bandymas pasikėsinti reiškė, jog Vo- 
kietijoje suprato: kol bus Hitleris, nebus taikos. 

Tie faktai padėjo pašalinti abejones ir kliūtis, kurios man 
trukdė kitaip vertinti Nacionalinio komiteto veiklą. Dar geriau 
apie padėtį Vokietijoje ir kariuomenėje supratau pasikalbėjęs su 
neseniai į nelaisvę patekusiais „Centro“ armijų grupės genero- 
lais. Aš įsisąmoninau, jog dabar svarbiausia — nebe karo pabai- 
ga priimtinomis sąlygomis, o įtikinti dar ne visiškai su fašistiniu 
režimu susijusias jėgas nutraukti karo veiksmus ir taip išvengti 
baisios katastrofos. 

Štai kodėl 1944-08-8 aš paskelbiau tuometinę Vokietijos pa- 
dėtį atitinkantį atsišaukimą ir pareiškiau, kad prisidedu prie 
„Laisvosios Vokietijos“ sąjūdžio. 

Aš, kaip „Laisvosios Vokietijos“ sąjūdyje dalyvaujantis 
aukščiausio laipsnio karininkas, vykdžiau ypatingas užduotis. 
Pavyzdžiui, kreipiausi su atsišaukimu į Kuršo grupuotę (1944 
metų rugpjūčio pabaigoje), kviesdamas ją pasiduoti, o 1944 me- 
tų rugsėjo pabaigoje tokiu pat tikslu kreipiausi į Vokietijos ka- 
riuomenę Rumunijoje. Kai Vokietijoje paskelbė „folksšturmo“ 
mobilizaciją, aš viešai pasisakiau prieš Himlerį. Dėl to mano šei- 
mą uždarė į koncentracijos stovyklą. Ir pagaliau sukūriau „50 
generolų atsišaukimą“, kuriame paskutinį kartą, rusų puolimo 
prie Vyslos ir Rytų Prūsijoje išvakarėse, įspėjome, kad artėja vi- 
siškas sutriuškinimas. 

Net ir tuo atveju, jeigu „Laisvosios Vokietijos" sąjūdis, prie 
kurio veiklos aš nereikšmingai ir pavėluotai prisidėjau, nedavė 
Vokietijai ir visoms kitoms kariaujančioms šalims lauktų rezul- 
tatų, svarbiausi to sąjūdžio principai ir idėjos turi tapti naujos, 
vieningos ir demokratiškos Vokietijos kūrimo, jos pastangų vi- 
suotinės taikos labui pagrindu. 

Čia paminėtu mano veiklos laikotarpiu ir vėliau aš pradė- 
jau plačiau negu iki tol suprasti Antrojo pasaulinio karo aplin- 
kybes ir įvykius. Aš įsisąmoninau, kad turiu kritiškai vertinti vi- 
są ankstesnę savo pasaulėžiūrą, naujai, pažangiau suprasti isto- 
riją. Todėl ėmiau studijuoti politiką ir ekonomiką. 

Aš taip pat daug galvojau apie Tarybų Sąjungos esmę ir 
žmogaus gerovei skirtus tikslus, apie taikią jos politiką, ir, iš ki- 
tos pusės, apie sunkią atsakomybės naštą, kurią mes, vokiečiai, 
užpuldami Tarybų Sąjungą, užsikrovėme ant savo pečių. 

Visi tie apmąstymai privertė mane padėti tarybinei vyriau- 
sybei — būti liudytoju Niurnbergo procese, nors tai, žinoma, ne- 
sumažina mano asmeninės atsakomybės Tarybų Sąjungai. 

Tai buvo logiška mano įstojimo į antihitlerinį „Laisvosios 
Vokietijos“ sąjūdį pasekmė. 

Aš jaučiau bendražmogišką pareigą visoms mūsų agresiją 
patyrusioms tautoms, ypač Tarybų Sąjungai, o taip pat ir vokie- 
čių tautai — padėti atskleisti tikrąją tiesą apie Hitlerio ir jo arti- 
miausių patarėjų nusikalstamus planus. Nes tik tada, kai vokie- 
čių tauta įsisąmonins, kad grobikiškas karas su visais šalutiniais 
reiškiniais yra neteisingas, ji padarys išvadas, kurios leis teisingai 
suprasti dabartinę jos padėtį ir pamatyti geresnės ateities kelius. 

Po Niurnberge pasakytos kalbos aš gilinau savo žinias — 
studijavau politinius bei ekonominius klausimus ir, analizuoda- 
mas politinę padėtį, stengiausi išsiaiškinti savo paties pažiūras. 

Apmąstydamas savo tėvynės problemas įsitikinau, kad tik- 
tai vieningos, demokratiškos ir taikios Vokietijos sukūrimas gali 
būti ekonominio ir socialinio jos atstatymo pagrindas, indėlis į 
taikų Europos rytojų. 

Mano nuomone, pamatus padėjo Potsdamo susitarimas. Aš 
manau, kad tarybinėje zonoje vykdomos priemonės (denacifika- 
cija, demokratizacija, pramonės ir finansų monopolijų likvidavi- 
mas, žemės reforma) yra iš principo teisingos. Manau, kad būti- 
na reikalauti, kad tai darytų ir vakarinėse zonose. 

Vokietijos padėtis dabar labai sunki, gyventojams neužten- 
ka maisto produktų. Tarybinė vyriausybė į tai atsižvelgdama tei- 
kia rytinei zonai ekonominę pagalbą, padeda spręsti gyventojų 
maitinimo problemą ir to nesieja su jokiais politiniais ar ekono- 
miniais reikalavimais. 

Kitaip yra vykdančioje „Maršalo planą“ Vakarų Vokietijo- 
je. Be abejo, ir Vakarų Vokietijai reikia maisto produktų bei pa- 
skolų. Jeigu Vokietija visa tai gaus normaliomis ekonominėmis 
sąlygomis, jeigu ją išsaugos, tiksliau, atkurs kaip vieningą vals- 
tybę, tuo atveju darbšti ir kūrybinga vokiečių tauta įvykdys vi- 
sus savo įsipareigojimus, išmokės normalias reparacijas. Tai įma- 
noma tik tada, jeigu Vokietijos darbo žmonės vėl galės žmoniš- 
kai gyventi. 

Tačiau Vakaruose, kaip matome, piktnaudžiauja dabarti- 
niais Vokietijos sunkumais, juos naudoja politiniams ir Vakarų 
monopolistų pasipelnymo tikslams. Dabar vykdomos Vokietijos 
suskaldymo priemonės nežada nieko gero. Rytinė ir vakarinė 
Vokietijos dalys turi padėti viena kitai, jas jungia tamprūs eko- 
nominiai ryšiai. Tik vieninga Vokietija bus gyvybinga. Negali- 
ma savarankiškai, svetimiems įsakius suskaldyti Vokietijos eko- 
nomikos be sunkiausių pasekmių, kaip ir negalima XX šimtme- 
tyje suskaldyti senos kultūros tautą, kai ji to nenori. 

Todėl svarbu, kad vokiečių tauta, nepaisydama visų dabar- 
tinių kliūčių, galėtų tvirtai išreikšti vienybės ir teisingos taikos 
siekius. Pasaulis to negalės ilgai nepaisyti. 

Vieninga, demokratiška Vokietija yra ir patikimiausios tai- 
kos Europoje garantas, nes tokios Vokietijos imperialistai nega- 
lės panaudoti kaip svarbiausios savo planų šiame kontinente 
įgyvendinimo bazės. 

Vokietijos suskaldymas suteikia naują paskatą šovinisti- 
nėms jėgoms. Labiausiai jos paryškins sienos problemą. Nors 
kiekvienam vokiečiui sunku ir skaudu dėl naujosios rytinės sie- 
nos, tačiau tai jokiu būdu neturi tapti šovinistinio kiršinimo ob- 
jektu. Priešingai, reikia sulaukti, kada po taikios demokratiškos 
plėtotės Vokietijoje, gerų santykių su kaimynais nustatymo, at- 
eis išmintingo, vokiečių interesus atitinkančio, sienos suregulia- 
vimo laikas. 

Vertinant dabartinę politinę padėtį, neįmanoma numatyti, 
kada tikrove taps Vokietijos siekimas susivienyti. Kartu su ne- 
paliaujama kova už Vokietijos vienybę, rytinėje zonoje artimiau- 
siu laiku reikia plačiau ir aktyviau siekti, remiantis jau sukurtų 
demokratinių institucijų pagrindu, prikelti Vokietijos ekonomi- 
ką ir tuo pačiu kuo greičiau darbo žmonėms užtikrinti tokį gy- 
venimo lygį, kokio jie nusipelnė. 

Manau, kad mano tėvynei patekus į tokią padėtį, aš nepri- 
klausomai nuo pareigų, galėčiau rytinėje zonoje dirbti jai nau- 
dingą darbą. 

Ryšium su tuo norėčiau bent trumpai aprašyti savo šeimy- 
ninę padėtį. Mano žmona 59 metų. Gyvena Baden Badene. Duk- 

tė 34 metų. Ji našlė, augina 6 metų sūnų. Gyvena taip pat Ba- 
den Badene, dirba raštinėje. Sūnus 30 metų. Jis turi šeimą, du 
vaikus. Baigė aukštąją komercijos mokyklą, dirba Reino srityje, 
jo uošviui priklausančioje šildymo prietaisų gamykloje. Jeigu aš 
gyvensiu rytinėje zonoje, ten — esu tuo įsitikinęs — atvažiuos 
mano žmona, ir mes gyvensime kartu. 

Prašau tarybinę vyriausybę atsižvelgti į tai, ką Čia parašiau, 
ir spręsti mano panaudojimo rytinėje zonoje galimybes atstatant 
Vokietiją.. 

Paulius, 
buvusios Vokietijos kariuomenės 
generolas feldmaršalas 


1948 metų birželio 29 diena. 


XII PRIEDAS 


Tarybinei vyriausybei 


Grįždamas iš nelaisvės, ryšium su vokiečių karo belaisvių 
repatrijavimu iš Tarybų Sąjungos, pirmiau negu paliksiu Tarybų 
Sąjungą, noriu raštu išdėstyti mane užvaldžiusias mintis ir štai 
ką pasakyti. 

Lemtingame Stalingrado mūšyje aš buvau ten kovojusios 
vokiečių armijos vadas ir visiškai aiškiai supratau visus grobi- 
kiško karo baisumus, kuriuos patyrė ne tik užpulta tarybinė 
liaudis, bet ir mano armijos kareiviai. 

Dar nesibaigus karui, jau būdamas nelaisvėje, aš sužinojau 
apie tuos nusikaltimus žmonijai, kuriuos hitlerinė vadovybė vyk- 
dė kaip pačioje Vokietijoje, taip ir laikinai okupuotose šalyse. 

Po to nusprendžiau aktyviai dalyvauti Tarybų Sąjungoje 
esančių karo belaisvių antifašistiniame judėjime. Jausdamas pa- 
reigą, 1944 metų rugpjūčio 8 dieną aš kreipiausi į vokiečių tau- 
tą ragindamas nuversti hitlerinį režimą ir išsirinkti naują vado- 
vybę, kuri baigtų karą ir susitaikytų su mūsų priešais, pradėtų 
su jais draugauti. 

1946 metais, kai vyko svarbiausių karinių nusikaltėlių vo- 
kiečių teismas, aš, jausdamas atsakomybę tarybinei liaudžiai ir 
vokiečių tautai, o taip pat ir grynai žmogišką pareigą, pasakiau 
kalbą Niurnberge, tarptautiniame karo tribunole. 

Tai dariau todėl, kad norėjau padėti atskleisti tiesą apie tai, 
jog dar 1940 metų rudenį, sulaužius tarp TSRS ir Vokietijos ne- 
puolimo ir draugystės sutartį bei vadovaujantis avantiūriniu 
„Barbarosos“ planu, buvo rengiamasi karui su Tarybų Sąjunga. 

Aš buvau įsitikinęs, kad, tik teisingai įvertinusi praeitį, vo- 
kiečių tauta išeis į geresnės ateities kelią. 

Niurnbergo procese aš dar pareiškiau, jog mūsų amžiuje tik 
demokratija ir kiekvienos tautos suverenių teisių gerbimas yra 
tautų gyvenimą apibrėžiantys faktoriai, nes tautos, engiančios ki- 
tas, ir pačios negali būti laisvos. Taikus gyvenimas gali būti ga- 
rantuotas tiktai tose šalyse, kurių politiką nustato plačiosios liau- 
dies masės, o ne kitų darbo vaisius pasisavinančių žmonių saujelė. 

To neturi pamiršti vokiečiai. Ypač dabar, kai imperialisti- 
nės, antidemokratinės jėgos siekia sukelti naują karą. 

Man, kaip ir kitiems vokiečių generolams, su kuriais buvau 
nelaisvėje, taip pat, kiek teko sužinoti, vokiečių belaisviams ka- 
reiviams bei karininkams, suteikė galimybę iš literatūros, spau- 
dos, radijo ir paskaitų sužinoti apie tarptautinio gyvenimo įvy- 

kius ir susiformuoti naują pasaulėžiūrą, kuri padėtų būti kovos 
už taiką ir demokratiją dalyviu. 

Ta nauja pasaulėžiūra padėjo man suprasti, kad Vokietijos 
Demokratinėje Respublikoje dedami naujos, demokratiškos, ga- 
rantuojančios savo piliečiams taikų gyvenimą Vokietijos pama- 
tai. Aš supratau, kad tiktai taikingos TSRS politikos dėka gimė 
Vokietijos Demokratinė Respublika. 

Tarybų Sąjunga buvo ir visada bus ištikima Potsdamo kon- 
ferencijos principams. Konferencija numatė sukurti vieningą de- 
mokratinę Vokietiją. Tai atitinka gyvybinius vokiečių tautos in- 
teresus. Faktai liudija, kad po Antrojo pasaulinio karo TSRS po- 
litikoje Vokietijos atžvilgiu nepajutome keršto už didžiules 
skriaudas, kurias tarybinei liaudžiai atnešė mūsų pradėtas karas, 
o jautėme didelį dėmesį Vokietijos ir visos vokiečių tautos liki- 
mui. Aš supratau, kad Tarybų Sąjungai, turinčiai socialistinę 
ūkio sistemą, svetimi kapitalistiniam pasauliui būdingi verslo in- 
teresai ir su tuo susiję Vokietijos ekonominės nepriklausomybės 
suvaržymai. 

Atvirkščiai, Tarybų Sąjunga suinteresuota atkurti Vokieti- 
jos ekonomiką. TSRS Vokietijos Demokratinei Respublikai ma- 
terialiai padeda atkurti žemės ūkį ir taikią pramonę. 

Kitaip į pokario Vokietiją žiūri JAV ir Anglija. Priešingai 
negu Tarybų Sąjunga, Anglijos ir JAV politiniai sluoksniai nuo 
pat pradžios sabotavo Potsdamo susitarimus. Taip jie trukdė su- 
kurti vieningą, demokratinę Vokietiją, padėjo ją suskaldyti. 

Su širdgėla dėl savo tautos turiu konstatuoti, jog dėl anglų 
ir amerikiečių monopolistų vykdomos skaldymo politikos vokie- 
čių tauta išsiskyrė į dvi stovyklas. Vakarų Vokietija tapo pusiau 
kolonija. Ten šeimininkauja žmonės, kuriems nerūpi mūsų tau- 
tos interesai, kurie, siekdami įgyvendinti savo imperialistinius 
planus, nori sukelti naują karą. 

Karo kurstytojai anglai ir amerikiečiai savo ekspansijos 
tikslams paverčia Vakarų Vokietiją kariniu placdarmu. Naudo- 
damiesi dėl dolerinių magnatų kolonijinės politikos didėjančiu 
skurdu ir nedarbu, jie kuria samdomą vakarų vokiečių kariuo- 
menę planuojamam karui su Tarybų Sąjunga. 

Kaip ir 1944 metų rupgjūčio mėnesį, kai mūsų tėvynės la- 
bui aš kviečiau vokiečių tautą baigti karą, taip ir šiandien aš, 
būdamas patriotu, prašysiu tėvynainius nepamiršti praėjusio ka- 
ro pamokų, nebelieti kraujo už svetimus mūsų tautai tikslus. 

Po rūsčių Pirmojo ir Antrojo pasaulinių karų pamokų mes, 
vokiečiai, turime tapti atkakliais militarizmo priešais, įsilieti į 
kovotojų už taiką gretas. 

Tvirtai tuo įsitikinęs, aš pritariu vokiečių delegato pareiški- 
mui Pasaulinio taikos šalininkų kongreso nuolatinio komiteto 
Stokholmo sesijoje, kad mes norime taikos, laisvės, nepriklauso- 
mybės Vokietijai ir visoms tautoms. 

Mes neturime leisti, kad siekianti šeimininkauti visame pa- 
saulyje anglų ir amerikiečių finansų ir pramonės magnatų sau- 
jelė įtrauktų pasaulį į naujo karo sūkurį. 

Aš tvirtai tikiu, jog visose šalyse, tarp jų ir Vakarų Vokieti- 
joje, tarp pažangiųjų visuomenės sluoksnių plintantis taikos ša- 
lininkų judėjimas sužlugdys karo kurstytojų planus. Tai garan- 
tuoja taikos stovyklai vadovaujanti galinga Tarybų Sąjunga. 

Aš, kaip ir kiti geros valios vokiečiai, dėkodamas sveikinu 
didžiadvasišką generalisimo Stalino laišką, išsiųstą 1949 metų 
spalio 13 dieną Vokietijos Demokratinės Respublikos Vyriausy- 
bei. Jame nurodyta, kad mūsų tautų draugystė gali užtikrinti 
tvirtą taiką Europoje. 

Nors beveik du milijonai jau sugrįžusių į tėvynę karo be- 
laisvių manęs neįgaliojo kalbėti jų vardu, tačiau remdamasis 
daugybe laikraštyje belaisviams „Nachrichten“ išspausdintų re- 
zoliucijų ir savo paties, kaip paskutinio grįžtančiojo, patirtimi, 
jaučiu didelę pareigą padėkoti tarybinei vyriausybei už huma- 
nišką elgesį su karo belaisviais jų stovyklose. 

Vienas iš kilnaus tarybinės vyriausybės elgesio su karo be- 
laisviais rezultatų yra tas, kad nežiūrint sunkios moralinės naš- 
tos, kurią jaučia kiekvienas į bet kurią nelaisvę patekęs žmogus, 
didžiausia dauguma karių, kurie dar vakar dalyvavo baisiausia- 
me kare, šiandien aktyviai kovoja už taiką. Jie, buvę priešai, ta- 
po ištikimais Tarybų Sąjungos draugais. 

Be to, noriu širdingai padėkoti už belaisvėje įgytas žinias, 
kurias galėsiu panaudoti dalyvaudamas geresnės, pažangios, tai- 
kios Vokietijos statyboje. 

Tiktai vieninga, nepriklausoma, demokratinė Vokietija su- 
gebės draugauti su TSRS tautomis, su liaudies demokratijos ša- 
limis, su visomis kitomis taikingomis tautomis ir užtikrins vokie- 
čių tautos gerovę. 

Tėvynėje atiduosiu visas jėgas stiprinti Tarybų Sąjungos ir Vo- 
kietijos draugystę ir tuo pačiu padėsiu siekti didžiojo tikslo, — tai- 
kos visai žmonijai, — kurį užsibrėžė generalisimo Stalino vadovau- 
jamam tarybų šalis. 

Todėl aš prašiau repatrijuoti mane ne į buvusią gyvenamą- 
ją vietą Vakarų Vokietijoje, o į Rytų Vokietiją, kad galėčiau da- 
ryti tai, ko pageidaus Vokietijos Demokratinės Respublikos vy- 
riausybė. 

Aš nenorėčiau išvykti iš Tarybų Sąjungos nepasakęs tarybi- 
niams žmonėms, kad į jų šalį atėjau kaip aklai paklusnus prie- 
šas, o dabar išvykstu kaip praregėjęs, nusimetęs nacistų grandi- 
nes žmogus, šios šalies draugas. 


Frydrichas Paulius, 
buvusios Vokietijos kariuomenės 
generolas feldmaršalas 
1950 m. gegužės 12 d. 


XIII PRIEDAS 


Tarybinei vyriausybei 

Grįždamas į tėvynę iš nelaisvės ryšium su 1953 metų rug- 
pjūčio 23 dieną TSRS vyriausybės ir VDR vyriausybinės delega- 
cijos pasirašyta sutartimi dėl vokiečių karo belaisvių paleidimo, 
prieš išvykdamas iš Tarybų Sąjungos, noriu padaryti tokį pareiš- 
kimą. 

Kilnus tarybinės vyriausybės sprendimas dėl karo belaisvių 
dar kartą įrodo, kad jos politikoje Vokietijos atžvilgiu nėra kerš- 
to už didžiules skriaudas, kurias tarybinė liaudis patyrė dėl mū- 
sų pradėto karo. Atvirkščiai, savo taikinga politika, kuri dar kar- 
tą atsispindėjo minėtame sprendime, ji padeda visai vokiečių 
tautai taikiu keliu artėti prie Vokietijos susivienijimo ir tuo pa- 
čiu į laimingą ateitį. 

Vadovaudamas vokiečių kariuomenei Stalingrado mūšyje, 
kuris nulėmė mano tėvynės likimą, aš visiškai supratau tuos ag- 
resyvaus karo baisumus, kuriuos patyrė ne tik mūsų užpulti ta- 
rybiniai žmonės, bet ir mano kareiviai. Asmeninė patirtis ir Ant- 
rojo pasaulinio karo rezultatai įtikino mane, kad Vokietijos liki- 
mo negalima kurti ant viešpatavimo idėjos pamatų. Mūsų liki- 
mo pamatas — ilgalaikė draugystė su Tarybų Sąjunga ir visomis 
kitomis taikingomis šalimis. Todėl aš manau, kad Vakaruose pa- 
sirašyti kariniai susitarimai, kurių idėja — viešpatavimas, netar- 
nauja taikiam vieningos Vokietijos atkūrimui ir taikos Europoje 
užtikrinimui. Maža to, tokios sutartys tik didina pavojų, kurį su- 
kelia Vokietijos suskaldymas ir patį suskaldymą gilina. Aš esu 
įsitikinęs, kad vienintelis realus taikaus Vokietijos suvienijimo ir 
taikos Europoje kelias yra pačių vokiečių susitarimas ir 1953 
metų rugpjūčio 15 dienos tarybine nota Vakarų valstybėms Vo- 
kietijos klausimu pagrįsta taikos sutartis. 

Todėl aš nusprendžiau sugrįžęs į tėvynę iš visų jėgų padėti 
siekti švento tikslo — taikaus demokratinės Vokietijos susivie- 
nijimo bei vokiečių tautos draugystės su tarybine liaudimi ir su 
visomis kitomis taikingomis tautomis. 

Išvykdamas iš Tarybų Sąjungos norėčiau pareikšti tarybi- 
niams žmonėms, jog kadaise atėjau į jų šalį kaip aklai paklus- 
nus priešas, o dabar palieku tą šalį kaip jos draugas. 

1953 m. spalio 24 d. 

Frydrichas Paulius, 
buvęs Vokietijos kariuomenės 
generolas feldmaršalas 


— 23 — 


XIV PRIEDAS 


Vokiečių kariuomenės puolimas 
1942 metų vasarą ir Stalingrado mūšis 


(Trumpa apžvalga ir atskiri epizodai) 


Pirmieji įsakymai dėl 1942 metų vasaros puolimo į 6-ąją ar- 
miją atėjo 1942 metų balandžio mėnesį, per pietinės armijų gru- 
pės štabą. Pirmąsias priemones įsakė vykdyti gegužės mėnesį. 
Tarp jų — ištaisyti po rusų žiemos puolimo į pietus nuo Char- 
kovo susidariusią padėtį. Jei bus įvykdytos šios parengiamosios 
užduotys, įsakymuose nurodoma pradėti pulti tarp Azovo jūros 
bei Kursko ir pralaužti rusų frontą lemiamam mūšiui. Pagrindinė 
idėja: sutriuškinti linijoje Rostovas — į vakarus nuo Oskolo — į 
vakarus ir šiaurės vakarus nuo Voronežo esančias rusų pajėgas ir 
taip užtikrinti būsimų pagrindinių operacijų rytuose sėkmę. 

Parengties priemonių vykdytoju paskyrė pietinę armijų 
grupę. Vėliau (kai bus nurodyta kada) tą grupę padalyti į dvi 
armijų grupes: „A“ ir „B“. 

Hitleris Poltavoje premilinariai tariasi dėl vasaros puolimo 

1942-06-01 Poltavoje, pietinės grupės štabo būstinėje, Hit- 
leris sukvietė pasitarimą dėl pagrindinio numatyto puolimo. Pir- 
moje dienos pusėje Hitleris iš Rytų Prūsijos atskrido į Poltavą, o 
po pietų išskrido atgal. Jį lydėjo OKV (Vyriausiojo Vokietijos 
ginkluotųjų pajėgų štabo) viršininkas feldmaršalas Keitelis, Sau- 
sumos kariuomenės Generalinio štabo operatyvinio skyriaus 
viršininkas generolas majoras Hoizingeris, šio štabo generolas 
kvartirmeisteris generolas leitenantas Vagneris, be to, vienas ar 
du Hitlerio adjutantai. 

Pasitarime dalyvavo: pietinės armijų grupės (vėliau „B“) vy- 
riausiasis vadas feldmaršalas fon Bokas, grupės štabo viršinin- 
kas pėstininkų generolas fon Zodenšternas; iš būsimos armijų 
grupės „A“ veikimo rajono: vėliau tapęs tos grupės štabo virši- 
ninku generolas leitenantas fon Greifenbergas, 1-osios tankų ar- 
mijos vadas generolas pulkininkas fon Kleistas, 17-0sios armijos 
vadas generolas pulkininkas Ruofas; iš būsimosios armijų gru- 
pės „B“ veikimo rajono: 2-osios armijos vadas generolas pulki- 
ninkas fon Veichsas, 4-osios tankų armijos vadas generolas pul- 
kininkas Gotas, 6-osios armijos vadas tankų kariuomenės gene- 
rolas Paulius; iš karinių oro pajėgų: 4-osios aviacijos armijos va- 
das generolas pulkininkas fon Richthofenas ir 4-0jo aviacijos 
korpuso vadas aviacijos generolas Pfliugbailis, o taip pat 3-iojo 
tankų korpuso vadas kavalerijos generolas fon Makenzenas. 

Operatyvinės direktyvos — jos buvo svarbiausias pasitari- 
mo objektas — numatė tokius veiksmų etapus: 

1) 1-osios tankų armijos puolimas iš rajono į pietryčius nuo 
Charkovo. Užduotis: linijoje Dono žiotys — Kupianskas pasiekti 
Oskolą. Tikslas: palengvinti 2-ame punkte numatytą pietinio 
sparno puolimą. 

2) Pasiekti Doną nuo N. Kalitvos iki Voronežo. Tikslas: pri- 
dengti būsimo pagrindinio puolimo šiaurinį sparną. Žr. 3 punktą. 

Tam tikslui: 6-oji armija puola iš Valčansko rajono ir į šiau- 
rę nuo Novij Oskolo, 4-oji tankų armija ir 2-oji armija — iš 
Kursko rajono Starij Oskolo kryptimi. Pralaužus rusų frontą, ap- 
supti iš dviejų pusių ir sunaikinti į vakarus nuo Dono dislokuo- 
tas rusų pajėgas. 

3) Pagrindinis 1-osios tankų armijos puolimas ir 4-osios tan- 
kų armijos, kurią iš rajonų į vakarus nuo Voronežo reikia per- 
mesti į pietus, į rajoną pietuose nuo Rosošio. Svarbiausias puoli- 
mo tikslas — pralaužti frontą tarp Doneco ir Dono Milerovo 
kryptimi. Taip pat atskiras dalis pridengimui nukreipti į rytus, 0 
su pagrindine mase kartu su 17-ąja armija bei 8-ąja italų armija 
apsupti tarp Rostovo, į šiaurės vakarus nuo Starobelsko, ir Mile- 
rovo esančias rusų pajėgas. 

4) Vėlesni sprendimai priklausys nuo būsimų mūšių eigos. 

Pasitarimas vyko 2—3 valandas. Didesnę to laiko dalį Hit- 
leris ir su juo atvykusieji bei armijų grupių ir aviacijos vadai 
tarėsi prie stalo su žemėlapiais. Armijų vadus ten kvietė tik ta- 
da, kai aptarinėjo armijų grupių veiksmus. Kiti tuo metu stovėjo 
prieškambaryje arba nuošalėje. Feldmaršalas fon Bokas dėstė sa- 
vo nuomonę apie atskiras vasaros puolimo fazes numatytu būdu 
(plg. 1—3 punktus). Aš kartu su generolais pulkininkais fon 
Veichsu, Gotu, fon Kleistu ir generolu ion Makenzenu dalyva- 
vau svarstant prie žemėlapių stalo pirmąjį ir antrąjį punktus. 

Feldmaršalas fon Bokas, kalbėdamas apie 6-ąją armiją, pa- 
baigoje nurodė maždaug tokius jos veiksmus: „Taigi šeštoji ar- 
mija, pasiekusi Doną, pradžioje turės tik gynybinę užduotį. Ta- 
čiau, besirengdama vasaros operacijai, ji turi nusiteikti ir pla- 
čiam puolimui į rytus“. Aš, kaip ir kiti armijų vadai, nepareiš- 
kiau savo nuomonės. 

Po to svarstė trečiąją vasaros puolimo fazę (žr. 3 punktą). Ir 
vėl referavo Bokas, nes jis atsakė už visas būsimos armijų gru- 
pės „A“ parengimo priemones. Šiam tikslui prie žemėlapių sta- 
lo, kur stovėjo Hitleris, pakvietė generolus pulkininkus Gotą, 
fon Kleistą, Ruofą. Aš tuo metu arba stovėjau toje pačioje patal- 
poje, nuošalėje, arba gretimame kambaryje kalbėjausi su fon 

Veichsu apie 2-osios ir 6-osios armijų sąveiką, todėl iš pasitari- 
mų kambario girdėjau tiktai atskiras frazes. 

Iš Hitlerio pasisakymų pasitarime prisimenu kai kurias jo 
pareikštas mintis. Jų esmė tokia: 

„Žiemos ir pavasario mūšiuose išseko rusų jėgos, todėl šiais 
metais turime ir galime pasiekti lemiamus karo rytuose rezulta- 
tus. Svarbiausia mano mintis — užimti Kaukazą, kiek įmanoma 
smarkiau sutriuškinti rusų pajėgas“. „Jeigu aš negausiu Maikopo 
ir Grozno naftos, man teks nutraukti karą“. „Siekdami apginti 
Kaukazą puolančios kariuomenės sparną, mes turime kuo toliau 
prasiveržti į rytus Dono užuolankoje“. „Kai pradėsime puolimą, 
ims veikti stipresnės sąjungininkų, — rumunų, italų, vengrų — 
pajėgos. Būsimieji pastiprinimai priklausys nuo padėties“. 

Po tų bendrų pastabų Hitleris baigė pasitarimą sakydamas, 
kad jam laikas grįžti atgal. Skubiai papusryčiavo armijų grupės 
karininkų kazino ir apie 15 valandą išvyko į Poltavos aerodro- 
mą, o iš ten — lėktuvu į Rytų Prūsiją. 

Operacija 

Pirmame punkte numatyto puolimo pradžia: 1942 metų bir- 
želio pabaiga. 

Antrame punkte numatyto puolimo pradžia: 1942 metų lie- 
pos pradžia. Atsižvelgusi į tai, kad rusai nestojo į lemiamą mūšį, 
o planingai traukėsi, liepos viduryje 6-oji armija pasuko didžio- 
jo Dono vingio link, kairiuoju sparnu išilgai upės. Užduotis: pa- 
gal 3-iame punkte nurodytus veiksmus dengti puolančiųjų spar- 
ną ir užnugarį, paspartinti tų dalinių tolesnį puolimą Dono že- 
mupyje į pietus ir pietryčius. 

Liepos mėnesio antroje pusėje, tuo metu, kai 6-oji armija 
Surovikino-Kletskaja linijoje kovėsi už Dono aukštumas, iš ar- 
mijų grupės atėjo įsakymas toliau pulti iki Volgos prie Staling- 
rado. Kariuomenės dengimo prie Dono užduotį perėmė 2-oji ar- 
mija, o vėliau — sąjungininkų kariuomenė. Kautynės už aukš- 
tumas į šiaurės vakarus nuo Kalačo nesiliovė iki rugpjūčio vidu- 
rio. Rugpjūčio 20—23 dienomis 1-asis ir 8-asis pėstininkų kor- 
pusai bei 14-asis tankų korpusas prie Kalačo ir į šiaurę nuo jo 
užėmė perkėlą per Dono upę. Keturioliktajam tankų korpusui 
pavyko į šiaurę nuo Stalingrado pasiekti Volgą. Pirmasis korpu- 
sas Stalingrado prieigose sutiko stiprų pasipriešinimą. Aštunta- 
sis korpusas į rytus nuo Dono gynė sparną (žr. schemą). 

Sumanymas netikėtu smūgiu užimti Stalingradą visiškai 
sužlugo. Atkaklus rusų pasipriešinimas kautynėse už aukštumas 
į šiaurę nuo Dono taip sukaustė 6-osios armijos puolimą, kad 
rusai galėjo planingai organizuoti Stalingrado gynybą. 

Planingas Stalingrado puolimas. 
6-osios armijos štabas (nuo rugsėjo pradžios) 
Golubinkoje prie Dono 

Maždaug rugpjūčio 28 dieną, kaudamasis žingsnis po 
žingsnio, iš vakarų prie miesto priartėjo 1-asis pėstininkų kor- 
pusas, o iš šiaurės — 14-asis tankų korpusas. Iš gausių paklau- 
simų buvo aišku, kad Hitleris ir OKV pradėjo nerimauti dėl su- 
lėtėjusio mūsų puolimo, todėl man įsakė kartu su armijų grupės 
„B“ vyriausiuoju vadu generolu pulkininku fon Veichsu atvykti 
į vyriausiosios vadovybės pasitarimą Hitlerio būstinėje Vinicoje. 

Pasitarimas štabo būstinėje Vinicoje 
1942-09-12 

Ankstų rugsėjo 12 dienos rytą iš Golubinkos išskridau į Sta- 
robelską. Ten persėdau į armijų grupės vado lėktuvą. Apie 12 
valandą mes jau nusileidome Vinicos aerodrome, o maždaug 
12.30 val. automobiliu atvykome į miškelyje, už 3 kilometrų į 
šiaurę nuo miesto esančią Hitlerio būstinę. Generolą pulkininką 
Veichsą ir mane tuoj pat nuvedė į pasitarimų kambarį Keitelio 
ir Jodlio name. Kaip tik tuo metu ten skaitė kasdieninį praneši- 
mą apie padėtį frontuose. Dalyvavo: Hitleris, Keitelis, Jodlis ir 
keletas Hitlerio adjutantų. Be to, Sausumos kariuomenės štabo 
viršininkas generolas pulkininkas Galderis, to štabo operatyvi- 
nio skyriaus viršininkas generolas majoras Hoizingeris ir gene- 
rolas kvartirmeisteris generolas leitenantas Vagneris. 

Pradžioje generolas pulkininkas Veichsas pranešė apie ben- 
drą padėtį armijų grupės „B“ fronto ruože. Ypatingą dėmesį jis 
atkreipė į nepakankamą ištempto fronto (arba sparno) prie Do- 
no aprūpinimą. 

Po to aš paaiškinau padėtį prie Stalingrado (žr. schemą že- 
miau) ir plačiai kalbėjau apie kiekvieną diviziją atskirai; dėl užsi- 
tesusio puolimo smarkiai sumažėjo kai kurių divizijų kovingumas. 

Hitleris abu pranešimus išklausė be kokių nors esminių pa- 
stabų, o po to kreipėsi į mane: „Kada į savo rankas paimsite 
miestą ir Volgos krantą miesto ribose? Man labai svarbu, kad 
tai įvyktų greitu laiku“. 

Mano atsakymas: „Atsižvelgdamas į kautynių ir rusų prieši- 
nimosi nualintos mūsų kariuomenės padėtį, apie kurią ką tik 
pranešėme, aš negaliu pasakyti tikslios datos. Priešingai, aš pra- 
šau papildymo — trijų kovingų divizijų". 

Hitleris sutiko, kad reikia išanalizuoti tą klausimą. Genero- 
las pulkininkas Galderis įsiterpė, kad jie neturi nei šviežių jėgų, 
nei galimybių šiuo metu jas permesti ten, kur jų laukia. Lieka 
tik viena: 6-ajai armijai perduoti į pietus nuo Stalingrado esantį 

4-osios tankų armijos junginį. Tačiau pirmiausia tai priklauso 
nuo armijų grupės „B“. 

Hitleris pasitarimą baigė maždaug tokiais žodžiais: „Rusai 
jau prie išsekimo ribos. Jų pasipriešinimą Stalingrade reikia ver- 
tinti tik kaip vietinės reikšmės kautynes. Jie nebesugeba imtis 
mums pavojingų atsakomųjų plataus strateginio masto veiksmų. 
Be to, šiaurinį sparną prie Dono labai sustiprino sąjungininkų 
kariuomenė. Taip susiklosčius aplinkybėms, aš nematau rimto 
pavojaus šiaurės frontui. Lieka pasistengti greičiau užimti mies- 
tą, kad jis netaptų ilgalaikiu, viską suryjančiu židiniu“. 

Pasitarimo Vinicoje tikslas buvo paspausti 6-ąją armiją, kad 
ji greičiau užimtų Stalingradą. Kalbant Hitleriui, Keitelis dažnai 
ir nuolankiai linksėjo galva. Jodlis ir kiti pasitarimo dalyviai ne- 
reiškė savo nuomonės. 

Po pasitarimo 6-osios armijos žinion perdavė tris 4-osios 
tankų armijos divizijas ir taip išplėtė 6-osios armijos veiksmų ra- 
joną. Dabar į jį pateko visas Stalingradas iki pat pietinių miesto 
pakraščių. 

Armijos grupės „B“ vyriausiojo vado generolo pulkininko 
fon Veichso apsilankymas 6-ojoje armijoje 
1942 metų rugsėjo mėnesio gale 

Ryšium su 1942 metų rugsėjo 12 dienos pasitarimu Vinico- 
je, rugsėjo gale į 6-ąją armiją atvyko armijų grupės „B“ vyriau- 
siasis vadas generolas pulkininkas fon Veichsas. 

Apsilankymo tikslas: patikrinti sąlygas ir įvykdyti Hitlerio 
reikalavimą — kuo greičiau užimti rusų rankose likusius Sta- 
lingrado rajonus. 

Generolas pulkininkas fon Veichsas ir jį lydintis karininkas 
apie 8 val. nusileido aerodrome, už 3 kilometrų į vakarus nuo 
Golubinkos. Ten jį sutikau aš, 6-osios armijos štabo viršininkas 
generolas majoras Šmidtas ir mano adjutantas pulkininkas Ada- 
mas, O taip pat aerodromo komendantas (aviacijos majoras). Prie 
lėktuvo stovėjo garbės sargyba (1 puskarininkis ir 5 kareiviai). 
Iš čia generolas pulkininkas fon Veichsas, aš ir dar du ryšių ka- 
rininkai dviem lėktuvais „Hork“ išskridome į Gumraką, į 1-ojo 
armijos korpuso vadovavimo punktą. 

Iš vadovavimo punkto visureigiu nuvykome į priešakinėse 
pozicijose, aukštumoje prie cemento gamyklos, už 3 kilometrų 
nuo Gorodiščios įrengtą 6-osios armijos stebėjimo punktą. Iš jo 
gerai matomas Stalingrado centras ir šiaurinė miesto dalis. 

Generolas fon Zeidlicas prie stereožiūrono paaiškino takti- 
nę padėtį, tai yra mūsų ir rusų priešakinių linijų išdėstymą, mū- 
sų ir priešų ugnies taškus kelias dienas be paliovos puolant 
traktorių gamyklą. 

Po to blindaže aš kalbėjausi su generolu pulkininku fon 
Veichsu. Aš jam plačiai papasakojau apie nepaprastai sunkias 
kautynių mieste sąlygas, apie vis atkaklesnį rusų pasipriešinimą 
ir kasdieninius mūsų nuostolius, dėl kurių vis labiau silpnėja 
mūsų jėgos. Pokalbio pabaigoje aš išdėsčiau maždaug tokius sa- 
vo samprotavimus: „Prie to, ką pasakiau, turiu pridėti dar vieną 
labai rimtą faktą, — artėja žiema. Pirmiausia reikia spręsti ka- 
riuomenės aprūpinimo žiemine apranga, įvairių atsargų ir pozi- 
cijų įrengimo medžiagų problemas, kad neatsitiktų kaip praėju- 
siais metais, kai žiema užgriuvo katastrofiškai nepasiruošusius. 
Tačiau ir dabar aprūpinimas sudėtingas. Mes negauname net 
kasdieninės normos, o apie papildomą nėra ko ir kalbėti. Jeigu 
nepagerės tiekimas, negalėsime iki žiemos užimti tvirtų nuolati- 
nių pozicijų ir sutelkti pakankamai stiprių rezervų. Tačiau la- 
biausiai jaudinuosi dėl padėties mano giliajame sparne. Kelis 
šimtus kilometrų išilgai Dono nusidriekęs frontas kvieste kvie- 
čia rusus nepraleisti progos pulti, atkirsti Stalingradą o gal būt 
ir siekti dar didesnių tikslų. Todėl dabar būtina aprūpinti armiją 
viskuo, ko reikia, kad ji sustiprėtų ir, greitai užėmusi Stalingra- 
dą, turėtų atsargų bet kuriam atvejui". 

Generolas pulkininkas fon Veichsas atsakė maždaug taip: 
„Aš visa tai suprantu. Beveik kiekvieną dieną apie tai primenu 
aukštesniems už mane vadams. Dabar leiskite man pačiam tuo 
rūpintis. Jums svarbiausia — sutelkti visą dėmesį Stalingradui ir . 
kuo greičiau jį užimti. Aš kaip galėdamas padėsiu“. 

Stalingrado puolimo tąsa 

Vyriausiosios ginkluotųjų pajėgų vadovybės (OKV) nuolat 
ir kietai spaudžiami, mes nesiliovėme atakuoti. Atakos surijo vi- 
sas jėgas. Nusilpusios divizijos savo kovingumu prilygo tiktai 
pulkams. Rugsėjo viduryje užėmėme pietinę miesto dalį, spalio 
mėnesį — šiaurinę dalį ir prasiveržėme prie Volgos kranto. 
Miesto vidurys su Volgos krantu liko rusų rankose. Rusai at- 
kakliai gynėsi ir visą laiką kontratakavo, todėl ir iki lapkričio 
vidurio vykusios kautynės nuo namo iki namo nedavė esminių 
rezultatų. Tuo pačiu metu, nuo rugpjūčio pabaigos iki spalio pa- 
baigos, rusai visą laiką puolė šiaurinį mūsų armijos frontą tarp Vol- 
gos ir Dono, sukaustydami ir iš dalies įveldami į kautynes ten bu- 
vusias mūsų pajėgas (14-ąjį tankų ir 8-ąjį pėstininkų korpusus). 

Rusų rengiamo puolimo požymiai 

Tačiau svarbiausia, kad maždaug nuo spalio vidurio rusai 
pradėjo rengtis puolimui. Tai rodė sausumos ir oro žvalgybos 
pateiktų duomenų analizė. Aiškėjo, kad jie puls ir kairįjį armi- 
jos sparną (2-asis armijos korpusas) į šiaurės rytus nuo Staling- 

rado prie Kleckajos, ir iš vakarų prisijungiančią 3-iąją rumunų 
armiją, ir į pietus nuo Stalingrado esančią 4-ąją tankų armiją. 
Buvo aišku, kad rusai rengiasi apsupti 6-ąją armiją. 

Šeštosios armijos vadovybė, suderinusi su korpusų vadais, į 
armijų grupės „B“ štabą visą laiką siuntinėjo pranešimus ir pa- 
siūlymus: 

a) apie aukščiau minėtą rusų rengimąsi pulti; 

b) apie tai, kad tikslinga nutraukti neperspektyvias, sury- 
jančias visas jėgas kautynes už likusią miesto dalį; 

c) apie tai, kad neįmanoma sukaupti rezervų būsimam rusų 
puolimui atremti. 

Armijų grupės „B“ vadovybė, nors ir sutiko su 6-osios ar- 
mijos vadovybės išvadomis, tačiau nieko negalėjo padėti ir per- 
siuntinėjo mums tokius OKV įsakymus bei išvadas: 

a) OKV, remdamasi bendra nuomone apie išsekusias rusų 
jėgas, netiki, jog Dono frontui gresia rusų puolimas; 

b) 6-oji armija turi pati apsirūpinti rezervais; sąjungininkų 
Dono frontui užtenka ten esančių rezervų (tarp jų 48-asis tankų 
korpusas su 22-ąja tankų divizija ir 1-0ji rumunų tankų divizija 
už 3-iosios rumunų armijos fronto); 

c) todėl būtina užimti likusią Stalingrado dalį ir tuo pačiu 
likviduoti tą židinį; 

d) strateginio rusų išsiskleidimo rajonuose plačiu mastu 
veiks aviacija. 

Kiek dar liko galinčių kautis 

Esant tokiai padėčiai, vis labiau aštrėjo mažėjančio kovinio 
divizijų pajėgumo problema. Ją galima įsivaizduoti prisiminus 
vieną armijos vado pokalbį su vadovaujančių darbuotojų sky- 
riaus viršininku II a. Štai ką maždaug spalio pabaigoje ar lapkri- 
čio pradžioje armijos štabe Golubinkoje II a. pranešė armijos va- 
dui: 

Pulkininkas Adamas: „Per sunkias kautynes Stalingradę še- 
šių ten esančių divizijų kovotojų — pėstininkų — skaičius su- 
mažėjo 30 procentų. Beveik visiškai sunaikinti penki antroje 
spalio pusėje mums perduoti pionierių batalionai, kurie kovėsi 
kaip smogiamieji batalionai. Iš OKH pranešė, kad papildymo 
sveikstančiųjų sąskaita kol kas nėra ko laukti. Kaip tokios ne- 
gausios kovinės dalys gali išsilaikyti žiemą?" 

Armijos vado atsakymas: „Mano raportui į Generalinį štabą 
paruoškite nuo kasdieninių suvestinių nepriklausomą armijos as- 
meninės sudėties apžvalgą. Aš pats parašysiu atitinkamą lydraš- 
ų. Be to, nuo šiol, kreipdamiesi kiekvienu svarbiu kovos veiks- 
mų vykdymo klausimu, dažniau pranešinėsime apie pavojingai 
mažėjantį kariuomenės skaičių“. 

Šeštojoje armijoje buvo trys tankų pulkai, 14-oji, 16-oji ir 
24-0ji tankų divizijos su 200 kovai parengtų tankų. Tačiau tų 
divizijų šauliai ir artileristai kovėsi priešakinėse pozicijose. Lap- 
kričio viduryje armija turėjo tiktai nedidelį pėstininkų rezervą. 

Už kairiojo sparno į pietryčius nuo Kletskajos (11-ojo kor- 
puso veikimo zonoje) rezerve buvo tik vienam pulkui savo žmo- 
nių skaičiumi prilygstantis mišrus junginys, tankų pulkas ir 14- 
osios tankų divizijos prieštankinis divizionas (su divizijos štabu). 

Didžiojo rusų puolimo pradžia 

1942 m. lapkričio 19 d. rusai pradėjo didelį puolimą prieš 
3-iąją rumunų armiją (kairėje nuo 6-osios). 

Rumunų frontą pralaužė tą pačią dieną; lapkričio 20 dieną 
pralaužė ir 4-osios tankų armijos frontą (dešinėje nuo 6-osios). 

Priešingai, negu manė Vyriausioji ginkluotųjų pajėgų va- 
dovybė (OKV), rusų puolimo mastai sutapo su 6-osios armijos 
vadovybės ir armijų grupės „B“ vadovybės vertinimais, apie ku- 
riuos jie jau seniai kalbėjo. 

Svarbiausios priemonės puolimui atremti, 
kurių nuo 1942 m. lapkričio 19 d. iki lapkričio 21 d. 
ėmėsi 6-osios armijos vadovybė 

1) Lapkričio 19 d. rytą įsakymas kautynėse nedalyvaujan- 
čiam 16-ajam tankų korpusui: su 16-ąja ir 24-ąja tankų divizijo- 
mis pasirengti kontratakuoti nuo vakarinio Dono kranto iš Klet- 
skajos rajono į pietus puolančias rusų pajėgas; 

2) 14-ojo tankų korpuso fronto ruožą perduoti 1-ojo korpu- 
so žiniai (žr. schemą, 8 psl.). 

3) miesto ribose nutraukti atakas, 1-ąjį ir 8-ąjį korpusus ati- 
traukti ir perduoti į armijos vadovybės rezervą; 

4) kairiajame Dono krante, į vakarus nuo Kalačo, visų už- 
nugario dalinių (karininkų rengimo mokykla, pionierių mokyk- 
la) jėgomis užimti prietilčio įtvirtinimus; 

5) nieko nelaukiant evakuoti anapus Čiro sužeistuosius ir 
nebūtinai reikalingas užnugario dalis bei tarnybas; 

6) slapta direktyva korpusų vadams: parengti korpusus at- 
sitraukti į kairįjį Dono krantą. Pasiimti sužeistuosius ir materia- 
lines vertybes. Sumanymas — prie Dono organizuoti naują fron- 
tą ir kuo didesnėmis jėgomis kontratakuoti priešą. Direktyvą 
rengti tiktai operatyviniuose korpusų štabų skyriuose. Išvengti 
bet kokio kariuomenės jaudinimosi. Apie vykdymo laiką bus at- 
skiras nurodymas. 

Išorinės padėties charakteristika tomis dienomis armijos 
veikimo rajone: 

a) armijos frontas nebuvo atakuotas, 

b) vykdant įsakymą, kariuomenė planingai atitraukiama iš 
fronto ir pergrupuojama, 

c) armijos užnugario daliniai (apie 80 000 žmonių) buvo 
abiejose Dono pusėse, vakaruose; Nižne-Čirskajos — Surovikino 
— į pietus nuo Kleckajos linijoje. Užnugario kariuomenės dalys 
gynėsi savo dislokavimo vietose, tačiau, turėdamos tiktai nedi- 
deles kovines pajėgas, nepajėgė ilgai priešintis. Pagrindinė lai- 
kinai ešelonuota masė, vykdydama įsakymą, atsitraukė į pietinį Či- 
ro krantą ir abiejose Surovikino pusėse užėmė gynybos pozicijas, 

d) armijos štabas kartu su 1-uoju ešelonu (operatyvinė šta- 
bo grupė) lapkričio 19 dieną buvo Golubinkoje prie Dono. Vy- 
riausiojo kvartirmeisterio ešelonas — kaime, už 2 km į pietus 
nuo Kalačo. Ryšium su tolesniais įvykiais ir paiškėjus, kad 
kontrpriemonėmis, kurių mes ėmėmės, nepavyks pristabdyti ru- 
sų puolimo, ir kad rusai veržiasi Kalačo link, lapkričio 20-ąją, 
po pusiaudienio, 6-osios armijos štabo operatyvinę grupę ir vy- 
riausiojo kvartirmeistrerio ešeloną teko permesti į anksčiau žie- 
mos sąlygomis numatytą štabo būstinę Nižne Čirskajoje. Ten jau 
buvo nutiestos ryšio linijos su frontu ir su užnugariu. Likusi šta- 
bo dalis į Nižne Čirskają atvyko lapkričio 21 dieną. 

Dar lapkričio 19 dieną armijų grupės „B“ vadas fon Veich- 
sas telefonu man asmeniškai perdavė tokį OKV įsakymą: „6-ajai 
armijai bet kokia kaina likti dabartinėse pozicijose ir neatiduoti 
Stalingrado. Imtasi kontrpriemonių“. Aš vėl pasakiau Veichsui 
savo nuomonę, jog būtina, negaištant nė vienos dienos, atitrauk- 
ti kariuomenę prie Dono. Jis pritarė man ir pats ne kartą apie 
tai kalbėjosi aukščiausiose instancijose. 

Padėties svarstymas su 14-ojo tankų korpuso vadu 
tankų kariuomenės generolu Chiube 
Golubinkoje, lapkričio 20 d. 

Lapkričio 20 dieną į Golubinką atvyko 14-o0jo tankų korpu- 
so štabas, kurio žiniai buvo perduoti ir iš dalies jau dalyvaujan- 
tys mūšyje armijos rezervai. 

Pasitarime dalyvavo: aš, tankų kariuomenės generolas 
Chiubė su savo štabo viršininku pulkininku Tunertu ir 6-osios 
armijos štabo viršininkas generolas majoras Šmidtas. 

Generolas Šmidtas, pranešęs apie padėtį fronte, maždaug 
štai ką pasakė: „Ką tik gauti raportai liudija, kad rusai rengiasi 
iš dviejų pusių, — iš šiaurės vakarų ir pietryčių, bendra Kalačo 
kryptimi — apriesti 6-ąją armiją. Gintis pasirengusiame mūsų 
armijos fronte, kurio dar neatakavo, didelių permainų nelaukia- 
ma. Todėl čia turime stengtis iš paskutiniųjų. Aišku, kad tiktai 
vyriausiosios vadovybės rezervas gali atremti stambias į 3-iosios 
rumunų armijos ir 4-0s tankų armijos rajonus prasiveržusias ru- 
sų pajėgas, todėl mes turime kautis, kad laimėtume laiko“. 

Generolas Paulius: „Todėl 14-as tankų korpusas turi tuoj 
pat suderinti veiksmus su 11-u korpusu ir glaudžiai su juo są- 
veikaudamas užimti abiejose Suchanovo pusėse esančias aukš- 
tumas". 

Generolas Chiubė: „Čia dažnai mini 14-ą korpusą ir per- 
vertina jo galimybes. Iš tiesų mes visiškai nebeturime šaulių ir 
netekome didesnės dalies artilerijos. Jų man būtinai reikia“. 

Generolas Paulius: „Jau įsakyta tas dalis permesti iš fronto, 
tačiau padėtis verčia skubėti. Aš pasirūpinsiu, kad 11-as korpusas 
jus paremtų artilerija ir pėstininkais. Kartoju: reikia skubėti". 

Pastangos nenuėjo veltui. Laimėję laiko, vienuoliktą korpu- 
są per Doną vėl perkėlėme į rytus: 

Įvykių raida iki 1942 metų lapkričio 21 dienos 

Lapkričio 20 dieną panaudoję rezervus, laikinai sustabdė- 
me rusų puolimą kairiajame armijos sparne į vakarus nuo Dono. 
Tą dieną gavome žinių apie stiprias rusų atakas 4-osios tankų 
armijos rajone ir pasklido gandai, jog ten prasiveržė stambūs ru- 
sų tankų daliniai. 

Apie tai kalbėjausi telefonu su armijų grupės „B“ vadu. Po- 
kalbis dar kartą patvirtino, jog mes vienodai vertiname padėtį. 
Veichsas pranešė, kad armijų grupė (OKV įsakymu) ėmėsi 
kontrpriemonių (plačiau apie tai nepasakojo). Tačiau kol kas jos 
nepadėjo. Jo direktyva: „Tai reiškia, kad 6-oji armija turi likti 
dabartinėse pozicijose“. 

Lapkričio 21 dienos rytą nutrūko telefono ryšys su armijų 
grupe „B“. Iki vidudienio, be skubių raportų, gauti tokie svar- 
būs, apie rimtą padėtį liudijantys pranešimai: 

1) Iš 11-ojo korpuso (pėstininkų generolas Štrekeris) — 
apie padėtį į vakarus nuo Dono: 

„Padėtis kairiajame (korpuso) sparne, jau atblokštame at- 
gal, gana abejotina. Rusai, siekdami apriesti mus iš abiejų pu- 
sių, vis toliau veržiasi pirmyn iš vakarų. Į mūšį metėme paskuti- 
nius korpuso rezervus. Į pietus nuo mūsų esančios tankų divizi- 
jos greičiausiai neatlaikys pranašesnių priešo jėgų spaudimo. 
Kas vyksta toliau į vakarus — nežinoma. Su kaimynų iš kairės 
(rumunų) vadovybe nebeturime ryšio. Rusai perkelia per Doną 
vis daugiau kariuomenės". 

2) Apie padėtį 4-osios tankų armijos rajone: 

a) Iš 1-ojo korpuso (artilerijos generolas fon Zeidlicas): 

„Nepatikrintomis žiniomis, dešinėje nuo mūsų esančio kai- 
myno rajone prasiveržę tankai jau perkirto Stalingrado-Kotelni- 
kovo kelią. Spėjama, kad ir toliau į pietus rusai plačiu frontu 
pralaužė 4-osios tankų armijos pozicijas“. 

b) 6-osios armijos vyriausiojo kvartirmeisterio raportas: 

„4-osios tankų armijos užnugario kariuomenės dalys nuo 
praėjusios nakties traukiasi į vakarinį Dono krantą. Kitos dalys 
užėmė užnugario apsaugos liniją. Šiaurinis jos sparnas maždaug 
už 30 kilometrų į pietryčius nuo Kalačo“. 

c) radiograma iš 4-osios tankų armijos: 

„Armijos fronte neaiški padėtis. Prasiveržusios rusų tankų 
dalys turbūt puola į pietvakarius, Kotelnikovo link ir į šiaurės 
vakarus. Iškilus rusų tankų grėsmei, armijos štabas perkeliamas 
į Cibenko rajoną“. 

Esant tokiai padėčiai, lapkričio 21 dieną apie 13 valandą 
dviem lėktuvais „Hork“ iš Golubinkos išskridome į Nižne-Čirs- 
kają. Kartu su manimi skrido štabo viršininkas generolas mMajo- 
ras Šmidtas ir du ryšių karininkai. Tai įvyko po to, kai pirmoje 
dienos pusėje tenai išvyko paskutinės armijos štabo operatyvi- 
nės grupės dalys. 

Sėsdami į lėktuvą girdėjome iš šiaurės vakarų pusės, maž- 
daug už 4—5 kilometrų, vykstančio mūšio garsus. 

Armijos štabas Nižne Čirskajoje 1942 lapkričio 21-22 d. 

Jau skrisdamas ir nusileisdamas Nižne Čirskajoje iš lėktuvo 
mačiau grūstį primenantį kolonų judėjimą ir didelę sužeistųjų 
evakuaciją. 

Atvykęs į naują štabo būstinę, be kitų raportų, patvirtinan- 
čių anksčiau apibūdintą padėtį, gavau pranešimą, kad su 4-osios 
tankų armijos štabu jau nutrūko net radijo ryšys. 

Po to kalbėjau telefonu su armijų grupės „B“ vyriausiuoju 
vadu generolu pulkininku fon Veichsu. Aš jam priminiau; „To- 
lesnė įvykių raida patvirtino vakar pareikštą mano nuomonę, jog 
6-ajai armijai gresia apsuptis“. Po to jam trumpai atpasakojau 
mūsų armijos štabe gautų pranešimų turinį ir pridūriau: „Todėl 
prašau į tai atsižvelgti ir atitraukti 6-ąją armiją į Dono didžiojo 
vingio pietinę dalį bei prie Čiro. Tai padarę vienu metu atpalai- 
duotume dalį savo jėgų, atkurtume ryšius su kaimynais ir ištisi- 
nę fronto liniją. Įvykiai parodys, kaip ir ką galime padaryti. Rei- 
kia skubėti, nes tik po trijų dienų įmanoma permesti 1-ąjį armi- 
jos korpusą. 

Dabar jau aišku, kad trauksimės kovodami, nes abu frontai 
turės pralaužti sau kelią“. 

Veichsas atsakė: „Aš galvoju taip pat ir mūsų nuomonę pra- 
nešiu vyriausiajai vadovybei, o kol iš ten atsakys, 6-oji armija 
turi išlaikyti senąsias pozicijas“. 

Apie 20 valandą iš armijų grupės „B“ telefonu ir telegrafu 
perdavė maždaug tokį įsakymą: „Fiureris įsakė (jo įsakymą per- 
davė per OKH) štabo viršininkas generolas Ceitleris) 6-ajai ar- 

mijai bet kokiomis aplinkybėmis išlaikyti Stalingradą ir frontą 
prie Volgos. Jeigu priešas pralauš sparnus, vis tiek nepalikti Sta- 
lingrado, atstatyti vientisą fronto liniją. Armijos vadavietę per- 
kelti į Kalačo rajoną. 6-ajai armijai perduoti 4-osios tankų armi- 
jos 4-ąjį korpusą (tris vokiečių divizijas ir vieną — rumunų). Im- 
tasi kontrpriemonių. Bus naujas įsakymas". 

Minėtą Hitlerio sprendimą telefonu perdavėme mūsų armi- 
jos korpusų vadams. Aš nuo savęs pridūriau maždaug tokį teks- 
tą: „Siekiant neprarasti laiko, vis dėlto vykdyti šiandien perduo- 
tą įsakymą dėl korpuso parengimo trauktis už Dono ir Čiro. Aš 
ir toliau veiksiu ta kryptimi. Galbūt rytoj supras tai, ką šiandien 
atmeta“. 

Po to 1-ajam korpusui perduota papildoma užduotis: ištuš- 
tėjusias 295-0sios pėstininkų divizijos štabo patalpas (blindažus) 
Gumrako rajone (maždaug už 400 m nuo 1-ojo korpuso vada- 
vietės) parengti sumažintai operatyvinei 6-osios armijos štabo 
grupei. 

Lapkričio 21 dieną vėlai vakare dar kartą kalbėjau telefonu 
su armijų grupės „B“ vyriausiuoju vadu. Aš patvirtinau, kad ga- 
vau minėtą Hitlerio įsakymą ir maždaug štai ką pranešiau: „Po 
to padėtis dar labiau pablogėjo. Rusų tankai jau užėmė į šiaurės 
vakarus nuo Kalačo esančias aukštumas. Abejotina, ar dar įma- 
noma organizuoti įsakyme nurodytą gynybos žiedą. Mūsų dali- 
niai gali pajudėti lapkričio 22 dieną. Tačiau pirmiausia aš neži- 
nau, kokiomis jėgomis įmanoma uždaryti tarp kairiojo ir deši- 
niojo armijos sparnų pralaužtą spragą. Neaišku, ar 11-asis kor- 
pusas suspės atsitraukti. Dar neturiu ryšio su man perduotu 4- 
uoju korpusu. Visiškai nepasirengta statyti gynybinius įtvirtini- 
mus naujoje linijoje. Stepėje tarp Volgos ir Dono nėra statybi- 
nių medžiagų, vandens, kuro ir t. t. Aš pats kartu su operatyvi- 
ne armijos štabo grupe rytoj išskrendu į Gumraką, nes abejoti- 
na, ar dar galima per Kalačą ten patekti sausumos keliu. Aš vėl 
prašau leisti atitraukti armiją. Kol kas, nors ir per sunkias kau- 
tynes, dar įmanoma išsiveržti. Savo pasiūlymus ir motyvavimą 
atsiųsiu raštu“. 

Generolas pulkininkas Veichsas atsakė: „Ir toliau veiksiu 
atsižvelgdamas į jūsų pateiktą padėties vertinimą, kuriam prita- 
riu. Tačiau svarbiausia — jūs turite įvykdyti gautą įsakymą“. 

Susitikimas su 4-osios tankų armijos vadu 
Nižne Čirskajoje, 1942 m. lapkričio 22 d. rytą 

Lapkričio 22 dienos rytą, 7 val. Nižne Čirskajoje sustojo 
pravažiuojantys 4-osios tankų armijos vadas generolas pulkinin- 
kas Gotas, tos armijos štabo viršininkas pulkininkas Fangoras ir 
štabo daliniai. Jis užėjo pas mane aiškiai dirbtinai ramus ir maž- 


— 288 — 


daug štai ką pareiškė: „4-osios tankų armijos štabas armijų gru- 
pės vadovybės įsakymu atšaukiamas į užnugarį statyti naują 
fronto liniją ir pasitikti besitraukiančius 4-osios tankų armijos 
dalinius. Aš nežinau, kas dar liko iš mano armijos pajėgų (dau- 
giausiai rumunų) po to, kai 4-asis tankų korpusas perėjo 6-osios 
armijos vadovybės žinion. Aš plačiau nežinau ir apie 4-0jo armi- 
jos korpuso padėtį. Aš su savo štabu, kaip ir 4-ojo korpuso šta- 
bas, sunkiai atitrūkome nuo rusų tankų. Vakar vakare jie (tan- 
kai) buvo rajone į pietus nuo Cybenko". 

Po to, kai aš trumpai paaiškinau 6-osios armijos padėtį, jis 
atsisveikino su manimi liūdnai nusiteikęs ir maždaug tokiais žo- 
džiais: „Turbūt mes daugiau nebepasimatysime“. 

Lapkričio 22-osios rytą, be kitų, atėjo tokie pranešimai: 

a) iš 11-ojo armijos korpuso: „Rajone į vakarus nuo Klec- 
kajos rusai nepaliaujamai kelia per Doną savo kariuomenę. Ata- 
kuodami kairįjį korpuso sparną, rusai, matyt, tik pridengia puo- 
lančių vis toliau į vakarus savo pagrindinių pajėgų sparną. Į 
pietryčius veržiasi ne tik tankai, bet ir didelės pėstininkų pajė- 
gos. 14-asis tankų korpusas šiuo metu ginasi nuo rusų atakų Su- 
chanovo rajone“. 

- b) iš 1-ojo armijos korpuso: „Rajone į šiaurę nuo Cybenko 
atkurtas ryšys su 4-ojo armijos korpuso štabu (pionierių kariuo- 
menės generolas Jenekė)". 

c) nuo Dono prietilčio įtvirtinimų viršininko: „Iš šiaurės va- 
karų į Kalačą prasiveržė rusų tankai“. 

Pokalbis telefonu su armijų grupės „B“ 
vyriausiuoju vadu, lapkričio 22 d. vidurdienį 

Pirmiausia informavau apie anksčiau minėtus pranešimus, 
po to pareiškiau: „Dabar jau aišku, kad 6-ąją armiją apsups. To- 
dėl aš vėl kartoju savo pasiūlymą — bent jau aprūpinimo sume- 
timais prasiveržti į vakarus. Aš neįsivaizduoju, kaip galima il- 
gesnį laiką iš oro aprūpinti daugiau kaip 200 000 žmonių turin- 
čią armiją. Net ir tuo atveju, jeigu nevyktų dideli mūšiai ir ne- 
būtų rusų aviacijos bei priešlėktuvinės artilerijos, kasdien tam 
reikėtų 500 —600 transporto lėktuvų „JU-52“. 

Aš ir štabo viršininkas tuoj pat išskrendame į naują armijos 
vadavietę Gumrake. Likusi operatyvinės grupės dalis ten atvyks 
vakare“. i 

Generolo pulkininko fon Veichso atsakymas: 

„Mes irgi žinome apie pavojingą jūsų padėtį. Aš tebeveikiu 
6-osios armijos dvasia. Viso gero!“ 

Tarp 13 ir 14 val. aš kartu su štabo viršininku ir dviem ry- 
šių karininkais lėktuvu „Hork“ atskridau (iš N. Čirskajos) į 

Gumraką. Skridome 800 m aukštyje. Jau į rytus nuo Kalačo ma- 
tėme kautynes. Kita štabo operatyvinės grupės dalis sutemus at- 
skrido lėktuvu „JU-52“. 
6-osios armijos štabo vadavietė Gumrake 
nuo lapkričio 22 d. popiečio 

Nuo lapkričio mėn. 22 d. popiečio iki 25 d.: 

a) apsupo 6-ąją armiją; 

b) atmetė 6-osios armijos štabo pasiūlymą prasiveržti iš ap- 
supties žiedo. 

6-osios armijos vadavietės išdėstymą žr. brėžinyje. 

Iš viso buvo 7—8 blindažai, kuriuose įsikūrė apie 20 kari- 
ninkų ir 40 kareivių. Vienas blindažas telefono ryšiams. Auto- 
mašinos ir lauko virtuvė buvo nuleistos į žemę, aprūpintos laipte- 
liais, uždengtos stoginėmis. Radijo stotis buvo nuošalėje, dviejuo- 
se blindažuose, už 1 km į šiaurės vakarus. Ji buvo naudojama 
ryšiams su armijų grupės štabu ir OKH. Su korpusų štabais — 
telefono ryšys. 

Atvykęs į Gumraką pirmiausia pradėjau vykdyti lapkričio 
21 d. per armijų grupės štabą gautą OKV įsakymą — į rytus 
nuo Dono sukurti ištisinį žiedinį gynybos frontą. Dėl to armijos 
štabas įsakė: 

a) 11-ajam korpusui kaunantis trauktis per Doną ir užimti 
8-ojo korpuso kairiojo sparno liniją, pradžioje išilgai Dono, po to, 
pasukus atgal, iki rajono už 10 km., į šiaurės rytus nuo Kalačo. 

b) 14-ojo tankų korpuso štabui — iki rajono į vakarus nuo 
Basargino prisijungti prie 11-ojo korpuso, o ten — prie 4-ojo 
korpuso. 

Vykdydami išankstinius įsakymus, minėtose linijose nuo 
lapkričio 22 d. pusiaunakčio ten stovėjo apsaugos daliniai. Nu- 
matytas persigrupavimų laikas — 5—6 dienos. Kariuomenės da- 
lys judėjo planingai. 

Padėtis lapkričio 22 dienos vakare 

Nepriklausomai nuo aukštesnių instancijų įsakymų vykdy- 
mo visą laiką per radiją ir raštu (siuntėme lėktuvus) siūlėme 
leisti prasiveržti į vakarus, iš apsupties žiedo. Korpusų štabai 
vykdė parengties priemones taip, kad nesutrukdytų prasiverži- 
mo pradžios. 

Lapkričio 22 dieną, kai mes su generolu Šmidtu jo blindaže 
rašėme naują išsiveržimo iš apsupties pasiūlymą (radiogramą), at- 
ėjo fon Zeidlicas. Jis dalyvavo mūsų pokalbyje. Nepaprastai susi- 
jaudinęs jis pasakė maždaug tokius žodžius: „Čia pasilikti — tik- 
ra beprotybė! Čia mes visi žūsime! Kuo greičiau turime ištrūkti 
iš katilo". 

Naujas 6-osios armijos štabo pasiūlymas, kuriame susuma- 
vome ir pabrėžėme visus ankstesnius mūsų pasiūlymus, buvo 
maždaug toks: 

„Toliau priešintis taip kaip įsakyta, nebeįmanoma, nes mus 
apsupo. Per mažos jėgos. Daugiau kaip pusė fronto neturi pa- 
rengtų pozicijų. Pirmiausia nėra miško medžiagos blindažams. 
Ir visa tai — rusiškos žiemos išvakarėse. Net ir sausumos keliais 
mus aprūpindavo nepakankamai, o lėktuvais dar blogiau aprū- 
pina. 

Dėl to, kad žmonėms nepakeliamai sunku kautis žiemos są- 
lygomis ir dėl nepakankamo tiekimo oro transportu, kuris pri- 
klauso nuo meteorologinių sąlygų, katile neįmanoma ilgiau iš- 
tverti. Aš dar kartą primygtinai prašau tuoj pat leisti išsiveržti". 

Tokį pat pasiūlymą su plačiai išdėstytais motyvais ir tiks- 
liais skaičiavimais visko, kas būtina, lapkričio 23 d. vienas kari- 
ninkas lėktuvu nugabeno į armijų grupę „B“ ir į armijų grupę 
„Don“ (feldmaršalas fon Manšteinas), kuriai nuo lapkričio 24 d. 
priklausė 6-oji armija. Apie šį pasiūlymą informavome visų kor- 
pusų vadus. Jie pritarė armijos štabo nuomonei. 

Lapkričio 23 d. 6-oji armija buvo jau apsupta. Vėlai vakare 
iš OKH per fon Veichso armijų grupę gavome Hitlerio sprendi- 
mą. Tai buvo jo atsakymas į lapkričio mėn. 21 d. išsiųstą mano 
pasiūlymą leisti išsiveržti iš katilo. Apsuptą Stalingradą staiga ir 
netikėtai pavadinęs „tvirtove“, įsakyme nurodė: 

a) Žemėlapyje 1 : 100 000 tiksliai nustatyti fronto liniją ir 
bet kuriuo atveju išlaikyti tą „tvirtovę“; 

b) gruodžio pradžioje numatytas naujų 4-osios tankų armi- 
jos vadovaujamų dalinių puolimas. Tikslas — išlaisvinti apsuptą 
6-ąją armiją; 

c) prižadėjo užtikrinti pakankamą tiekimą oro transportu. 

Lapkričio 24 d. 1-0jo korpuso vadas artilerijos generolas fon 
Zeidlicas (lapkričio 22 d. įvykusio mūsų pokalbio įtaka) pateikė 
raportą. Jame, greta trumpos taktinės padėties ir kariuomenės 
būklės charakteristikos buvo pabrėžta, kad kariuomenė labai 
prastai aprūpinama. Raporto apogėjus buvo pasiūlymas savava- 
liškai, nepaisant įsakymų iš aukščiau, prasiveržti iš apsupties 
žiedo ir „tik vokiečių tautai jausti atsakomybę“. Aš pritariau da- 
lykinei padėties charakteristikai. Suprasdamas strategines sava- 
vališkų veiksmų pasekmes (Kaukazo frontas), aš nusprendžiau 
perduoti raportą į fon Manšteino armijų grupę, ir taip dar kartą, 
kaip ir anksčiau, bandyti gauti leidimą prasiveržti. Tą raportą su 
anksčiau nurodytais mano papildymais lapkričio 25 d. kurjeris 
lėktuvu pristatė į armijų grupę „Don“ (fon Manšteinas). 

Lapkričio 25 d. rytą auštant, anksčiau, negu Zeidlico raportas 
pasiekė armijų grupę, man pranešė, kad radijo stotys priiminėja 
OKH įsakymą. Aš nepaprastai įtemptai laukiau atsakymo į daug- 
kartinius prašymus leisti prasilaužti iš apsupties žiedo, todėl pats 
nuvykau į esančią už 1 km radijo stotį ir ten buvau, kol iššifravo 
radiogramą. Tai buvo maždaug toks OKH įsakymas: 
„6-osios armijos fronto rytinį ir šiaurinį barus iki geležinkelio į 
pietus nuo stotelės, į pietus nuo Kotlubanės, perduoti 1-ojo kor- 
puso vado artilerijos generolo fon Zeidlico vienvaldžiam vadovavi- 
mui. Už šio fronto armijos išlaikymą jis tiesiog atsakingas fiureriui'. 

Radiogramą su tuo įsakymu, kurį aš turėjau suprasti kaip 
nepasitikėjimą manimi, nuvykęs į netoli buvusią generolo fon 
Zeidlico vadavietę, perdaviau į jo rankas. 

Į mano klausimą, kaip dabar jis vertina idėją — nepaisant 
įsakymo iš ankščiau — prasiveržti, Zeidlicas atsakė, kad naujo- 
mis aplinkybėmis (t. y. dabar jis atsakingas pačiam Hitleriui) 
jam nelieka nieko kito, kaip vykdyti įsakymą. 

Dabar visą dėmesį sutelkėme armijos junginių pergrupavi- 
mui, gynybos linijos pertvarkymui, apsuptos armijos aprūpini- 
mui iš oro (evakuacija ir papildymu). Be to, rengėmės 4-osios 
tankų armijos puolimui mus išlaisvinti. 

Po pergrupavimo paaiškėjo mūsų pajėgos: bendras (apva- 
lus) maitinamų žmonių skaičius mūsų puolimo laikotarpiu — 
300 000. Apsuptyje lapkričio pabaigoje buvo apie 220 000 maiti- 
namų karių. Apsupta kariuomenė turėjo: apie 3200 pabūklų, 
tarp jų prieštankines patrankas ir granatsvaidžius, 200 tankų. 

80 000 žmonių skirtumą (300 000 —220 000) sudarė užnu- 
gario tarnybos ir daliniai, taip pat, anapus apsupties žiedo išves- 
tos 6-osios armijos dalys. 

Tiekimas oro keliu 

Tam tikslui buvo pritaikyti Pitomniko aerodromas ir du ne- 
dideli atsarginiai aerodromai šalia Gumrako. Aprūpinimo iš oro 
OKV plane nebuvo numatyta nei meteorologinių žiemos sąlygų, 
nei besikeičiančios padėties, kai dėl nuolatinio aprūpinimo iš 
oro, bazė buvo perkeliama vis toliau į vakarus. Todėl daugelį 
dienų visiškai nieko negaudavome. Kitomis dienomis — vietoj 
kasdieninio minimumo — 600 tonų, atveždavo ne daugiau kaip 
140 tonų, o dažniausiai — tik 80 — 100 tonų. 

Netekus Gumrako (1943-01-24 d.), aprūpinimas iš oro nutrū- 
ko. Kai kada nuvesdavo šiek tiek pačių reikalingiausių daiktų. 

Ketvirtosios tankų armijos (vyriausiasis vadas generolas 
pulkininkas Gotas) puolimas iš rajono į pietvakarius nuo 
Kotelnikovo, kad išvaduotų 6-ąją armiją. 

Pasikeitimą nuomonėmis, raštu ir per radiją, tarp 6-osios 
armijos ir armijų grupės „Don“ (feldmaršalas fon Manšteinas) 
galima reziumuoti dviejuose armijos štabo vadavietėje Gumra- 
ke įvykusiuose pasitarimuose. Tam tikslui į apsuptį atskrido ar- 
mijų grupės „Don“ štabo viršininkas generolas majoras Šulcas 
1942-11-27 ir grupės štabo operatyvinio skyriaus viršininkas 
pulkininkas Busė (1942-11-30). 

Abu kartus pasitarimas vyko 6-osios armijos štabo viršinin- 
ko generolo majoro Šmidto blindaže ir dėl tų pačių klausimų. 

Abu atvykusieji armijų grupės atstovai informavo apie to- 
kius vyriausiosios vadovybės ketinimus: „6-oji armija besąlygiš- 
kai turi likti Stalingrade. 4-osios tankų armijos užduotis — pra- 
dėjus pulti iš rajonų į pietvakarius nuo Kotelnikovo ir į pietus 
nuo Nižne Čirskajos, užmegzti ryšius su 6-ąja armija ir atkovoti 
buvusią 4-osios tankų armijos fronto liniją. Kartu su 4-ąja tankų 
armija prie Stalingrado važiuos sunkvežimių kolonos su 3000 to- 
nų kroviniu. Tai bus pirmoji pagalba apsuptai 6-osios armijos 
kariuomenei". 

Mano atsakymas: „Aš nekeičiu armijų grupėje žinomos sa- 
vo nuomonės: toks planas neišspręs Stalingrado problemos. 

1) 4-oji tankų armija ne tokia stipri, kad užtikrintai perkirs- 
tų Stalingrado žiedą, jeigu tuo pačiu metu 6-oji armija nepradės 
prasiveržimo į pietus. 

2) Jeigu Gotas nepasieks tikslo, 6-oji armija atsidurs dar 
sunkesnėje padėtyje, nes teks panaudoti paskutinius rezervus ir 
nebeliks jokios galimybės vėliau prasiveržti. 

3) Be to, jeigu Gotas, puldamas vienas, nepasieks savo 
tikslo, nebeliks jokios vilties rimtai pagerinti 6-osios armijos ap- 
rūpinimą, ir jau vien dėl to (nekalbant apie žmonių nuostolius) 
labai susilpnės mūsų pasipriešinimas. 

4) Ir visiškai neaišku, kada pavyks stabilizuoti pralaužto 
Dono fronto padėtį. Tai reiškia, kad ir sėkmingai puolančią 
4-ąją tankų armiją rusai gali atkirsti. 

Todėl aš siūlau vienintelį teisingą sprendimą: ištrūkti iš Sta- 
lingrado spąstų. Sutartu laiku 4-oji tankų armija turi pulti į šiau- 
rės rytus, o 6-oji armija — į pietvakarius. Abi puolančios armi- 
jos susitinka dominuojančioje aukštumoje, už 60 kilometrų į 
pietvakarius nuo Stalingrado. Tada 6-oji armija bus tikrai išgel- 
bėta, o vadovybė gaus rezervų įrengti naują fronto liniją. 

Generolas Šulcas ir pulkininkas Busė pritarė mano planui 
ir pareiškė, jog ir feldmaršalas fon Manšteinas pritaria 6-0sios 
armijos vadovybės nuomonei. 

Aš į tai atsakiau: „Jeigu taip, tai aš įsakysiu 6-ajai armijai 
pulti ir prasiveržti iki Goto armijos“. 

Abu armijų grupės atstovai pareiškė, kad apie tai negali bū- 
ti kalbos, nes niekas neatšaukė fiurerio įsakymo laikytis Staling- 
rade. Tik tada galima rengtis prasiveržti, kai aukščiausioji vado- 
vybė leis tai daryti. 

Tiesioginiams 6-osios armijos ir armijų grupės „Don“ po- 
kalbiams naudojome bevielį ryšį, kuris veikė nuo gruodžio pra- 
džios iki sausio pradžios. 

Gruodžio 8 d. prasidėjo 4-osios tankų armijos puolimas. Ji 
pasiekė jau minėtą labai svarbią aukštumą už 60 kilometrų į 
pietryčius nuo Stalingrado, tačiau jau antros gruodžio pusės pra- 
džioje buvo nustumia prie Kotelnikovo, o 6-oji armija negavo 
leidimo puolant ją sutikti. Taip žlugo bet kokia išsiveržimo iš 
katilo galimybė. 

Dar labiau pablogėjo ir Dono fronto padėtis: gruodžio mė- 
nesį rusai pralaužė 8-osios italų armijos gynybą ir prasiveržė gi- 
liai į jos užnugarį. 

Tankų kariuomenės generolo Hiubės misija 

Maždaug gruodžio 20 dieną į Rytų Prūsiją, į Hitlerio štabo 
būstinę, jo įsakymu pranešti apie Stalingradą, iškvietė tankų ka- 
riuomenės generolą Hiubę. Apie 1943 m. sausio 6 dieną Hiubė 
lėktuvu grįžo į Stalingradą. Mano blindaže, netoli Gumrako, da- 
lyvaujant armijos štabo viršininkui generolui Šmidtui, jis pareiš- 
kė: „Dėl Stalingrado fiureris visiškai neabejoja. Dabar 6-oji ar- 
mija vykdo istorinę užduotį — Stalingradą laikyti iki paskutinių 
jėgų, net ir tada, kai, artėjant pabaigai, fronto linija nusidrieks 
per miesto rajonus. 

6-oji armija turi sukaustyti stambias rusų pajėgas ir laimėti 
laiko. Tai leis pertvarkyti anksčiau sąjungininkų kariuomenės 
užimtą pietinę Rytų fronto dalį. 

Galingam kontrsmūgiui iki vasario vidurio bus parengtos 
naujos pajėgos ir atitraukta „Kaukazo“ armijų grupė. Tada vie- 
toj dabartinės krizės į mus atsigręš pergalė". 

Po to Hiubė plačiai papasakojo savo paties įspūdžius: jis 
matęs daug traukiniais vežamų kareivių, tankų kolonas rytų Uk- 
rainoje. Be to, į frontą atvyksta, pavyzdžiui, divizija „Didžioji 
Vokietija“, SS tankų divizija „Leibštandart“ ir kitos. Aš papra- 
šiau Hiubę, kad apie savo misiją informuotų korpusų vadus. 

1943-01-08 rusai siūlo pasiduoti 

1943 m sausio 8 d rusų vadovybė iš lėktuvų išmėtė prokla- 
macijas su kvietimu kapituliuoti ir į daugelį fronto barų nusiun- 
tė savo parlamentarus. Armijos štabas, vykdydamas bendrą, 
draudžiantį kapituliuoti fiurerio įsakymą, įsakė nepriimti parla- 
mentarų. Aš telefonu tariausi su korpusų vadais, jie visi man pri- 
tarė, kad negalima pasiduoti. 

Sausio 10 dieną stambūs rusų junginiai iš vakarų ir iš pietų 
užgriuvo apsuptą armiją. Sausio 24 dieną netekome paskutinio 
aerodromo Gumrake. Sausio 25 dieną apsupties žiedas sumažė- 
jo iki miesto ribų. Tą dieną armijos štabas įsikūrė Stalingrado 
universalinės parduotuvės rūsyje. 

Tuo metu aš nusiunčiau radiogramą armijų grupės „Don“ 
štabui ir sausumos kariuomenės Generaliniam štabui, kurioje 
dar kartą nurodžiau katastrofiškas, nebepakeliamas sąlygas ir 
prašiau suteikti man veikimo laisvę — nutraukti kovą. 

Per Generalinį štabą gavau tokią atsakymo radiogramą; 

„Kapituliuoti negalima. 6-oji armija vykdo istorinę užduotį: 
atkaklus jos pasipriešinimas iki paskutinio kareivio įgalina Or- 
ganizuoti naują frontą ir išvesti iš Kaukazo armijų grupę“. 

Parašas: „Adolfas Hitleris“. 

Radiogramos tekstą perdavėme į korpusų štabus. 

Po to iš Generalinio štabo atėjo dar viena radiograma įsa- 
kymas: 

„Tuo atveju, jeigu armiją suskaldys į atskiras dalis, kiekvie- 
na dalis privalo savarankiškai kautis iki paskutinio kareivio. Or- 
ganizuoti radijo ryšius ne tik su armijų grupe, bet ir tiesiogiai 
su OKHR", 

Paskutinės kautynės sausio 25-31 dienomis, 
kai kur iki vasario 2 dienos 

1943 m. sausio 25 d. generolai fon Zeidlicas ir Pfeferis at- 
vyko į armijos vadavietę universalinėje parduotuvėje. Sumažė- 
jus kariuomenės skaičiui ir pertvarkius pavaldumo tvarką, jie 
nebeturėjo kam vadovauti. Abu plačiai pasakojo apie padėtį da- 
liniuose — išsekimą, maisto, medikamentų, tvarsčių, šaudmenų 
trūkumą, ir klausė, kokia prasmė toliau kovoti, ar ne laikas visa 
tai baigti? 

Aš atsakiau: „Mane ne mažiau, nei jus, jaudina armijos 
kančios. Tačiau ne tik OKV ir OKH, bet ir fon Manšteinas kas- 
dien mums kartoja, kad kiekviena mūsų kovos diena yra naujo 
fronto organizavimui laimėtas laikas. Kitaip tariant, savo atkak- 
lia kova mes turime išgelbėti Rytų frontą nuo katastrofos, kai į 
tokią kaip mūsų padėtį patektų ir kitos kovingos kariuomenės 

dalys. Todėl nuo mūsų veiksmų Stalingrade labai daug priklau- 
so visa tolesnė karo eiga". 

Sausio 27 dieną rusai, puldami apsuptą armiją, ją perkirto į 
dvi dalis: pietinę (pietinė miesto dalis ir centras) ir šiaurinę 
(šiaurinė miesto dalis). Šios dalies gynybai vadovavo pėstininkų 
generolas Štrekeris. Rusai kaudamiesi skverbėsi vis toliau į 
miestą. Mes gynėmės tiktai atskiruose kvartaluose. Nebegalėjo- 
me vadovauti iš vienos vadavietės. Sausio 30 dienos vakare aš, 
štabo viršininkas generolas Šmidtas ir 71-osios divizijos vadas 
generolas Roskė, apsvarstėme kaimyninių su universaline par- 
duotuve kvartalų gynimą. Atrodė, kad sausio 31 dieną apsigin- 
sime. Vėlai naktį, po pasitarimo, aš labai pervargęs, neatsisags- 
tęs milinės, savo patalpoje, rūsyje, priguliau truputį pailsėti. 
Ankstų sausio 31 dienos rytą, apie 6—7 valandą, pas mane atėjo 
štabo viršininkas generolas Šmidtas ir generolas Roskė. Šmidtas 
prieš mane padėjo iš Generalinio štabo gautą radiogramą: „BiU- 
reris Jums suteikė feldmaršalo laipsnį“. Parašas: Sausumos ka- 
riuomenės štabo viršininkas Ceitcleris. 

Generolas Šmidtas pridūrė: „Beje, rusai stovi prie pat uni- 
versalinės parduotuvės". 

Generolas Roskė pranešė, kad rezervų, kuriuos dar turėjo 
vakar vakare, dabar jau nebeturi. Todėl jis prašė leisti nutraukti 
kovą visuose likusiuose pietų rajono baruose. Aš leidau tai pa- 
daryti. Po to generolai Roskė ir Šmidtas išėjo pasikalbėti su ru- 
sų karininkais. 

Maždaug po dviejų valandų 64-osios rusų armijos štabo vir- 
šininkas mane kartu su mūsų armijos štabo karininkais išsivežė 
automobiliais. 

Pastaba: Visas žinias — tarp jų ir kai kuriuos įsakymus, ir 
tiesiogine kalba parašytus pokalbius — pateikiau iš atminties. 

Savo turiniu tai yra istorinis to meto įvykių branduolys. 
Smulkmenose, ypač apie įvykių laiką, vietą ir ne pačius svar- 
biausius asmenis, gali būti netikslumų. 

Brėžiniai sukurti be žemėlapių ir tinka tik dėl orientacijos. 

Frydrichas Paulius, 
Buvusios Vokietijos kariuomenės feldmaršalas 


XV PRIEDAS 


1945 metų spalio 28 diena. 
Karo belaisvio Vokietijos kariuomenės 
Generalinio štabo pulkininko fon Pecoldo 
ranka rašyti paliudijimai. 

1943 metų vasario mėnesio paskutinėmis dienomis belais- 
vių stovykloje Nr. 27 (Krasnogorske, netoli Maskvos) aš pirmą 
kartą išgirdau apie Aleksejevkos belaisvių stovyklą. VRLK ge- 
nerolas Melnikovas papasakojo, kad dėl vokiečių kaltės nuo ba- 
do ir šalčio ten mirė daugiau kaip 2000 rusų belaisvių. Ta žinia 
mane giliai sukrėtė. 

Aš prižadėjau generolui Melnikovui, negailėdamas jėgų, 
padėti išaiškinti tragedijos Aleksejevkos stovykloje kaltininkus. 
Mano pasiūlymą organizuoti generolo fon Zeidlico vadovauja- 
mą tyrimo komisiją atmetė. Maskvos kalėjime (Lubiankoje) ke- 
lis mėnesius sėdėjau kartu su buvusiu laikinuoju 6-osios armijos 
kvartirmeisteriu papulkininkiu fon Kunovskiu ir Aleksejevkos 
komendantu papulkininkiu Kerpertu. Per tardymus aš papasa- 
kojau viską, ką, stebėdamas juos, sužinojau apie jų kaltę. Dabar, 
po pustrečių metų, aš galiu prisiminti tik tai, kas reikšmingiau- 
sia, todėl paliudijimai, kuriuos pateikiu, gali skirtis nuo to, ką 
aš sakiau 1943 metų vasarą. 

I. Apie bylą: 205-oji karo belaisvių persiuntimo stovykla 
(komendantas papulkininkis Kerpertas) nuo 1942 metų vasaros 
buvo tiesiogiai pavaldi 6-osios armijos valdybos vadovybei. Sto- 
vyklos užduotis: surinkti ir išsiųsti į užnugarį visus 6-osios ar- 
mijos junginių paimtus į nelaisvę rusų kariškius. Stovyklos ko- 
mendantas buvo senas ir labai ribotas, tačiau patikimas austrų 
papulkininkis Kerpertas. Jo duomenimis, nuo 1942 metų vasa- 
ros iki Stalingrado apsupimo stovykloje pabuvojo apie 60 000 
karo belaisvių. Iš jo pasakojimo aš supratau, kad tuo laikotar- 
piu 205-oje stovykloje buvusius belaisvius aprūpindavo kaip 
nustatyta ir juos persiuntinėdavo be sutrikimų. Niekas nesirgo 
užkrečiamomis ligomis, belaisvių mirtingumas buvo nedidelis. 
Papulkininkis Kerpertas apie kai kuriuos galėtų papasakoti. Kai 
1942 m. lapkričio 19 d. pradėjusi pulti rusų kariuomenė apsupo 
6-ąją armiją, apie 500 vietų persiuntimo stovykla veikė įrengto- 
se žeminėse-bunkeriuose, o maisto produktų rezervas tokiam 
žmonių skaičiui buvo laikomas Aleksejevkoje (į vakarus nuo 
Stalingrado). Po kelių dienų, kai Raudonoji armija visiškai apsu- 
po Stalingradą, 6-osios armijos vadovybė įsakė apsuptosios ar- 

mijos korpusų ir divizijų vadams visus jų veikimo rajonuose 
esančius rusų belaisvius perduoti į 205-ąją persiuntimo stovyklą. 
Stovyklos komendantas papulkininkis Kerpertas nuvyko į armi- 
jos štabą protestuoti: jo stovykloje telpa tik 500 žmonių, maisto 
atsargų tokiam žmonių skaičiui liko vos keletui dienų. 

Stovykla negali nei apgyvendinti, nei išmaitinti daugiau be- 
laisvių. Apie tą komendanto protestą pranešė laikinai einančiam 
kvartirmeisterio pareigas papulkininkiui fon Kunovskiui, armi- 
jos štabo viršininkui generolui Šmidtui arba Generalinio štabo 
pirmajam karininkui pulkininkui Elchlencui, tačiau jie primyg- 
tinai reikalavo vykdyti įsakymą. Stovyklos komendantą užtikri- 
no, kad vyriausioji armijos vadovybė duos medžiagų statyti 
naujas žemines ir maisto produktų didesniam žmonių skaičiui. 
Čia turiu paminėti vieną ypatingas pasekmes turėjusią situaci- 
ją. Iki 6-osios armijos apsupimo, iki kautynių pabaigos, jos šta- 
bas buvo Dono vingyje. Po apsupimo didesnė štabo dalis iš ka- 
tilo į vakarus nuo Čumrako stoties išskrido lėktuvais. Pasiliko 
tik vyriausiasis 6-0sios armijos kvartirmeisteris generolas majo- 
ras Oksneris, kuris turėjo rūpintis apsuptosios armijos aprūpini- 
mu oro keliu. Štabo atstovas man papasakojo, kad tiesioginė 
priežastis buvo įtempti štabo viršininko generolo Šmidto ir ge- 
nerolo majoro Oksnerio santykiai. 

Generolas Šmidtas nenorėjo dirbti kartu su Oksneriu. Štai 
kodėl 220 — 240 tūkstančių apsuptų Stalingrado grupuotės karių 
aprūpinimui vadovavo jaunas, tokioms atsakingoms pareigoms 
nepribrendęs papulkininkis fon Kunovskis. To pasekmė — ne- 
paprastai blogas ir 6-osios armijos, ir Aleksejevkos belaisvių sto- 
vyklos aprūpinimas. Už tai visiškai atsakingas vyriausiasis armi- 
jos vadas Paulius ir štabo viršininkas Šmidtas. 

6-osios armijos įsakymu visus korpusų ir divizijų veikimo 
rajonuose buvusius belaisvius perdavė į 205-ąją Aleksejevkos 
stovyklą. Tai įvyko 1942 metų lapkričio pabaigoje — gruodžio 
pradžioje. Stovykloje reikėjo apgyvendinti ir išmaitinti 3000 be- 
laisvių. Armija turėjo duoti stovyklai viską, ko reikia, išplėsti pa- 
talpas, aprūpinti belaisvius maisto produktais. Patalpų neužteko, 
nedidelės maisto atsargos išseko. Artėjo belaisvių aprūpinimo 
katastrofa. Gruodžio viduryje nusilpę belaisviai pradėjo mirti. 
Komendantas tvirtino, kad jis kasdien telefonu, per tiekimo ka- 
rininką, raportais ir pranešimais informavo armijos Generalinio 
štabo kvartirmeisterį apiė didėjantį badą ir prašė padėti. Tačiau 
iš armijos gaudavęs tiktai pažadus. Duonos karo belaisviams ne- 
gaudavo nė vieno gramo. O stovykloje augo belaisvių skaičius. 
Jiems atveždavo vien tik arklienos ir grūdų, kuriuos komendan- 
tas bei jo karininkai per didelį vargą gaudavo iš netoli stovyklos 

dislokuotų vokiečių kariuomenės dalinių ir divizijų. Į armijos 
štabą siunčiami raportai — tuščias darbas. Negana to, gruodžio 
pabaigoje ar sausio pradžioje armija vėl nurodė priimti naujus 
belaisvius. Dabar čia jų buvo 7 kartus daugiau negu vietų. Pra- 
sidėjo patys baisiausi dalykai. Augo mirtingumas. Stovykla atro- 
dė siaubingai. Pagaliau papulkininkis Kerpertas 1943 metų sau- 
sio mėnesį dar kartą kreipėsi į armijos štabą. Šį kartą su prašy- 
mu — arba paleisti belaisvius, arba leisti jiems patiems pabėgti. 
Jokio atsakymo. Kai paskutinėmis sausio mėnesio dienomis 
Raudonoji armija išvadavo stovyklą, paaiškėjo, jog 2200 nelai- 
mingųjų (apie 60 proc. iš ten buvusių 3500 belaisvių) mirė nuo 
bado, nusilpimo ir peršalimo. 

Kaltininkai, norėdami nusimesti kaltę, turbūt tai aiškina 
baisia suirute ir neapsakomu trūkumu, kurie viešpatavo ir vo- 
kiečių kariuomenėje. Kiekvieną dieną (tokių dienų buvo 70) ap- 
suptame mieste nuo bado, nusilpimo ir šalčio mirdavo batalio- 
nas vokiečių karių, apie 700 — 1000 žmonių. Teismas turbūt atsi- 
žvelgs į situaciją, dėl kurios įvykdytas nusikaltimas Aleksejev- 
kos stovykloje, ir galbūt įvertins kaip lengvinančias aplinkybes. 
Čia kalbama apie tokių beprotiškų aukų reikalavusią vokiečio 
garbę. Apie tai galėtume diskutuoti, jeigu panašiai būtų pasiau- 
koję ir atsakingieji vadai. Tačiau tada, kai pėstininkai mirė skur- 
de, jie (buvo nedidelių išimčių) gelbėjosi pasiduodami į nelaisvę. 

Ten, Aleksejevkoje, karo belaisviai, pasitikėję vokiečių ka- 
riuomene, buvo bejėgiai. Juos besąlygiškai privalėjo gelbėti nuo 
katastrofos, į kurią pateko šeštoji vokiečių armija. Alkani 6-osios 
armijos kovotojai kasdien gaudavo (nors vis mažiau ir mažiau) 
maisto produktų, o Aleksejevkos stovyklos belaisviams armijos 
vadovybė visiškai nieko neduodavo. Tai nepateisinamas nusikal- 
timas. 

II. Apie kaltumą: Už nusikaltimą Aleksejevkoje turi atsaky- 
ti jo kaltininkai: stovyklos komendantas papulkininkis Kerper- 
tas, atsakingas už Stalingrado „katilo“ aprūpinimą, laikinai vyk- 
dęs 6-osios armijos kvartirmeisterio pareigas papulkininkis fon 
Kunovskis, 6-osios armijos Generalinio štabo viršininkas gene- 
rolas leitenantas Šmidtas, vyriausiasis 6-osios armijos vadas ge- 
nerolas feldmaršalas Paulius. 

Mano nuomone, kuri susiformavo pasikalbėjus su tais ketu- 
Iiais žmonėmis, kiekvienam tenkančią kaltės dalį aš skirstau taip: 

Sprendžiant iš komendanto papulkininkio Kerperto paaiš- 
kinimų, kuriais aš tikiu, jis laiku ir dažnai informavo armijos va- 
dovybę apie neišvengiamai artėjančias sunkias stovyklos Nr. 205 
papildymo belaisviais pasekmes. Ir tada, kai armija kovėsi ir ne- 
vykdė pažadų dėl karo belaisvių aprūpinimo, Kerpertas vis at- 

kakliau pranešinėjo vadovybei (9-asis kvartirmeisterio skyrius) 
apie didėjantį badą ir beviltiškai prašė maisto produktų bei sta- 
tybinių medžiagų. Komendantui pačiam ir per karininką tieki- 
mui iš artimiausių štabų ir dalių pavyko išprašyti belaisviams 
grūdų ir arklienos. Tai buvo sunku padaryti, nes visi kentė ba- 
dą. Tačiau jis nepadarė vieno — pats tiesiogiai nesikreipė į vy- 
riausiąjį armijos vadą Paulių arba štabo viršininką Šmidtą ir ne- 
pareikalavo tuoj pat pagerinti nusikalstamai sunkią belaisvių pa- 
dėtį. Jis man pasakojo, kad tikėjo, jog armija vis dėlto padės 
ištaisyti tokią karo belaisvių padėtį, tačiau jaučiasi kaltas, kad 
nebedėjo daugiau pastangų. Objektyviai vertindami turime atsi- 
žvelgti į tai, kad papulkininkis Kerpertas — senas ir labai ribo- 
tas, paklusnus ir bailus, siauraprotiškomis Austrijos kariuomenės 
sąlygomis išauklėtas besąlygiškai vykdyti įsakymus karininkas. 
Jis asmeniškai nesugebėjo rasti išeities — įteikti ultimatumą vy- 
riausiajam armijos vadui. Mano nuomone, jis mažiausiai kaltas. 

Laikinai ėjusio armijos kvartirmeisterio pareigas papulki- 
ninkio fon Kunovskio paaiškinimai, mano nuomone, neverti to- 
kio dėmesio, kaip papulkininkio Kerperto pasakojimas. Svar- 
biausias jo užduotis apsuptame Stalingrade — teisingai paskirs- 
tyti kariuomenės dalims ir tarnyboms lėktuvais gabentus maisto 
produktus ir kitus reikmenis. Kol armija nebuvo apsupta, be- 
laisvių stovyklą Nr. 205 aptarnavo kitas Kunovskio štabui paval- 
dus karininkas. Vėliau jis atsidūrė anapus apsupties žiedo. Karo 
belaisvių persiuntimo stovykla priklausė armijos vadovybei. Lai- 
kinai einantis kvartirmeisterio pareigas papulkininkis fon Ku- 
novskis buvo atsakingas už visų armijos tarnybų ir karo belais- 
vių aprūpinimą. Jis man tvirtino nieko nežinojęs apie badą sto- 
vykloje ir kad belaisviai badavę labiau, negu apsuptos armijos 
kareiviai. Jis beveik nieko nežinojęs, kad persiuntimo stovyklos 
belaisvių visiškai neaprūpindavo po to, kai armiją apsupo. Jis 
negalėjo paaiškinti, kaip tai atsitiko. Norėjo pasakyti, jog tai bu- 
vęs tyčinis armijos nurodymas. 

Tiktai todėl galima tuo patikėti, kad, patekęs į nelaisvę, pa- 
pulkininkis fon Kunovskis tuoj pat „Pravdoje“ paskelbė kreipi- 
mąsi, kuriame pasipiktinęs nurodė padėties Aleksejevkoje ap- 
linkybes ir pareikalavo surasti bei kuo griežčiau nubausti kalti- 
ninkus. Tai buvo neįtikėtina, nes jis pats turėjo žinoti, kaip tai 
atsitiko. Ką jis ragino nubausti, jeigu pats labiausiai nusikalto? 
Kita vertus, netenka abejoti, kad vyriausioji armijos valdyba ir 
ypač jos kvartirmeisteris papulkininkis fon Kunovskis žinojo 
apie 205-ąją belaisvių stovyklą. Tai liudija faktai: 

1. Kai tiktai armiją apsupo, būtent vyriausioji 6-osios armi- 
jos valdyba įsakė visus belaisvius perduoti į 205-ją stovyklą. 

2. Stovyklos komendantas papulkininkis Kerpertas pasisa- 
kė prieš tokį vadovybės įsakymą, tačiau armija privertė jį vyk- 
dyti ir prižadėjo padėti. 


3. Komendantas reguliariai ir atkakliai — telefonu, raštu, 
per pavaldų karininką — informavo apie sunkėjančią belaisvių 
padėtį. 


4, Ir pats karo belaisvių stovyklos personalas gaudavo labai 
mažas maisto produktų normas. Paskirstymą labai griežtai kon- 
troliavo, todėl kvartirmeisteris turėjo pasidomėti, kodėl taip at- 
sitiko, kad nė vienas karo belaisvių stovykloje esantis belaisvis 
neaprūpinamas. 

5. Vyriausioji armijos valdyba 1942— 1943 m. gruodžio pa- 
baigoje — sausio pradžioje į Aleksejevkos stovyklą pristatė 500 
karo belaisvių. 

6. Maždaug 1943 m. sausio 10 d. aš buvau pas 6-osios ar- 
mijos vyriausiosios valdybos štabo kvartirmeisterį papulkininkį 
Kunovskį. Papulkininkis Kunovskis davė man išversti vieną ru- 
siškai parašytą popierėlį. Tai buvo rusų karo belaisvių prašymas. 
Jie prašė valgyti, nes kentė badą. Aš perdaviau popierėlį ir 
griežtu tonu reikalavau padėti: „Karo belaisvių mes neturime 
įpainioti į mūsų katastrofą“. Jeigu aš tada nieko nežinojau, kas 
vyksta karo belaisvių stovykloje, būtent Aleksejevkos stovyklo- 
je, tai turėjo žinoti 6-osios armijos vadovybė. Galėjo būti ir taip, 
kad stovyklos komendanto raportai ir paraiškos nepateko į 
6-osios armijos vadovybės kvartirmeisterio skyrių. Juos greičiau- 
siai tada adresuodavo 6-osios armijos vadovybės kvartirmeiste- 
rio štabo „grupei 2“, kuri iki apsupties tvarkė persiuntimo sto- 
vyklos Nr. 205 dokumentus. Ta grupė išvengė „katilo“ ir todėl 
galėjo atsitikti taip, kad tuos raportus išvežė iš apsupties ir jie 
nepateko į papulkininkio fon Kunovskio rankas, tačiau,komen- 
dantas pranešinėjo ir žodžiu, ir asmeniškai, ir per karininkus. 
Tuos pranešimus turėjo gauti 6-osios armijos vadovybė. Nežiū- 
rint to, kad armija nesiėmė priemonių aprūpinti karo belaisvius, 
mažų mažiausiai buvo nusikalsta neveikimu, ir fon Kunovskis 
labiausiai dėl to kaltas. 

Sausio 11-ą4 ar 12-ą dieną papulkininkis fon Kunovskis pra- 
nešė armijos štabo viršininkui generolui leitenantui Šmidtui apie 
badą belaisvių stovykloje Nr. 205. Šis, žinodamas, kad apsuptoji 
armija oro keliu nieko nebegauna, nusprendė perkelti belaisvius 
į tą rajoną, kurį artimiausiomis dienomis atiduos rusams (netoli 
Dubinino aerodromo). Armijos štabo viršininkas Šmidtas, supras- 
damas, kad tokią priemonę rusai vertins kaip 6-osios armijos 

krachą, ir kad ji neigiamai paveiks besiginančių vokiečių karių 
kovingumą, papulkininkiui Kunovskiui padiktavo įsakymą, — 
belaisvius pristatyti į Dubinino aerodromą, o iš ten lėktuvais iš- 
skraidinti anapus apsupties žiedo. Tą sausio 12 dienos įsakymą, 
po kurio karo belaisvis perdavė Raudonajai armijai, gavo korpusų 
ir divizijų štabai, tačiau jo negavo stovykla Nr. 205. Kodėl — ne- 
aišku, tačiau komendantas vis tiek negalėtų jo įvykdyti: pir- 
miausia dėl to, kad didelė belaisvių dalis nebegalėjo paeiti (dau- 
gelis jų jau mirė), o, be to, tą pačią dieną, sausio 12-ą, rusai 
pradėjo pulti, apvertė viską aukštyn kojomis ir sutriuškino Sta- 
lingrado „katilą“. 

Už daugiau kaip 2000 karo belaisvių mirtį vienodai atsakin- 
gi papulkininkis fon Kunovskis, generolas leitenantas Šmidtas ir 
generolas feldmaršalas Paulius. Jie formaliai ir faktiškai atsakin- 
gi už viską, kas įvyko armijos dislokavimo rajone. Todėl nejįtiki- 
na vėliau pasirodęs generolo leitenanto Šmidto pareiškimas, kad 
jis nieko nežinojęs apie tą belaisvių stovyklą. Du kartus į sto- 
vyklą Nr. 205 atvežė naujų belaisvių, o tai — taktinės priemo- 
nės, kurias vykdyti leidžia tiktai armijos vadovybė. Išvada: jis 
turi žinoti apie stovyklą ir belaisvių aprūpinimą. Generolas feld- 
maršalas Paulius taip pat ne kartą man sakė, kad nieko nežino- 
jo apie stovyklą Aleksejevkoje. Tuo galima tikėti, nes „katile“ 
buvo padrikai sutelkta tiek daug savų ir svetimų kariuomenės 
dalinių, kad armijos vadas galėjo ir nežinoti apie tuos belais- 
vius, tačiau iš principo tai jo nepateisina. Abu — ir Šmidtas, ir 
Paulius — kalti, kad Stalingrade apsuptos grupuotės aprūpini- 
mui vadovavo per daug jaunas ir tokioms pareigoms visiškai ne- 
subrendęs karininkas Kunovskis. Aš jau nurodžiau, kad jis ne- 
sugebėjo eiti tų pareigų. 

Aš pasakysiu trumpai: mano manymu, reikia kalbėti ne 
apie tyčinį nusikaltimą Aleksejevkoje, o apie nusikalstamą ne- 
veikimą. Tiksliai išanalizavus, visą nusikaltimą galima išdalyti 
tokiomis dalimis: 1595 kaltės tenka stovyklos komendantui pa- 
pulkininkiui Kerpertui, po 304 — ėjusiam armijos kvartirmeis- 
terio pareigas fon Kunovskiui ir armijos štabo viršininkui gene- 
rolui leitenantui Šmidtui, 259 — vyriausiajam armijos vadui ge- 
nerolui feldmaršalui Pauliui. 

Baigdamas noriu dar kartą priminti, kad apie Aleksejevką, 
vykdydamas įsakymą, parašiau ką pats žinojau ir ką liepė mano 
sąžinė. Tačiau aš pats viso to nemačiau ir aprašydamas „katilą“ 
rėmiausi prieš pustrečių metų ten buvusių žmonių pasakojimais. 

fon Pecoldas, 
Generalinio štabo papulkininkis 

XVI PRIEDAS 


1951 m. sausio 17 d. 

Dėl spaudos pranešimų apie Vakarų Vokietijos remilitariza- 
vimą. 

Apie buvusios Vokietijos kariuomenės pėstininkų generolą 
Hoizingerį. 

1. Išankstinės pastabos. 

a) iki 1940 metų rudens generolo Hoizingerio paaukštinimą 
stebėjau iš tolo. Nuo 1940 metų rudens iki 1942 metų sausio 
mėnesio dirbome kartu kariuomenės Generaliniame štabe 
(OKH). 

b) Dabar Hoizingeriui apie 55 metus. 

c) Žemiau aš rašysiu pavadinimus „Kariuomenės valdymas“ 
ir „Vadų padėjėjų rengimas“, todėl trumpai paaiškinu: 

Versalio sutartimi Vokietijai buvo uždrausta turėti Genera- 
linį štabą ir karo akademiją. 

Reichsvere Generalinio štabo funkcijas vykdė „Reichsvero 
ministerijos kariuomenės valdyba". Vietoje karo akademijos vei- 
kė jai lygiavertis „Vadų padėjėjų rengimas“. 

Parengimo laikas (3 metai), mokymo priemonės ir dėstyto- 
jai buvo tokie pat, kaip ir karo akademijoje. 

Pagal 3 metų programą buvo mokoma: pirmuosius 2 me- 
tus — karinės apygardos vadovybės dislokavimo vietoje, o 
3-iaisiais — Reichsvero ministerijos kariuomenės valdybos mo- 
kymo skyriuje. 

2. Generolo Hoizingerio tarnybinė veikla. 

Karininko laipsnį jam suteikė per Pirmąjį pasaulinį karą. Po 
karo leitenantas, vėliau vyresnysis leitenantas Hoizingeris tarna- 
vo 15-ame Reichsvero pėstininkų pulke (Kaselyje). 

1920 metų gale jis geriausiai už visus kitus baigė vadų pa- 
dėjėjų rengimo kursus, ir todėl maždaug 1930 metais jį paskyrė 
dirbti Reichsvero ministerijos Kariuomenės valdybos 1-ajame 
skyriuje (kuris vėliau vadinosi kariuomenės Generalinio štabo 
operatyviniu skyriumi). 

Tame skyriuje tarnavo iki 1944 m. liepos 20 d., ne kartą 
trumpam išvykdamas tarnauti rikiuotės daliniuose. Pradėjo ka- 
pitonu, o baigė pėstininkų generolu. 

1940 metų rudenį pulkininką Hoizingerį paskyrė kariuome- 
nės Generalinio štabo operatyvinio skyriaus viršininku. 

Eidamas tas pareigas padėjo rengti „Barbarosos“ planą. 

1941 metų rudenį jam suteikė generolo majoro laipsnį. Man 
pasakojo, kad per pasikėsinimą į Hitlerį (1944 m. liepos 20 d.) jį 
sužeidė, todėl iki karo pabaigos nebegrįžo į tarnybą. 

3. Generolo Hoizingerio vertinimas. 

Dar vadų padėjėjų rengimo kursuose nusipelnė „taktinio ir 
operatyvinio proto“ šlovę, kurios neprarado ir vėliau. 

Bendros tarnybos metais (žr. 1 punktą) jis man padarė iš- 
mintingo, blaiviai mąstančio ir nepaprastai darbštaus žmogaus 
įspūdį. 

Jis mokėjo labai tikslingai paskirstyti Generalinio štabo 
operatyvinio skyriaus karininkų darbą. Skyriaus darbo organiza- 
vimas buvo pavyzdingas. Kiekvienas darė tai, ką reikia. 

Tarnyboje buvo energingas, kuklus. Nevertino pagyrimų ir 
kitų išorinių pažymėjimo ženklų. Svarbiausia — tarnyba, darbas, 
o visa, kas, jo nuomone, su tuo nesusiję, jam nieko nereiškė. 

Jeigu priimti sprendimai prieštaraudavo jo pasiūlymams, jis 
likdavo ištikimas pareigos jausmui ir vykdavo tai, kas nuspręsta. 

Nors per karą ironte neužėmė jokio vadovaujamo posto, ta- 
čiau kuo tiksliausiai žinojo apie kariuomenę, jos padėtį ir nuo- 
taikas. Jis žinojo atskirų kariuomenės dalių kovingumą ir gali- 
mybes. Jeigu vyriausioji Vokietijos vadovybė dėl to dažnai klys- 
davo, tai atsitikdavo todėl, kad jos sprendimai viršijo Hoizinge- 
rio galimybes ką nors pakeisti. 

Sprendžiant iš spaudos pranešimų, Hoizingerį numatoma 
skirti kariuomenės Generalinio štabo viršininku. Šioms parei- 
goms jis visiškai pasirengęs ir operatyviniu, ir organizaciniu bei 
techniniu atžvilgiu. 

Paulius, 
buvusios Vokietijos kariuomenės 
feldmaršalas 

XVII PRIEDAS 


1951 m. sausio 17 d. Dėl spaudos pranešimų apie Vakarų 
Vokietijos remilitarizavimą. 

Apie buvusios Vokietijos kariuomenės generolą leitenantą 
dr. Špeidelį. 

1) Išankstinės pastabos. 

a) Su generolu leitenantu dr. Špeideliu tarnyboje neteko 
bendrauti, tačiau jis buvo mano pažįstamas, ir aš iš tolo stebėjau 
jo kilimą. 

b) Dabar jo amžius — apie 50 —52 metus. 

c) Norėdamas, kad būtų suprantami pavadinimai: „Kariuo- 
menės valdymas“ ir „Vadų padėjėjų rengimas“, kuriuos žemiau 
panaudosiu, trumpai paaiškinu: 

Pagal Versalio sutartį Vokietijai buvo uždrausta turėti Ge- 
neralinį štabą ir karo akademiją. Generalinio štabo funkcijas 
Reichsvere vykdė „Reichsvero ministerijos kariuomenės valdyba". 

Vietoje mokymo karo akademijoje veikė jam lygiavertis 
„Vadų padėjėjų rengimas". 

Parengimo laikas (3 metai), mokymo priemonės ir dėstyto- 
jai buvo tokie pat, kaip ir karo akademijoje. 

Pagal 3 metų programą, priklausomai nuo aplinkybių buvo 
mokoma: pirmus 2 metus — karinės apygardos vadovybės dis- 
lokavimo vietoje, o 3-ius metus — Reichsvero ministerijos ka- 
riuomenės valdybos mokymo skyriuje. 

2) Generolo leitenanto Špeidelio tarnyba. 

Karinę tarnybą pradėjo 13-ame Reichsvero kariuomenės 
pulke (dislokuotame Liudvigsburge, Viurtenbergo provincijoje). 

Maždaug 1930 metų pradžioje vyresnysis leitenantas Špei- 
delis, baigęs „Vadų padėjėjų rengimą“, gavo kapitono laipsnį ir 
buvo paskirtas į Reichsvero ministerijos Kariuomenės valdybos 
3-iojo skyriaus (vėliau pavadinto kariuomenės Generalinio štabo 
užsienio kariuomenių skyriumi) „Prancūzijos grupę“. 

1930 metų antroje pusėje (turėdamas kapitono majoro 
laispnį) tapo Vokietijos karinio atašė Paryžiuje (artilerijos gene- 
rolo Kulentalio) padėjėju. 

Nuo 1940 metų vasaros (pulkininkas leitenantas — pulki- 
ninkas) Špeidelis buvo vyriausiojo kariuomenės vado Prancūzi- 
joje (Paryžius) štabo viršininkas. 

Tuo laiku vyriausieji vadai Prancūzijoje buvo pėstininkų 
generolai Štiulpnageliai (pusbroliai), kurie pakeitė vienas kitą. 

1942 metų pavasarį pulkininką Špeidelį paskyrė Rytų fron- 
te kariavusio 5-ojo armijos korpuso Vyriausiojo štabo viršininku. 

1943—1944 metais generolas majoras Špeidelis buvo 8- 
osios armijos Vyriausiojo štabo Rytų fronte viršininkas. 

1944 metais Špeidelis, jau generolas leitenantas, Vakaruose 
paskirtas feldmaršalo Romelio armijų grupės Vyriausiojo štabo 
viršininku. 

3. Generolo leitenanto Špeidelio vertinimas. 

Jauną 13-ojo pėstininkų pulko karininką Špeidelį vadovybė 
labai vertino už nepaprastą uolumą. Dar tada jis tapo filosofijos 
mokslų daktaru. Mokėjo prancūzų kalbą. 

Sėkmingai baigęs „Vadų padėjėjų rengimą“ pateko į per- 
spektyvių jaunųjų karininkų grupę. 

Jis turėjo protingo, žvitraus, stropaus, atkakliai tikslo sie- 
kiančio žmogaus reputaciją, mokėjo maloniai ir mandagiai elgtis 
su pašnekovais, todėl tiko bendrauti su užsienio šalių karininkais, 
jį paskyrė karinio atašė Prancūzijoje padėjėju, o vėliau — vyriau- 
siojo kariuomenės vado Prancūzijoje štabo viršininku. 

Jis, matyt, gerai atitiko karinių operacijų vadovų reikalavi- 
mus, nes per karą buvo paskirtas Vyriausiojo armijos štabo vir- 
šininkuų, o po to — armijų grupės štabo viršininku. Prieš karą 
dirbdamas teorinį operatyvinį darbą gabumais nepasižymėjo. 

Visa jo tarnybinė veikla rodo, kad jis iki kovo pabaigos dir- 
bo štabuose ir neužėmė aukštų ir atsakingų karinio vadovo pa- 
reigų. Jis buvo netinkamas ir dėl jo ištarnauto laiko. 

Jeigu jį, kaip rašo laikraščiai, nori paskirti remilitarizuoja- 
mos Vakarų Vokietijos armijos vyriausiuoju vadu, tai galima pa- 
aiškinti tuo, kad po Antrojo pasaulinio karo įvairiausios priežas- 
tys ir įvairūs sumetimai trukdo iškelti tinkamiausius žmones. 

Jeigu Špeidelis gaus minėtas pareigas, aš, remdamasi tuo, 
kad mes buvome pažįstami, manau, kad jis gerai sugyvens su 
patyrusiu Hoizingeriu (jį, pasak laikraščių, skirs Generalinio šta- 
bo viršininku), klausys jo patarimų. 

Paulius, 
buvusios Vokietijos kariuomenės feldmaršalas 

XVIII PRIEDAS 


1951 metų vasario 23 diena. Iš laikraščio „Za pročnij mir, 
za narodnuju demokratiju“ 1951-02-23 numerio: „Nereikia antro 
Stalingrado!“ 

Laikraščiai „Neues Deutschland“ ir „Freies Volk“ išspaus- 
dino Stalingrado mūšio dalyvių, buvusių Vokietijos kariuome- 
nės kareivių, karininkų ir generolų laiškus. Jie ryžtingai smer- 
kia anglų ir amerikiečių karo kurstytojų nurodymu vykdomą 
Vokietijos remilitarizavimą. Buvęs Vokietijos kariuomenės gene- 
rolas majoras Martynas Latmanas savo laiške „Apie vokiečių ka- 
rio garbę“ atsako Eizenhaueriui, kuris neseniai pareiškė, jog 
„pastarajame kare nebuvo nuplėšta vokiečių kario garbė". 

Latmanas konstatuoja, kad nei viename įsakyme kovoju- 
siems Stalingrade vokiečių kariams nieko nepasakyta apie tėvy- 
nės meilę ir vokiečių kario garbę. Visada tvirtino tik viena: „Hit- 
leris įsakė!“ 

„Ne, — rašo Latmanas, — mums, vokiečių kariams, nebuvo 
garbė Hitlerio įsakymu užpulti Tarybų Sąjungą ir kautis Staling- 
rade! Mums būtų garbė kovoti už savo liaudies laisvę, nepri- 
klausomybę ir laimę bei taikiai gyventi su visomis taiką mylin- 
čiomis šalimis!“ 

Buvęs Vokietijos kariuomenės generolas majoras Arnas fon 
Lenskis savo laiške „Didžioji pamoka“ nurodo: 

„Mes, kurie išlikome gyvi Stalingrado mūšyje, patekę į ne- 
laisvę sužinojome, kad tarybinės tautos siekia tiktai taikaus dar- 
bo. Turime prisipažinti, kad ir mes, sekdami jų pavyzdžiu, išmo- 
kome būti taikingais žmonėmis. Tai mus įpareigoja. Mes priva- 
lome iš visų jėgų saugoti ir stiprinti taiką... Tegu šį kartą mūsų 
tauta supras Stalingrado pamokas“. 

XIX PRIEDAS 


1951 metų birželio 5 diena. Frydrichas Paulius. 

Tema: spaudos pranešimai apie Vakarų Vokietijos remilita- 
rizavimą. 

Po 1951-05-29 įvykusio mūsų pokalbio persiunčiu Jums 5 
laikraščių pranešimus tokiais klausimais: 1) Guderianas, 2) „Bro- 
lybė“ 3) Bek-Broichziteris. 

I Priedas — dėl naujausių spaudos pranešimų apie Gude- 
rianą („Tagliche Rundschau“, 1951-05-27); 

II Priedas — dėl „Brolijos“ atsiradimo („Tagliche Rund- 
schau“, 1951-05-18); 

III Priedas — dėl „Brolijos“ tikslų, organizavimo ir uždavi- 
nių („Tagliche Rundschau“, 1950-08-9); 

IV Priedas — dėl Bek-Broichziterio, kaip vieno iš „Brolijos“ 
vadovų („Neues Deutschland“, 1950-08-04); 

V Priedas — dėl Bek-Broichziterio pažiūros į Adenauerio 
remilitarizavimo planą („Tagliche Rundschau“, 1950-11-12). 

Frydrichas Paulius 


I Priedas. Dėl generolo Guderiano. 

Pranešimas, kad būsimuoju Vakarų Vokietijos kariuome- 
nės vadu amerikiečiai numato Guderianą, visiškai sutampa su 
1951-05-17 pareikšta mano nuomone apie generolą leitenantą 
Hansą Špeidelį. Tada aš rašiau, kad tikriausiai būtinybė privertė 
rekomenduoti Špeidelį į vadovaujamą postą. Jeigu Guderianą 
dabar numato į vyriausiojo kariuomenės vado postą, tai Špeide- 
lis, kuris per karą neužėmė kompromituojančių jį prieš Vaka- 
rus postų, 0 po karo išleido Vakarų informacijos priemonių 
(Londono radijas) palankiai įvertintą knygą apie feldmaršalą 
Romelį, — yra žmogus, paskirtas derėtis su Vakarų sąjunginin- 
kais, tuo tarpu Guderianas, kol kas, iki tam tikro laiko, lieka 
antrame plane. 

Frydrichas Paulius 


II Priedas. Dėl „Brolijos“ organizacijos atsiradimo (Himle- 
rio-Jodlio planas). 

Dienraštis „Tagliche Rundschau“ 1950 m. gegužės 18 d. iš- 
spausdino pranešimą apie majoro Brukerio pasisakymą Informa- 
cijos tarnybos spaudos konferencijoje. Brukeris demaskavo, kad 
Vakarų zonose, amerikiečiams vadovaujant, atkuriamos SS da- 
lys ir fašistinė kariuomenė. Taip įgyvendinamas Himlerio pa- 


— 289 — 


rengtas ir 1944 metų pabaigoje Jodlio detalizuotas veiksmų po 
Vokietijos okupavimo planas. 

Pranešimas parodo, kur slypi „Brolijos“ šaknys. Tai bendro 
SS dalinių ir kariuomenės atkūrimo plano dalis. 


III priedas. Apie „Bruderschaft“ („Brolijos“) tikslus, uždavi- 
nius ir jos organizavimą. (Tagliche Rundschau“, 1950-08-09). 

Reikia pridurti, jog dabar „Brolija“ vykdo tokias svarbiau- 
sias užduotis: 

— personaliai atrenka karininkus, puskarininkius ir eilinius 
būsimiems pėstininkų, aviacijos ir laivyno daliniams; 

— propaguoja remilitarizavimo idėjas. 

Nors ir įvairiai kalbama apie remilitarizavimo formas bei 
tikslus, tačiau esmė nesikeičia. 

Frydrichas Paulius 


IV priedas. („Neues Deutschland“. 1950-08-04) Apie Bek- 
Broichziterį. 

Tai viena iš ryškiausių „Brolijos“ figūrų. Anksčiau jis buvo 
pulkininkas leitenantas. 

Ilja Erenburgas, kalbėdamas Berlyne pirmajame Taikos ta- 
rybos posėdyje, Bek-Broichziterį paminėjo tarp kitų esesininkų 
(žr. žurnalo „Sovietskaja literatūra“, 1951 m. Nr. 4, 11 psl., apa- 
čioje, vokiečių kalba). 

Kur jis tarnavo — ar paprastoje kariuomenėje, ar SS jun- 
ginyje, — tai galima išaiškinti. Reikia sužinoti, ar tankų kor- 
pusas „Didžioji Vokietija“, kuriame jis buvo „1-a“ skyriaus vir- 
šininkas, priklausė SS kariuomenės junginiams ar paprastai ka- 
riuomenei. 

Prie to, kas pasakyta: visai gali būti, kad jis pasirašė Stok- 
holmo atsišaukimą (protestą prieš atominę bombą). Tačiau, jis 
nepasisakė prieš Vakarų Vokietijos remilitarizavimą ir apskritai 
prieš karą. Galbūt jis galvojo taip: „Jeigu abi pusės panaudos 
atomines bombas, Vokietija pavirs griuvėsiais. Be atominės bom- 
bos galima rizikuoti pradėti karą“. Negalima pamiršti, jog kai 
kurie reakcingi Vakarų sluoksniai abejoja išgirtuoju amerikiečių 
„atominiu pranašumu“. 

Frydrichas Paulius 


V priedas (Tagliche Rundschau“, 1950-09-12). Dėl Bek- 
Broichziterio požiūrio į remilitaristinius Adenauerio planus. Tai 
visiškai aiškus straipsnis. Tik nesuprantama, ko nori Bek-Broich- 
ziteris. Galima manyti, kad remilitarizavimo klausimu jis užima 
tokią poziciją: 

„Jis nori sukurti kuo didesnę, atitinkančią Vakarų Vokieti- 
jos potencialą, vokiečių arba nevokiečių vadovaujamą nacionali- 
nę kariuomenę. Jis tikriausiai sutinka, kad ta kariuomenė būtų 
pavaldi „Vyriausiajai Šiaurės Atlanto vadovybei“ (Eizenhaue- 
riui), tačiau nenori, kad egzistuotų nedidelės vokiečių kariuo- 
menės dalys (10—15 divizijų), kurias perduotų kitų Šiaurės At- 
lanto bloko armijų kontingentams. Tai, jo nuomone, būtų mirti- 
ninkų divizijos. 

Todėl jis atmeta Adenauerio planus kaip visiškai netinka- 
mus. Be abejo, jis tikisi didelės amerikiečių ir kitų pagalbos bei 
nori, kad jie tai garantuotų. Tai sutampa su dr. Šumacherio (Vo- 
kietijos socialistų partija) požiūriu. „Minimas straipsnis rodo 
prieštaravimus Vakarų stovykloje, kurioje neatsižvelgiama į vo- 
kiečių tautos valią. 

Frydrichas Paulius 


XX PRIEDAS 


Frydrichas Paulius 

Tema: Vakarų Vokietijos remilitarizavimas. 

Įvykis: 1951 m. liepos 13 d. Šiaurės vakarų Vokietijos radi- 
jas vakarinėje „Žinių“ laidoje trumpai pranešė (pranešimo pras- 
mė): „Bonoje įvykusioje spaudos konferencijoje dr. Šumacheris 
(VSP) pareiškė nepasitenkinimą generolo Matckio paskyrimu į 
sąjunginės pasienio policijos viršininko pareigas“. Nepasitenki- 
nimo priežastis nenurodyta. 

Generolas Matckis pastaruoju metu buvo generolas leite- 
nantas arba pėstininkų generolas. Dabar jam apie 50 metų. 

Veikla: paprasta Generalinio štabo karininko karjera. Pra- 
džioje (vyresnysis leitenantas — kapitonas) Matckis 3 metus mo- 
kėsi karo akademijoje; tai buvo 1925 — 1930 metų laikotarpiu. 

Po to (kapitonas — majoras) Matckis tarnavo Reichsvero mi- 
nisterijos „Užsienio kariuomenių“ skyriuje (T-3). Tarpais — ka- 
rinėse dalyse buvo kuopos vadu (kapitonas) ir bataliono vadu 
(majoras). 

Maždaug 1937 — 1940 metais pulkininkas Matckis buvo ka- 
rinis atašė Japonijoje. 

Maždaug nuo gruodžio 1 d., turėdamas generolo majoro 
laipsnį, Generaliniame štabe (OKH) buvo „Vyriausiasis kvartir- 
meisteris-4“. (Aš tuo metu buvau vyriausiasis kvartirmeisteris-1). 

Tas pačias pareigas jis ėjo dar ir 1943 metų sausio mėnesį. 
Nežinau, ar po to tarnavo dar kurioje nors kitoje vietoje. 

Veikla per Antrąjį pasaulinį karą. 

Jam, kaip vyriausiajam kvartirmeisteriui-4, priklausė: 

1. „Užsienio kariuomenių Rytuose“ skyrius. 

2. „Užsienio kariuomenių Vakaruose“ skyrius. 

3. Atašė skyrius. 

Jis vykdė šias užduotis: 

A) Duomenų apie priešų kariuomenes rinkimas ir nuolati- 
nis priešų kariuomenių padėties stebėjimas. Šiam tikslui jis nau- 
dojosi: 

a) pranešimais iš karinių dalių (Pranešimai — 1). 

b) iš OKV gaunamais žvalgybos rezultatais. 

B) karinės ir politinės padėties apžvalgų rengimas. Jas ra- 
šydamas naudojosi: a) karinių atašė pranešimais; b) OKV prane- 
šimais. 

Vertinimas: 

Matckis buvo išmintingas ir gabus. Dirbo stropiai ir sąži- 
ningai. Operatyvinėje srityje nepasižymėjo ypatingais gabumais. 
Didžiausia jo karinės veiklos dalis — darbas kabinete. 

Mano žiniomis, per Antrąjį pasaulinį karą (iki 1943 m. sau- 
sio mėn.) Matckis kariuomenėje neturėjo jokių vado pareigų. 


Frydrichas Paulius 


XXI PRIEDAS 


TSRS vidaus reikalų liaudies komisaro pavaduotojui 
valstybės saugumo 3-iojo rango 
komisarui drg. Abakumovui 

Vykdydami Jūsų potvarkį, į nelaisvę paimtų vokiečių gene- 
rolų gyvenamose patalpose mes įkurdinome operatyvinius dar- 
buotojus. 

Prie Pauliaus, Šmidto — kontržvalgybos skyriaus operaty- 
vinį įgaliotinį — valstybės saugumo jaunesnįjį leitenantą Tarab- 
riną, kuris gerai moka vokiečių kalbą, ir įgaliotinį Nesterovą. 

Tarabrino užduotis: neišsiduoti, kad supranta vokiškai, fik- 
suoti ir užrašyti dienoraštyje (pridedamas) visus belaisvių tarpu- 
savio pokalbius. 

Belaisvių nuotaika — prislėgta. 

Kita generolų grupė (Danielis, Dreberis ir kt.) iš pažiūros 
žvalesnė, tačiau Dreberis kalbėdamas su Raudonosios armijos 
politinės valdybos 7-ojo skyriaus instruktoriumi Piku pareiškė, 
kad „kai kurie generolai galvoja apie galimybę nusižudyti". 

Apie visa tai pranešta Vyriausiosios vadovybės būstinės at- 
stovui artilerijos maršalui Voronovui ir Karinės tarybos nariui 
generolui majorui Teleginui. 

Drg. Voronovo nurodymu iš belaisvių atimti visi aštrūs 
daiktai. 

Priedas: dienoraštis. 


VRLK Ypatingojo skyriaus Dono fronte viršininko pavaduo- 
tojas valstybės saugumo majoras 
Kazakevičius 


(Tarabrino dienoraštis, — vert. past.). 

1943 metų sausio 31 diena. Gavau įsakymą apsigyventi kar- 
tu su paimtais į nelaisvę vokiečių generolais. Neišsiduoti, kad 
moku vokiečių kalbą. 

21 val. 20 min. kaip fronto štabo atstovas atvykau į paskyri- 
mo vietą — vieną Zavarygino kaimo pirkią... 

„Ar duos vakarienę?“ — tokią pirmą vokiškai ištartą frazę 
išgirdau įėjęs į namą, kuriame buvo apgyvendinti tą dieną į ne- 
laisvę patekę 6-osios vokiečių armijos vadas, generolas feldmar- 
šalas Paulius, jo štabo viršininkas — generolas leitenantas Šmid- 
tas ir adjutantas — pulkininkas Adamas. 

Tą frazę apie vakarienę pasakė Šmidtas. Paskui jis visą lai- 
ką jaudinosi dėl savo daiktų ir, rūpestingai suvyniojęs į popie- 
riaus skiauteles, kišenėje slėpė nebaigtus rūkyti cigarus. 

Paulius, aukšto ūgio, apie 190 centimetrų, liesas, įdubusiais 
skruostais, kumpanosis, plonomis lūpomis. Kairė akis visą laiką 
trūkčioja. 

Kartu su manimi atvykęs štabo komendantas pulkininkas 
Jakimovičius, žvalgybos skyriaus vertėjo Bezimenskio padeda- 
mas, jiems mandagiai pasiūlė atiduoti kišeninius peilius, skustu- 
vus ir kitus aštrius daiktus. 

Paulius, neištaręs nė vieno žodžio, ramiai ištraukė iš kiše- 
nės ir padėjo ant stalo du kišeninius peiliukus. 

Vertėjas laukiančiai žiūrėjo į Šmidtą. Šis išbalo, paskui pa- 
raudo, ištraukęs iš kišenės ant stalo numetė mažą baltą peiliuką 
ir ėmė rėkauti nemaloniu, spiegiančiu balsu: „Tai gal jūs mano- 
te, kad mes — paprasti kareiviai? Prieš jus feldmaršalas. Jis rei- 
kalauja kitaip su juo elgtis. Bjauru! Mums prižadėjo kitokias są- 
lygas. Čia mes esame generolo pulkininko Rokosovskio ir mar- 
šalo Voronovo svečiai". 

„Nusiraminkite, Šmidtai, — pasakė Paulius, — čia tokia 
tvarka“. 

„Vis tiek, ką reiškia tvarka, kai prieš juos feldmaršalas". 
Šmidtas pagriebė savo peiliuką ir įsidėjo į kišenę. 

Po kelių minučių, kai Jakimovičius pakalbėjo telefonu su 
Malininu, incidentas buvo likviduotas, jiems atidavė peiliukus. 

Atnešė vakarienę. Visi sėdo už stalo. Maždaug 15-0s minu- 
čių tylą nutraukdavo tik atskiros frazės: „paduokite šakutę, dar 
stiklinę arbatos“ ir t. t. 

Pradėjo rūkyti cigarus. „Visai nebloga vakarienė“, — pa- 
stebėjo Paulius. 

„Rusijoje šiaip jau neblogai gamina“, — atsakė Šmidtas. 

Po kurio laiko Paulių iškvietė pas vadovybę. „Jūs vienas ei- 
site? O aš?" — paklausė Šmidtas. 

„Kviečia mane vieną“, — ramiai atsakė Paulius. 

„Aš neužmigsiu, kol jis grįš“, — pareiškė Adamas, užsirūkė 
naują cigarą ir, nenusiavęs batų, atsigulė į lovą. Tą patį padarė 
ir Šmidtas. 

Paulius grįžo maždaug po valandos. 

„Na, koks tas maršalas?“ — paklausė Šmidtas. 

„Maršalas kaip maršalas“. 

„Apie ką kalbėjotės?" 

„Siūlė įsakyti, kad pasiduotų likusieji. Aš atsisakiau". 

„Kas bus toliau?“ 

„Aš prašiau pasirūpinti sužeistais mūsų kareiviais. Man at- 
sakė: „Jūsų gydytojai pabėgo, o dabar mes turime rūpintis jūsų 
sužeistaisiais". 

Patylėjęs Paulius vėl prabilo: „Ar prisimenate tą mus lydė- 
jusijį iš VRLK, su trimis pasižymėjimo ženklais? Kokios baisios 
jo akys!" 

Adamas atsakė: „VRLK viskas baisu". 

Tuo pokalbis baigėsi. Prasidėjo ruošimosi miegoti procedūra. 

Pauliui dar nepaskyrė patarnautojo. Jis pats nuklojo lovą, 
ant viršaus paklojo dvi savo antklodes, nusirengė ir atsigulė. 

Šmidtas sujaukė savo lovą, įjungęs kišeninį žibintuvėlį, 
kruopščiai apžiūrėjo patalynę (patalynė buvo nauja, visiškai šva- 
ri), paniekinančiai susiraukė, vėl paklojo antklodę, pasakė: „Pra- 
sideda malonumai“, — patalynę uždengė savo antklode, atsigu- 
lė ant jos, užsiklojo kita ir piktai pasakė: „Užgesinkite šviesą“. 
Tačiau kambaryje, išskyrus belaisvius, nebuvo suprantančių vo- 
kiškai, ir niekas neatkreipė dėmesio. Tada jis atsisėdo lovoje ir 
gestais pradėjo rodyti, ko nori. Lempą apvyniojo laikraštiniu po- 
pieriumi. 

„Įdomu, iki kelintos valandos rytoj galėsime pamiegoti?“ — 
paklausė Paulius. 

„Aš miegosiu, kol pabudins“, — atsakė Šmidtas. 

Naktis praėjo ramiai. Tik Šmidtas kelis kartus garsiai išta- 
rė: „Netrankykite lovos“. Lovos niekas netrankė — jis sapnavo 
košmarą. 


1943 metų vasario 1 diena. Rytas. Pradėjo skustis. Šmidtas 
ilgai žiūrėjo į veidrodį ir kategoriškai pareiškė: „Šalta. Aš nesi- 
skusiu barzdos“. 

„Spręskite pats, Šmidtai“, — pastebėjo Paulius. 

Kitame kambaryje buvęs pulkininkas Adamas iškošė pro 
dantis: „Dar vienas originalumas". 

Po pusryčių prisiminė vakarykščius pietus pas 64-0s armi- 
jos vadą. 

„Ar atkreipėte dėmesį, kokia buvo puiki degtinė?“ — pa- 
klausė Paulius. 

Visi ilgai tylėjo. Kareiviai atnešė vyresniajam leitenantui 
laikraštį „Krasnaja armija“ su priedu „Paskutinę valandą“. Visi 
pagyvėjo, susidomėjo, ar nurodytos pavardės. Išgirdę paskelbtą 
sąrašą, ilgai studijavo laikraštį, ant popieriaus lapo rusiškomis 
raidėmis perrašinėjo savo pavardes. Ypač domėjosi trofėjų skai- 
čiais. Atkreipė dėmesį, kiek nurodyta tankų. „Neteisingas skai- 
čius. Mes turėjome ne daugiau kaip 150“, — pastebėjo Paulius. 

„Galbūt jie pridėjo ir savo tankus“, — atsakė Adamas. „Vis tiek 
buvo mažiau“. Vėl tyla. 

„Atrodo, kad jis nusišovė“, — prabilo Šmidtas (jie kalbėjosi 
apie vieną generolą). 

Adamas, suraukęs antakius ir nuleidęs akis: „Nežinia, kas 
geriau. Ar nesuklydome pasiduodami į nelaisvę?“ 

Paulius: „Dar pamatysime“. 

Šmidtas: „Visų tų keturių mėnesių istoriją galima apibūdin- 
ti viena fraze: aukščiau galvos neiššoksi“. 

Adamas: „Namuose palaikys mus dingusiais"“. 

Paulius (prancūziškai); „Kare — kaip kare“. 

Vėl pradėjo aptarinėti skaičius. Atkreipė dėmesį į bendrą 
apsuptųjų skaičių. Paulius pareiškė: „Gal ir tiek. Mes nieko ne- 
žinojome“. 

Šmidtas bando man aiškinti — piešia fronto liniją, prasiver- 
žimą, apsupimą, kalba: „Buvo daug gurguolių, kitų kariuome- 
nės dalių. Tiksliai nežinojome kiek“. 

Pusę valandos visi tyli. Rūko cigarus. 

Šmidtas: „Ar Vokietijoje gali kilti karinės vadovybės krizė?“ 

Niekas neatsako. 

Šmidtas: „Jie puls tikriausiai iki kovo vidurio“. 

Paulius: „Manau, kad ilgiau“. 

Šmidtas: „Ar sustos prie buvusios sienos?" 

Paulius: „Beje, karų istorijoje tai vertins kaip šaunų priešo 
operatyvinio meno pavyzdį“. 

Pietaudami visą laiką gyrė kiekvieną aineštą patiekalą. 
Ypač stengėsi Adamas. Jis ir valgė daugiau už kitus. Paulius, 
suvalgęs tik pusę, kitą pusę atidavė patarnautojui. 

Po pietų patarnautojas stengiasi paaiškinti Nesterovui, kad 
jam atiduotų pas jų štabo gydytoją likusį kišeninį peiliuką. Pau- 
lius, vokiškus žodžius papildydamas gestais, ėmė man aiškinti: 
„Anksčiau Hainas buvo feldmaršalo Reichenau patarnautojas, 0 
vėliau perėjo pas mane. Tas peilis — feldmaršalo Reichenau do- 
vana. Su feldmaršalu jis buvo iki paskutinės minutės“. 

Pokalbis vėl nutrūko. Belaisviai atsigulė pamiegoti. 

Vakarienė. Be kitų patiekalų, ant stalo — kavos kepiniai. 

Šmidtas: „Gardūs kepiniai. Turbūt prancūziški?“ 

Adamas: „Labai geri. Man atrodo, kad olandiški". 

Užsideda akinius, įdėmiai apžiūrinėja kepinius. 

Adamas (nustebęs): „Žiūrėkite, rusiški". 

Paulius: „Bent jau liaukitės apžiūrinėti. Negražu“. 

Šmidtas: „Atkreipkite dėmesį, kiekvieną kartą naujos pada- 
vėjos“. 

Adamas: „Ir labai gražios merginos“. 
Visą likusį vakarą tylėjo ir rūkė. Patarnautojas nuklojo 10- 
vas. Visi nuėjo miegoti. Šmidtas naktį nerėkavo. 


1943 metų vasario 2 diena. Rytas 

Adamas paima skustuvą: „Skusimės kiekvieną dieną. Turi- 
me atrodyti prideramai". 

Paulius: „Visiškai teisingai. Aš nusiskusiu po jūsų“. 

Po pusryčių rūko cigarus. Paulius žiūri pro langą: „Atkreip- 
kite dėmesį. Žvilgčioja rusų kareiviai. Jiems įdomu, kaip atrodo 
vokiečių feldmaršalas. O jis tiktai savo antpečiais skiriasi nuo 
kitų belaisvių“. 

Šmidtas: „Ar matote, kiek čia sargybinių? Labai daug, ta- 
čiau nesijauti kaip kalėjime. O štai prisimenu, kai štabui vado- 
vavo feldmaršalas Bušas, į nelaisvę paimtus rusų generolus kam- 
baryje laikė vienus, Sargybiniai stavėja lauke, ir tiktai pulkinin- 

Paulius: „O taip geriau. Gerai, Ižad neatrodo kiai E bet 
vis dėlto — kalėjimas“. 

Visų trijų nuotaika šiek tiek prislėgta. Mažai kalba, daug 
rūko, galvoja. Adamas paėmė į rankas žmonos ir vaikų nuotrau- 
kas, žiūrėjo kartu su Pauliumi. 

Su Pauliumi Šmidtas ir Adamas elgiasi pagarbiai. Ypač 
Adamas. 

Šmidtas — užsidaręs ir savanaudis. Stengiasi nerūkyti savo 
cigarų, o rūko svetimus. 

Dieną užėjau į kitą pirkią, kurioje yra generolai Danielis, 
Dreberis, Vulcas ir kiti. 

Visiškai kitokia aplinka ir nuotaika. Dažnai juokiasi, Danie- 
lis pasakoja anekdotą. Čia man nepavyko nuslėpti, kad moku 
vokiečių kalbą, nes susitikau pulkininką leitenantą, su kuriuo 
anksčiau kalbėjausi vokiškai. 

Pradėjo klausinėti — kokia padėtis, kas dar nelaisvėje ir t. t. 
Sužinojo, kad čia yra ir Paulius. Apsidžiaugė, šypsojosi. Šmidto 
pavardė sukėlė gardų juoką. Ypač kvatojo Danielis. 

„Šmidtas nelaisvėje, cha cha cha!“, — kartojo kokias pen- 
kias minutes. 

Kampe sėdėjo niūriai nusiteikęs rumunų generolas Dmit- 
riu. Pagaliau pakėlęs galvą, laužyta vokiečių kalba paklausė: „Ar 
Popesku nelaisvėje?“ Turbūt dėl to jis labiausiai jaudinosi. 

Ten praleidęs dar keletą minučių, grįžau į Pauliaus namą. 

Visi trys gulėjo lovose. Adamas mokėsi rusų kalbos, garsiai 
kartojo popierėlyje užsirašytus rusiškus žodžius. 

1943 metų vasario 3 diena. 

Šiandien 11 val. aš vėl buvau pas Paulių, Šmidtą ir Adamą. 
Kai užėjau, jie dar miegojo. Paulius pabudo, linktelėjo galva. 
Pabudo ir Šmidtas. 

Šmidtas: „Labas rytas. Ką sapnavote?" 

Paulius: „Ką gali sapnuoti belaisvis feldmaršalas? Adamai, 
jūs jau skutatės? Palikite man karšto vandens“. 

Prasideda rytinio tualeto procedūra. Po to — pusryčiai ir 
įprastiniai cigarai. 

Vakar Paulių iškvietė apklausai. Jis vis dar gyvena tais 
įspūdžiais. 

Paulius: „Keisti žmonės. Belaisvį kareivį klausinėja apie 
operatyvinius dalykus". 

Šmidtas: „Tuščios pastangos. Mes nė vienas nekalbėsime. 
Tai ne 1918 metai, kai tvirtinome, jog Vokietija — tai viena, vy- 
riausybė — kita, o kariuomenė — trečia. Daugiau taip nebekly- 
sime“. 

Paulius: „Visiškai sutinku su jumis, Šmidtai". 

Ir vėl ilgai visi tyli. Šmidtas atsigula ant patalynės. Užsnūs- 
ta. Tą patį daro ir Paulius, Adamas pasiima bloknotą su užrašy- 
tais rusiškais žodžiais, skaito, kažką šnibžda. Po to ir jis atsigula 
miegoti. 

Staiga privažiuoja Jakimovičiaus mašina. Generolams siūlo 
važiuoti į pirtį. Paulius ir Adamas mielai sutinka. Šmidtas (jis 
bijo peršalti) abejoja, tačiau nusprendžia važiuoti. Tikriausiai to- 
dėl, kad Paulius gerai atsiliepia apie rusiškas pirtis, sako, jog 
ten malonu, visada šilta. 

Visi keturiese išvyko į pirtį. Generolai ir Adamas važiavo 
lengvuoju automobiliu, Hainas paskui juos — sunkvežimuku. Su 
jais išvažiavo ir štabo apsaugos atstovai. 

Maždaug po pusantros valandos visi sugrįžo. Puikūs įspū- 
džiai. Kalbasi apie rusiškos pirties privalumus, kuo ji geresnė už 
kitas. Laukia pietų, kad po to kuo greičiau galėtų pamiegoti. 

Tuo metu prie namo sustoja keli automobiliai. Įeina žval- 
gybos skyriaus viršininkas generolas majoras Vinogradovas ir 
vertėja. Vinogradovas praneša Pauliui, kad jis greitai pamatys 
visus į nelaisvę patekusius savo generolus. Kol vertėja kalbasi 
su feldmaršalu, Vinogradovas man pasako, kad kino kronikai fil- 
muos „Visą nelaisvėje esantį generalitetą“. Nedidelis malonumas 
po karštos pirties vėl eiti į speigą, tačiau visi skubiai rengiasi. 
Jie susitiks su kitais generolais! Apie filmavimą nieko nežino. 
Tačiau prie namo jau laukia kino operatoriai. Šmidtas ir Paulius 
išeina pro duris. Pradeda veikti filmavimo kameros. 

Paulius: „To jau per daug'. 

Šmidtas: „Ne per daug, o tiesiog piktina“ (nusigręžia nuo 
objektyvų). 

Sėdasi į automobilius, važiuoja prie kaimyninio namo, ku- 
riame yra kiti generolai. Tuo pačiu metu iš priešingos pusės pri- 
važiuoja dar kelios mašinos su likusiaisiais. Išlipa generolas pul- 
kininkas Heicas ir kiti. 

Susitikimas. Operatoriai puola filmuoti. Paulius iš eilės pa- 
spausdamas rankas sveikinasi su visais savo generolais, pasikei- 
čia trumpomis frazėmis: „Sveiki, mano draugai. Daugiau žvalu- 
mo ir išdidumo“. 

Operatoriai nesiliauja filmuoti. Generolai susiburia grupelė- 
mis, guviai kalbasi. Daugiausia apie tai, kas Čia yra ir ko nėra. 

Centrinė grupė — Paulius, Heicas, Šmidtas. Jiems — di- 
džiausias operatorių dėmesys. Paulius ramus. Žiūri į objektyvą. 
Šmidtas nervinasi, stengiasi nusigręžti. Kai aktyviausias opera- 
torius priėjo prie pat jo, jis, piktai šyptelėjęs, delnu uždengė 0b- 
jektyvą. 

Kiti generolai beveik nekreipia dėmesio į filmavimą. Tačiau 
kai kurie tartum specialiai stengiasi, kad juos filmuotų, ypač ša- 
lia Pauliaus. 

Tarp generolų visą laiką vaikšto kažkoks pulkininkas. Jis 
kartoja vieną ir tą pačią frazę: „Nieko, nieko! Nereikia jaudin- 
tis. Svarbiausia, kad visi gyvi“. Niekas į jį nekreipia dėmesio. 

Filmavimas baigiasi. Visi skirstosi. Paulius, Šmidtas ir Ada- 
mas grįžta namo. 

Šmidtas: „Nieko sau malonumas. Tikriausiai persišaldžiau 
po pirties. Specialiai viską sugalvojo, kad mes susirgtume . 

Paulius: „Dar blogiau tas filmavimas! Gėda! Maršalas (Vo- 
ronovas) turbūt nieko nežino. Taip pažeminti orumą! Tačiau nie- 
ko nepadarysi. Nelaisvė". 

Šmidtas: „Aš ir vokiečių žurnalistų nemėgstu, 0 čia — ru- 
sai, Šlykštu!" 

Atneša pietus. Pokalbis nutrūksta. Valgo, giria patiekalus. 
Gerėja nuotaika. Papietavę miega beveik iki vakarienės. Giria 
ir vakarienę. Užsirūko. Tylėdami stebi žiedais kylančius cigarų 
dūmus. 

Kaimyniniame kambaryje suskamba dūžtantis stiklas. Hai- 
nas sudaužo cukrinę. 

Paulius: „Tai Hainas. Tikras meškiukas!“ 

Šmidtas: „Viskas krinta iš jo rankų. Įdomu, kaip jis nepa- 
leido mašinos vairo. Hainai! Ar niekada nepametėte vairo?“ 

Hainas: „Ne, generole leitenante. Tada aš kitaip jaučiausi 

Šmidtas: „Nuotaika kaip nuotaika, indai kaip indai, tuo la- 
biau, kad svetimi '. 

Paulius: „Jis buvo feldmaršalo Reichenau numylėtinis. Rei- 
chenau numirė ant jo rankų“. 

Šmidtas: „Beje, kokia jo mirties priežastis?" 

Paulius: „Širdies smūgis. Po medžioklės ir pusryčių. Hainai, 
papasakokite plačiau“. 

Hainas: „Tą dieną mes su feldmaršalu išvykome medžioti. 
Jis buvo puikios nuotaikos, gerai jautėsi. Sėdo pusryčiauti. Aš 
atnešiau kavą. Tuo momentu ir prasidėjo širdies priepuolis. Šta- 
bo gydytojas pareiškė, kad tuoj pat reikia jį vežti į Leipcigą, pas 
kažkokį profesorių. Greitai organizavome lėktuvą. Išskridome: 
feldmaršalas, aš, gydytojas ir pilotas. Pirmiausia — iki Lvovo. 

Feldmaršalui darėsi vis blogiau ir blogiau. Po valandos jis 
numirė. Lėktuve, ore. 

Tai dar ne viskas. Lakūnas, priartėjęs prie Lvovo aerodro- 
mo, kažkodėl vėl ėmė kilti aukštyn. Virš aerodromo apsuko dar 
du ratus. Antrą kartą tupdydamas lėktuvą, lakūnas kažkodėl pa- 
žeidė svarbiausią taisyklę — leidosi ne prieš vėją, o pavėjui. Re- 
zultatas: mes atsitrenkėme į vieną aerodromo pastatą. Tik aš li- 
kau nesužeistas“. 

Vėl tyla. Beveik valandą niekas neištarė žodžio. Rūko, mąs- 
to. Paulius pakelia galvą. 

Paulius: „Įdomu, ką praneša?" 

Adamas: „Turbūt, kad rusai nesiliauja pulti. Dabar jie gali 
tai daryti". 

Šmidtas: „Kas bus toliau? Visą laiką kamuoja tas pats skau- 
dus klausimas! Mano nuomone, šio karo pabaiga bus dar labiau 
netikėta, negu jo pradžia. Aišku, kad mes nenugalėsime Rusi- 
jos, o Rusija nenugalės mūsų. Karo pabaiga bus politinė“. 

Paulius: „Tačiau mes — kareiviai, o ne politikai. Vakar 
maršalas manęs klausė, kodėl mes, patekę į beviltišką padėtų — 
be šaudmenų, be maisto — nesiliovėme priešintis. Aš jam atsa- 
kiau, kad vykdėme įsakymą. Įsakymą privalome vykdyti esant 
bet kokiai padėčiai. Mes — kareiviai. Drausmė, įsakymas, pa- 
klusnumas — kariuomenės pagrindas. Jis man pritarė. O apskri- 
tai — juokinga. Tartum aš galėjau ką nors savo noru pakeisti“. 

Beje, maršalas man labai patiko. Kultūringas, išsilavinęs 
žmogus. Labai gerai žino padėtį. Šleferero klausė apie 29-ą pul- 
ką, iš kurio niekas nepateko į nelaisvę. Net ir tokias smulkme- 
nas atsimena". 

Šmidtas: „Taip, fortūna visada dviveidė“". 

Paulius: „Gal ir gerai, kad negali žinoti savo likimo. Jeigu 
aš būčiau žinojęs, kad tapsiu feldmaršalu, o paskui — belaisviu! 
Teatre pamatęs tokio turinio pjesę, būčiau pasakęs, — nesąmonė“. 

Visi rengiasi miegoti. 


1943 metų vasario 4 diena. 

Rytas. Paulius ir Šmidtas dar lovose. Įeina Adamas. Jis jau 
nusiskutęs, susitvarkęs. Ištiesia pirmyn ranką, sako: „Heil!“ 

Paulius: „Prisiminęs, kodėl taip sveikinosi romėnai, supran- 
tu, kad jūs, Adamai, atėjote ne nukauti manęs. Jūs parodėte, 
jog savo rankoje neturite ginklo". 

Adamas ir Šmidtas juokiasi. 

Šmidtas: „Lotyniškai tai skamba šitaip: morituri te salutant 
(išėjusieji mirti sveikina tave)“. 

Paulius: „Visai kaip mes". 

Paima papirosą, užsirūko. 

Šmidtas: „Nerūkykite prieš valgį. Žalinga“. 

Paulius: „Na ir kas. Nelaisvė dar .žalingesnė“. 

Šmidtas: „Reikia turėti kantrybės". 

Keliasi. Rytinis tualetas. Pusryčiai. 

Majoras Ozerianskis atvyksta išsivežti Šmidto. Jį kviečia ap- 
klausai. 

Šmidtas: „Pagaliau susidomėjo ir manimi“ (jis jautėsi įžeis- 
tas, kad nekvietė anksčiau). 

Šmidtas išvažiuoja. Paulius ir Adamas atsigula į lovas. Rū- 
ko. Paskui užmiega. Pabudę laukia pietų. Po poros valandų grįž- 
ta Šmidtas. 

Šmidtas: „Vis apie tą patį — kodėl priešinotės, nesutikote 
kapituliuoti ir t. t. Kalbėti buvo labai sunku — bloga vertėja. Ji 
manęs nesuprato. Taip vertė klausimus, kad ir aš negalėjau su- 
prasti. 

Pagaliau paklausė, kaip vertinu rusų ir mūsų operatyvinį 
meną. Aš, suprantama, atsisakiau atsakyti. Pareiškiau, kad atsa- 
kymas į tokį klausimą gali pakenkti mano tėvynei. Šia tema kal- 
bėsime po karo“, 

Paulius: „Teišingai. Aš atsakyčiau taip pat“. 

Šmidtas: „Apskritai visa tai jau nusibodo. Kaip jie negali 
suprasti, kad nė vienas vokiečių karininkas nedarys blogo savo 
tėvynei". 

Paulius: „Labai netaktiška mums, kareiviams, uždavinėti to- 
kius klausimus. Dabar niekas jiems neatsakinės“. 

Šmidtas: „Ir visada tie propagandos dalykėliai: „Ne prieš 
tėvynę, 0 jos naudai, prieš vyriausybę ir t. t. Aš kažkada jau 

sakiau, kad tiktai 1918 metų kupranugariai išskyrė vyriausybę ir 
tautą“. 

Paulius: „Propaganda yra propaganda! Nėra net objekty- 
vaus kurso". 

Šmidtas: „Ir išvis ar įmanoma objektyviai aiškinti istoriją? 
Be abejo, ne. Pavyzdžiui, kaip kilo karas. Kas pradėjo? Kas kal- 
tas? Kodėl? Kas gali į tai atsakyti?" 

Adamas: „Tiktai archyvai po daugelio metų". 

Paulius: „Kareiviai buvo ir bus kareiviai. Jie kariauja, vyk- 
dydami savo pareigą, negalvodami apie priežastis, yra ištikimi 
priesaikai. O karo pradžia ir pabaiga — politikų rūpestis. Padė- 
tis fronte jiems diktuoja vienokius ar kitokius sprendimus“. 

Po to pokalbis pakrypsta į Graikijos ir Romos istoriją ir t. t. 
Kalbasi apie tapybą ir archeologiją. Adamas pasakoja apie kasi- 
nėjimų ekspedicijas, kuriose teko dalyvauti. Šmidtas, kalbėda- 
mas apie dailę, autoritetingai pareiškia, kad nėra pasaulyje ge- 
resnės tapybos už vokiečių, kad Rembrantas (?!) esąs garsiau- 
sias... vokiečių dailininkas, todėl, kad Olandija ir Flandrija — 
„senos vokiečių provincijos“. 

Pokalbis tęsiasi iki vakarienės. Po vakarienės visi nueina 
miegoti. 


1943 metų vasario 5 diena. 
Ryšium su perdislokavimu, vasario 5 dienos rytą man įsakė 
grįžti atgal į skyrių. Gyvenimas su generolais baigėsi. 
Tarabrinas 
Rusijos Federacijos federalinės saugumo tarnybos 
Centrinis archyvas, f. 14, ap. 5, b.173, p. 178—180. Originalas. 

XXII PRIEDAS 


TSRS gynybos liaudies komisaro pavaduotojo 
L. Mechlio laiškas vidaus reikalų liaudies komisarui L. Berijai, 
su D. Manuilskio laiško apie padėtį karo 
belaisvių stovykloje kopija 


1941 m. rugpjūčio 28 d. 


VRLK — drg. BERIJAI 
Man rašytam laiške drg. Manuilskis praneša apie tam tikrą 
netvarką į pietus nuo Riazanės esančioje karo belaisvių stovykloje. 
Siunčiu Jums to laiško kopiją. 
TSRS gynybos liaudies komisaro pavaduotojas 
1-ojo rango armijos komisaras 
L. Mechlis 


Gynybos liaudies komisaro pavaduotojui 
drg. L. Mechliui 


Vykdydami VKP(b) CK sekretoriato nurodymą, pasiuntėme 
grupę draugų į vieną pietuose nuo Riazanės esančią karo be- 
laisvių stovyklą išaiškinti karo belaisvių nuotaiką. Grupėje buvo 
trys žmonės iš tos įstaigos, kurioje aš dirbu. Jaučiu pareigą pra- 
nešti Jums, ką jie man papasakojo. 

Tarp karo belaisvių įžūliausi yra belaisviai vokiečiai, ypač 
fašistinė jų dalis. Jeigu belaisvius rumunus, daugiausia buvusius 
vargingus valstiečius, galima greitai palenkti, tai vokiečiai izo- 
liavosi, į rumunus žiūri kaip į „žemesnę rasę“, į mūsų žmonių 
klausimus dažniausiai atsakinėja įžūliai, giria savo fašistinę tvar- 
ką. Tarp vokiečių karo belaisvių turbūt toliau veikia fašistinės 
organizacijos kuopelė, kurią sudaro karininkai, feldfebeliai ir ki- 
ti aršūs priešai, buvę hitlerinės partijos nariai. Jie terorizuoja ei- 
linius kareivius, skleidžia niekšiškiausius gandus. Pavyzdžiui, tie 
fašistai įtikinėja eilinius belaisvius, kad „Vokiečių kariuomenė 
jau beldžiasi į Leningrado vartus“, kad „vokiečiai apsupo Mask- 
vą", kad Hitleris netrukus išlaisvins belaisvius. Buvo ir taip, kad 
norėjusių parašyti antihitlerinius pareiškimus kareivių kitą die- 
ną stovykloje niekaip negalėjo surasti, nes seniūnai, dažniausiai 
feldfebeliai ir fašistinės organizacijos nariai, slepia tokius karei- 
vius ir sabotuoja stovyklos administracijos potvarkius. Visiškai 
nenormalu ir tai, kad karininkai ir smogikų būrių banditai gyve- 

na kartu su eiliniais kareiviais ir jiems daro įtaką. Šioje stovyk- 
loje „seniūnais“ skiria buvusius fašistinius viršininkus. Mat sto- 
vyklos administracijai patinka, kad jie moka „šauniai“ surikiuoti 
belaisvius patikrinimams ir išsaugoti pavyzdingą kovinę draus- 
mę. Tokiu būdu šioje stovykloje ne tik ne slopinama, bet dar ir 
stiprinama hitlerinė drausmė, hitlerinė pavaldumo sistema. Tai 
trukdo išvaduoti kareivius iš kenksmingos karininkų, feldiebe- 
lių ir kitokios fašistinės hierarchijos įtakos. 

Norime atkreipti dėmesį, kad stovykloje vienodai elgiamasi 
su visais belaisviais, neatsižvelgiant į jų socialinę padėtį. Ne vi- 
sada analizuoja iš jų atimtus dokumentus, fotografijas, kurie pa- 
dėtų geriau pažinti kiekvieno belaisvio politinį veidą. 

Režimas karo belaisvių stovyklose — humanistiškas, švel- 
nus. Tačiau jeigu toks režimas taikytinas vokiečių fašistų ins- 
tinktyviai nekenčiamiems rumunams bei vengrams, fašistų ap- 
gautiems eiliniams vokiečių kareiviams, tai jo negalima taikyti 
fašistiniams banditams, kurie ir belaisvių stovykloje šeiminin- 
kauja kaip savo namuose. Būtina atsižvelgti į tai, kad ta fašisti- 
nių atmatų veislė supranta vien tik jėgos kalbą, o humanišką 
elgesį su jais vertina kaip mūsų silpnumo reiškinį. 

Atsižvelgdamas į visa tai, manau, jog būtų tikslinga: 

a) fašistinius karininkus, feldfebelius, lakūnus, kurie naiki- 
no mūsų miestus ir kaimus, smogikų būrių ir hitlerinės partijos 
narius atskirti nuo pagrindinės stovyklose laikomų karo belais- 
vių masės ir sudaryti jiems tokias sąlygas, kokiomis Vokietijos 
koncentracijos stovyklose laiko antifašistus; 

b) ne tokias humaniškas kaip kitiems vokiečių karo belais- 
viams sąlygas suteikti tiems, kurie atkakliai gina savo fašistinę 
tvarką, pateisina niekšišką TSRS užpuolimą. Su tokiais elgtis 
taip, kaip jie to nusipelnė; 

c) stovyklų ir barakų seniūnais skirti antifašistiškai nusitei- 
kusius ir praktine veikla tai įrodžiusius eilinius kareivius; 

d) griežtomis, TSRS įstatymus atitinkančiomis, karo meto 
priemonėmis nutraukti bet kokius antitarybinės agitacijos ban- 
dymus. 

D. Manuilskis 

1941 m. rugpjūčio 15 d. 


Rusijos FST CA f. 3, ap. 18, b. 189, p. 561, 562—564 (kopija) 
(originalas). 

XXIII PRIEDAS 


Telefonograma Nr 24— 49, 
1943-01-09 20.00 val. 


ĮSAKYMAS! 
(paskelbti iki kuopų imtinai) 


Pastaruoju metu rusai ne vieną kartą bandė tartis su armi- 
jos vadovybe ir žemesniais padaliniais. 

Aišku, ko jie nori. 

Įvairiais pažadais ir patikinimais palaužti mūsų ryžtą prie- 
šintis. 

Visi žinome, kas mūsų laukia, jeigu armija sudės ginklus. 

Daugumai mūsų gresia neišvengiama mirtis arba nuo prie- 
šo kulkos, arba nuo bado ir kančių košmarinėje Sibiro nelaisvėje. 

Viena aišku — kas pasiduos į nelaisvę, jau niekada nebe- 
pamatys savo artimųjų. 

Mums telieka — nepaisant šalčio ir bado — kautis iki pas- 
kutinio šovinio. 

Visi pasiūlymai atmesti, parlamentarai nuvyti šūviais. 

Mes atkakliai tęsime pradėtą kovą, kol jai yra vadovaujama. 


Paulius 

